
OPREFAŢĂ 

Capete de câini a fost, de la apariţie şi până azi, 
poate cea mai populară şi mai citită lucrare a lui 
Jirasek. Este un roman al luptei poporului ceh 
pentru drepturi politice şi sociale, al luptei 
împotriva asupritorilor — o temă vitală pentru 
poporul nostru, indiferent în ce veac, pentru 
care drepturi şi în ce chip a fost dusă această 
luptă. O temă care n'a pierdut din actualitatea ei 
nici azi când poporul nostru îşi apără libertatea 
împotriva duşmanilor din ţară şi de dincolo de 
hotare. Dar şi prelucrarea acestei teme este 
realizată cu o desăvârşită măiestrie. Adânc 
omeneşte, astfel încât suntem sguduiţi de soarta 
acestor oameni, şi cu o concentrare artistică de 
o rară calitate, fără nicio deviere, astfel încât nu 
ne îndepărtează de sâmburele romanului şi 
contribue prin aceasta ca efectul să fie deosebit 
de puternic. E remarcabil cum realismul lui 
Jirasek atinge aici una din culmile sale cele mai 
înalte; ce adâncă pătrundere în sensul propriu- 
zis al acţiunii istorice narate, în tradiţia vie şi 
veridică a personajelor, în subiectul însuşi şi în 
complexitatea de probleme a istoriei chodenilor: 


Deasetnenea trebue să remarcăm că tradiţia şi 
întreaga atmosferă a romanului sunt ancorate în 
temeiuri istorice. Atât Capete de câini, cât şi 
Skaly (Stâncile) sunt romane din tragica epocă a 
secolului al 

XVII-lea, după bătălia de la muntele A 1b Şi 
totuşi, ce deosebire între prima şi a doua 
lucrare! Skaly este un roman din zilele imediat 
următoare luptei de la Muntele Alb, când 
poporul nostru nu cunoştea încă proporțiile 
acestei catastrofe, nu ştia până unde va merge, 
căci în măsura în care îl lovea, ea progresa în 
etape, parțial, pas cu pas. Groaza pe care o 
stârnea, în aşteptarea celor ce se puteau ivi a 
doua zi, era aşa dar nesfârşită. De unde şi 
sdrobitoarea tristețe din Skaly. Dar nici aici 
oamenii nu sunt lipsiţi de speranţă. Ei 
nădăjduesc că lucrurile nu vor rămâne aşa, se 
împotrivesc şi păstrează într'însii ceeace-i ţine în 
viaţă: încrederea în ajutorul care le va veni. Ei îşi 
pun nădejdea în emigranții cehi care lucrează 
pentru ei în ţările prietene, şi au încredere în 
aceste ţări (Suedia). În Capete de câini, însă, 
catastrofa este totală, victoria învingătorului de 
la Muntele Alb, completă, şi înrobirea poporului 
de către stat, absolută. Aici nu străbate nici 
măcar licărirea speranţei că odată ar putea să se 
schimbe ceva. Aici nu se află niciun nobil peh 
care să facă măcar încercarea de a ocroti şi 
apăra drepturile conferite de regi. Nici 
emigranții cehi n'au acţionat aici ; ei au pierit 
mai înainte printre străini, cărora le adresaseră 
la început cererile lor de ajutor. 'Douăzeci de ani 
trecuseră de la moartea ultimului emigrant, cure 
nu şi-a uitat obârşia cehă şi a lucrat pentru po- 
porul său — Komensky. Deaceea despre situaţia 
politică din Boemia, Capete de câini nu 
pomeneşte nimic, o tristă tăcere de mormânt 
planează asupra ei. 


împilarea socială a poporului îngenunchiat 
creştea din zi în zi, din an în an. Aşa se 
întâmplau lucrurile şi în restul Europei; feudalii 
foloseau atunci statul absolutist pentru sporirea 
puterii lor, pe care deîndată şi fără cruţare o 
puneau în Slujba oprimării oricăror drepturi şi 
libertăţi ale supuşilor. La noi a fost însă mai rău, 
deoarece după bătălia de la Muntele Alb, în rân- 
1 Lupta de la Muntele Alb (1620) s'a dat în timpul 
războiului de treizeci de ani (1618—1648). În această 
luptă, feudalii habs- burgici au înnăbuşit în sânge 
răscoala poporului ceh, ridicat împotriva dominaţiei 


or. 
durile acestor feudali s'au strecurat adesea 
aventurieri ai războiului de treizeci de ani, tot 
felul de lepădături mercenare, care pentru 
serviciile lor de ucigaşi primeau titluri de 
nobleţă şi latifundii. Şi fireşte, lor nu le păsa de 
țară şi popor ba nici chiar de propăşirea 
propriului lor stat; tot ce avea însemnătate pen- 
tru ei, era să stoarcă cât mai mult şi cât mai 
repede de la poporul îngenunchiat. Pentru 
suferinţele lui nu aveau niciun sentiment 
omenesc. În Capete de câini, Jirasek zugrăveşte 
magistral un prototip al feudalu- lui-venetic de la 
noi, din epoca de după bătălia de la Muntele Alb, 
pe domnul Maximilian Lamminger de 
Albenreuth, acest parvenit de nimic, 
reprezentant al celui mai necruţător şi brutal 
feudalism. Dar mai exista oare vreo rămăşiţă a 
aşa zisei vechi nobilimi autohtone cehe ? Până şi 
aceasta s'a adaptat cum a putut mai bine; ba, 
înainte de victoria de la Muntele Alb, ea a fost 
chiar, prin servilismul ei, poate mai abjectă decât 
înşişi veneticii. În Capete de câini o vedem în 
rolul curţii supreme de judecată, şi cu greu ne- 
am putea imagina judecători mai josnici decât 
aceia care îl osândesc pe Kozina, numai pentru a 
A pe placul lui Lamminger. Şi dacă se pare că 
soția lui Lamminger toi de obârşie nobilă cehă, 


nu este atât de rea ca soţul ei, aceasta nu se 
datoreşte faptului că are sentimente mai puţin 
feudale decăt el. Are doar nervii mai slabi faţă 
de cruzimile soţului ei. 

Dar şi din punct de vedere social, ba poate chiar 
tocmai din acest punct de vedere, fiindcă este 
vorba de masele largi ale poporului subjugat, 
situaţia era pe atunci jalnică, foarte jalnică în 
Boemia, şi Jirasek pune la contribuţie tot talentul 
său, ca să ne-o întipărească în minte, ca să ne-o 
sape în memorie. Odată cu o profundă simpatie 
pentru poporul care suferă şi cu ura profundă 
împotriva asupritorilor săi, aşa cum, prin Capete 
de câini, ele s'au şi încrustat în opinia noastră a 
tuturora şi în concepţia poporului. Datorită 
romanului lui Jirasek, Kozina a devenit cel mai 
cunoscut şi mai iubit reprezentant al poporului 
din vremea aceea, iar „Lomikar”, cum îi. 
spuneau chodenii lui 

Lamminger cel mai caracteristic şi mai hulit 
asupritor din rândurile nobilimii de pe atunci. 
Ceeace l-a pasionat însă mai mult pe Jirasek şi a 
devenit miezul propriu zis al acestui roman, a 
fost poporul care s'a răsculat împotriva acelora 
care îl asupreau şi voiau să-l asuprească şi mai 
mult, oamenii care până atunci reuşiseră să 
scape de împilarea stăpânilor sau în tot cazul să 
n'o recunoască. Ca şi În alte cărţi ale lui Jirasek, 
oamenii aceştia sunt flăcăruia care pâlpăe şi 
luminează într'o epocă altminteri întunecată şi 
tristă, dar tocmai deaceea atât de însemnată. Ea 
este o dovadă că nu toți s'au supus asupririi. 
Dimpotrivă, că au existat şi oameni în care fla- 
căra conştiinţei de sine şi a libertăţii a continuat 
să ardă, ca o garanţie că încă nu era pierdută 
cauza poporului şi a naţiunii. De aici s'a născut 
speranţa că din aceste focuri şi flăcări mici va 
creşte, când va veni vremea, un foc mai mare şi 


în cele din urmă giganticul incendiu care va 
duce poporul nostru pe drumul vieţii şi al 
libertăţii. Numai înnăbuşită nu trebue să fie 
această flăcăruie în poporul nostru. Ei, acestei 
flăcări din popor în cea mai tragică epocă a 
istoriei noastre, i-a închinat Jirasek romanul său. 
Şi a găsit pentru el locul şi oamenii cei mai 
potriviţi. Aceştia au fost chodenil. 

Ținutul chodean a fost până atunci puţin 
cunoscut la noi, ba chiar necunoscut. însuşi 
Jirasek, vizitân- du-l mai înainte la Trhanov pe 
prietenul său, cunoscutul profesor Thomayer, a 
remarcat acolo, ce e drept, graiul deosebit al 
chodenilor dar altminteri regiunea chodeană nu 
i-a spus nimic. Până când i-au căzut în mână 
câteva ziare vechi, cu foiletoane despre procesul 
chodenilor cu stăpânirea şi despre drepturile lor. 
Asta i-a deschis ochii. Jirasek şi-a dat 
numaidecât seama că aici nu era vorba de o 
simplă răscoală ţărănească, care izbucneşte 
când mânia poporului îngenunchiat nu mai poate 
fi stăvilită şi porneşte să se răzbune, dar nu pe 
stăpân, ci pe un slujbaş oarecare al stăpânului. 
Categoric, aici era vorba de ceva mai mult, de o 
luptă conştientă şi întemeiată a poporului 
împotriva samavolniciei boiereşti. Şi lupta nu se 
dădea aici pentru reducerea clăcii şi a birurilor 
ci pentru ca acestea să nu mai depindă de bunul 
plac al stăpânirii. Chodenii aveau în această 
privinţă privilegii ce le fuseseră hărăzite de regii 
boemi, de care — după părerea lor — ei 
continuau să depindă. Aveau şi o conducere 
proprie şi pârcălabi proprii în castelul lor, în aşa- 
numita cetate chodeană de la Domazlice. 
Chodenii au purtat procesul şi lupta lor tocmai 
pentru libertatea lor politică, şi aceasta într'o 
vreme atât de săracă în asemenea manifestări de 
perseverenţă. 


Câţiva scriitori mai recenți, care au scris despre 
chodeni, au vrut şă-l completeze pe Jirasek, iar 
unii să-l îndrepte chiar, străduindu-se să 
introducă în lupta chodenilor şi alte motive decât 
cele politico-sociale. Au subliniat, de pildă, 
conflictul naţional dintre chodenii cehi şi 
germanul Lamtninger. Sau au introdus obișnuita 
schemă a acelor timpuri, nota religioasă, ca şi 
când ar fi fost vorba de o ciocnire între 
protestanții îngenunchiafi şi catolicismul 
victorios. Dar prin aceasta ei n'au făcut decât să 
diminueze ceeace este mai viguros în cartea lui 
Jirasek şi ceeace face ca şi astăzi Capete de câini 
să fie o operă fruntaşă, actuală şi cu valoare 
educativă. Nu o problemă de naţionalitate era în 
Joc — Jirasek aproape că nici nu se atinge de 
faptul că Lamminger era german. Dealtfel ar fi şi 
o gravă greşeală de a prezenta azi în țelul acesta 
problema naţională. Nici coarda religiei nu se 
aude la Jirasek, cu toate că nimeni na arătat ta 
noi un interes atât de viu pentru această luptă 
religioasă ca el. Dar tocmai în asta stă măestria 
Capetelor de câini, în faptul că Jirasek nu 
deviază niciun moment şi nu iluminează preg- 
nant decât un singur contrast: pe asupritor şi pe 
asupriţi. Deaceea au dat greş şi au rămas fără 
ecou toate celelalte încercări şi tălmăciri 
nesociale ale luptei chodenilor iar masele de 
cititori cehi. întreg poporul nostru, cunosc 
numai un singur ţinut chodean şi un singur 
Kozina: pe luptătorul pentru drepturile social- 
politice împotriva asupritorilor. 

Primul lucru pe care l-a întreprins Jirasek, a fost 
o nouă călătorie în ţinutul chodenilor, acum însă 
cu altă ţintă şi cu altă intenţie. În primul rând, 
decorul: 

Sumava (Pădurea Boemă de miazăzi) cu munţii 
Cer- chov şi Prsy matky bozi, deosebit de 
impresionanţi, şi apoi peisajul monumental în 


care, din ţinutul propriu zis al chodenilor, satul 
Oujezd al lui Kozina e copleşit de aceşti uriaşi, 
dar nu strivit. Şi tocmai Oujezd şi-a ridicat 
temerar capul. Deosebit de caracteristic este 
acest loc pentru acţiunea Capetelor de câini ! şi 
apoi poporul. „Nu mi-am putut lua ochii de la ei”, 
îşi aminteşte Jirasek în Memorii, vorbind despre 
vizita la Sfântul Vavrinec, bisericuţa singuratică 
de pe înălțimea de lângă Domazlice, unde a 
văzut poporul cho- dean în pelerinaj: „Ca pe un 
câmp presărat cu maci, numai marame şi mâneci 
albe, sumane de un albastru închis, cu cusături, 
basmale şi testemeluri colorate, ca- trinţe roşii 
încrețite, colţuni roşii, sumane bărbăteşti închise 
la culoare şi dulămi albe". Dar şi oamenii l-au 
răscolit pe Jirasek. „La Drazenov am stat mai 
multă vreme de vorbă cu un bătrân chodean, 
Matej Pribek care mi-a plăcut de la prima vedere 
pentru înfăţişarea şi portul său. Dela el am 
învăţat multe. Şi l-am luat ca model pentru 
posomoritul şi vânjosul stegar al vechilor Capete 
de câini, căruia i-am dat şi numele său". În lung 
şi în lat a cutreerat atunci Jirasek, în vacanta 
anului 1882, ţinutul chodean şi a privit, a ascul- 
tat, cuvântări şi cimpoieri, a absorbit în sine 
această regiune şi acest popor. Apoi a început să 
scrie Capete de câini. 

Măiestria lui Jirasek constă tocmai în felul cum 
aşează aici şi din punct de vedere artistic, în 
prim plan, lupta poporului nostru împotriva 
asupritorilor. Spre această ţintă converg toate, în 
aşa fel încât o parte din lupta chodenilor poate 
sluji ca model şi simbol pentru toate luptele 
poporului nostru împotriva asupritorilor. Jirasek 
o expune deaceea în toată amploarea. Iată-l pe 
Matej Pribek, duşmanul firesc şi instinctiv al 
trufiei boiereşti. Gata să se împotrivească şi să 
doboare, indiferent dacă poate spera în victorie 
sau nu, numai din nevoia elementară de a se 


răsvrăti. Şi iată-l pe Kozina, omul politic, 
conştient de ţinta luptei şi alegându-şi mijloacele 
pentru atingerea ei. Deaceea, el nu se aruncă 
orbeşte în luptă; deaceea, în extremiştii mânaţi 
de instincte el trezeşte bănuiala că nu e un 
adevărat chodean. Dar îndată ce se iveşte mo- 
mentul hotăritor el este cel mai curajos purtător 
de cuvânt al poporului chodean, chiar şi în cele 
mai primejdioase situaţii. Deaceea, el nu izbeşte 
numaidecât cu pumnii, nu se lasă nici măcar 
întărâtat de duşman. EI ştie că Lamminger nu 
caută decât pretexte pentru a putea aduce oaste 
împotriva chodenilor. Dar tocmai deaceea el 
este, dintre toţi chodenii, cel mai rău văzut de 
stăpânire. Nu în Pribek, ci în Kozina vede 
Lamminger pe cel mai crâncen, pe cel mai 
periculos inamic. Şi pe bună dreptate. Revolta 
instinctivă a lui Pribek poate ft înnăbuşită cu un 
pluton de dragoni. Dar Kozina întreţine 
împotriva lui Lamminger în mintea şi în inima 
poporului chodean, credinţa nestrămutată în 
drepturi şi dreptate. El se sprijină pe ea, oțeteşte 
şi însufleţeşte cu ea încrederea celor mulţi în 
forţe mai invincibile decât sbirii lui Lamminger. 
Deaceea el se duce cu ea până la moarte şi cu ea 
învinge şi aici. Căci şi spân- zurarea lui Kozina a 
fost o lovitură, o grea lovitură pentru 
Lamminger. 

Aşa l-a conceput Jirasek pe Kozina şi aşa l-a 
realizat pe plan artistic. Kozina nu este un erou 
gălăgios. Este în primul rând un om bun, şi 
deaceea nu-i este ruşine că vrea să trăiască, să 
trăiască fericit. Are o nevastă iubitoare, are doi 
copii dragi — ce frumoasă este casa lor ! Dar 
datorită acestui fapt ştie şi pentru ce luptă, 
atunci când Lotnikar vrea să-i ia lui şi celorlalţi 
chodeni putinţa de a duce o asemenea viaţă şi 
să-i robească. În lupta pentru drepturile 
chodene, această sete de fericire pentru el şi 


pentru ceilalţi chodeni nu este la Jirasek o 
piedică, ci un puternic imbold. De- aici şi 
accentele calde ale lui Jirasek în descrierea 
acestei vieţi. Ca şi în alte lucrări, autorul 
prezintă şi aici cu multă măestrie contrastul 
dintre frumuseţea şi voioşia vieţii poporului — 
chiar dacă prin asuprirea de sus ea este 
sugrumată — şi viaţa foarte anostă a boierilor de 
la castel. Nu numai la Kozina este frumos, dar şi 
la Pribek; şi acolo înfloreşte viu şi clocoteşte dra- 
gostea Maţikăi; dar la cimpoierul Jiskra, dar ia 
„poznaşul" Ecl, dar la atâţia şi atâţia alţii 1 În 
schimb, în castelul Trhanov nu este nicio licărire 
de bucurie. Numai răutate, numai teama de 
ceeace se poate întâmpla rătăceşte prin 
încăperile sale întunecoase, iar dacă pătrunde 
un pic de tinereţe în figura fiicei lui Lamminger 
ea fuge de aici ca dintr'un castel blestemat, 
departe, cât mai departe. 

Tot aşa şi cu caracterizarea poporului 
deoparte şi a boierilor de alta. Ce firi oneste 
acolo şi ce oameni răi şi necinstiţi aici! 
Deasemenea, Jirasek nu neglijează să arate 
încrederea naivă a poporului, de pildă în mi- 
nunatul episod, când Just din Dotnazlice 
povesteşte vizita sa la împărat. Da, atât de naiv 
este poporul în blândeţea sa, dar ce frumuseţe 
etică şi ce forţă sănătoasă e într'însa. Şi în faţa 
ei, Lomikar: un om nu numai crud, dar şi cu un 
caracter josnic, şi nu numai prin el însuşi, ci ca 
reprezentant al clasei. Nu este răutate, 
înşelăciune, vicleşug, pe care să nu le folo- 
sească. Până la sfârşit, până la trimiterea la 
moarte a lui Kozina. 

De-aici apoi, deadreptul, finalul măreț al 
romanului. Kozina moare, şi moare de moartea 
cea mai ruşinoasă, spânzurat. lar Lomikar sigur 
de presupusa lui victorie, asistă la execuţie. Dar 
chiar aici se vădeşte cine este adevăratul 


biruitor. Kozina îl chiamă pe Lomikar în faţa unei 
judecăţi mai înalte, judecata lui dumnezeu. Şi 
procesul lui Kozina, parcă aevea, continuă. 
Bătrânul Pribek, tatăl lui Matej, care a căzut şi el 
în această luptă, se duce zi de zi pe dâmbul de 
lângă casa sa şi priveşte spre castelul Trhanov. 
„Aştept să-l trăsnească solul lui dumnezeu. Acolo 
tre- bue să cadă trăsnetul, în nelegiuitul acela 
din Trhanov. Poate că tot mai este un dumnezeu, 
poate că dreptatea se află în ceruri, dacă nu pe 
pământ!" Şi când află că chemarea lui Kozina s'a 
înfăptuit, că Lamminger s'a dus la judecata lui 
dumnezeu, un strigăt de triumf răzbate din 
bătrâna sa inimă chodeană de ceh. Şi nu din 
răzbunare, ci dintr'o satisfacţie morală: „Este o 
dreptate pe lume, este un dumnezeu. Acum pot 
să mor." 

Ce accente populare, şi tocmai deaceea 
atât de măreţe ! Dar în acelaş timp şi ce 
perspectivă istorică şi ce îndemn pentru o altă 
viaţă şi pentru eforturi noi. În felul acesta se 
prezintă întregul roman. Preţioasele forţe de 
viaţă şi morala înaltă a chodenilor n'au putut 
schimba atunci necruţătoarea ursită a istoriei. 
Ele au [ost înghiţite de vitregia timpurilor şi 
numai amintirea lor a rămas. Dar aceasta a 
continuat să trăiască şi trăieşte încă, a însufleţit 
şi însufleţeşte. Şi astfel, din moartea lor se 
zămisleşte din nou viaţă. Iar din Capete de câini 
se desprinde pentru noi, înainte de toate, nu 
tristeţe pentru suferinţele chodenilor şi pentru 
moartea lui Kozina, ci convingerea fermă că nici 
această revărsare de răutate, nici tirania, n'au 
putut sdrobi poporul ceh. Nici atunci, nici în alte 
împrejurări. 


Capete de câini A cucerit 
poporul nostru, 
îndată ce romanul a 
ieşit de sub tipar. 
N'au trecut nici 
zece ani de la prima 
ediţie din anul 1885 
a cărţii, şi în anul 
1895 s'a şi desvelit, 
pe înălţimea de la 
Oujezd, un mo- 
nument al lui 
Kozina, ca expresie 
a admiraţiei pentru 
poporul chodean şi 


pentru eroul său. 
Kozina a fost 
deasemeni obiectul 
şi al altor opere de 
artă, care toate s'au 
inspirat din tâlcul şi 
tradiţia imprimate 
de romanul lui 
Jirasek. În anul 
1899 s'a jucat 
pentru prima oară 
Opera capete de câini de 
Kovarovic, al cărei 
succes se datoreşte 
mai ales fericitei 


folosiri a romanului 
lui Jirasek. Au 
apărut şi apar şi azi 
neîncetat realizări 
cinematografice cu 
acelaş subiect. In 
cele mai largi pături 
l-au dus apoi 
păpuşarii noştri 
populari, care cu 
jocul lor au purtat 
acest subiect până 
în cele mai de- 
părtate sate. Şi 
pretutindeni se 


poate vedea, pe 
pereţii caselor 
ţărăneşti, portretul 
lui Kozina, eroicul 
conducător al 
ţărănimii noastre. 
Toate acestea au 
fost iniţiate de 
romanul lui Jirasek, 
într'un răstimp 
nemaipomenit de 
scurt, în numai 
câţiva ani, dar 
pentru totdeauna. 
Nimic n'a dispărut, 


nimic nu s'a pierdut 
din efectul său, 
până în zilele 
noastre 


„Tot astfel a fost şi succesul literar al Capetelor 
de câini. Avem până azi peste treizeci de ediţii 
din Capete de câini, fără a număra ediţiile 
speciale pentru anumite scopuri sau în 
prezentări deosebite. Aşa încât, la noi nu este 
cred nimeni care să nu fi citit şi să nu fi prețuit 
cartea aceasta. Ea a fost tălmăcită şi în limbi 
străine: în limba poloneză, în limba sârbă, în 
slovenă (de două ori) şi germană. Un succes cu 
totul deosebit a obținut cartea în Uniunea 
Sovietică. Ea fusese tradusă şi mai înainte în 
limba rusă, dar acum au apărut ediţii peste ediţii 
în traduceri noi şi mai noi, şi ele s'au bucurat de 
o largă răspândire în rândul colhoznicilor; 
datorită ideilor şi tradiţiilor apropiate de 
preocupările lor, dar şi în celelalte cercuri de 
cititori sovietici. 

Frumos este nu numai acest roman, dar şi 
succesul său, şi cu dragoste şi recunoştinţă îl 
luăm şi azi în mână. Ca să ne bucurăm de el şi să 
învăţăm ce a fost, ce nu va mai fi şi nu va mai 
trebui să fie niciodată, dar şi ce puteri s'au găsit 
şi se mai găsesc încă în poporul nostru. 

Din timpuri străvechi, meterezul natural şi 
puternic al regatului nostru ceh au fost codrii 
adânci care se întindeau din creştetele munţilor 


de la hotar, cale de multe poşte, până în inima 
ţării. 

Strajă pentru vegherea strungilor care duc din 
aceşti codri de hotar, şi totodată strajă a ţării, 
erau cetăţile şi castelele care au fost durate 
anume pentru apărarea drumurilor venite 
dinafară. 

Cu timpul, îndeosebi în veacul al XIII-lea, când 
străinii s'au pripăşit cu droaia la noi, regii noştri 
au încetat de a mai cruța bungetele de la hotar 
ca scut al ţării şi le-au dăruit aciuaţilor bucată 
după bucată, cu rliept de tăiere a copacilor. 
Vreme mai îndelungată şi în mai bună stare s'au 
păstrat pădurile de hotar din pari ca (le a,pus a 
ţării, către Bavaria, pe povârnişurile şi la poalele 
Munţilor Boemi. O parte dintre ele, împreună cu 
drumurile mai de seamă care duceau de la 
Domazlice către ţinuturile germane, au fost din 
timpuri străvechi în grija chodenilor, un neam de 
oameni vânjoşi, oţeliţi, dârzi şi viteji. 

Satele lor, ridicate câteodată singuratic la margi- 
nea pădurilor crăieşti, erau aşezate în lunci şi pe 
tăpşane, însă totdeauna în aşa fel, ca să aibă în 
faţa lor şi în partea dinspre hotar măguri sau 
dealuri, îndărătul cărora se lipeau ca un bastion 
natural împotriva duşmanului. Aceste sate se 
înşiruiau pe o întindere ds aproape şase poşte 
dealungul hotarului, în preajma strungilor şi a 
drumurilor mai de seamă. 

Astfel, delă Domazlice, hăt departe către miazăzi 
şi răsărit, în apropiere de trecătoarea Vşerubsky, 
erau satele Lhota şi Poci novice ; de acolo, între 
miazănoapte şi apus, la răscrucea drumurilor 
care duc la Vşerubsky şi Brod, erau satele 
Kyciov, Mrakov, Tlu- macov şi Straz ; iar şi mai 
departe de aici, tot către miazănoapte şi apus, pe 
drumul care duce la Miinchen, se aflau la 
marginea pădurilor satele Oujezd, Drazenov, 
Postrekov, Chodov şi târguşorul de azi Klenec. 


Cam în ce vreme au fost aduşi aici chodenii, 
aceşti grăniceri cehi, nu ne este cunoscut. 
Neîndoios este doar că nestrămutat au stat de 
veghe, că atunci când năvălea duşmanul, au 
apărat drumurile şi potecile, şi că s'au bătut în 
toate luptele şi războaiele care s'au dat în 
ţinuturile lor. 

Sigur este deasemenea că au ajutat cu mare 
vitejie ipe voievozii de Bratislava de a-i bate pe 
nemți la Briudek, şi la fel de neîndoielnic că n'au 
fost mai ză- bavnici în celelalte războaie, 
îndeosebi mai târziu, pe vremea husitilor, de 
neştearsă aducere aminte. 

În timp de pace ei dădeau raite dealungul 
hotarului, având grijă ca megieşii nemți să nu 
schimbe semnele de hotar, să nu taie fără voie 
copacii din pădurile cehe, să nu vâneze acolo şi 
în niciun chip să nu calce cumva cele legiuite. Şi 
din bătrâni se povesteşte că la această 
îndeletnicire nu odată chodenii au fost siliţi să 
dea lupte sângeroase cu hoţii de vânat şi cu 
răufăcătorii bavarezi, mai ales cu cei din Brod. 
însoțitori de nădejde la aceste raite şi străji le-au 
fost cho- denilor nişte câini voinici şi mari, şi 
bună tovărăşie le-a ţinut o măciucă noduroasă, 
numită „cekan" ', iar 

i „Cekan" şi „ceakan" în dialectul chodenilor, sau 
„ceakana", a fost măciucă şi armă în acelaş timp. Lung 
de aproape 1,5 metri, era din lemn tare. În partea de 
jos avea vârful tare şi ascuţit, iar sus o secure şi o 
ghioagă. De sus şi până jos, era ghintuit cu tablă şi 
cuie. În vremurile mai vechi „cekanul" a fost purtat 
numai de bărbaţii însuraţi şi numai când străjuiau sau 
când se duceau în Bavaria, la oraş, fn munţi, la botezuri 
şi în alte asemenea locuri. 

mai târziu flinte sau durde. Arme au purtat 
chodenii totdeaiuna, chiar şi atunci când din 
hotărîrea Adunării obşteşti ceilalţi supuşi ai 
regatului nostru nu aveau acest drept. 
Oridecâteori se întâmpla ca vreun rege ceh să 
treacă prin ţinuturile lor, chodenii îl primeau 


înarmaţi, adunaţi sub steagul lor cel mare, pe 
care drept stemă aveau zugrăvit un cap de câine 
', îşi cinsteau domnitorul, după vechea datină, cu 
un butoiaş de miere, şi-l pe- lieceau, ca străjeri 
de cinste ai munţilor, peste hotar. 
Pentru greaua şi adeseori primejdioasa lor 
îndeletnicire, chodenii se bucurau de slobozenii 
şi drepturi deosebite. 
Din moşi-strămoşi, aceşti oameni au trăit în 
libertate şi nicicând n'au avut de dat socoteală 
altora mai mari, decât deadreptul craiului lor. 
Niciunui boier nu i-a fost îngăduit să se 
statornicească sau să cumpere pământ în 
ţinuturile lor. Corvezi de clăcaşi sau alte munci 
de şerbi, care apăsau întreaga țărănime, n'au 
fost făcute niciodată de chodeni. Pădurile pe 
care le ocroteau, ei le puteau folosi după voia lor, 
şi din cele mai vechi timpuri, au avut dreptul de 
a vâna în ele nestingheriţi de nimeni, 
încercându-şi puterile în luptă cu urşii şi lupii, 
care până în veacul al XVII-lea mişunau fără 
număr în Pădurea Boemă. 
Vămi şi alte dări către ţară ei nu plăteau, iar în 
ţinuturile lor puteau să-şi vadă de treburi în 
toată voia. Nestăviliţi de nimeni şi după placul 
lor, aveau drep- lul să se muie unde vor, să se 
căsătorească şi să se întrunească mai mulţi 
laolaltă. 
Puterea lor judecătorească proprie, „dreptul cho- 
dean", se întrunea în fiecare a patra duminică în 
castelul sau cetatea lor din Domazlice şi se 
compunea din „judecători chodeni", “întăriţi 
prin hotărîrea cârmuirii regeşti, din pârgari şi 
şoltuzi de prin satele chode- nilor. 
În castelul chodenilor locuiau pârcălabul sau 
hatmanul din Domazlice, judecătorii chodeni şi 
grămăticii 

De acolo se trage şi porecla lor: „Capete de câini”. 
Vezi P. Stranski : De republica bojema. 


juruiţi, mai-marii treburilor lor. În castel îşi 
păstrau drapelul, pecetea şi pitacele de privilegii 
pe care le dobândiseră în decursul timpurilor de 
la Johann de Luxemburg, Karel IV, Vaclav IV, Jiri 
Podebradsky şi alţii. Tot acolo, în vremuri de 
grea cumpănă se adunau înarmaţi, iar în timp de 
război îşi aduceau la castel femeile şi copiii, 
precum şi bunurile lor cele mai de preţ. 

Pentru cea din urmă oară, chodenii şi-au făcut 
datoria în anul de restrişte 1620, lucrând în 
anumite locuri la întărirea hotarului dinspre 
Bavaria. Atunci regele Frydrych, „regele de 
iarnă", le-a trimis straşnica poruncă „ca după 
îndatorire şi rânduială, fiecare sat, cu toată 
luarea aminte să stea de strajă nu numai în 
timpul zilei, ci îndeosebi în timpul nopţii, şi să 
apere împotriva încălcărilor neaşteptate ale 
duşmanului mai ales locurile unde sălăşluiau 
"îndeobşte şi care le fuseseră date pe vremuri; să 
nu părăsească .aceste locuri nici ziua, nici 
noaptea ; să-şi facă drapelul de oaste care li se 
cuvine şi care să poată fi purtat de un singur om, 
şi să depună jurământ în faţa lui; la aceste străji 
să se păstreze cea mai bună rânduială, iar alături 
de străjeri să stea într'o zi un judecător şi în ziua 
următoare un grămătic." 

De data aceasta s'au auzit pentru cea din urmă 
oară în desişurile Pădurii Boeme strigătele 
grănicerilor chodeni; de data aceasta a fluturat 
pentru cea din urmă oară, peste capetele 
grănicerilor cehi, drapelul Walb, tivit cu chenar 
negru şi împodobit cu capul de câine. 

După aceea s'a dat bătălia de la Muntele Alb. 
Talazurile nesăţioase „ale marelui prăpăd s'au 
năpustit şi au ajuns până îin cele mai îndepărtate 
colţişoare ale ținutului chodenilor liberi. 
Patruzeci de zile „după execuţia din piaţa 
Oraşului-Vechi, chodenii liberi au fost zălogiţi de 
către Carol de Liohtenstein, împuternicitul 


împăratului, pentru şapte mii cinci sute fiorini, 
consilierului curţii împărăteşti Wolf Wilhelm 
Lamminger, baron de Albenreuth, care fusese 
unul din comisarii şi conducătorii groaznicei 
tragedii de la 21 

Iunie 1621!. Nouă ani mai târziu, chodenii au 
fost vânduți aceluiaş Lamminger, ca bun de 
folosinţă veşnică, pentru cincizeci şi şase de mii 
de fiorini. 

De bună seamă, noul stăpân nu a vrut :să 
recunoască şi nici nu a recunoscut libertatea şi 
drepturile chode- nilor şi a făcut din ei clăcaşi şi 
şerbi. 

Atunci a început cea din urmă şi cea mai aprigă 
luptă a chodenilor. îşi apărau libertatea iubită, 
dreptul bărbaţilor de a se ridica împotriva 
silniciei şi strâm- bătăţii. Mai bine de şaizeci de 
ani a ţinut această luptă neegală. Câteodată 
scânteia speranţei arunca asupra chodeniloT 
licurul că-şi vor putea redobândi libertatea la 
curtea împărătească din Viena; până la sfârşit, 
urmaşul lui Lamminger, fiul său Maximilian, a 


'În ziua aceasta au fost 
executaţi în piaţa 
Oraşului-Vechi din Praga 
douăzeci şi şapte de 
nobili care luaseră parte 
la răscoala împotriva 
Habsburgilor. 


rămas biruitor, şi chodenii a>u primit hotărîrea 
că jalba lor a fost respinsă odată pentru 
totdeauna, că drepturile lor au fost şterse şi mu 
mai au putere, iar chodenii sunt supuşi, sub 
grele pedepse, unui perpetuam silentium!. 

Asta a fost în anul 1668. 

Şi într'adevăr, asupra chodenilor s'a lăsat de 
atunci un silentium, mut ca mormântul şi 
neîntrerupt nici în anul 1680 când în aproape 
întregul regat a,l Boemiei au izbucnit groaznicele 
răscoale ţărăneşti. 

Dar perpetuum n'a fost. Chodenii l-au întrerupt. 
Şi aici începe povestirea noastră. 


întunecimea timpurie a unei seri de Brumar 
îmbrobodea pripoarele şi luncile ținutului de 
hotar de la poalele munţilor Cerchov şi Haltrava, 
săgetaţi drept în sus. Nori negri, groşi, apropiaţi, 
goneau peste piscurile lor păduroase şi peste 
ceilalţi munţi ai Pădurii Boeme, care şerpuiau în 
valuri uriaşe dealungul ținutului adormit, 
pierzându-se în nori şi în beznă. 

Se porni o vreme nemiloasă. 

Vijelia stăpânea peste toate, peste nori* şi peste 
pământ, unde totul tremura în faţa ei: codrii 
străbuni de pe povârnişuri şi arborii de 

pe .plaiurile întinse şi pustii. Mestecenii bătrâni 
şi tineri, crescuţi unii lângă alţii pe muntele 
Hradek, deasupra satului Oujezd, foşneau, 
gemeau şi se infioir.au în goliciunea lor, căci fur- 
tuna le smulgea în smocuri ultimele frunze .aurii 
şi le hăituia apoi în negre vârtejuri sălbatice. Dar 
pe înălţimea învecinată Hurka, dumbrava de 
stejari vuia cu dârzenie şi-şi scutura creştetele, 
înfruntând vântoasele care răbufneau din ele şi 


1 Tăcere veşnică. as 


se năpusteau apoi până jos în satul liniştit, care 
se alipea ca un cuib de ţuguiatul Kradek. 

Copacii de lângă case şi din grădini se clătinau şi 
fiemătau besmetic. Mai sgomotos foşnea însă 
bătrânul tei din ograda întinsă de la „Kozina". 
Piatra şi cumpăna vechiului puț de sub tei 
scârţâiau, uruiau; dar până şi acest sgomot 
supărător era acoperit de mugetul vijeliei în 
creştetul bătrânului arbore. 

În casă era lumină. În slaba licărire care cădea în 
ogradă din fereastra scundă, fâşâi deodată de 
sub tei un vârtej vijelios de frunze veştede, pe 
care o pală de vânt îl ridică brusc, într'un vârtej, 
şi-l duse în neagră înălţime. Şi în aceeaşi clipă, 
când furtuna, parcă mai aprinsă de mânie, vuia 
şi urla mai năpraznic, cineva din odaie se ivi la 
fereastră. Umbra se văzu numai în treacăt — dar 
acum se deschise puţin fereastra. O mână goală 
de femeie scoase afară un blid nu prea mare, şi 
în aceeaşi clipă ţâşni din ea un pospai alb. Un 
nor ca de zăpadă afânată se ridică din blid şi se 
risipi ca pulberea în bătaia vântului căruia îi era 
dat ca jertfă. Meluzina bocitoare înghiţi 
deîndată, cu lăcomie, făina din blid, care-i fusese 
dată pentru a se potoli, mai gemu odată şi goni 
mai departe în beznă. 

Fereastra fu închisă şi umbra din ea dispăru. 
Vremea rea bântuia nemiloasă 'în noaptea aceea. 
Dar în odaia de grinzi, destul de încăpătoare, din 
casa ţărănească, era plăcut şi îmbietor. În vatră 
ardea focul şi spintecăturile de lemn smolit 
trosneau. Aşchii răşinoase, înfipte în sfeşnice 
negre, flăcărau viu, şi lumina lor cădea pe 
jertfelnicul care dăruise Meluzinei făina de 
Jertfă, după ce femeia se întorsese de la fe- 
reastră şi pusese blidul golit pe poliţa de vase, 
nevopsită. 

Era chiar răzeşiţa care gospodărea această casă 
ţărănească, o femeie tânără, bine făcută, cu un 


chip frumos, pe care ochii de un căprui deschis şi 
nasul drept, frumos tăiat, îl făceau fermecător. 
Părul îl ţinea strâns într'un testemel pestriţ, 
purta catrinţă, ilic şi mâneci înfoiate. 

Ea puse blidul pe blana de vase, se aşeză pe 
scaun la o oarecare depărtare de patul zugrăvit 
de sub polog, luă în mână şomoiogul, începu să 
mişte leagănul'într'o mişcare înceată, hâţânată, 
şi prinse să luluie cu glas coborit: 

Copilita mea. Te voi legăna, Ca să dormi şi să nu plângi, 
Mamei grija să-i alungi. 

De afară se auzea vijelia. Foşnetul copacilor şi 
mugetul vântului se contopeau într'o larmă care 
sgâl- ţâia fereastra. Tânăra mamă urma totuşi să 
cânte lângă leagăn. Dar şi alte sunete decât ale 
cântecului oi se auzeau în încăpere. În colţul 
umbrit unde se afla palul cu polog, se desluşeau 
şoapte, şuşoteli, râsete înfundate, a căror 
îndelungată tăinuire izbucni acum cu toată 
voioşia, chiuind, ca un clopoțel de argint. Dar 
chiotul fu înnăbuşit pe dată de un alt glas, mai 
gros, care îl domoli, şi tot atunci se auzi şi dojana 
femeii de lângă leagăn, nicidecum aspră, ci 
numai ca să-i ogoae, ca Hanalka să 

poată .adormi. Apoi ea începu din nou să hâţâne 
şi să cânte: 

Dacă pace nu vei da. Noi în iaz te-om arunca Şi din iaz 
în Dunăre — laţi-o, sacagiule ! 

Micuța Hanalka gângurea şi-şi sugea buzele mul- 
ţumită, în leagănul ei, dar din ce în ce mai slab, 
până când amuţi de tot. încă două-trei legănări, 


Leagănul era o bucată de pânză de în, pătrată, în 
care se legănau copiii. La fiecare colţ era cusută o 
chingă sdravănă. Aceste chingi erau petrecute într'o 
parte, două câte două, prin- tr'un inel de fier, care se 
afla bătut în căpriorul bagdadiei. De unul din ele atârna 
un fel de frânghie împletită din trei sculuri de câlţi, cu 
ajutorul căreia se punea în mişcare leagănul. 


apoi mama lăsă şomoiogul din mână şi se 
îndreptă spre polog. În clipa aceasta, de pe patul 
curat se ridică răzeşul, bărbatul ei, care până 
atunci se svârcolise şi se hârjonise cu copilul mai 
mare. 

Răzeşul, un bărbat destul de înalt ş!i bine legat', 
de vreo treizeci şi ceva de ani, ou părul lung şi 
castaniu strâns după urechi, se uită zâmbind la 
femeia sa. Flăcăiaşul însă, de trei anişori, în 
cămăşuţă, cu faţa bucălată şi ochii scânteietori, 
se lipi de spatele tatălui şi strigă mamei să se 
aşeze lângă ei. 

— De ăştia îmi sunteţi, neastâmpăraţilor! 
strigă femeia cu prefăcută asprime. Ţine-ţi gura, 
Pavele, trebuia să dormi până acum. Haide, 
culcă-te numaidecât ! Hanalka doarme demult. 
— Da, doarme tun ! se amestecă acum şi 
răzeşul, zâmbind şi arătând leagănul. 

Peste marginea leagănului se înălța căpşorul dră- 
gălaş al unei fetiţe de vreo doi anişori, al cărei 
păr creţ era luminat de văpaia roşiatică a 
aşchiilor răşi- noase şi strălucea ca aurul. 
Tânărul Sladky, sau Kozina cum i se mai zicea 
după numele răzeşiei sale, se ridică de pe pat şi 
se duse la leagăn. Avea pe el nădragi din piele de 
culoare deschisă care îi ajungeau până la 
genunchi, colţuni şi cipici, nici pieptar, nici 
ghebă, doar o cămaşă cu mâneci largi, puţin 
suflecate în faţă. Din felul cum puse mâna pe 
fetica sa, cum o duse apoi şăgalnic în pat, se 
putea vedea bine ce trup vânjos avea. În pat se 
strânse acum întreaga familie; copiii sburdalnici 
care se căţărau pe tatăl lor, şi părinţii plini de 
bucuria pe care le-o făceau copiii. 

Se vădea aici dulcea armonie a fericirii unei fa- 
milii. Vuietul vijeliei de toamnă nu-i stânjenea. 
Dar la această fericire nu se ajunsese aşa dintr- 
odată, fără luptă. Bătrâna Kozina se împotrivise 
vreme destul de îndelungată fiului ei, de pe 


atunci răzeş pe picioarele sale, când cu patru ani 
în urmă flăcăul o vestise ce femeie îşi alesese. Cu 
toate că era bine făcută, ba chiar chipeşă, 
bătrânei Kozina i se părea o fată prea 
nepricopsită pentru răzeşia neamului Kozina, în 
care, ce-i drept, nu mai stăteau şoltuzi ca în alte 
vremuri, dar care era totuşi una dintre cele mai 
răsărite. Faima din trecut Îi rămăsese, şi oricare 
copil ştia că idoar de când ou noua stăpânire se 
luase strămoşilor tui Kozina dreptul de a fi 
şoltuzi, fiindcă se împotriviseră să fie la 
cheremul ciocoiului şi să asuprească propriul lor 
popor. 

Dar până „la urmă bătrâna tot încuviinţase 
căsătoria fiului ei. 

— În stejar cresc numai ghinde, spunea ea. Şi 
el e un Kozina, un vlăjgan neînduplecat, vânjos 
ca stejarul. Să nu i se pară lumea prea îngustă 
alături de Hanka. 

Atunci veselul Rehurek, cimpoierul, cum i se spu- 
nea lui Jiskra, spusese râzând : 

— Cred că asta nu iare să se întâmple. Au să 
trăiască împreună ca o sută de flori. 

Cum să nu laude el totul şi să nu proorocească 
numai bine, dacă era omul de credinţă al 
tânărului răzeş şi singurul care-i cunoştea taina, 
dacă-i era şi sfetnic şi oliicar. Dar iată că ceeace 
spusese atunci, M> împlinise. 

T/mărul Kozina trăia cu Hanka lui într'adevăr ca 
o sul.fi tk flori, şi nu doar de o jumătate de an, nu 
doar de un an, ci ajunsese acum la al cincilea an. 
Răzeşia îi plăcea necurmat, şi tot mai mult îi 
plăcea, cu cât vremea trecea. Să stea acasă 
lângă nevastă, iar acum şi mai abitir lângă copii, 
să şuguiască şi să facă cu ei năzbâtii, era 
plăcerea lui cea mai mare. Cu toate că i se lua 
poate în nume de rău, el totuşi nu prea ieşea în 
lume, printre bărbaţi, la o bere, ca după obicei, 
să schimbe o vorbă cu ei şi să se sfătuiască. 


Mai degrabă sta la taifas cu cimpoierul Jiskra Re- 
hurek, undeva pe tăpşan, în pădure sau, mai 
adesea, duminica după prânz, 'în grădina 
gospodăriei sale. 

Tânărul Sladky îşi schimbase firea. Pe vremuri îi 
plăcea să umble noaptea cu puşca sau cu plasa 
de vânătoare prin pădure, să prindă lupi în 
capcane, iar când putea, să joace renghiuri 
stăpânirii duşmănite. După căsătorie, însă, se 
făcuse blând ca un mieluşel. 

Când ciocoiul poruncea să se facă rost de căruţe 
pentru cărat lemne sau să se îndeplinească altă 
muncă, el se supunea fără să crâcnească şi 
trimitea argatul. Altminteri, ca toţi şi ca peste tot 
în ţinutul chodenilor, blestema şi el robia cu care 
nu izbutea să se deprindă, şi se împotrivea cum 
putea, căutând o scăpare. 

Bătrâna Kozina, cu buzele încleştate, îl privea 
aspru şi posomorit în asemenea clipe şi multe 
gânduri o munceau, iar bătrânului ei frate, lui 
Hruby din Drazenov, i se tângui deadreptul, când 
acesta veni la ea: 

— Of, băiatul ăsta ! Nu mai este iun Kozina. 
Nu se aseamănă cu tatăl lui. Nevasta i-a luat în 
stăpânire toată inima. 

„Nevasta şi copiii", s'ar fi putut spune mai 
degrabă. Căci aşa părea şi în clipa aceasta când, 
fără să se sinchisească de furtuna de afară, sta în 
pat cu ai săi, râzând din toată inima cu copiii 
care nu-şi mai potoleau neastâmpărul şi se 
cătărau pe el ca pisicile. 

Deodată însă bărbatul se ridică în pat şi trase ou 
urechea. În clipa aceasta se trezi şi bătrânul 
câine lup de sub masă, sări în odaie şi începu să 
latre. 

— Clăcile de tors deabia au început, zise 
femeia, luând-o în poală pe mica Hanalka. 


îşi închipuia că vreun argat s'o fi întors delà 
claca de tors, care săptămâna aceasta se ţinea la 
vecini. 

— Ăsta nu-i de-al casei, spuse răzeşul şi ieşi 
în tindă, ca să deschidă uşa în care ciocănise 
cineva. 

Zăvorul ţăcăni şi de afară se auzi glasul unui băr- 
bat străin care începu să cânte : 
În castelul din Oujezd Cântă-o păsăric: 
În clipa aceea răzeşul începu să vorbească, astfel 
că nu se putură «auzi bine cuvintele 
cântăreţului, care însă nu-şi pierduse cumpătul 
şi cânta mai departe : şi ce-acolo va cânta, Pân'la 
noi vă răsuna. 

Cântând astfel, el porni spre odaie, unde se opri 
în prag ca să spună bună seara. Un strigăt de 
bucurie al micului Pavel îl salută, iar femeia îl 
pofti: 

— Intră, Jiskra ! Vii din târg ? Tocmai la timp. 
Ce bineţe o să-ți mai dea Dorla ! 

—  Bineţe, ne-bineţe. Dacă o să fie iute ca 
hreanul, o să fiu eu iute ca ardeiul. 

Cimpoierul se aşeză cu cimpoiul în spinare şi 
râse şiret. 

— Măi, da vesel mai eşti! Numai de cântece 
te ţii, grăi răzeşul. 

— Dece nu m'aş ține, dacă şi vântul cântă 
atât de frumos, de se aude peste tot! Doamne 
iartă-mâ, ce drum a mai fost şi ăsta ! Vântul a 
umflat țoalele şi cimpoiul a început să cânte 
singur, iar eu ţopăiam prin beznă de atâta 
muzică, peste bolovani, din hâr- toapă în 
hârtoapă, din pleoscăit în pleoscăit. 

Jiskra Rehurek puse cimpoiul pe laviţă şi se 
aşeză alături Iară a-şi scoate căciula cu fundul 
roşu. Faţa lui rotundă, netedă, cu gropiţe în 
obraz, zâmbea în- Iruna. Dar mai ales ochii lui 
veseli şi şugubeţi, pe can» obişnuia sii-i închidă 
când închiDuia sau poves- Ira viro năzdrăvănie. Era 


de aceeaşi vârstă cu tânărul r.lzeş, poate doar cu 
doi-trei ani mai mare. 

În acest timp, femeia aduse sare şi un codru de 
pâine învelit într'o pânză albă, pe care cu 
obişnuitul „Taie-ţi" îl întinse mosafirului, ca să se 
ospăteze după poftă. 

— Ce mai e nou în târg ? întrebă răzeşul. 

— Prea puține. La cârciumă vorbeau doi 
vecini, şi cred că erau vătăşei de la cârmuirea 
din oraş, cică boierii ar fi întrebat de noi. De faţă 
era şi unchiul din Drazenov şi a auzit şi ei totul. 


De ce anume au 
întrebat ? îl iscodi 
repede răzeşul 


— .De teşcherelele chodenilor. La cârmuirea 
din târg. Au cerut drepturile scrise, ştii, acelea 
care se aflau la castelul nostru. 

— Şi cine le-a cerut ? 

— Logofătul Kos din Kouta şi cel din Trhanov. 
Ce-au mai râs^pe seama lor vecinii gândindu-se la 
ce-au putut să înhaţe ! Nu ştiu bine ce s'a 
întâmplat, dar cică alde Kos ar fi făcut spume „la 
gură şi ar fi spus că domnul din Trhanov o să le 
arate chodenilor. 

Cimpoierul tăcu, dar deodată, parcă aducându-şi 
aminte de ceva, urmă: 

— Mare dreptate a avut la cârciumă unul 
dintre vecini când a spus că drepturile chodenilor 
au ajuns deodată la atât de mare preț. Până acum, 
şi răposatul Lomikarşi cel tânăr, batjocoreau pe 
chodeni, când aceştia vorbeau de pitacele lor. 
Răzeşul şi femeia sa, care ținea în braţe pe mica 
Hanalkâ, ascultau cu luare aminte şi nu băgară de 
seamă că micul Pavel coborise din pat în cămăşuţă, 
se apropiase de cimpoi şi se minuna de frumosul 
tap ce-l împodobea. La început se mulţumi numai 
să se uite la capul ţapului, dar apoi deveni mai 
îndrăzneţ şi-i pipăi părul, ochii şi beteala 
sclipitoare pe care Jiskra i-o aninase între coarne 
drept podoabă a frunţii. Acum îl zări şi maică-sa ; 
tatăl său însă avea ochii pironiţi în pământ şi nu şi- 
i ridică decât în clipa când cimpoierul tăcu. 

— Şi când s'a întâmplat asta, Jiskra ? 

—  Maialaltăieri. 

— Numai de nu s'ar mai întâmpla ceva, vreo 
nenorocire ! oftă tânăra femeie, îngrijorată. 

— Eu aş crede... începu cimpoierul; dar nu 
sfârşi vorba, căci în clipa aceasta bătrânul câine- 
lup țâşni de pe podea şi începu să latre. 

Răzeşul se ridică, se duse la fereastră şi sfredeli 
întunericul cu ochii. Dar nu văzu pe nimeni şi ieşi 
în tindă. 

Jiskra luă pe micul Pavel, îl aşeză pe genunchii săi 
Lamminger. 

şi-i duse carava cimpoiului la .gură ; în clipa aceea, 
tânăra femeie atinse cu mâna. umărul 
cimpoierului. 3 

— Ascultă, Jiskra, zise ea. Âi văzut ce 
îngândurai era răşezul la povestea ta ? Tot aşa este 
mereu de la o vreme, dintrodată şi pentru o nimica 
toată ! E vesel, vorbeşte, râde, tot ce vrei, şi 
deodată parcă i se aşterne ceva pe suflet. Asta i se 


întâmplă adesea în ultimul timp, de parcă i-ar 
umbla ceva prin cap sau .ar avea o piatră pe inimă. 
Mă port cu gândul că m'a scos din sufletul lui, ba 
că poate se şi căeşte că. 
— Nu fi neroadă ! o opri cimpoierul. Să se 
căiască ? Nu se căeşte. Nu se căeşte încă, şi nici 
nu se va căi vreodată, sunt sigur. De asta să nu-ţi 
faci inimă rea. 

— Norocul mi-a fost prielnic şi ştii bine că 
oeeace ne apasă inima, ne umple de teamă. Dar 
ce-a fost acum ? 

— Gânduri ciudate umblă prin capul omului. 
Dar e ceva trecător. 

— Să dea dumnezeu să fie aşa şi să-mi asculte 
iuga! suspină femeia, bucurată de vorbele omului 
care cunoştea gândurile bărbatului ei. 

Ea se porni pe fâs când micul Pavlik începu să 
scoată din cimpoi, cu ajutorul lui Jiskra, câteva 
scâncete -şi bâzâituri. 

În acest timp, tânărul Kozina ieşise din tindă pe 
cerdac şi-şi rotea ochii prin ogradă, ca să vadă 
cine a venit. Că venise cineva era sigur, căci altfel 
n'ar fi lătrat bătrânul câine-lup. Era întuneric 
beznă şi vântul şuiera încă, astfel că nici de auzit 
nu se putea auzi bine. Şi totuşi ! Cineva bătea la 
fereastră. Colo, peste drum, în ogradă, unde se 
afla casa rămasă părinţilor. Acolo şedea mama 
tânărului răzeş. Şi ea dormea, căci ferestrele erau 
întunecate. Deodată apăru însă o licărire, în odaie 
se făcu lumină, şi când pâlpâirea roşiatică se 
revărsă din fereastră, ieşiră la iveală două umbre 
de bărbaţi care stăteau acolo în dreptul uşii. 
Aşteptau nemişcaţi, nerăbdători, apoi dispărură în 
casă 

O clipă se păru că răzeşul cumpăneşte dacă să mai 
aştepte ori ba. Din odaia lui se auzea bâzâitul cim- 
poiului, dar tânărul răzeş nu-l mai prinse cu 
urechea. 

Se duse prin ogradă la casa mamei sale. încercă 
uşa. Era zăvorită. Răzeşul se aplecă, trecu la 
fereastră şi se uită în odaie. Zări acolo pe mama 
sa, cu şuba pe ea, şi doi oaspeţi. Unul dintre ei 
scoase de sub mantie un fel de cutie sau de sipet 
mic. Al doilea îl deschise şi luă din el ceva sclipitor, 
care strălucea ca argintul, şi-l arătă bătrânei 
Șladky. 

În clipa'aceasta, tânărul răzeş sări de la fereastră. 
Din cerdac se auzea glasul femeii sale, care se 

mira dece bărbatul ei stă atât de mult afară, pe 
vremea asta ticăloasă 

— Nu e nimeni aici; câinele a lătrat fără nicio 
pricină, zise el întorcându-se pe cerdac. 

— Dar dece-ai fost la mama ? 

— M'am dus să văd ce face. Avea încă lumina a- 
prinsă şi m'am mirat. Şade pe laviţă şi se închină. 
— Vino, vino în odaie; e frig, tremur toată şi Jis- 
kra se pregăteşte să plece acasă. Pavel vrea să-i ia 
cimpoiul... 

Cei doi intrară în odaie. 

Jiskra se ocupa acum de Hanalka. O ţinea în braţe, 
o legăna şi îi cânta, iar fetica îşi aţintea ochii 
asupra lui, până când şi-i închise treptat şi adormi. 
Cimpoie- rul o culcă cu grijă în leagăn. 
— Ai putea fi un bun părinte, glumi răzeşiţa. 

— Aş putea; şi e păcat că barza nu dă pe la noi, 
grăi el, zâmbind după aceea. Că atunci Dorla nu 
s'ar mai certa atât de mult cu mine. 

îşi aminti că mai are de cântat la claca de tors, ca 
să poată aduce un braţ de câlţi nevestei sale, îşi 
luă cimpoiul, de care micul Pavel nu prea voia să 
se despartă, spuse noapte bună şi plecă. Răzeşul îl 
urmă, ca să zăvorească după el. Trecu însă până în 
cerdac, şi acolo îl întrebă încet pe cimpoier, dacă şi 
unchiul său din Drazenov a plecat odată cu el din 
târg. 


Nu, a rămas la cârciumă. S'a aşezat lângă 
cei doi vecini şi a vorbit cu ei ceva în şoaptă. Dar 
n'am putut înţelege niciun cuvinţel. Şi acum, măi, 
am să-ţi vorbesc ceva. Hanka mi-a spus adineaori 
că e tare în grijorată de tine. Prostuţa crede că n'o 
mai iubeşti, fiindcă te vede adesea dus pe gânduri, 
fără să scoţi o vorbă, parcă ai purta o povară pe 
suflet. Dacă aş avea eu unul o nevastă atât de 
bună, aş râde întruna şi toată lumea ar fi pentru 
mine ca o floare. Prin urmare, ia aminte ! Dece te 
porţi aşa ? Femeia n'are nicio vină : ce s'a dus, s'a 
dus. 

Spuse noapte bună şi după puţin dispăru în beznă. 
Tânărul răzeş nu se înto.arse numaidecât în casă, 
ci stătu pe prispă şi se uită ţintă peste ogradă la 
căsuţa mamei sale. Fereastra era încă luminată. 
Oaspeţii târzii erau tot acolo. Răzeşul voi să se 
ducă din nou la fereastră, dar se răzgândi deodată 
şi se întoarse în tindă. Din odaie se auzea glasul 
duios al femeii sale care cânta: 

„Mamei grija să-i alungi... 

Acum abia se lămuriră în mintea răzeşului cuvin- 
tele inimoase ale cimpoierului, acum abia îl 
năpădiră alte gânduri şi-l făcură să cugete la 
vorbele pe care le auzise numai pe jumătate. 
Glasul femeii sale, pe care-l cunoştea atât de bine, 
îl mişcă în clipa aceasta ca pe vremea când era 
încă neînsurat şi o auzea cântând tainic în grădină. 
Glasul acesta fusese totdeauna atât de voios şi de 
dulce, iar când o văzu acum aplecată peste fetiţa 
adormită, se risipi dintr'însul norul gândurilor, faţa 
i se însenină şi el surâse femeii sale. 

În seara aceasta, tânăra femeie se culcă mulţumită 
şi îmbunată. Aşchia răşinoasă mai flăcără oleacă în 
odaia întunecată, apoi se stinse şi bezna învălui 
totul. Toţi dormeau, numai răzeşul care era culcat 
lângă micul Pavel, nu putea închide ochii. 
Gândurile dinainte îl copleşiră din nou. Auzea 
răsuflarea sănătoasă a flă- căiaşului, auzea 
răsuflarea adâncă a femeii şi a micuţei Hanalka, 
dar nu le lua în seamă. Altădată le urmărea şi 
adormea apoi liniştit, dar acum nu auzea nimic. Şi 
totuşi trăgea cu urechea. Aştepta de nu va veni 
cumva mama sa, de nu va bate la uşă, de nu-l va 
chema. Dar nu se auzea nimic. După un răstimp, 
se sculă şi se duse la fereastră. 

Peste drum, la maică-sa, era încă lumină. 


34 


II 


Răzeşul se uita afară, aştepta...Seara, bătrâna 
Kozina stinsese lumina, se culcase, dar nu aţipise. 
Apoi veniseră pe neaşteptate cei doi oaspeţi pe 
oare îi zărise fiul ei, tânărul răzeş, şi-i strigaseră să 
deschidă. Ea îşi pusese o şubă lungă de abâ 
castanie, căptuşită cu blană de miel, şi descuiase 
uşa. 

— Ruzena, spusese unul dintre cei doi bărbaţi din 
faţa uşii, şi bătrâna recunoscuse după glas pe fra- 
tele ei. 

Acesta era Krystof Hruby, şoltuzul din Drazenov, 
un om înalt de stat, puţin adus de spate, îmbrăcat 
cu o giubea lungă. În mâna dreaptă ţinea 
sdravănul ce- kan, a cărui ferecătură galbenă 
strălucea în lumina roşiatică a aşchiei răşinoase. 
Intrând în odaie, el puse pe tăblia albă de arțar a 
unei mese nu prea mari, cu picioarele cioplite, 
micul sipet, de lemn, bine ferecat, pe care-l ţinuse 
sub mantie. Când îşi scoase căciula, se putu vedea 
ce sbârci- tă îi era faţa încă vioaie şi hotărîtă. Părul 
des, dar albit de tot, îi cădea pe umeri şi era tăiat 
numai pe frunte, ca să nu-i cadă pe ochi. Un nas 
frumos, vulturesc, şi ochi încă ageri, în care se 
citea dârzenie şi încredere în sine, dădeau 
impunătorului bătrân înfăţişarea unui boier de la 
ţară. 

Alături de făptura sa înaltă în mantia de culoare în- 
chisă, se deosebea tovarăşul său, şoltuzul Jiry Syka 
din Oujezd, un om nu prea crescut, dar voinic şi 
spătos, care purta un zăbun de dimie albă, tivită cu 
negru. De sub pălăria largă, părul său castaniu- 
închis se revărsa peste umeri. 

Bătrâna, în vechea ei şubă lungă, pe care se mai 
puteau vedea urme de cusături înflorate, se uita 
uimită la oaspeţii târzii şi neaşteptaţi. Totuşi, 
aşteptă cu răbdare să vorbească ei mai întâi. Şi pe 
dată, fără multe ocolişuri, fratele ei începu s'o 
lămurească. Spuse pe scurt că fusese în ziua aceea 
în târg şi că se încredinţase din gura celor doi 
vătăşei că stăpânirea întrebase de pitacele 
chodenilor, închipuindu-şi că ele se aflau păstrate 
la cârmuirea din târg, cum fuseseră cu ani în urmă 
la castelul chodenilor. Că stăpânirea căutase să 
iscodească aceasta în taină prin logofătul Kos, dar 
că vătăşeii pomeniţi, ca dealtminteri toţi ceilalţi, 
nu nutreau o iubire prea mare pentru boierul din 
Trhanov, astfel că cu dragă inimă dăduseră totul în 
"vileag bătrânului şoltuz. Acesta nu-şi îndreptase 


35 


atunci paşii câtre casă, ci purcese deadreptul la 
Oujezd, unde la şoltuz se afla ascuns demult lucrul 
cel mai de preţ din ţinutul chodenilor, comoara 
„Capetelor de câini", privilegiile lor, şi asta încă de 
pe timpul când fuseseră vânduți răposatului 
Lamminger. În zilele acelea, câţiva chodeni 
bătrâni, printre care şi bunicul bătrânului Kozina, 
oare îşi amintiseră la timp de drepturile lor, 
dăduseră fuga! în târg, ca să ceară dregătorilor din 
Domazlice să le încredinţeze lor pitacele de 
privilegii!. 

— De vreme ce nu mai sunteţi ai noştri, puteţi să vi 
le luaţi. Mai bine la voi decât la neamţul acela ! le 
spuseseră pârgarii, şi încuviinţaseră ca chodenii să 
deschidă bolta din castelul lor, unde se afla sipetul 
cu „trebile chodene". 

De atunci, pentru mai multă siguranţă, sipetul 
colindase prin satele chodenilor, până când noua 
stăpânire nemţească, care nici gând nu avea să le 
recunoască privilegiile, începu să le caute totuşi cu 
sârg. Sipetul, nu prea mare, în care se afla închisă 
libertatea de aur, stătuse ascuns când la un şoltuz, 
când la altul, dar mai mult timp la Oujezd, unde 
rămăsese din zilele grele când chodenilor li se 
poruncise acel perpetuum silentium, până: în ziua 
de azi. 

Un tifnp s'a părut că stăpânirea nu se mai sinchi- 
seşte de ele sau că le-a uitat cu desăvârşire, când 
iată că deodată, din senin, începu să le caute din 
nou, cu jind. Despre asta vorbeau acum cei doi 
şoltuzi chodeni, în casa părintească, cu bătrâna 
care-i asculta cu încordată luare-aminte, pe 
măsură ce unul sau celălalt lua cuvântul. Pe faţa 
hotărîtă a bătrânei, care vădea că este sora lui 
Krystof Hruby, nu se citea în clipa aceasta nici 
teamă, nici groază. Dimpotrivă: chipul i se 
înseninase şi în ochi i se aprinsese o văpaie de 
bucurie. 

— Păi ;carevasăzică tot mai sunt bune la ceva, grăi 
ea, în timp ce un zâmbet ciudat îi ilutura pe buze. 
Bine aţi făcut! Şi mi le-aţi adus mie, unei femei. Nu 
face nimic, le voi ascunde bine, şi la coşarca mea 
nu se va gândi nimeni. 

Între timp, Syka scoase din mintean o cheie, 
descuie sipetul şi luă mai întâi dintr'însul pecetea, 
mare cât o patacă, prinsă de un lănţişor scurt de 
argint. Aplecaţi, şoltuzul din Drazenov şi sora sa se 
uitau la sulurile de pergament care stăteau acolo 
frumos rânduite şi legate. Syka le scoase unul câte 
unul şi le înşiră pe masă. Preda pitacele, şi 
deaceea, ca să se încredinţeze pe el însuşi şi pe cei 
de faţă, le scotea din sipet, eliberându-le însă mai 
întâi de învelişul lor de hârtie. Cu mulţi ani în 
urmă, le avusese şi el în păstrare, şi nu puţine 
ceasuri din noapte îşi petrecuse tainic în iatac, 
îndeLetnicjndu-se cu ele şi citindu-le pe cele scrise 
în limba cehă, dar şi tălmăcirile din latineşte care 
fuseseră făcute mai demult, în vremuri mai bune şi 
de mai multă libertate. 

Cărturarul Syka, care era privit de ai săi drept ve- 
chil al chodenilor, preda aceste hrisoave de 
libertate şi aceste întăriri ale drepturilor lor 
legiuite, de la cel mai vechi până la cel din urmă, 
dat de Matias. Aici, în cămăruţa aceasta simplă, la 
lumina aşchiei de cetină, se înşiruiau acum vechile 
pergamente, bine chitite şi ilegate cu cordele, 
îngălbenite, cu pete ruginii "pe margini roase la 
colţuri. Sigilii mari atârnau de ele, pe şnururi de 
mătase, odinioară albe şi roşii; câte unul din cele 
albe, vechi de veacuri, se îngălbenise şi se 
îmbibase cu roşul deschis al celui de alături. 
Peceţile erau bine păstrate, chiar şi cea mai veche, 
din ceară necolorată, pe care era înfăţişat regele 
Jan Luxemburg, pe cal, cu întreaga armură de 
cavaler şi cu platoşă, ţinând în mâna dreaptă 
paloşul prins de un lănţişor, iar în stânga scutul; 
dar şi peceţile tuturor celorlalţi domni, Karel, 
Vaclav, Jirik, Vladislav, Ferdinand, Ma- ximilian, 
Rudolf şi Matias ; culoarea lor roşie se mai 
păstrase. 

O clipă domni tăcere în cămăruţă. 

Cei doi chodeni şi bătrâna priveau muţi hrisoavele 
de grea ursită, care aduceau aminte de timpuri 


1În anul 1585, regele 
Rudolf cedase chodenilor 
pe timp de 60 de ani 
dreptul de administrare la 
Domazlice, în schimbul 
unui zălog, sub formă de 
împrumut, de 37.142 
livre. 

mai bune, mai fericite, din alte veacuri, şi care 
fuseseră martorele atâtor suferinţe şi umiliri. Syka 
îşi mai arunca o ochire repede pe fiecare pitac în 
parte, de parcă ar fi voit să le numere, apoi se 
întoarse către Hruby şi grăi: 

— Nu lipseşte niciunul. 

Bătrânul dădu doar din cap. Ştia căci hrisoavele le 
cunoştea şi el bine, dinainte, cu ani în urmă. Syka 
mai adăugă : 

— Alte timpuri au fost acelea când pitacele şi 
drepturile aveau încă preţ. 

— Şi cum, azi nu mai au preţ ? glăsui deodată 
bătrâna. 

— Preţ ? Ba preţ au, şi chiar dacă nu acum, îl 
vor avea cândva, răspunse cu tărie bătrânul şi 
dârzul Hruby. Este dreptul nostru, şi el este tare ca 
stejarul, şi de el nu se poate atinge nimeni, nici 
logofătul lui Lomikar, şi nici chiar Lomikar însuşi! 
Craii noştri au fost altfel de domni, cuvântul lor 
scris preţueşte mai mult decât al acestui neamţ 
pripăşit pe aici. 

— Aşa este, aşa este, întări Syka. Asta ar dori 
dumnealui : să i le predăm lui, ca să le dea foc. Iar 
apoi, mai mult ca oricând, să rotească gârbaciul şi 
să strige : „Săltaţi, netrebnicilor!" Dar încă nu s'a 
şters asta ! 

Şi luând dintre hrisoave pe cel latinesc al 

regelui .îirik, arătă în tălmăcirea alăturată, tocmai 
locul subliniat : 

„Niciun nobil sau boier n'are dreptul să-i ia sub 
stăpânire sau să şi-i facă robi sau să se aşeze prin- 
tre ei." 

— Şi .asta stă şi azi în picioare ! 

Şi aplecându-se deasupra pitacului regelui Matias, 
îşi aruncă o clipă ochii peste el, iar când găsi locul 
căutat, începu să citească : 

„Prin aceasta poruncim tuturor locuitorilor din 
toate stările regatului nostru boem, îndeosebi însă 
sfetnicilor Obşteştilor noastre Adunări boeme, 
celor de azi, precum ..şi celor viitori, ca scumpilor 
noştri credincioşi, numiţilor chodeni, aparţinând 
de castelul sau cetatea noastră din Domazlice, să li 
se recunoască drept înnoite, juruite şi consfinţite, 
acum şi în viitor, învoirile, drepturile şi slobozeniile 
date lor de noi, mărturie stând chiar acest dires, 
acum şi în vremile ce vor veni, precum ca în vecii 
vecilor ele ale lor să fie, să le ţină şi să le păstreze 
în pace, nimeni în ele o piedică să nu găsească, iar 
nici altora vreo îngăduire să nu le fie dată, pentru 
a nu stârni mânia şi neîndurarea noastră, precum 
şi a viitorilor regi boemi." 

Syka îşi înălţă capul de pe pitac, se întoarse către 
Hruby şi sora sa şi zise : 

— Aţi auzit ? „Scumpi credincioşi" sunt numiţi 
strămoşii noştri în aceste hrisoave ale crailor de 
odinioară, iar acum oricare eondicar ne dă munci 
ce-ar trebui făcute de netrebnici şi de bădărani, şi- 
şi închipue că cine ştie ce scofală e de capul lui. 
Dar aici în astea — şi Syka arătă privilegiile — 
dacă am avea numai aceste două hrisoave, n'ar 
trebui să tremurăm că totul s'a sfârşit. Ar fi 
deajuns în faţa legii şi judecății. Dreptul nostru 
este cuprins în ele pe deant'regul. 

— Tocmai aşa vorbea şi răposatul nostru tată, 
glă- sui bătrâna. Îţi mai aduci aminte, Krystof, 
când sipetul acesta era încă la noi ? 

-— Cum să nu-mi aduc aminte! întări Hruby. Dar 
acum e timpul să ascundem pitacele. 

— Haide, ce mai staţi ? zori bătrâna. 

Cei doi bărbaţi rânduiră hrisoavele la locul lor în 
sipet. 

Când Syka îl încuie şi-l luă de pe masă, bătrânul 
şol- tuz din Drazenov oftă. Sora sa îşi purtă 
privirea! de jur-împrejur, mai ales spre fereastră, şi 
se duse apoi la uşa scundă de alături, în faţa căreia 
rămase deodată locului. Fratele ei o oprise. 

—  N'ar fi totuşi bine să-l chemăm acum pe Jan ? 
Vorbea de nepotul său Sladky, tânărul răzeş. La 
această întrebare, Syka îşi aţinti ochii asupra 
bătrânei şi aşteptă cu nerăbdare să vadă ce va 
răspunde. Ea tăcu o clipă şi glăsui apoi: 

— Nu, e mai bine aşa. 

Syka păru mulţumit şi încuviinţă cu capul său ple- 
tos. 

Bătrâna dispăru apoi după uşa care dădea în 
cămara de alături, şi după ea intrară şi cei doi 
oaspeţi. 

încăperea aceasta era goală şi liniştită. Numai fe- 
reastra se cutremura uşor când vântul şuiera afară 
cu vuiet puternic; atunci tresărea şi flacăra roşie a 
aşchiei de cetină, al cărei cărbune aprins se 
întorcea şi începea să se înnegrească la margine. 
În clipa aceea apăru afară, la fereastră, faţa unui 
om. Se ivi deodată şi dispăru numaidecât, pesemne 
fiindcă în odaie nu era nimeni. Era chiar tânărul 
răzeş care se uita iscoditor în odaia mamei sale. 
Oaspeţii pe care îi văzuse înainte, dispăruseră, şi 
împreună cu ei şi sipetul ferecat. Dar din cămara 
de lângă odăiţă se auzea răsunetul surd al unor 
lovituri, însă numai al câtorva. 

Apoi se făcu linişte. 

Când, după un răstimp, bătrânul Hruby ieşi din că- 
mară, aplecându-şi capul cărunt în pragul uşii 
scunde, iar după el veni şi Syka, faţa tânărului 
răzeş dispăru deodată de la fereastră. 

Şoltuzul din Drazenov se şi gătise de plecare. Dzr 
Syka, după ce trecu pragul uşii scunde, se mai în- 
toarse odată şi zise : 

— Ei, şi acum să ţii minte, surată, ce-ai făgăduit. 
— Dar bine, pentru dumnezeu, oameni buni, '-- 
im făgăduit prin strângere de mână în fața celui- 
de-sus, grăi bătrâna cu toată hotărîrea şi nu fără o 
mustrare 

Puțin mai pe urmă, cei doi şoltuzi se aflau din nou 
în ogradă, în faţa căsuţei. În toată gospodăria era 
întuneric şi linişte. Piatra cumpenei de la vechiul 
puț de sub tei scârţâia şi uruia. Toi atât de tainic 
cum veniseră, tot astfel şi plecară cei doi şoltuzi, 
dar nu nebăgaţi în seamă. Însă despre asta habar 
n'aveau. Când ieşiră din ogradă şi porniră la drum, 
vântul le aduse câteva sunete săltăreţe. 

— Vântul mi-aduce glas de cimpoi ia urechi, 
zise Syka, ținându-şi cu mâna pălăria largă. Vine 
desigur de la o clacă de tors. 

Se apropie de fereastra luminată a gospodăriei ve- 
cine şi se uită înăuntru. Acolo, în cuprinsul 
camerei, totul fremăta de viaţă şi de voie-bună. 
Era într'adevăr după claca de tors. Bărbaţii care se 
aflau aici, mai toţi flăcăi, dăduseră la o parte orzul 
pe care-l aleseseră pentru însămânţare, şi fiecare 
îşi luase câte o fată, care la rândul ei lăsase la o 
parte fusul şi furca de tors, şi cu toţii se prinseseră 
în horă. Jiskra Rehurek, cu căciula pe ceafă şi cu 
părul pe frunte, sta în mijlocul odăii, sufla de zor în 
foalele cim poiului său, care cânta de mama 
focului. Dar nu numai cu sunetele cimpoiului îi 
îmboldea pe toţi să joace, dar şi prin mişcări îi 
îmbia şi-i înfierbânta. Cu fălcile umflate, râdea ca 
un deşuchiat, clipind din ochi, când în- chizându-i, 
când îndreptându-i în bagdadie. Se învârtea ca 
sfârleaza în jurul lui, îndoia genunchii, ţopăia 
mărunt şi din când în când izbea cu picioarele în 
podea ; apoi deodată se ciupea de un şold, pe urmă 
de celălalt, se scutura, sălta într'un picior şi iarăşi 
izbea podeaua. 

Bătrânii râdeau, iar tinerii jucau cu foc, învârtin- 
du-se în jurul cimpoiului ţiuitor, până când fetelor 
începură să le sboare cosiţele şi catrinţele. 
Şoltuzul din Oujezd ajunse din urmă pe Hruby 
care, nesinchisindu-se de muzică, îşi urmase 
drumul prin întuneric. 

— Ce veseli sunt ăştia ! Dacă ar şti! zise Syka. 

— Într'o zi or să afle şi ei, răspunse apăsat 
bătrânul şoltuz din Drazenov. 

Dar când Syka îl pofti să înnopteze la primărie, 
fiindcă era târziu, întuneric beznă şi drumul prost, 
el nu primi. 

— Ca să se afle că am fost aici ? Nu mi-e frică 
de întuneric. Dumnezeu să-ţi dea o noapte bună 
Syka îşi îndreptă paşii spre primăria sa. Hruby o 
luă spre Drazenov şi dispăru peste puţin în noapte. 
În clipa când se despărţiră cei doi şoltuzi, tânărul 
răzeş ieşi din umbra neagră de la colţul zidului de 
lângă poarta răzeşiei sale. Stătu un răstimp, 
uitându-se parcă în urma celor care plecaseră, 
trăgând parcă cu urechea la paşii lor. Apoi se 
întoarse şi se îndreptă cu paşi mari şi măsuraţi 
spre gospodăria sa. 

Sunetele voioase care-l ajungeau din vecini, nu le 
lua în seamă. Nici nu le auzea măcar. Nesimţit 
intră din nou în odaie şi se culcă fără niciun 
sgomot. Se auzea răsuflarea liniştită „a femeii şi 
somnul lin al copiilor. Doar câteva suspine adânci 
ale răzeşului răsunară mai tarip. 

Bătrâna Kozina făcuse focul disdedimineaţă, dar 
nu-şi adunase încă părul sur în testemel. În clipa 
aceasta intră feciorul ei, răzeşul. 

Era încă devreme, şi la timpul acesta venea rareori 
s'o vadă pe maică-sa. El îi dădu bineţe, se aşeză pe 
laviţă, se uită pe fereastră la cerul înnorat, apoi îşi 
îndreptă privirea către maică-sa, care-l întrebă de 
copii, de Hanalka şi de Pavlik, voind să ştie cum 
dor- miseră în toiul vijeliei. 

— Bine. Dar dumneata, măicuță, te-ai culcat 
devreme ? 

— Devreme. 

— Totuşi, mai târziu ai aprins lumina. I-am 
văzut licărirea. 

Şi răzeşul se uită iscoditor la mama sa. 

— Din pricina furtunii. Mi-era teamă să nu se 
întâmple ceva. 

Vorbea liniştit şi totuşi cu un fel de nerăbdare. 
Feciorul mai rămase puţin şi aşteptă. Dar mama sa 
nu pomeni niciun cuvânt despre cele întâmplate, ei 
vorbea numai de lucruri obişnuite. Iar el, la rândul 
lui, nu se legă nici pe departe de faptul petrecut. 
Plecă desamăgit şi amărit, zicându-şi : 

„Nici măcar mama ta n'are încredere în tine." 

III 

Căsuţa lui Jiskra Rehurek era oarecum izolată de 
sat, mai aproape de pădure. Cu toate că nu-şi 
amintea numai de o singură generaţie, nu părea 
şubredă de fel. Avea pereţi de bârne şi o coamă 

mare, străveche, devenită ruginie, a cărei 
frumoasă culoare se făcea albă, iarna, pe ninsoare, 
iar vara, sub bolta celor doi frasini de lângă casă, 
pătea în verde. 

În faţa podului de lemn era un pridvor nu prea 
mare, înconjurat cu parmaclâc, pe care stătea 
acum Dorla, nevasta lui Jiskra, şi atârna de o 
prăjină coroniţe de soarbe roşii şi coapte, ca să 
îngheţe bine când se va lăsa gerul. Avea numai 
câţiva ani mai puţin decât bărbatul ei. Era chipeşă, 
tânără, şi arăta ca o codană. Pe vremea când nu 
era încă măritată, era foarte căutată şi putea să 
aleagă pe cine voia. Dar ea se lipsi de toţi, chiar şi 
de flăcăii înstăriți, şi alese pe veselul cimpoier. 

De atunci nu s'a căit de alegerea ei şi numai un 
singur lucru dorea din tot sufletul, ca Jiskra să aibă 
altă îndeletnicire decât aceea de cimpoier sau 
încaltea să stea mai mult pe acasă, ca ei să nu-i 
mai fie atât de urît. De multe, multe ori o muncea 
şi dorul de un copil, căci atunci nu s'ar mai fi 
frământat atât. 

Astăzi îl avea pe Jiskra acasă. 

De asta dădeau mărturie sunetele săltăreţe care se 
auzeau din odaie. Dar nu Jiskra le scotea din 
cimpoi ; ciracul său se străduia să înfiripeze o 
sârbă. Jiskra era un cimpoier încă tânăr, dar faima 
sa trecuse de satul său de baştină şi ajunsese până 
în satele învecinate, iar oamenii mai vârstnici 
spuneau despre el că-l va ajunge pe Kuzelka din 
Straz, care cu cimpoiul său nu avea pereche în tot 
ţinutul chodenilor, ba chiar în toată regiunea 
Plzen. Multe şi ciudate lucruri se povesteau despre 
acest Kuzelka, cu toate că de mulţi ani era pe 
lumea cealaltă ; cică atât de frumos cânta, încât la 
sunetele cimpoiului său începeau să joace cio- 
megele şi dăsagii, ba că până şi celor de la curtea 
din Praga le-ar fi arătat ce ştie, pe vremea când 
acolo se ungeau domnitorii, iar chodenii se 
bucurau încă de vechile lor drepturi. Se mai 
spunea despre răposatul Kuzelka din Straz că 
adeseori se îmbăta — dar care cimpoier poate s'o 
ducă fără să-şi umezească gâtlejul ? — şi că odată, 
în miez de noapte, rătăcind în pădure printre 
coclauri, ar fi alunecat deodată într'o capcană de 
lupi, în care mai târziu a nimerit şi un mosafir 
păros şi colţos, căruia Kuzelka î-a cântat până în 
zori, când pădurarul atras de muzică şi de urletele 
înfiorătoare, a izbutit în sfârşit să-l scape pe 
cimpoier de canonul său. 

Acest Kuzelka din Straz fusese părintele şi învăţă- 
torul tuturor cimpoierilor din împrejurimi. La el 
învățase şi bătrânul Rehurek, iar delà acesta 
feciorul său Jiskra, care avea acum şi el ciraci. 
Jiskra îi învăţa să cânte din seripcă şi din cimpoi, 
cu toate că nu cunoştea nicio notă. Era deajuns să- 
i cânţi ceva din gură, că Jiskra ţi-o şi punea pe 
diblă sau cimpoi. Când la cârciumă îl înconjurau 
dănţuitori voioşi şi fetele fluturau năframele spre 
el, iar una dintre ele începea să cânte cu glas 
subţire un cântec nou de tot, pe care până atunci 
nu l-a auzit nimeni, nicio frântură şi ni- ciun cuvânt 
dintr'însul, şi care poate s'a născut abia ieri sau 
chiar în clipa aceasta, dintr'un avânt tineresc : 
Jiskra Rehurek asculta tăcut primul stih, zâmbea 
dădea din cap sau bătea uşor măsura cu piciorul, 
dar îndată ce cântăreaţa se pregătea să înceapă al 
doilea stih, Jiskra îi şi zicea din scripcă ; tovarăşul 
său, un moşuleţ, cu părul sur, sbârnâind din 
cimpoi, îi ţinea hangul, iar flăcăii apucau fetele la 
hârjoană 

Ca să iasă bine ce-aveau să cânte, Jiskra îş* în- 
druma ciracii cum trebue, iar în clipa aceasta îl 
dăscălea pe Kuba Konopik, un vlăjgan de vreo 
şaisprezece ani, înalt, rumen, bucălat, cu părul 
sbârlit. Era începător, şi Jiskra nu-l învrednicise 
încă să-i împărtăşească toate tainele cimpoiului. 
Kuba sufla deocamdată numai în ţeava din faţă. La 
un semn dat, el conteni, se opri în faţa lui Jiskra 
care şedea pe laviţa de lângă masă, şi .aşteptă să 
vorbească meşterul. 

— Ascultă, Kuba : am să ţi-o mai cânt odată şi 
tu ai s'o sufli după mine. Ştii ce : „Frumos ne mai 
predică popa. 
Şi meşterul intonă cântecul. 

Kuba începu, dar fu întrerupt de Jiskra : 

— Ia te uită! Răzeşul Kozina vine la noi. Du-te 
acasă. Vino mâine tot pe timpul ăsta. 

Kuba nu aşteptă să fie rugat. Într'o clipă fu în fața 
casei. _ 

În acelaş moment se auzi un foşnet pe 
vatră. Acolo, într'un pat sărăcăcios, pe care până 
atunci zăcuse liniştit, era un om cu părul lung şi 
tare cărunţit, bătrânul tată al cimpoierului. Era orb 
şi bolnăvicios, tuşea, şi trăgându-şi anevoie 
răsuflarea, glăsui: 

S'a întâmplat ceva, de vine Kozina la 
noi pe timpul ăsta ? 

— Nu, tată, nu ştiu nimic ; poate că nici 
nu vine la noi, ci doar trece pe aici. 

De afară se auzeau glasuri. Dorla, 
aplecându-se peste ostrețele pridvorului, vorbea 
cu tânărul răzeş, care o întrebase dacă Jiskra este 

acasă. In acest timp cimpoierul ieşise in prag, şi-l 
rugă zâmbind pe oaspe &ă se apropie. Mult nu 
trebui să-l îmbie, căci cunos- cându-t bine pe 
Kozima, ghicise numaidecât că nu venise „într'o 
doară", ci că voia să-i spună ceva între patru ochi. 

— Dacă te duci în pădure, te însoțesc o 
bucată, propuse însuşi cimpoierul. 

— Da, mă duc să văd ce pagube a 
pricinuit vijelia. 

Jiskra se repezi în odaie ca să-şi ia căciula, 
şi se îndreptă îndată spre cetinile negre, fără să-i 
pese că Dorla, trecând din pridvor prin pod în 
odaie, nu se prea» bucura de plecarea asta. 

— Aşa se întâmplă totdeauna. Ori 
hoinăreşte singur, ori dacă cineva se abate pe aici, 
îl duce cu el. Desigur că răzeşul ar fi fost mai 
bucuros să vină în casă. 

Cu vorbele acestea intră în odaie, jeluindu- 
se socrului de bărbatul ei. Bătrânul o întrebă din 
nou de Kozina. Când auzi că au plecat, se culcă la 
locul său, fără să mai deschidă gura. Pe faţă i se 
citea însă că e desamăgit. Oricine apărea în 
singurătatea aceasta, era bine venit moşneagului, 
căci fiecare oaspe era pentru el o distracţie în 
nesfârşit de înceata scurgere de timp a orbiei sale 
chinuitoare; şi cu atât mai mult se bucura când 
auzea glasul tânărului Kozina, binefăcătorul şi 
ocrotitorul său, care cu mulţi ani în urmă îl 
scăpase de la moarte. 

În timpul acela, bătrânul Rehurek se ducea 
la Trha- nov, ca să cânte în locul unui cimpoier 
care se îmbolnăvise. În apropiere de Trhanov, pe 
când trecea prin pădurea Krizinov, îl opriră doi 
vânători — nemți din castelul Trhanov — şi 
amândoi pesemne beţi criţă, căci abia îşi puteau 
mişca limba în gură. Dar pentru a-l huli pe bietul 
cimpoier, le umbla destul de bine. Mai întâi îşi 
pătură joc de Rehurek, dar când acesta voi să 
scape de ei şi să-şi vadă, de drum, ei îi porunciră 
să le cânte numaidecâi ceva, făcându-l bădăran şi 
şerb netrebnic. 

Atunci începu să fiarbă în cimpoier sângele său de 
chodean ; el le răspunse dârz şi nu se înfricoşa nici 
când cei doi nemți se năpustiră sălbatic asupra lui, 
ca nişte urşi turbaţi. Rehurek aruncă repede 
cimpoiul din spinare şi începu să se apere ; n'avea 
însă decât mâinile goale, pe când ei mânuiau 
fiecare câte un cuţit de vânătoare. Neîndoios că 
atunci s'ar fi sfârşit cu el, dar tocmai când era pe 
ducă, când se prăvăli plin de sânge la pământ, se 
năpusti din desiş câinele-lup al lui Kozina şi se 
aruncă pe unul din cei doi ticăloşi; al doilea fu 
trântit la pământ de cekanul tânărului Kozina, care 
sărise în ajutor în urma câinelui. Cei doi nemernici 
fură alungaţi, iar pe Rehurek, care zăcea în 
nesimţire, îl duse Kozina acasă. În luptă, 
bătrânului cimpoier îi plesniseră spurcaţii un ochi; 
al doilea i se umfiase în timpul cât zăcuse din 
pricina rănilor, şi nu mult după aceea îl pierdu şi 
pe acesta. 

De atunci ducea o viaţă searbădă şi necăjită şi se 
desfăta numai când feciorul său îl lua cu el la 
cârciumă sau la petrecerile ce se înfiripau după 
clăcile de tors, ca să cânte oamenilor din scripcă, 
sau când, în lipsa feciorului său de acasă, îi învăţa 
pe ciracii acestuia meşteşugurile muzicii. 

Din vremea aceea, tânărul Rehurek — Jiskra — se 
apropiase mai mult de Kozina. Îi era recunoscător 
că purtase atâta grijă, tatălui său, că în timpul 
boalei î! ajutase cu sfaturi şi că-şi aducea adeseori 
aminte de el. Flăcăul de neam bine-văzut, ţinea 
încă din copilărie la glumeţul fecior al 
cimpoierului. De pe vremea când păştea turma, îi 
plăcea să-l aibă mereu lângă dânsul. Cu el se 
împăca mai bine decât cu oricine, iar când se 
hotăra să se ducă undeva „la taifas", îşi îndrepta 
totdeauna paşii către căsuţa singuratică a cim- 
poierului. 

Mai târziu, când cei doi băieţandri erau destul de 
copţi pentru petit, Jiskra deveni omul de încredere 
al lui Jan, iar când tânărul Kozina se însură, 
legăturile dintre cei doi tineri se întăriră şi mai 
mult în urma acestei căsătorii, pentru care 
cimpoierul se ostenise atât. 

Tânărul răzeş nu avea în nimeni atât de mare 
încredere ca într'însul şi nimănuia nu-i îngăduia 
atât de multe ca lui. 

Acum păşeau împreună spre pădure. 

După vijelia din noaptea trecută, se făcuse din nou 
frumos, o zi însorită cum nu sunt multe în luna lui 
Brumar. Norii care dimineaţa se mai fugăriseră pe 
cer, dispăruseră acum. Soarele strălucea, şi în văz- 
duhul limpezit se desluşeau bine creştetele întregii 
Păduri Boeme. Din fundul codrilor se auzea 
câteodată un freamăt prelung şi înnăbuşit. 

Cei doi tineri choderii nu luau nimic în seamă. 
Păşeau tăcuţi unul lângă altul, fiecare cu gândurile 
sale. Altădată, Jiskra începea vorba cu o glumă, 
dar astăzi îşi dădea seama că nu poate face una ca 
asta. Cimpoierul vedea că tânărului răzeş i se 
întâmplase ceva neobişnuit. Când ajunseră la 

marginea pădurii, Jiskra se opri in fata prietenului 
său, îl privi o clipă cu ochii săi cinstiţi şi şugubeţi, 
apoi îl bătu pe umăr şi-i spuse cu vocea caldă 

— Nu zău, prietene ! S'ar zice că ţi-a pierit 
graiul. Ce s'a întâmplat ? 

— Jiskra, spune-mi adevărul pe şleau. Ce 
vorbesc oamenii despre mine ? Că sunt un om de 
nimic, nu-i aşa ? 

— Nerodule, de unde-ai mai scos-o şi pe asta ? 

— Dacă nici chiar mama mea nu are încredere 
în mine... 

— Ba nu, zău ! Cum adică ? 

Kozina care se aşezase între timp, se ridică, îşi în- 
dreptă fata întunecată spre cimpoier şi-şi aţinti 
ochii ageri asupra lui. 

—  Trebue să vorbesc astfel. îmi apasă pieptul ca 
un bolovan. Toţi mă privesc ca pe-o babă. Syka, 
unchiul din Drazenov, mama mea, toţi, poate chiar 
şi tu. Dar adevăratele babe sunteţi voi că nu-mi 
spuneţi ce credeţi despre mine. Sfântă fecioară! 
De-aţi şti voi! 

— Dar bine, Jane, ce-ţi vine în minte, de 
vorbeşti astfel ? 

— Ştiu eu... Ascultă dar, Jiskra. Am să-ţi 
povestesc... 

După ce tăcu o clipă, începu să vorbească. Cei doi 
o luară din nou dealungul pădurii. Răzeşul dădu în 
vileag cele întâmplate aseară, cine venise la mama 
sa în casa rămasă părinţilor, ce văzuse acolo, cum 
aşteptase tot timpul să fie chemat şi el, cum 
oaspeţii plecaseră de parcă nici n'ar fi fost acolo şi 
cum dimineaţa mama lui tăinuise totul, neavând 
încredere în- tr'însul. 

Vorbea pe nerăsuflate şi din ce în ce mai aprins. 

— Au încredere în bătrână, dar în mine nu. Şi 
desigur că nu fără pricină au hotărît asta, însă nu 
trebuiau să se poarte astfel. De când am luat-o pe 
Hanka, oamenii cred că s'a schimbat sângele din 
mine, că nu mai sunt acela care am fost. Pe 
timpuri, îşi spun ei despre mine, era ca up diavoi 
împotriva stăpânilor, iar acum la porunca lor ar 
sări chiar şi în vârful turnului. E adevărat, Jiskra; 
am fost .altfel şi ceva s'a schimbat. Al'am supus 
tuturora şi nu m'am sinchisit de nimic. Las'că le 
arăt eu stăpânilor; dar niciodată nu nii-am îngăduit 
să-mi ies din sărite, căci cu ce m'aş fi ales ? Aş fi 
făcut numai rău nevestei şi copiilor, şi ştii bine, 
Jiskra, ce dragi îmi sunt copiii! Şi lotuşi, fierbea 
sângele în mine când vedeam ce fac stăpânii cu noi 
şi cum strivesc în noroi dreptul nostru. Aşa m'am 
frământat întruna, când într'o parte, când în 
cealaltă, şi nu odată am vrut să-mi dau drumul, să 
spun ce simt, atunci când îmi aduceam aminte de 
răposatul meu tată. Ştii, atunci când a venit de la 
Viena carte că drepturile noastre au fost şterse — 
eram un flăcăiaş pe vremea aceea — mă aflam în 
cetate, la castelul nostru, când s'.a citit cartea 
aceea care poruncea chodenilor perpetuam 
silenlium, cum îi ziceau ei pe latineşte. A, ce bine 
mi-aduc aminte de vorbele acestea ! Fuseseră 
chemaţi toţi şoltuzii şi cei mai bătrâni chodeni. Şi 
mai ţiu minte cum au început să strige când li s'a 
citit porunca, dar mai aprige le-au fost strigătele 
când pârcălabul a întărit că pururea vor trebui să- 
şi ţină gura, astfel cum hotărăsc cele două cuvinte 
latineşti. Noi n'am putut crede, iar tatăl nostru nici 
atât. Iar pe mine sărmanul de el m'a luat de mână 
şi mi-a spus : „Haide, vino, băiete!" Şi ne-arn dus 
la soborul bătrânilor, la mai-marele lor. Şi pe 
acesta tatăl meu l-a întrebat ce înseamnă în limba 
noastră acele cuvinte latineşti, iar când el ile-a 
tălmăcit întocmai ca pârcălabul de la castel, tatăl 
meu s'a apucat de părul său sur şi a început să 
lăcrimeze şi să se tânguiască. Tot drumul spre 
casă, bătrânii s'au văie- tat şi .au blestemat mai cu 
seamă acel perpetuam, care era cea mai mare 
strâmbătate, căci nu lăsa omului nici măcar 
dreptul de a se împotrivi. Multe zile dearâindul, 
tatăl meu a fost oa năucit şi n'a scos n vorbă, dar 
când odată s'a întors din pădure, a aruncat 
cekanul pe masă şi a strigat: „Asta nu este sfârşitul 
! Odată şi odată va izbucni din nou şi atunci va 
curge sânge 
Tânărul răzeş se opri să-şi tragă sufletul şi tăcu 
oleacă. Ochii săi scăpărau, iar faţa îi era stacojie. 
— Şi deaceea, bădie, începu el din nou, n'am 
putut şi nu pot uita. încă din copilărie, tot la asta 
mi-a stat gândul, şi cu cât treceau anii, cu atât mai 
vârtos. „Odată şi odată trebue să izbucnească", îmi 
zornăe fără preget prin cap, până şi noaptea în 
somn, şi ceva parcă îmi spune că dumnezeu pe 
mine m'a ursit să fac începutul. îmi aduc aminte 
spusa tatălui meu că va curge sânge. Eu unul nu 
mă tem. „În bătăi să te omoare, numai în folosul 
celorlalţi să fie", mi-am spus adesea. „Aşteaptă 
până când vei fi vrednic", îmi mai spuneam. Şi tu 
ştii doară : pentru Hanka am uitat toi ce mai e pe 
lume, iar apoi au venit copiii. Dar gândurile de 
odinioară nu m'au lăsat nicio clipă. îmi vâjâiau prin 
cap din zori şi până în noapte. Şi ce-am izbutit ? 
Am avut în mine cele mai bune porniri, dai după 
cele ce-am făcut, am ajuns ca nici mama mea să nu 

aibă incredere in mine, de parcă n'aş fi chodean 
adevărat. 

— Nu pune răul înainte, a fost în toiul nopţii. 

— Nu mă poţi molcomi cu fleacuri. 

— Dece să-ţi faci inimă rea ? Va veni vremea... 

— Vorbeşti acum şi tu ca atâţia dintre ai noştri! 
Să dormim pe o ureche până când totul va fi uitat. 
— Eu nu spun să dormim, dar ştiu că numai un 
câine nesocotit se aruncă în gura lupului. 

— Cu îmbunările nu faci nicio treabă. Odată va 
trebui să izbucnească. Odată ne vom hotărî să nu 
mai fim robi. Şi nu vom mai fi ! adăugă el cu 
năduh. 

— Şi crezi că tocmai acum e timpul cel mai 
potrivit? 

— Dacă stăpânirea umblă după hrisoavele 
noastre, poate şi un nătărău să-şi dea seama că ele 
sunt încă bune. Tocmai acum e timpul prielnic. Şi 
dacă nu vor porni şoltuzii noştri, ci se vor mulţumi 
doar să pă:- zească hrişoavele, voi porni eu. 
Dumnezeu să judece ! În noaptea asta am chibzuit 
astfel. 

Apoi cei doi se întoarseră. Cineva îi striga cu glas 
tunător. La vale, pe cărarea de pe hat, zăriră o 
namilă de om care, contenind cu răcnetele, îşi 
rotea acum ce- kanul care avea desigur multă 
ferecătură, căci soarele se resfrângea din el ca 
dintr'un paloş. După glasul tunător şi după 
înfăţişarea lui uriaşă, cei doi îl cunos- cură 
numaidecât : era Matej Pribek. 

IV 

Cu o uriaşă pălărie în cap, el stătea pe hat lângă 
măcieşul desfrunzit, ale cărui poame începuseră să 
prindă o culoare ruginie. Vântul flutura uşor 
pletele lui lungi, zeghea albă fără bumbi, care la 
gât nu era legată cu găitane, ci stătea descheiată, 
„şopârlele" ' nădragilor săi de piele, care îi 
ajungeau până la genunchi. Cu toate că soarele 
strălucea, era destul de răcoare, iar vântul nu 
ajuta defel ca aerul să se încălzească. Totuşi, Matej 
Pribek nu-şi apropia pulpanele zeghei, ba nici 
măcar nu-şi încheie până sus pieptarul pe jumătate 
deschis Că doar pieptul său lat înfruntase 

' Curelele cu care se leagă nădragii de piele la genunchi. 
vânturi mai aspre decât pe acela care sufla acum 
dinspre pădure pe această coastă descoperită. 
Faţa încruntată şi împietrită a lui Pribek, plină de 
sbârcituri, era aţintită asupra lui Kozina şi a însoți- 
torului său. Gura lui mare era încleştată, astfel că 
între buza de jos şi uriaşa lui bărbie se tăiase o 
dungă lunguiaţă. 

Hotărit .şi înfipt ca o stană cioplită stătea ultimul 
stegar al chodenilor, şi nu se clinti nici când îl 
întâmpină pe Kozina cu cuvintele : 

— Unde umbli, Kozina, în vreme ce ți se 
răstoarnă pietrele de hotar ? 

Cuvintele acestea, spuse parcă cu nepăsare, făcură 
ca tânărul răzeş să înciemenească pe loc. 

— Mie? Unde? 

— Colo, lângă ogoarele de humă. 

—  Şicine? 

— Boierii. 

Kozina stătea ca trăsnit. Vestea îl sguduise, dar 
r.evenindu-i parcă s'o creadă încă, îş' holba ochii la 
bătrânul chodean care adăugă : 

— Da, e chiar aşa. Am trecut pe acolo. 
Logofătul din Trhanov şi argații delà curte sunt în 
locul acela. 

— Ei, drăcia dracului ! strigă Jiskra înfuriat. 
Tovarăşul său, însă, la ultimele cuvinte ale lui Pri- 
bek, se întorsese ea muşcat de şarpe şi o sbughise 
ca, înaripat înspre locul unde se afla ogorul 
pomenit Cimpoierul alergă după el. Fugeau, de 
parcă le-ar îi strigat cineva că arde satul. 

Dar poate că o asemenea veste l-ai fi lovit mai 
puţin pe tânărul Kozina. 

Matej Pribek se uită după ei şi gândi : 

„Numai de nu te-ar alunga, pui de Kozina, ca pe o 
mâţă de lângă blidul cu lapte !*e 

La poala dealului, îndărătul căruia se afla Oujezd. 
m apropiere de Trhanov, la marginea arăturii se 
înălța un coşcogeamite tei bătrân. În creştetul 
despuiat se 

> Pământul acesta a fost numii mai târziu „Câmpia _ 
Kozina ' şi numele i s'a păstrat până în zilele noastre. În 
popor se spune că a noua generaţie a neamului Kozina va 
redobândi acest pământ răpit cu japca. 

iscase un freamăt puternic, ca de suspine adânci. 
Erau cele din urmă. Mai adânc şi tot mai adânc 
intra ţiuind joagărul în trupul uriaş al arborelui 
străbun, în care securele, printr'o crestătură 
adâncă, îi făcuseră loc să ieteze. La piciorul teiului 
stăteau trei oameni: logofătul din Trhanov şi doi 
salahori butucănoşi ; aceştia urmăreau cu luare- 
aminte munca a doi argaţi care, în genunchi şi 
roşii la faţă, tăiau de zor cu joagărul. 

Peste drum, oamenii din apropiatul Trhanov ieşi- 
seră în faţa caselor şi urmăreau uluiţi şi 
încrâncenaţi ce se întâmpla cu teiul lui Kozina. 
Asta era doară o nouă nelegiuire a stăpânului! 
Cine altul ar fi îndrăznit să se atingă de un arbore 
atât de bătrân, care sta aici de veacuri, chiar dacă 
n'ar fi fost sfinţit de faptul că despărţea răzeşie de 

răzeşie, că era semn de hotar, recunoscut din moşi- 
strămoşi prin pravilă. 

Dar cei de lângă el nu se sinchiseau de asta, nu se 
sfiau de crucea săpată în trunchi, care amintea „Să 
nu furi ! Să nu râvneşti la bunul aproapelui tău !" 
Deodată însă se opriră şi faţa logofătului se întu- 
necă. Joagărul amuţi, şi toţi îşi întoarseră faţa spre 
locul de unde îi ajunsese un strigăt pătrunzător. 
Tânărul Kozina venea val-vârtej la vale şi după el 
Jis- kra Rehurek. 

Fără răsuflare, cu faţa stacojie, Kozina se opri 
lângă arbore. Pentru o clipă, se făcu o tăcere ca de 
mormânt. Numai teiul scotea un freamăt înnăbuşil. 
Slugile se uitau când la logofăt, când la Kozina. De 
turburare, acesta nu putu scoate la început niciun 
cuvânt. Tremura, iar ochii săi aruncau văpăi când 
Tăcni : 

— Cine v'a îngăduit asta ? 

— Nimeni. Stăpânul a poruncit! 

Astfel i-o întoarse logofătul, rostind cuvântul „po- 
runcit" cu o deosebită tărie. Apoi îndreptându-se 
către argaţi, ordonă scurt: 

—  Tăiaţi mai departe! 

—  Nuvă atingeţi ! strigă Kozina, înălțându-se 
pe picioare de parcă ar îi crescut. Eu sunt aici 
stăpânirea, eu sunt aici stăpân. Asta e copacul 
meu, pământul meu. A fost al tatălui, al bunicului, 
al străbunicului...Dar al tău nu are să: fie! În zapis 
stă scris că pământul ăsta este al stăpânului! 

— Hârţoagele voastre! În ele stă scris şi că hri- 
soavele noastre, vechile noastre drepturi nu mai 
sunt bune, haha ! Totul ne-aţi luat, robi ne-aţi făcut 
şi acum mai vreţi şi bucata asta de pământ care ne 
hrăneşte ! Tâlharilor ! Nici măcar de această 
sfântă cruce nu vă înfricoşaţi. 

— Taci! răcni logofătul. 

— Să tac ? Dar noi avem slobozeniile şi 
drepturile noastre ! Cu ce drept puteţi voi... 

— Cu dreptul stăpânului, netoxule ! Ajutorul ce 
ţi-l vor da hrisoavele tale va fi că atunci când ar fi 
să-ţi ciească; un copac pe scăfârlie, noi vom spune: 
„Cu joagărul să se taie", va Irebui să te ţii ca 
stejarul, fără să te mişti şi fără să crâcneşti. 

— Asta o vom vedea ! 

Şi în aceeaşi clipă se repezi lângă trunchi şi se 
răsti la argaţi, svârlind pe unul din ei de lângă 
joagăr. Jiskra Rehurek alergă după el, strigându-i 
să-şi vină în fire. Dar tot atunci se năpusti şi 
logofătul, ca un asmuţit, şi-l apucă pe răzeş, ca să-l 
dea la o parte. Kozina, înfuriat de aceasta, îl 
împinse cu toată puterea fă- cându-l să se clatine. 
— La o parte, cotoi boieresc, dacă nu vrei să te 
sugrum ! strigă tânărul răzeş. 

La porunca logofătului se aruncară acum asupra 
lui argaţii. Dându-şi seama că gluma se îngroaşe, 
Jiskra încetă de a-şi mai îndemna prietenul să se 
domolească, îi sări în ajutor şi-l sprijini cu curaj în 
lupta lui neegală cu şase oameni. Sub crengile 
teiului rănit se iscă o încăierare crâncenă. Cei doi 
chodeni, deşi neînarmaţi, se apărau vitejeşte, şi 
butucănoşilor tăietori de lemne le venea greu să se 
măsoare cu vânjosul Kozina. Nu izbutiră să-l 
doboare. Asta dură un timp. Era o luptă mai presus 
de puterile omeneşti. Jiskra căzu grămadă. Dar şi 
la pământ se apără împotriva argatului, care 
pusese genunchii pe pieptul său. Kozina era încă în 
picioare, cu toate că sângele îi curgea şiroaie pe 
faţă. 

Deodată, pe înălţimea dinspre Oujezd se auzi un 
glas tunător: 


MIR 


— Conteniţi odată, căci altfel o să. fie moarte 
de om! 

i trupul uriaş al lui Matej Pribek apăru pe creastă, 
păsat, cu paşi mari, ca totdeauna, el cobora coasta, 
cu cekanul aplecat înainte, ca pregătit să lovească. 
Văzând că cei de jos nu aud sau nu vor să audă, îşi 
iuți paşii şi strigă cu glasul său răsunător : 

— încă o clipă, pui de Kozina, că vin îndată ! 

Lupta de sub tei se încinse din nou. 
Chodenii îşi încordară ultimele puteri. Jiskra izbuti 
să scape din încleştarea potrivnicului său ; sărind 
în picioare şi în- ghioritindu-se, ajunse până la 
prietenul său, în jurul căruia erau un ghem de 
oameni într'o învălmăşeală de răcnete şi de 
sudălmi. 

Acum, Kozina începu să se clatine; deodată 
însă, dintr'o mişcare, se făcu loc în juiul său. 
Glasul de pe deal se auzea acum chiar lângă ei, doi 
argaţi şi logofătul însuşi svâcniră în lături când 
dădură cu ochii de Pribek, iar ceilalţi numaidecât 
după ei, căci cekanul începuse să-i croiască 
neostoit peste capete şi spinări. 

—- Slugoi boiereşti! Nu vă ajunge că jefuiţi 
oamenii, mai vreţi să-i şi ucideţi! strigă Pribek, 
rotindu-şi cekanul cu atâta putere, încât logofătul 
şi oamenii săi o rupseră la fugă, ca să scape de 
lovituri. 

După o clipă, petecul de loc de sub tei era 
liber şi liniştit. Când Pribek se întoarse acolo, după 
ce „petrecuse" o bucată de drum pe slugoi şi pe 
logofăt, îl găsi pe Jiskra oblojind rana de'ia cap a 
prietenului său, cu toate că nici el .nu se simţea în 
toate apele. Kozina era alb ca varul. Apropiindu-se 
de el, bătrânul Pribek îi întinse mâna şi zise : 

— Noroc bun ! Păcat că n'am venit mai 
curând. 

Şi-şi îndreptă privirea către teiul rănit de 
moarte. 

— Tot aia ar fi fost, răspunse Jiskra. Şi 
acum vino repede acasă, că ai pierdut destul 
sânge. 

— Aşa dar, sângele a început să curgă, 
grăi Kozina ca pentru sine, dar cu glas tare, şi se 
uită îngândurat la mâna sa dreaptă, care se roşise 
toată când ştersese cu ea sângele ce-i curgea din 
rană. 

Cimpoierul înţelese numaidecât tâlcul vorbelor 
sale. Când plecară, răzeşul îşi mai întoarse odată 
ochii spre tei. Strămoşii săi se odihniseră la umbra 
lui, el însuşi venise adeseori vara aici, în timpul 
secerişului, şi se aşezase cu bătrânul său bunic şi 
cu cosaşii sub tei; câteva generaţii se bucuraseră 
de umbra teiului, întregii familii şi tuturora din 
împrejurimi le era drag şi cunoscut, nenumărate 
poveşti se ţeseau în jurul lui, şi acum nelegiuirea 
boierească se purtase astfel cu el! 

— Eram gata să plec acasă, dar deodată m'a 
săgetat gândul : tânărul Kozina e pornit la mânie, 
iar potrivnicii sunt mulţi la număr. Ar putea să iasă 
rău. Şi atunci m'am abătut din drum, explică 
Pribek, păşind la dreapta tânărului răzeş, la stânga 
căruia mergea Jiskra. 

La capul satului se despărţiră. Pribek se duse 
deadreptul acasă. Kozina se opri în casa 
singuratică a cimpoieruluf, ca să se spele de 
sânge. Nu voia s'o sperie pe Hanka lui. Şi totuşi ea 
scoase un strigăt de groază când răzeşul apăru pe 
neaşteptate în odaie, cu capul legat. El îşi linişti 
zâmbind nevasta îngrijorată. Dar peste puţin 
amuţi, şi aşezându-se pe pat, îşi plecă fruntea. 
Femeia, ducându-se după apă şi oblojeli, nu se 
miră de data aceasta că bărbatul ei amuţise 
deodată şi că privirea îi era încruntată. îşi zicea că- 
i din pricina rănii. Dar se înşela. Gândurile îl 
făceau să fie astfel. 

„Acum este în joc şi viaţa, nu numai dreptul 
nostru. Nu mai putem da îndărăt !" şi „Asta este 
ursit de dumnezeu !" erau glasurile care răsunau 
din nou şi mai viu în sufletul tânărului răzeş. 

În clipa aceea se auziră paşi uşori, mărunți şi re- 
pezi ; micul Pavlik venea în fugă de la bunica sa, 
iar în urma sa se apropia hâţânându-se bălaia 
Hanalka. Când copiii zăriră pe tatăl lor, ie repeziră 
gălăgioşi la el şi-i euprinseră genunchii. Ridicându- 
i, răzeşul îi aşeză în poală şi-i strânse la piept. 
Atunci intră în odaie şi bătrâna sa mamă. Tocmai o 
ajunsese ştirea că stăpânirea doboriîse bătrânul tei 
al răzeşiei Kozina. Mai mult nu ştia. Scoasă din fire 
de această veste, se posomori şi mai tare când 
văzu pe feciorul ei jucându-se cu copiii. 

— Stăpânirea ţi-a doborît bătrânul tei de pe 
ogorul de humă,! spuse ea cu arţag. 

Feciorul ei îşi înălţă capul. 

— Ştiu! 

Abia acum îi văzu ea oblojeak. 

— Ai capul oblojit... 
— Acolo lângă tei m'au rănit, răspunse el liniştit. 
— L-ai apărat? 

—  Darnu l-am putut scăpa. 

Bătrâna, care venea de la uşă spre pat, se opri la 
aceste cuvinte şi privirea i se aţinti cu mândrie 

asupra feciorului ei. Apoi, intrerupând tăcerea, 
întrebă cu glasul puţin îngroşat: 

— Ranae grea? 

Răzeşul clătină din cap. 

În momentul acela, bătrânul tei de lângă ogoarele 
de humă nu mai era în picioare. 

Slugile boiereşti, care se înapoiaseră după 
plecarea chodenilor îl doboriseră. Şi fiindcă 
începuse să se înnopteze, lăsară străbunul arbore 
trântii la pământ. Teiul zăcea acum ca un uriaş 
prăvălit şi toată noaptea se auziră suspine şi 
tânguiri adânci. 


În ce priveşte avutul, Pribekii nu erau la Oujezd 
printre cei dintâi. Nici casa lor nu prea ieşea la 
iveală. Era de lemn, veche şi destul de şubredă. Un 
zid de piatră împrejmuia ograda, eu o uşă în faţă. 
Lângă uşă se înălța poarta boltită, adăpostită sub 
un acoperiş de şindrilă, care se sprijinea pe bârne 
de lemn necioplit. Jos la poartă era zidită o moară 
de desghiocat, veche şi roasă de vreme!. 

În ogradă, ca şi în piaţa satului, e linişte. Nici ți- 
penie de om. Era duminică, după timpul prânzului. 
Dealtfel astăzi, pe vremea asta umedă şi rece, 
fiecare era mai bucuros să stea acasă, în odaia 
caldă. 

Numai Manka’? lui Pribek se pregătea să plece în 
târg. Stătea în cămăruţa ei, lângă lada înflorată pe 
care o deschisese şi în care catrinţele, basmalele şi 
ba- nşurile de culori vii erau însufleţite de lumina 
care pătrundea prin ferestruica nu prea mare. 
Lumina cădea şi pe tânăra fată, pe mândreţea ei 
de păr despletit. Acesta era ca inul, bătând în 
auriu, mlădios ca mătasea, uşor încârlionţat la 
capete, şi atât de lung, încât ajungea până aproape 
de glesne. Manka era o fată chipeşă, cu ochii 
negri, scânteietori, şi când zâmbea, băteau la ochi 
dinţii ei albi ca neaua; dar cel mai frumos era 
părul, care se revărsa acum ca un râu de aur peste 
umerii ei, până la pământ. Pieptănându-şi-l, ea îl 
alese în şuviţe care, împletite într'o coadă, erau 
străbătute de o cordeluţă roşie ; fruntea şi-o 
încinse apoi cu o tasma de culoare deschisă. 

Fata se gătea atât de grijuliu, încât nici nu băgă de 
seamă că o vrabie se aşezase afară pe tufa 
desfrunzită, că se legăna şi ciripea pe o crenguţă 
mişcată de vânt. în schimb auzi bine că în tindă 
scârţâise o uşă şi că cineva ieşise din odaia cea 
mare. Tocmai îşi pusese pe ea o catrinţă roşie cu 
multe creţuri. Acum şi-o încheie mai repede. Omul 
din tindă umbla de colo până colo. Apoi nu i se mai 
auziră paşii. Poate că s'a oprit şi aşteaptă. 

Manka zâmbi fără să vrea. Era voioasă şi se 
bucura de drumul pe care avea să-l facă şi cire 
astăzi îi era deosebit de drag. Dimineaţa venise „la 
ei unchiul Pajdar din Pocinovice, vărul tatălui ei, şi 
împreună cu el, tânărul Serlovsky, tot din 
Pocinovice. 

Pe Serlovsky îl cunoscuse în satul lui, odată când 
fusese acolo cu răposata ei mamă la nişte prieteni. 
Asta s'a întâmplat acum mai bine de un an, şi 
totuşi Manka n'a uitat ziua aceea; n'a putut s'o 
uite. Atunci l-a văzut acolo pentru întâia oară pe 
tânărul Serlovsky şi a vorbit pentru întâia oară cu 
ei. Apoi l-a mai întâlnit în câteva rânduri în târg, 
după slujba de la biserică ; de fiecare dată el s'a 
oprit şi au stat de vorbă. 

Astăzi a venit la ei şi încă atât de neaşteptat! 
Manka a simţit că-i trece ca un cuţit prin inimă 
când l-a văzut, mai să' nu-şi creadă ochilor. A fost 
însă o sperietura plăcută. Manka bănuia că nu din 
întâmplare venise e) aici, ci că pentru ea făcuse 
drumul acesta. 

Şi ce bine se brodea ! Astăzi ea se ducea ia 
biserică, iar el întorcându-se acasă cu unchiul ei, o 
va însoţi până în târg. Acum se suceşte de colo 
până colo în tindă şi o aşteaptă să iasă din 
cămăruţă ; îi e mai plăcut acolo decât în odaie, 
alături de bărbaţi, gândea fata cuprinsă de o 
bucuroasă turburare. Cântecul pe care îl îngânase 
adineaori cu jumătate glas, îi amuţise pe buze 
când auzise paşii de afară. Cu atât mai zorită era 
fata să sfârşească cu dichisitul. Peste sânul plin şi 
frumos îşi legă cruciş o năframă în culori vii, iar 
capetele i le prinse într'o cingătoare gingaşă, cu 
floricele verzi ţesute, printre care cioburi ° mititele 
sticleau întocmai ca şuvoiul luciu al unui izvor în 
desişul verde. 


Mici mori casnice de 
desghiocat arpacaşul, 
folosite uneori în ţinutul 
chodenilor. 

>Maria. 


Oglinjoare. 

Manka nu se inşelase. 

În tindă era tânărul Serlovsky, un flăcău bine legat 
şi arătos. Se învârti întâi de câteva ori încoace şi 
încolo, apoi se opri la uşa de la intrare, cu faţa 
spre Undă. Privirile îi erau aţintite asupra imei uşi 
scunde, nevopsite, în care erau săpate sus trei 
cruci. Uşa aceasta îl atrăgea. Ceva nelămurit îl 
îndemna să bată în ea, s'o deschidă. Poate că 
Manka e gata, îmbrăcată. Cât timp îi trebue ca să 
se îmbrace ! Acum ar putea vorbi cu ea între patru 
ochi, aşa cum şi-a dorit de atâta vreme, şi câtă 
bucurie i-ar face asta! Dacă va mai sta mult acolo, 
ar putea să iasă cineva din odaie sau să fie chemat 
înăuntru. Serlovsky făcu câţiva paşi în tindă. 

— Manka ! strigă el încet Manka ! 

Tâmplele i se înroşiră ca focul. Şi deodată tresări. 
Uşa se deschise pe neaşteptate şi în prag apăru 
aceea, pe care tocmai o chemase cu toată căldura, 
gătită cu rochia ei de sărbătoare ; fragedă şi 
gingaş împurpurată, zâmbea. 

Lui Serlovsky i se păru că în jurul lui toiul se lu- 
minează. 

— Putem să mergem, zise ea eu vioiciune. 

— Mai stai puţin, nu te grăbi! Pentru slujbă mai 
e timp, iar acasă vom ajunge în orice caz. 

— Dar colo în odaie 

Şi ea îşi îndreptă; ochii către uşa care ducea în 
odaie. 

— Lasă-i, nu te sinchisi. Zăboveşte oleacă ! se 
rugă el. Am aşteptat cu atâta bucurie clipa asta. 

Ea nu se împotrivi, rămase, trase însă ivărul uşii 
scunde şi o închise. Stătea acum în faţa lui. 
Tânărul Serlovsky îşi pironise ochii strălucitori pe 
fermecătoarea fată şi cu o mişcare a mâinii rosti 
cu vioiciune şi din toată inima : 

— Parcă aud, Manka, ce o să se spurui când o 
să intri în biserică : „Fecioară Maria ! Ce fată 
frumoasă !" 

Fata râse. 

— La noi nu trebue să sădeşti trandafiri. Lasă-i 
pentru Pocinovice. 

— Ce se vede, se vede. Pentru asta nu-mi sar 
ochii din cap. Dar tu nu mă crezi, Nu crezi poaie 
nici că m'am gândit de multe ori la tine... 

La vorbele acestea ea îşi cobori privirea fără să 
vrea, iar când se uită din nou la el, ochii îi 
străluceau. 

— Manka, urmă flăcăul apropiindu-se m-ai 
mult de ea, îți spun adevărul adevărat. Spune-mi 
dar şi tu adevărul, ca să pot pleca împăcat de aici. 
Ţ'.-e gândul la vreun flăcău ? 

— Ei, dar văd că ştii să iscodeşti sufletul omului şi 
să-l dăscăleşti ca preotul nostru, răspuns; ea cu vo- 
ioşie. 

— Manka, poate să vină cineva şi atunci s'a 
isprăvit, iar eu nu voi şti ce-am vrut să ştiu, ce 
trebue să ştiu. Şi tocmai deacgea am venit la tine, 

Manka ! grăi el stăruitor şi fierbinte. 

Fata râse, ea şi când n'ar fi înţeles, ca şi când ar fi 
stat la gânduri. Dar inima îi ropoti în piept la auzul 
acestor cuvinte. Şi începu să-i fie milă de 
flăcăul .acesta chipeş; iar când el o rugă încă odată 
stăruitor să-i răspundă, ea rosti un „nu" hotărît, 
întărind prin aceasta că n'are niciun ibovnic şi că 
nici nu-i e gândul la vreun flăcău. Dar de cum 
spuse asta, se făcu roşie ca macul sălbatic; iar 
când flăcăul, bucuros de cele auzite, îi cuprinse 
mâinile, ea îşi plecă ochii, de parcă ar fi fost 
biruită. 

De câtva timp, Serlovsky pierduse din vedere uşa 
care ducea în odaia cea mare, iar Manka o uitase 
de- asemenea, ca şi pe aceia care se aflau 
înăuntru. Norocul fu însă în ajutor celor doi tineri.' 
Nu ieşi nimeni de acolo. 

Cei din odaie nici nu băgaseră de seamă că tinerii 
lipseau dintre ei. Atât doar că în odaia simplă şi 
neîmpodobită nu domnea atâta voie bună ca la pe- 
rechea din tindă. Acolo şedeau numai bărbaţi în 
vârstă şi moşnegi, posomoriţi şi aspri în discuţiile 
pe oare le purtau. Era acolo Matej Pribek, fără 
mintean, numai în nădragi şi pieptar; lângă el, 
vărul său Pajdar din Pocinovice, un chodean spătos 
şi impunător, din chipul şi înfăţişarea căruia se 
putea vedea că e spiţă de Pribek. În faţa lui, 
Psutka din Postrekov care, venind din târg 
împreună cu Pajdar, se oprise aici. 

Toţi şedeau pe jețuri greoaie, în jurul unui uriaş 
butuc de tei, care din bătrâni slujea drept masă în 
casa neamului Pribek. Străvechiul butuc a fost aici 
şi pe timpul bunicului lui Matej Pribek, după cum 
adeverea tatăl lui Matej. Acum, unchiaşul nu şedea 
lângă el, ci în faţa bărbaţilor, pe laviţa de lângă 
vatră, îmbrăcat cu o şubă de oaie. Avea nevoie de 
ca, căci la vârsta lui sângele începuse să se 
răcorească. Multe zile avea în cârcă ; dar de cât 
timp era pe lume, nu ştia bine nici el; se socotea 
însă, şi asta numai la întâmplare, că avea peste 
optzeci de ani. El însuşi nu măsura şi nu număra 
anii, ci se sprijinea doar pe aducerile .aminte. 
Astfel, spunea că-şi amintea bine de războiul cel- 
lung; flăcăii care se născuseră la începutul lui, se 
mai duseseră ca ostaşi în acest război care ţinuse 

treizeci de ani in cap. Bătrânul Pribek işi mai 
amintea şi de trecuta slavă a chodenilor, când erau 
încă slobozi, când aveaţi castelul şi drepturile lor, 
şi mai vedea cu ochii minţii pe tatăl lui înarmat, 
plecând sub prapur în pădurile de la hotar. Asta a 
fost în vremea când a început războiul cel-lung. În 
timpul :acela, tatăl său purta prapurul chodenilor, 
ca un drept moştenit din strămoşi de către cei din 
neamul Pribek. 

Îi plăcea bătrânului Pribek să vorbească despre a- 
ceste lucruri şi să povestească cum construiau 
colibe, cum bărbaţi din fiecare sat se duceau în 
pădure să stea „cu schimbul" câte douăzeci şi 
patru de ceasuri încheiate, luându-şi cu ei pâine şi 
pastrama ; cum el însuşi, pe atunci băietandru de 
vreo cincisprezece ani, dădea fuga de acasă la 
păiăncile din pădure şi stătea ziua şi noaptea cu 
oamenii în jurul focurilor. Ce vremuri, ce 
schimbări! Câte nu văzuse, câte nu pătimise şi câte 
îl mai aşteptau! Chiar acum asculta veştile ciudate 
care păreau a prevesti frământări. Povesteau 
Psutka din Postrekov şi „băiatul" sorei, Paj- dar din 
Pocinovice, că în toate satele chodene stăpânirea 
căuta cu lumânarea vechile privilegii scrise şi că şi 
ieri Syka a fost chemat la castelul din Trhanov, 
unde l-au ameninţat năpraznie, ca dealtfel pe mulţi 
alţii, ca să spună unde se află vechile hrisoave. 

— Dar el şi-a ținut gura, ca toți ceilalți, adăugă 
Psutka, după ce povesti cele întâmplate lui Syka. 
Matej Pribek, care tăcuse îndărătnic şi posac şi se 
mulţumise numai să asculte, îşi ridică deodată 
capul şi rosti : 

— Şi-a ţinut gura ! Deaceea tăcem şi noi. De 
asta suntem buni. lobagi ne-au făcut, şi noi tăcem; 
ne bat, şi noi tăcem; pădurile ni le iau, şi noi tăcem 
; pietrele de hotar ni le doboară, pământurile ni le 
răpesc, şi noi tăcem întruna. 

— Dar tu n'ai tăcut, şi nici Kozina, îl întrerupse 
Psutka. Ce-a fost, a fost, dar ce-o să mai fie! 

— Ce-o să mai fie ? întrebă Matej răspicat. 

— Crezi că stăpânii vor avea îndurare pentru 
tine şi pentru Kozina ? 

— Indurare, ne-îndurare ! Au avut destul timp 
să ne cate şi n'au venit încă ; eu cred c'or să se 
răsgân- dească. 

Bătrânul său tată se ridică de lângă vatră şi se 
apropie cu paşi rari de masă. Era înalt ca feciorul 
său Matej, numai că bătrâneţea îi plecase 
grumazul şi-i încovoiase spinarea. Fruntea îi era 
pleşuvă, dar pe la tâmple îi cădeau şuviţe lungi, 
albe ca zăpada, până la şuba desfăcută, pe care şi- 
o ţinea cu mâna stângă de curea. Sprâncene dese, 
sure, încruntate; ochii îi sticleau când întinse mâna 
dreaptă şi rosti cu un glas încă destul de puternic 
pentru vârsta sa : A 

— Bine ai vorbit, băiete. În alte timpuri nu s'ar 
fi pomenit una ca asta. întregul sat s'ar fi ridicat ea 
un singur om dacă cineva ar fi răsturnat o piatră 
de hotar, însuşi craiul să fi fost, necum acest neamţ 
l 


Moşneagul tăcu deodată. Psutka şi Pajdar săriră de 
pe jețuri şi se repeziră la fereastră. Sunete pătrun- 
zătoare de bucium pătrunseseră în odaie, scurte, 
tăioase, urmate de altele, mai lungi şi mai 
tărăgănate. Matej Pribek se duse încet la fereastră 
şi-şi îndreptă privirile, ca şi oaspeţii săi, spre piaţa 
satului. În clipa aceasta dădu buzna în odaie 
Manka, urmată de tânărul Serlovsky. Neobişnuitele 
şi turburătoarele sunete de bucium întrerupseseră 
pe negândite duioasa convorbire de lângă 
cămăruţa tinerei Manka. În avântul dragostei sale, 
Serlovsky ar fi stat acolo până în amurg, dar şi 
acum putea duce cu sine .alinătoarea nădejde că 
Manka nu spusese adineaori adevărul, ci că se 
gândea la un flăcău şi că acesta era chiar el. 

Fata se apropie repede de bunicul ei şi-l întrebă ce 
se întâmplase. 

Bătrânul, rămas lângă masă, se scutură din încor- 
darea la care îşi supusese auzul, şi răspunse scurt: 
—  Oaste. 

Manka se înspăimântă. Privirea i se îndreptă asu- 
pra tatălui ei. Acesta stătuse până atunci nemişcat 
în faţa ferestrei, posomorit', dar cu luare aminte la 
cele ce se petreceau. 

Afară, hărmălaia se înteţea. Satul liniştit şi pustiu 
se însufleţise deodată. Oamenii năvăleau din case, 
se strigau unii pe alţii, se întrebau ce s'a 
întâmplat. Câte unii, ici şi colo, treceau drumul ; 
alţii porneau în fugă Wspre locul de unde se 
auzeau sunetele de bucium. Dar deodată se opriră 
cu toţii din umblet sau din alergătură şi rămaseră 
cu gura căscată. îndărătul gardului de mărăcini 
apăru un cap de cal, apoi al doilea, al treilea, şi cât 
ai clipi, patru călăreţi trecură în goană pe uliţa 
satului. Trei erau scutelnici împărăteşti, al 
patrulea purta ţoale nemţeşti. Pe capetele ostaşilor 
străluceau coifuri cu pene. Peste dolmanul alb cu 
lampasuri roşii aveau în faţă şi la spate o platoşă 
neagră de fier, peste care era prinsă de o curea 
galbenă o puşcă scurtă ostăşească. Poturii groşi, 
Toşii, intrau în botforii înalţi ai acestor călăreţi. 

În mâini le scânteiau paloşele scoase. 

= Să-i ia dracul ! strigă Psutka. Asta e 
logofătul din Trhanov. 
— Şi arată spre noi ! adăugă repede Pajdar. 
Fugi, Matej, e încă timp, au venit după tine. 
Manka se repezi cu un strigăt la tatăl ei şi-l rugă 
să asculte şi să fugă pe din dos, pe tăpşan. 
El o împinse uşor înapoi, parcă n'ar fi vrut s'o 
audă. 
— Dece să fug? întrebă el pe ceilalți bărbaţi. 
Am omorît pe cineva ? 
— Ai dreptate, fătul meu, aşa zic şi eu, îl întări 
bătrânul său tată. 
Tropotul cailor se desluşea acum în preajma casei, 
iar apoi se auzi porunca logofătului să se descuie 
poarta. 
Oaspeţii din odaie se priviră îngrijoraţi. Manka se 
uită la tatăl ei, care ieşi hotărît să deschidă poarta. 
Zăvorul scârţâi şi calul unuia dintre scutelnici ne- 
cheză în ogradă. Tecile paloşelor zăngăniră când 
alţi doi scutelnici săriră de pe cai. Logofătul după 
ei. 
— Uite-l chiar pe dumnealui ! strigă acesta, 
zărin- du-l pe Pribek. Ai să vii cu noi, şi de sârg ! 
— Unde? întrebă chodeanul care se afla chiar 
în faţa logofătului, întrecând cu un cap pe 
scutelnieii care se înfipseseră la dreapta şi la 
stânga lui. 
— Nu mai întreba, şi vino. Că de nu... se răsti 
ia el logofătul. 
— Nu mă străşnici. Ştii bine că nu mă' tem, 
răspunse Pribek cu un zâmbet batjocoritor pe 
buze. 
— Vorba! Unde e tatăl tău ? 
La acest cuvânt al logofătului, Pribek tresări. 
— Ce-aveți eu bătrânul ? 
— Trebue să vină şi el cu noi. Şi repede, că n'a- 
vern timp. 
— Ia să vedem ce fel de gealați sunteţi, se auzi 
un glas din tindă, şi în prag se ivi bătrânul tată al 
lui Matej. 
Vântul rece răvăşea părul alb al bătrânului răzeş, 
care stătea cât putea mai drept, eu ochii ţintă la 
ostaşi şi la logofăt. 
Apoi se întoarse către nepoata lui care, înspăimân- 
tată ca toţi ceilalţi, îi prinsese mâna. În clipa 
aceasta, feciorul său spuse logofătului cu hotărire 
că nu va merge până când nu va şti unde va fi dus. 
— Ca să nu te sperii dintrodată prea tare, mai 
întâi la primărie şi apoi la noi, îi răspunse scurt şi 
batjocoritor logofătul. 
—  Dartatăl meu? 
—  Lafel. 
—  Şicevorcuel? 
— Ce-ţi mai răceşti gura cu ăsta, Matej ? se 
amestecă moşneagul. Să mergem. Manka, adu 
zeghea tatălui tău. 
Când fata i-o aduse, bătrânul îi zise: 
— Nu mai miorlăi, proasto, că ne întoarcem cu- 
rând. Până atunci păzeşte bine răzeşia. 
În faţa casei se adunaseră vecinii. Priveau oțăriți 
ciudatul convoi care se urnea de la răzeşia lui 
Pribek.- În frunte mergea călare logofătul din 
Trhanov, iar în urma lui trei scutelnici, între care 
păşeau cei doi Pribek, despărțiți unul de altul : 
moşneagul cu şuba pe el şi sprijinindu-se de cekan, 
feciorul său fără ce- kan, cu fruntea sus. Manka, 
tânărul Serlovsky, unchiul Paj dar şi Psutka 
încheiau convoiul. 
Când ajunseră la primărie, zăriră în faţa lor alţi doi 
scutelnici, între care stătea tânărul Kozina, cu 
capul oblojit. În apropierea lui, nevasta sa, 
galbenă, plânsă, cu Hanalka în braţe. Lângă tânăra 
răzeşiţă, bătrâna Kozina îl ţinea pe Pavlik de mână. 
Bătrâna nu plângea: dar pe faţa-i întunecată, în 
ochii aţintiţi asuora feciorului ei, se putea citi că 
n'are pace în suflet. 
În faţa primăriei se adunase o mulţime de oameni. 
tineri, bătrâni, bărbaţi şi femei. Toţi îşi îndreptau 
privirile către cei doi Pribek; dar deodată îşi 
întoarseră capetele, căci, ieşit ca din pământ, 
cimpoierul Rehu- rek Jiskra, croindu-şi drum prin 
mulţime, ajunse până la logofăt, îşi scoase pălăria 
în faţa lui şi mai în glumă, mai în iserios, zise : 
—  Jupâne logofete, am fost şi eu atunci la petre- 
cerea de sub tei! 
Strigăte de mulţumire încuviinţară această mărtu- 
risire a cimpoierului. Dar în aceeaşi clipă se auzi 
de undeva, de departe, un strigăt: 
— Fecioară Maria, mai vine oaste ! 
VI 
Aceasta nu era însă o oaste, cum vestise strigătul, 
ci un pâlc de călăreţi; scutelnici. În frunte călăreau 
câţiva boieri, desigur ofiţeri, în dolmane albe. Pe 
cap nu purtau ca ostaşii coifuri cu pene, ci pălării 
negre în trei colţuri, cu vipuşcă de aur. Veneau din 
Domaz- lice. Dar de vreme ce acolo nu era 
arnizoană, putea ghici oricine că sunt din Plzen. 
îndată ce pâlcul intră în .sat, călăreţii se despărţiră 
de ceată şi, câte unul sau câte doi, se răspândiră 
pe imaşuri, printre case, zăvorind fiecare ieşire din 
sat. Ceilalţi se îndreptară spre piaţa satului, nu 
departe de primărie. Dacă şi cei dintâi câţiva 


49 


scutelnici bă- gaseră spaima în intregul Oujezd, cu 
atât mai vârtos crescu turburarea pricinuită de 
noii şi neaşteptaţii oaspeţi. Sgomotul gloatei din 
faţa primăriei amuţi deodată când, la o comandă, 
călăreţii îşi scoaseră toţi în acelaş timp paloşele 
din teacă. Iar când tecile de fier zornăiră şi 
tăişurile lucii fulgerară în aer, mulţimea încremeni. 
Femeile priveau îngrozite, bărbaţii tăceau 
încruntaţi. 

Când primii doi ofiţeri descălecară, se auzi din 
mulţime un strigăt, o vie mărturie de uimire : — 
Dar acesta este boierul din Trhanov ! 

Privirile nu se îndreptaseră încă bine spre locul 
arătat de strigăt, că altul vesti grăbit: 

— Şi logofătul Kos din Kouta ! 

Într'adevăr, era chiar Maximilian Lamminger, ba- 
ron de Albenreuth, ispravnic al ținutului Plzen. Doi 
înalţi ofiţeri i se alăturaseră şi', după ei, logofătul 
Kos. Stăpânul chodenilor, un bărbat de statură 
mijlocie, de vreo cincizeci de ani, păşea cu capul 
sus, sigur şi apăsat; ochii lui reci, de un albastru 
spălăcit, se îndreptau nepăsători, dar cu luare 
aminte, asupra norodului adunat. Vântul răcoros îi 
umfla uşor pelerina aninată de umeri şi zulufii 
lungi şi deşi, de culoare roşcată, ai perucii. 
Logofătul din Trhanov porunci repede şi aspru 
mulţimii să se dea în lături şi să facă loc. 
Lamminger trecu printre oamenii amuţiţi, privind 
drept înainte ; când fu lângă uşă, privirea sa 
întâlni căutătura încruntată a lui Jiskra care, cu o 
uşoară paloare în o- braz, îşi pironea ochii asupra 
feţei pistruiate a lui Lamminger. 

Tânărul răzeş cu trupul falnic avea capul oblojit 
într'o pânză albă şi se uita deasemenea la el. Dar 
nu cu căutătura unui iobag fricos şi speriat, ei cu 
privirea trufaşă a unui om liber, sigur de sine. 
Genele bălane ale lui Lamminger clipiră nervos 
fără voia sa. 

În clipa când boierul şi ofiţerii intrară în tindă, 
cim- poierul Jiskra Rehurek se întoarse către 
Pribek care stătea alături între doi scutelnici, arătă 
cârlionţii roşcaţi ai stăpânului din Trhanov, îşi 
strâmbă gura şi zise : 

— Dumnezeu nu l-a însemnat degeaba. 

— Fiecare ticălos cu pecetea lui, răspunse 
Pribek, scurt şi apăsat. 

În clipa aceasta, logofătul din Trhanov porunci cu 
glas aspru celor doi Pribek, lui Kozina şi câtorva 
tă- lani, cei mai bătrâni din sat, care fuseseră aleşi, 
să intre în sală. înainte de a intra, Kozina îşi 
întoarse capul; privirea sa căuta nevasta şi copiii. 
Hanka era palidă şi plânsă. 

Ea se înghesui în urma lui şi, minunea minunilor, 
logofătul din Trhanov care rămăsese la uşă, o lăsă 
să treacă, ba chiar şi pe bătrâna mamă cu copiii : 
chiar şi pe nevestele tuturor acelora care erau duşi 
în sala cea mare a primăriei, chiar şi pe tânăra 
Manka, care se strecurase cu îndrăzneală până 
acolo. 

Privirile tuturora se îndreptară asupra boierilor 
care îşi scoseseră dolmanele şi stăteau în colţ 
lângă masa cea mare cu picioarele cioplite, 
sfătuindu-se cu aprindere, dar cu glasul scoborit. 
De ofiţerii în tunici albe şi cu pantaloni roşii, Lam- 
minger se deosebea prin surtucul său roşu, cu 
pulpane largi şi ţepene şi împodobit în faţă cu 
atâtea găitane şi fireturi, de-i lua ochii. La dreapta 
boierilor, care purtau toţi botfori înalţi de călărie, 
stătea logofătul Kos din Kouta, care din respect 
pentru boier, îşi scosese pălăria. Din înfăţişarea 
logofătului şi din întreaga lui ţinută se putea vedea 
că fusese ostaş. Lucrul acesta era adeverit şi de o 
tăietură adâncă, de un roşu închis, deasupra 
ochiuiui său drept, pe care o avea ca amintire din 
bătălia de lângă Viena, unde cu nouă ani în urmă, 
în oastea lui Leopold, ajutase la înfrângerea 
turcilor. 

În apropiere de chodenii aduşi în sală, stătea de- 
oparte Jiry Syka, şoltuzul sau „vechilul", cum i se 
mai zicea ; din colţul ochilor el observa pe furiş pe 
boieri, îndreptându-şi capul pletos spre oamenii 
din neamul său. Jiskra Rehurek, care stătea în 
fund, băgă de seamă că şoltuzul se îndepărta 
binişor şi cu luara- aminte de la locul său, silindu- 
se să ajungă în apropierea alor săi, cărora avea 
poate să le spună sau să le şoptească ceva, dar că 
la asta o mare piedică îi era straja, un nemete de 
scutelnic cu platoşă neagră şi cu paloşul în mână. 

Vecinii mai vârstnici, aduşi aici pe sus, se uitau 
neclintit la boieri, unii destul de buimăciţi. Cei mai 
mulţi, însă, deşi cu faţa încruntată, totuşi liniştiţi, 
aşteptau să vadă ce se va întâmpla, mai ales Matej 
Pri- bek, care-i întrecea pe toţi cu un cap. Mai greu 
îi venea bătrânului său tată. Statul în picioare 
obosea pe bătrânul răzeş, iar să se .aşeze, nu era 
chip. Singura uşurare îi era vigurosul lui cekan, de 
care se sprijineau mâinile-i vânoase.Numai tânărul 
Kozina era oarecum neliniştit.; privirile şi le 
îndrepta când spre boieri, când spre Syka, apoi se 
uita repede în altă parte, dar nu la nevastă, ci la 
mama sa. Ea băgă de seamă aceasta şi se strecură 
până la el. În clipa când boierii conteniră de a se 
sfătui, logofătul Kos din Kouta începu, la porunca 
stăpânului său, să citească ţăranilor cu glas tare 
cuprinsul unor foi scrise. A 
Bătrâna Kozina nu auzi însă primele cuvinte. În 
clipa aceasta era răscolită până în adâncuri. 
Câteva vorbe ale feciorului ei o aduseseră în starea 
aceasta. 

— Mamă, stăpânirea nu mă caută pe mine, ci hri- 
soavele, îi şoptise el în pripă. Le-ai .ascuns bine ? 
Atât îi spusese şi nimic mai mult. Dar bătrânei Ko- 
zina îi fusese deajuns. 

Aşa dar ştia că hrisoavele sunt la ea ! Cine i-o fi 
spus asta ? Syka, fără doar şi poate, nu. Atunci de- 
sigur ică el însuşi i-a iscodit în noaptea aceea. Şi a 
tăcut; ca un stejar a tăcut. Şi acum se teme ca ea 
să nu păţească ceva. Acestea erau gândurile care 
goneau prin capul bătrânei chodene. „Ce e de 
făcut, ce-o fi în mintea lui ?" 

Privirea ei îngrozită nu se mai deslipea de chipeşul 
ei fecior. Dar el*nu se mai întoarse spre ea, ci 
ascultă cu luare aminte ceea.ce cu glas poruncitor 
citea logofătul Kos, care stătea drept ca un stâlp. 
În încăpere se făcuse linişte deplină. Logofătul din 
Kouta arninlea că după mişeleasca şi sălbatica 
răscoală ţărănească de acum doisprezeceanise 
dăduse cel mai înalt ispisoc prin care toate 
îngăduirile şi drepturile încuviinţate înaintea 
acestei răscoale, se ridicau şi se ştergeau, 
deoarece toate pricinile şi vrajbele dintre supuşi şi 
stăpânire se născuseră tocmai de pe urma acestor 
slobozenii şi drepturi şi izvorau din ele. Totuşi, în 
unele locuri, ca şi în satele chodene, aceste 
drepturi scrise, deşi fără nicio putere, nu erau 
predate de către deţinătorii lor, deoarece aceştia 

erau de greşita părere că ar putea dobândi ceva cu 
ajutorul lor; de- asemenea că mulţi iobagi, precum 


se întâmplase chiar 
1 Din anul 1680. 


în satul acesta, se făcuseră vinovaţi de fapte nele- 
giuite, ca aceea de a silnici un slujbaş al boierului 
domnesc Lamminger, ispravnic al ținutului Plzen, 
faptă cu adevărat vrednică de pedeapsă, izvorită 
din laptul că oamenii se bizuiau încă pe vechile 
drepturi şi îngăduiri. 

Cu toate acestea, cu milostenie şi îndurare, 
înălţimea sa binevoia să ierte de astădată pe 
îndărătnicul şi nesocotitul Jan Siadky, zis şi Kozina, 
precum şi pe aceia care l-au ajutat, dar că totuşi, 
cu puterea sa de ispravnic al ținutului Plzen şi în 
numele înaltei o- blăduiri, el, Lamminger, se ridică 
cu toată tăria şi porunceşte să nu mai dăinuiască 
acel crez greşit, deoarece numai presupusele 
drepturi sunt pricina tuturor relelor, iar 
pomenitele hrisoave nu se găsesc, în urma 
cercetărilor făcute, decât aici la Oujezd, şi că toate 
până la cel din urmă trebuesc predate de bună 
voie şi fără întârziere, deoarece altminteri, cu 
puterea înaltei sale dregătorii, el va supune la 
cazne şi va pedepsi cu toată asprimea pe cei 
nesupuşi şi îndărătnici. 

Mâna dreaptă a lui Kos, care ţinea porunca, 
se lăsa în jos. Logofătul îşi îndreptă ochii 
sfredelitori asupra ţăranilor, vrând parcă să-şi deş. 
seama cum s'au res- frânt asupra lor cuvintele 
sale. 

Lamminger, care ascultase, chipurile cu 
nepăsare, observase tot timpul cu răceală pe 
chodenii care se aflau în faţa lui. Mai des însă 
decât asupra celorlalţi, privirea sa se aţintea 
asupra tânărului Kozina. 

După ce Kos termină cu citirea, se făcu 
câteva clipe o tăcere de mormânt. Efectul poruncii 
era vădit. Ostaşii cu paloşele scoase şi chiar ofiţerii 
de lângă ispravnicul ținutului, uluiţi în chip atât de 
neaşteptat de cele auzite, îşi îndreptară privirile, 
cu teamă şi încordare, asupra stăpânului din 
Trhanov care stătea lângă masă. 

Kozina îşi întoarse capul către Syka, 
aşteptând ca „vechilul" să ia cuvântul. Dar Syka 
tăcea. Atunci tânărul răzeş nu mai adăstă şi vorbi 
el: 

— Este adevărat ce-a citit jupanul logofăt, 
că m'am încăierat cu argaţii delà curte şi chiar cu 
jupânul logofăt, dar dumnealui a tăiat teiul meu, 
iar eu m'am împotrivit şi a trebuit să mă 
împotrivesc. Decând sunt pe lume ştiu că acest tei 
a fost al neamului Kozina, al răposatului meu tată, 
al bunicului, ba chiar şi aî străbunicului meu, 
precum pot mărturisi bătrânii aici de faţă. Deaeeea 
mulţumesc că am fost iertat, dar eu nu mă simt 
vinovat de nimic. Iar cât priveşte hrisoavele, 
domniile voastre ştiu prea bine că ele au încă 
putere. Au putere şi-o vor avea pururea, căci în 
timpul răscoalei ţărăneşti noi chodenii nu ne-am 
mişcat, astfel că porunca de la Viena cu privire la 
drepturile noastre nu e dată pentru noi, ci doar 
pentru satele şi ţinuturile unde s'au răsculat 
ţăranii. 

Kozina rostise rar cele dintâi cuvinte, de parcă le- 
ar fi căutat, şi le alăturase cu limba zăbavnică ; dar 
apoi cuvântarea sa deveni curgătoare, şi cu un dar 
firesc de vorbire, el glăsui convingător şi cu 
vioiciune. O- brazul i se împurpurase şi ochii îi 
scăpărau. Răspunsul său răscolise mai adânc decât 
porunca aspră a ispravnicului de ţinut, citită de 
Kos. Pe piepturile eho- denilor apăsase o grea 
povară până în clipa când cuvântarea lui Kozina 
îngăduise tuturora să alunge norii grei. Syka îşi 
îndreptă ochii, cu multă preţuire, spre îndrăzneţul 
vorbitor pe care până atunci îl socotise nevrednic 
de încredere în treburile temeinice. Bătrânul 
Pribek încuviinţă cu capul său alb, iar feciorul se 
uita schimonosindu-se când la logofăt, când la 
Lammniger, de parcă ar fi voit să spună : „Degeaba 
ne-aţi întins capcana, că nu se prinde la noi !" Cei- 
lalţi, care mai înainte stătuseră cu frunţile plecate, 
şi le înălţară acum. 

Dar genele bălane ale lui Lamminger clipiră din 
nou şi nu-i tăinuiră privirea care-i scăpăra de mâ- 
nie. Cei doi ofiţeri se uitau nedumeriţi de la 
îndrăzn-i- țul vorbitor la boier. 

Acesta, stăpânindu-şi pornirea duşmănoasă, glăsui: 
— Aţi auzit porunca de sus. Vă îndemn să vă su- 
puneţi. Cine nu se va supune, va fi privit ca răzvră- 
tit şi ca uneltitor şi va suferi pedeapsa ce i se 
cuvine, iar voi ştiţi foarte bine ce-au avut de 
îndurat nu demult răzvrătiţii încăpăţânaţi. 

După felul său de a vorbi se vedea că limba cehă 
nu este limba lui maternă. Rosti până ia urmă cele 

câteva cuvinte, apoi se aplecă spre logofătul Kos şi 
acesta începu îndată să întrebe pe fiecare chodean 
în parte dacă ştie ceva despre hrisoave şi unde 
sunt. Cel dintâi, un unchiaş pe jumătate orb, 
răspunse : 

— Nu ştiu nimic, înălţimea voastră. 

Tot astfel răspunse al doilea, al treilea şi apoi bă- 
tiânul Pribek. Veni apoi rândul uriaşului său fecior. 
A- cesta măsură cu o privire liniştită faţa roşie ca 
focul şi schimonosită de mânie a logofătului şi zise: 
— Nu ştiu; dar chiar dacă aş şti, n'aş spune. 
Logofătul sudui din colţul gurii pe tânărul Kozina 
şi râse încruntat când şi acesta spuse răspicat „Nu 
ştiu", ca şi apoi cel din urmă, şoltuzul Syka. 

Faţa pistruiată a lui Lamminger păli. Cei doi ofi- 
ţeri, scoşi din fire de încăpăţânarea ţăranilor, înce- 
pură să vorbească cu el în şoaptă. Lamminger însă, 
făcând un pas înainte, rosti cu glas aproape tremu- 
rător : 

— Şi totuşi, veți preda vechile voastre 
teşcherele şi hrisoave, dar atunci când va fi prea 
târziu, când ultimul vostru sfanţ şi ultima voastră 
îmbucătură se va fi dus pentru ostaşii care vor 
rămânea aici, iar voi toţi cari sunteţi de faţă, veţi fi 
puşi în fiare, şi unul sau doi dintre voi vor fi 
spânzurați. 

Se uită la tânărul Kozina care nici măcar în clipa 
aceasta nu-şi cobori ochii în faţa stăpânului. 

După ce sfârşi de vorbit, Lamminger porunci unui 
ostaş să-i dea pelerina şi spuse la plecare cu glasul 
ridicat logofătului I<os ; 

— Acum, fă-ţi datoria. Îţi dau mână liberă. 
Bătrâna Kozina nu mai auzise şi nu m-ai văzuse 
toate acestea. Dela primele cuvinte, când logofătul 
Kos începuse să citească despre hrisoave, ea îl 
trecu pe Pavlik mamei sale, se strecură printre 
ostaşi şi prin mulţime şi alergă acasă, la răzeşie. 
Dar când după un răstimp dădu să se întoarcă, se 
lovi în poartă de Jiskra Rehurek care se năpustea 
în ogradă ca scos din minţi. 

— Ce s'a întâmplat ? întrebă bătrâna. 

—  Stăm prost. Syka a vrut să-mi spună ceva dar 
n'am putut să prind mare lucru. Atât doar arn 
izbutit să înţeleg că au de gând să caute prin toate 
gospodăriile şi să te vestesc pe .dumneata, mătuşă, 
despre a- cest lucru. N'aş fi putut să ies de acolo, 
dacă nu s'ar fi iscat o învălmăşeală în clipa când au 
încălecat ofiţerii şi stăpânul din Trhanov. 

— Au plecat ? 

— Da, la Trhanov, dar ostaşii au rămas şi 
logofătul din Kouta amenință straşnic pe Syka şi pe 
Jan. 

Bătrâna tresări. 

— Şice vrea? 

— Ce să vrea ? Hrisoavele. La Syka au şi fost, 
au răscolit totul soldăţoii ăştia, şi Hanka se văietă. 
„— Dar Jan ? 

— Ca stejarul. 

Bătrâna Kozina nu mai spuse nimic. Ca o codană 
alergă la primărie. Dela mare depărtare se auzeau 
strigăte şi larmă. Gloata de săteni din faţa 
primăriei era într'o fierbere neobişnuită. 
Apropiindu-se într'un suflet, bătrâna văzu o femeie 
care ieşea în goană din primărie, frângându-şi 
mâinile şi ţipând : 

— Fecioară Maria, ce se întâmplă acolo ! 
Bietele femei! Kozina! strigă ea zărind-o pe 
bătrână. Fugi repede, îţi omoară feciorul! 

Sala încăpătoare a primăriei era în clipa aceasta 
mai goală, dar părea mai înghesuită. Boierii pleca- 
seră, şi împreună cu ei, ca însoțitori, şi câţiva scu- 
telnici. 

Când bătrâna, cu sufletul la gură, pătrunse repede 
în sală, o aştepta o tristă privelişte. În colţ stătea 
Ma- tej Pribek, legat fedeleş, alături de bătrânul lui 
tată. Lângă ei era Manka, de care se lipea speriat 
micul Pavlik al lui Kozina, în vreme ce mamă-sa, cu 
Ha- nalka la piept, îngenunchia în faţa logofătului 
din Kouta, implorând iertare pentru bărbatul ei. La 
o Wparte, într'alt colţ, doi scutelnici loveau cu latul 
paloşelor pe şoltuzul Syka, ca să mărturisească. 
Acelaş lucru se întâmplase şi cu tânărul Kozina, 
până când credincioasa sa soţie întrerupsese 
pentru o clipă cruzimea ce se săvârşea cu el. 

— încetează, Hanka, te rog ! Nu îngădui asta 
cu niciun chip, strigă Kozina. 

Dar vorbirea i se tăie când zări pe bătrâna sa 
mamă care tocmai intra cu paşi repezi. 

Bătrâna, cu părul ei sur răvăşit pe frunte, rămase 
locului ca lovită de trăsnet. Văzu pe feciorul ei 
supus caznelor, văzu cum i se desface oblojala de 
la cap şi cum din rana încă nelecuită: i se prelinge 
sângele pe tâmple — iar pe nora ei palidă ca 
moartea, repezin- du-se la ea ca ieşită din minţi şi 


55 


rugând-o în numele celui-de-sus să-l îndemne pe 
Jan să-şi amintească de ea şi de copii. 

— Niciun cuvânt, mamă ! Ai jurat prin 
strângere de mână. N'o asculta pe Hanka, strigă 
Kozina care se temea că mama sa va trăda poate 
acum ceeace Îi tăinuise până şi lui. 

Bătrâna Kozina rămase o clipă ca împietrită; în 
inima ei se dădea lupta .între chodeană şi mamă. 
Apoi se întoarse către Syka şi strigă : 

—  Şoltuzule, îmi omoară feciorul în bătaie. 

— Syka, nici capul tău, nici pe al meu nu-l vor 
sdrobi. Lasă muierile să miorlăe, strigă Kozina. 

La porunca logofătului, scutelnicii conteniră. În- 
dreptându-se apoi spre bătrâna Kozina, Kos zise: 
— Tu, baborniţo, ştii totul. Vorbeşte şi fii 
înţelegătoare, ca să-l scapi pe feciorul tău, căci 
altminteri îţi dai seama ce-l aşteaptă pe el şi pe voi 
toţi. 

O clipă domni linişte; privirile tuturora se aţintiră 
asupra bătrânei care stătea în mijlocul încăperii. 
Ea se uită la dreapta, la şoltuzul Syka, apoi la 
stânga la feciorul ei însângerat, şi tăcea, de parcă 
ar fi chibzuit cu ea însăşi. 

— Mamă, adu-ți aminte cum răposatul... începu 
Kozina când o văzu pe mamă-sa şovăind. 

Dar mai înainte ca el să-şi sfârşească vorba, ea 
răspunse apăsat, cu privirea încruntată spre 
logofăt; 

— Nu ştiu nimic ; ce vrei să ştiu ? 

—  Măicuţo! strigă, Hanka. 

— Nu ştii, babă ? ! se răsti Kos la ea. 

Nu ştiu, răspunse ea cu glasul înnăbuşit.Kos nu 
spuse nimic, ieşi din sală şi căută pe lo- goiătul din 
Trhanov, care în clipa aceasta, cu câţiva ostaşi, 
răscolea în odaia şoltuzului. Cei doi logofeţi 
vorbiră o bucată de vreme cu glasul scoborit, după 
care Kos se întoarse în sală, iar logofătul din Trha- 
nov părăsi primăria şi-şi îndreptă paşii spre gospo- 
dăria lui Kozina. Câţiva scutelnici se duseră în ace- 
laş timp la curtea lui Pribek. 

În vremea aceasta, alţi ostaşi care aşteptaseră cu 
paloşele scoase în faţa primăriei, plecară călare la 
celelalte gospodării ca să se încvartireze. 

Ziua se stinse şi amurgul se aşternu peste neferi- 
citul sat. Seara, deobicei atât de tăcută şi de 
tihnită, era acum plină de tristeţe, de amărăciune 
şi de groază. Din gospodării se auzeau glasurile 
scutelni- cilor şi nechezatul cailor. Mulțimea de 


56 


săteni din faţa primăriei se rări. Cei mai mulţi se 
duseră pe la casele lor, cuprinşi de teamă şi ca să- 
şi apere avutul de a- ceşti oaspeţi neîndurători şi 
nepoftiţi. În piaţa pustie a satu'ui se ivea acum 
numai din când în când dol- manul unui scutelnic, 
care măsura uliţa în sus şi în jos cu paşi greoi, iar 
marele său paloş zornăia sgo- motos. 

Se întunecă, şi pe cer se alungau nori negri într'o 
goană de neînțeles. Când şi când, luna se ivea 
dintre ei şi lumina oleacă piaţa satului. într'o 
asemenea clipă, câţiva scutelnici năvăliră cu larmă 
mare din ograda lui Kozina şi se îndreptară cu paşi 
repezi spre primărie. În fruntea lor, logofătul din 
Trhanov. 

Peste puţin, locul din faţa primăriei se învioră din 
nou. Scutelnicii scoteau pe ţăranii de acolo. În 
frunte, pe Matej Pribek, legat cobză, şi pe tânărul 
Kozina, cu capul oblojit. Şoltuzul Syka păşea în 
urma lor, lângă bătrânul Pribek, pe care-l sprijinea 
un chodean. Toţi tăceau; numai însoțitorii lor 
înarmaţi erau gălăgioşi. Printre strigătele lor, în 
zăngănitul de arme şi tropăitul cailor ce fuseseră 
aduşi, se desluşeau vaietele şi bocetele femeilor. 
Scutelnicii porniră, luând cu ei pe chodenii de sub 
paza lor. Lumina lunii scânteia argintiu, şi într'însa 
scăpărau coifurile cu pene şi paloşele scoase, 
lucea albul dolmanelor ostăşeşti şi a! 

zeghelor chodenilor, care păşeau între caii 
scutelni- cilor. Convoiul se îndrepta spre apropiatul 
Trhanov. 

Delă primărie venea tânăra Kozina cu copiii ei, în- 
crâncenată, lăcrimând ; lângă ea, tăcută, cu capul 
în piept, bătrâna ei soacră. În urma lor, Manka 
Pribek, iar lângă ea, unchiul Pajdar din Pocinovice, 
tânărul Serlovsky şi Psutka din Postrekov, care 
însoțeau pe rele două femei rămase singure, la 
răzeşia lui Kozina. Manka nu se putea întoarce 
singură în casa tatălui ei, unde în clipa aceasta se 
găseau atâţia oaspeţi nepoftiţi. 

Când din ogradă ajunseră în pridvor, putură să 
vadă ce prăpăd se făcuse aici cu câtva timp 
înainte. În odaie, toate erau răsturnate, lăzile 
sparte, uşa dinspre cămară smulsă din ţâţâni, 
trântită. În faţa acestui prăpăd, nici bărbaţii nu 
băgaseră de seamă că bătrâna Kozina dispăruse pe 
furiş din încăpere. Ea alergase prin ogradă la casa 

rămasă părinţilor. În odaia de acolo era aceeaşi 
harababură ca în casa răzeşului. Dar bătrâna nu se 
opri la aceasta, ci se repezi setoasă spre cămăruţa 
de alături, în pragul căreia se opri brusc. În lumina 
lunii care pătrundea prin ferestruica scundă, se 
putea vedea că ostaşii răvăşiseră şi aici totul. Dar 
bătrâna nu se uită la lucrurile sdrobite ; ochii ei se 
îndreptară spre un anumit loc din podea. Două 
scânduri de acolo erau smulse, sfărâmate, 
aruncate la o parte, iar în locul lor se căsca 

0 gaură adâncă, o hrubă zidită, care fusese 
desigur loc de refugiu în vremurile de restrişte din 
trecut. Şi ea era neagră, goală. 

Sipetul cu „trebile chodene", comoara chodeană de 
hrisoave nepreţuite, dispăruseră de acolo. Scutel- 
nicii o scoseseră şi o luaseră cu ei. 

Bătrâna Kozina stătea cu capul plecat, cu mâinile 
împreunate, ca în faţa unui mormânt deschis. De- 
odată scoase un suspin adânc, apoi se apucă cu 
amândouă mâinile de piept. În clipa aceasta, peste 
faţa ei întunecată trecu o lumină, iar de pe buzele 
încleştate 


se desprinse un 
zâmbet amar şi 
batjocoritor 

VII 
„Norii de pe cer se răriseră; cei mai mulţi dispă- 
ruseră îndărătul Cerchovului şi al lanţuiui de munţi 
pe care îi domina. Numai ici-colo, câţiva nori negri, 
ameninţători, alergau după ceilalţi, ca nişte întâr- 
ziate şi singuratice păsări de pradă, ale căror aripi 
negre se întindeau şi băteau ca să ajungă din urmă 
pâlcurile ce dispăreau în nemărginirea tăriei. 
Lumina lunii se revărsa nestingherită peste 
întregul ţinut ai Şumavei, peste pripoarele 
păduroase ale Pădurii Boeme, peste înălțimile de 
la Klenec, Chodov şi peste castelul din Trhanov. 
Zidurile acestuia, ridicate nu demult, albeau din- 
dărătul copacilor. Dela asfinţit se împurpuraseră 
acolo ferestrele luminate. Boierul din Trhanov 
avea azi mo- safiri, pe cei doi ofiţeri care veniseră 
cu el din Plzen ; colonelul conte Stampach şi 
tânărul căpitan de cavalerie, contele de Vrtba şi 
Freudenthal, despre care slugile îşi şopteau că 
venise pentru Mărie, fiica mai mică a stăpânului. 
Cea mai mare, Barbara, era logodită cu Vaclav 
Hroznaty, conte de Gutstein, colonel împărătesc. 
Boierii stătură multă vreme de vorbă. Era aproape 
de ora unsprezece când se stinse lumina la 
fereastra salonului cei mare. Apoi ea mai licări 
puţin alături, în iatacurile oaspeţilor, după care se 
stinse şi aici, ca în tot castelul. 
Numai două ferestre mai străluceau roşcat în întu- 
neric, printre copacii desfrunziţi. În cabinetul de 
lucru al stăpânului, Lamminger se odihnea într'un 
jilţ, lângă căminul în care pâlpâia focul. Alături era 
o masă frumos cioplită şi pe ea un sipet mic de 
stejar, bine ferecat. Boierul, cu ochii reci de un 
albastru spălăcit, îndreptaţi asupra logofătului Kos 
care stătea ostăşeşte în faţa lui, îi asculta cu luare 
aminte raportul. Logofătul îi aducea la cunoştinţă 
ce se mai întâmplase la Oujezd după plecarea 
înălţimii sale. Arătă cum avusese mai întâi 
prevederea să-l lege pe Matej Pribek şi ce măsuri 
luase după aceea pentru a-i sili pe Syka şi pe 
Rozina să mărturisească. 
7 
Care dintre ei a fost mal îndărătnic î> 
— Kozina, înălţimea voastră. Când femela lui a 
îngenunchiat în faţa mea, el i-a poruncit să se 
ridice şi să se ducă acasă. 
— Hm... 


— intre timp s'au făcut cercetări in casa lui 
Syka, dar fără folos. La rândul meu, am încolţit 
femeile din sală, ameninţându-le cu pedepsele pe 
care le voi da bărbaţilor lor. Tocmai din pricina 
asta le-am lăsat să intre acolo. Dar n'au spus 
nimic. Părea că nici nu ştiu. 

— Crezi? 

— Până când a venit mama lui Kozina. Ea ştia 
ceva, fără doar şi poate. 

Logofătul povesti apoi ce vorbise cu ea şi cum tri- 
misese după aceea pe logofătul din Trhanov să 
răscolească şi casa lui Kozina. 

— Între timp, până la venirea lui, i-am tot ame- 
nințat. Dar baba asta e ca o stâncă. Cea tânără, fe- 
meia lui Kozina, ar fi mărturisit, judecând după bo- 
cetele şi după spaima ei. Dar cred că taina nu-i 
fusese împărtăşită şi ei. 

— Bine. Şi ce-au spus când s'a adus sipetul ? 
Privirea boierului se îndreptă asupra lădiţei de 
lemn de pe masă. 

— A fost ca un trăsnet din cer senin, înălțimea 
voastră. Syka şi-a plecat fruntea.,. 

— Dar Kozina? 

— A rămas neclintit. Şi-a scuturat capul, iar 
sălbaticul Pribek s'a răstit la tatăl său când acesta 
a început să se vaite : „Taci, tată ! Hrisoavele ni le- 
au luat, dar pumnii ne-au rămas !" 

— Aşa. Şi pe drum au fost liniştiţi ? 

— Da, înălțimea voastră. Nu s'au mai 
împotrivit, nici Kozina, nici Pribek. 

— Unde i-aţi închis? 

— Pe Kozina şi pe Pribek în temniţa neagră, 
despărțiți unul de altul. Pe ceilalți în beci. Mai 
aveți vreo poruncă ? 

— E foarte bine. 

— Am pus să fie închis şi cimpoierul din Oujezd. 
La început a şters-o de! a primărie, dar când i- 
arn ridicat pe țărani ca să-i aduc aici, s'a 
înfăţişat singur. 

Lamminger îşi înclină doar puţin capul. 

— Mai aveţi vreo poruncă, înălţimea voastră ? 

— Nu.E bine! 

Logofătul făcu o plecăciune adâncă şi ieşi. Se mai 
Wguziră un timp paşii săi măsuraţi şi zornăitul 
pintenilor, apoi se stinseră şi aceste sgomote. În 
încăpere se făcu o tăcere adâncă. Lamminger se 
ridică, deschise capacul sipetului de stejar, a cărui 
broască era spartă. O clipă se uită la hrisoavele 
îngălbenite ; mâna logofătului le răvăşise pe cele 
de deasupra ; apoi luă la întâmplare unul din 
sulurile cu vechi peceţi, desfăcu pitacul şi-şi aţinti 
privirea asupra primelor rânduri : 

„Nos Carolus, domini regis Boemiae primogenitus, 
marchio Moraviae, notum facimus, quid quia 
paterni nostrique fideles dilecti Chodones în 
Domazlicz...". citi el mai departe. 

Focul din cămin pârâia, şi în sunetul său îmbietor 
se amesteca din când în când sgomotul pe care-l 
făcea cerceveaua ferestrei când o sgâlţâia vântul 
nopţii. 

Lamminger luă un alt hrisov cu sigil mare. Acesta 
era scris în limba cehă. „Noi Rudolf, din mila 
domnului împărat al sfântului imperiu roman şi 
crai al Boe- iniei..." înainte de a-şi arunca ochii pe 
rândurile următoare, fu întrerupt. Uşa camerei de 
alături se deschise şi în cabinet intră soţia sa, cu 
faţa acoperită de o uşoară paloare şi cu trăsături 
blajine. Purta încă bogatul vestmânt, brodat în 
faţă, în care primise oaspeţii. În lumina celor două 
lumânări de ceară care ardeau pe masă, 
mărgăritare şi paftale cu nestemate sclipeau în 
mijlocul unui nod de atlas de pe piept; braţele îi 
erau acoperite de mâneci înfoiate din pânzâ 
scrobită, împodobite cu horbote, şi din albeaţa lor 
se desprindeau viu culorile însufleţite ale 
nenumăratelor panglici înnodate şi îndoite în tot 
felul de funde. Părul ei bogat, de culoare închisă, 
avea după urechi şi la ceafă nenumărați zulufi, iar 
buclişoare mărunte se încolăceau şi pe fruntea eî 
albă. 

Baroana intră sfioasă şi privirea ei scrutătoare se 
îndreptă asupra feţei soţului ei. 

— Nute stingheresc? întrebă ea cu blândeţe. 

— Nicidecum, cu toate că am de citit ceva 
minunat şi foarte interesant. 

Chipul nobilei doamne se însenină. Demult nu mai 
văzuse pe soţul ei atât de bine dispus. 

— Am venit, dragul meu, să-ți amintesc că 
trebue să te cruți şi să te odihneşti. Drumul pe 
care l-ai făcut azi călare, te-a obosit. 

— Dar azi nu simt nicio oboseală. Iată, ceeace 
am râvnit atâta vreme! 

Şi-i întinse hrisovul desfăşurat al lui Rudolf. Boie- 
reasa se aplecă să-l vadă. 

— Iate uită ! exclamă ea. Strămoşul meu! 

Şi arătă pe pergament semnătura cancelarului 
regatului ceh: Ladislav de Lobkovic!. 

— E>a, strămoşul tău. Desigur că atunci când 
şi-a pus iscălitura pe acest pitac, domnul cancelar 
n'a bănuit că unuia din urmaşii săi îi va căşuna 
atâtea griji şi că el îl va anula. Acum le am în 
sfârşit. 

— Am auzit că s'au împotrivit, că n'au vrut să 
le dea, ba că a curs şi sânge. 

— Da, da. Dar ce le-a folosit asta ? 

— Şi a trebuit să le ai neapărat ? întrebă ea sfi- 
oasă, privindu-l cu luare-aminte. 

Baronul îşi încruntă sprâncenele roşcate. 

— înțeleg. Îi compătimeşti pe aceşti' zurbagii. 

— Dar hrisoavele lor nu mai au putere. 

— Asta spun şi eu, draga mea, şi totuşi m'am 
temut de ele. Dacă aş fi învestit cu puteri depline, 
aş ţine actele în păstrare, fiindcă atmosfera de la 
curte nu este mereu aceeaşi şi nici totdeauna 
favorabilă nouă. Ţin să amintesc doar ce s'a 
întâmplat sub domnia răposatului împărat?, când 
domnul de Grefenberk? a ţinut cu aceşti ţărănoi, şi 
ce-am pătimit apoi sub principele Auersperkt, ca 
să pot zădărnici împotrivirea lor. Dacă ar fi fost 
după ei, ţinutul acesta n'ar fi astăzi al nostru, cu 
toate că hrisoavele lor n'au fost nici pe atunci mai 
bune decât azi. Din pricina lor se putea isca un 
proces în orice moment. Dar acum le-am luat 
piuitul. 

Lamminger izbucni într'un hohot de râs; în schimb, 
pe faţa soţiei sale apăru o umbră. Ea nu spuse 
nimic; doar un suspin tainic i se desprinse de pe 
buze. Soţul ei o privi cu luare-amimte şi zise 
repede : 

— Mai doreşti ceva, scumpa mea ? 

— Da, sunt îngrijorată. Am auzit că oamenii din 
Oujezd sunt pedepsiţi, bătuţi, şi că azi nu li s'a dat 
să mănânce. 

— A, miloasă: chiar cu aceia care îţi vor răul. 
Pedeapsa trebue s'io primească, totuşi. 

— Dar printre ei se află un rănit şi un biet moş- 
neag. 

— De rănit e mai bine să nu vorbim. Pe 
moşneag îl voi cruța, ca şi pe ceilalţi care n'au fost 
atât de îndărătnici — de dragul tău. Dar ora e 
târzie, scumpa mea. Noapte bună! Astăzi poţi 
dormi liniştită; casa aceasta şi tot ce a,vem, va 
rămâne cu siguranţă urmaşilor noştri; cenuşa 
acestor pergamente le va asigura întregul avut. 

îşi sărută fugar soţia, care nu cuteză să-i ceară mai 
muit. La început se simţise uşurată când văzuse pe 
asprul ei soţ atât de bine dispus, dar acum plecă 
dusă pe gânduri şi tot atât de nedumerită cum 
venise. Lamminger, rămas singur, străbătu 
încăperea şi se opri apoi din nou în faţa 
hrisoavelor, la care se uită îngândurat, fără a le citi 
însă. 

Deodată puse mâna pe unul dintre ele şi se 
îndreptă cu el spre cămin. Ridică braţul pentru a 
arunca în foc acest vechi martor al libertăţii 
chodene; dar în aceeaşi clipă, reţinut de un gând 
venit pe neaşteptate, lăsă mâna în jos, se întoarse 
la masă şi puse hrisovul la loc în sipetul 
chodenilor, alături de' toate celelalte. Apoi închise 
capacul. 

Vili 

În noaptea aceea se lăsase ger. La castelul 
Trhanov, simțiră aceasta mai ales chodenii închişi. 
În beciul care nu avea decât pereții goi, se 
sgribuleau bătrânii din Oujezd, împreună cu 
şoltuzul şi cu tânăru, cim- poier Jiskra Rehurek. Se 
ghemuiau pe lespedea neagră, în jurul bătrânului 
Pribek, pe genunchii căruia se odihnea cekanul lui 
strălucitor, frumos ferecat. De ieri, de când 
fuseseră aduşi aici, vorbiseră fără încetare. 
Vorbeau acum de Matej Pribek, dar mai ales de 
tânărul Kozina, de curajul său, de cuvântarea lui 
viguroasă şi de întreaga lui purtare din ziua aceea, 
care îi uimise pe toţi. Numai Jiskra Rehurek râse 
ciudat la auzul acestor vorbe, apoi zise: 

— Şi totuşi nimeni n'a vrut să mă creadă că e 
un om de ispravă. 

Dar mai trist era adevărul pe care-l rosti acum bă- 
trânul Vachal: 

— Dar ce folos au toate astea, la ce bun a 
suferit Kozina, şoltuzii şi Matej al lui Pribek, dacă 
lighioana aceea nesățioasă a pus laba pe 
hrisoavele noastre ? 

Toţi simțiră greutatea acestor cuvinte. Stăteau tă- 
cuţi, lăsându-se pradă gândurilor. Nici 
cimpoierului nu-i ardea de vorbă ca deobicei. 
Seara, târziu, uşa se deschise pe neaşteptate. Tem- 
nicerul intră cu un felinar mare în mână, urmat de 
doi argaţi. Unul dintre ei împrăştie pe jos un 
maldăr mare de paie, iar al doilea aduse pâine şi 
apă. Apoi plecară. întemniţaţii se aşezară pe paie 
şi începură să mănânce; numai şoltuzul Syka şi 
bătrânul Pribek nu se atinseră de porţia lor. Nu le 
tihnea să mănânce. Rămaseră trezi când ceilalţi se 
lungiră ca să doarmă. E 

Noaptea era liniştită şi străvezie. În beci pătrun- 
dea lumină prin cele două ferestre nu prea mari, 
prin care se puteau vedea afară pădurile 
înnegurate şi a- dormite. Asupra acestora se 
îndreptau privirile celor doi chodeni. Şoltuzul Syka 
rupse tăcerea, rostind cu glasul coborit: 

— Pădurile acestea au fost cândva ale noastre. 

— Aşa e. întări bătrânul. Nu mai departe decât 
bunicul meu umbla prin ele de parcă ar fi fost ale ! 
ui, iar el stăpânul lor, şi acum le privim din 
temniţă. 

Tăcură iarăşi, până când, după un răstimp, uitân- 
du-se din nou la păduri, şoltuzul ridică repede 
mâna dreaptă şi arătând cu ea un loc anumit, zise: 
— Priveşte Pribek, deasupra pădurii de colo, 
steaua aceea ! 

Pribek îşi îndreptă privirea într'acolo şi-şi făcu 
semnul crucii. 

— O stea cu coadă, glăsui el rar ; un semn de la 
cel-de-sus ! 

Peste întinsul creştet al pădurii întunecate, strălu- 
cea, pe albastrul închis al cerului, o cometă cu 
coadă lungă şi cu vârful îndreptat spre firmament. 
— Ce mare e! adăugă Syka. 

Acum se uitau toţi la ea ; unii în genunchi, alţii în 
picioare. Toti erau trezi şi ascultau, căci niciunul 
nu putuse să adoarmă. 

— Orice stea cu coadă are un tâlc, cuvântă 
Pribek. Eu unul am văzut câteva, şi după aceea ne- 
au lovit totdeauna războaie, foamete şi ciumă. Dar 
asta! Una atât de mare n'am apucat nici eu, decât 
pe vremea când eram flăcău, hăt demult, înaintea 
războiului cel lung! care a ţinut treizeci de ani. îmi 
aduc aminte de parcă azi ar fi fost. Şedeam afară, 
în fata ferestrei, şi ne uitam la cer. Bunicul meu, 
răposatul, a fost prooroc când a spus că o să fie 
prăpăd, mare prăpăd. Şi pe atunci erau încă 
timpuri bune, oamenii purtau încă găitane de fir 
aurit la mintean şi la pieptar; pentru noi n'au mai 
rămas decât cele negre. Şi iată că prăpădul s'a 
abătut şi asupra bietului unchiaş, ca să vadă cât de 
dreaptă i-a fost proorocirea. A mai văzut cu ochii 
săi cum ostaşii împărăteşti ne-au luat totul, până 
când n'a mai rămas picior de ied în staul şi nicio 
coajă de pâine în casă. Ca flăcău se alesese şi el cu 
găitane de fir, iar la bătrâneţe umbla jerpelit ca un 
cerşetor, murind de foame ! Şi nu i-a rămas decât 
cekanul ăsta ! Ehei, numai când mă uit la steaua 
asta cu coadă, îmi aduc aminte cum se jeluia şi ce 
se vorbea în zilele acelea de demult. Şi-acum ce 
mai pătimim ! Bunicul meu a dus-o greu, dar ce-ar 
mai spune azi ? ! Pe vremea aceea mai era în noi 
un dram de nădejde, pe când acum... Steaua 
aceasta — şi glasul moşneagului răsună mai 
puternic — ce ne va aduce ea? 

— Nouă nimic ; pe noi ne-a uitat dumnezeu, îşi 
spuse aleanul bătrânul Vachal. 

Privirile tuturora se îndreptară asupra lui. Erau cu- 
vinte apăsătoare, cuvinte de hulă, pentru care în 
alte împrejurări ar fi fost mustrat, dar astăzi nu se 
legă nimeni de ele. 

Matei Pribek, al cărui tată îngrijorat privea steaua 
vestitoare de rele, sta lungit în temniţa neagră şi 
dormea, cu uriaşa lui pălărie sub cap. Mâinile nu-i 
mai erau încătuşate. Visul namilei de chodean, 
care se odihnea pe pământul tare şi rece, nu era 
desigur tocmai plăcut, căci chiar în clipa aceasta 
fu scuturat de un svâcnet şi scoase un strigăt. 
Dormind, încă se mai sbătea şi se chinuia din 
pricină că fusese silnicit atât de tâlhăreşte, ca un 
cioflingar, şi că la primărie se năpustiseră asupra 
lui pentru o nimica toată şi-l legaseră cu funia. 

În hruba de alături, tot atât de neprietenoasă, 
şedea Kozina pe o grindă roasă de viermi, rezemat 
de zid. Capul rănit şi-l sprijinea de peretele aspru 
şi rece, iar privirea îngândurată şi-o îndrepta către 
fâşia de cer înstelat ce se vedea printre zăbrelele 
ruginite ale ferestruicii. Vreme îndelungată 
frământase în minte cele ce se întâmplaseră în 

ziua aceea. Nu era insă nicidecum abâtut şi cu atât 
mai puţin sdrobit. 

Inlăuntrul său se făcuse linişte. O linişte plină de 
hotărîre şi gata să înfrunte orice. Mintea i se 
limpezise. Nesiguranţa şi apăsarea grea 
dispăruseră dinaintea furtunii ce se apropia. 1 se 
dăduse o lovitură, dar ea alungase norul care 
adumbrise multă vreme cugetul tânărului răzeş. 
Cinstea lui ieşise la lumină. Din ziua aceea era 
curat; se ştia acum ce gândeşte şi că nu este aşa 
cum îl crezuseră toţi, până şi mama sa. 
Deasemenea se făcuse în faţa tuturora dovada că 
drepturile chodenilor stătuseră în picioare până 
atunci şi că şi acum erau bune, în ciuda tăgadei 
boierilor şi a acelui perpetuum sileniium. Ce s'a 
întâmplat sau ce se întâmplă că Lamminger s'a 
arătat deodată atât de ahtiat după hrisoave ? Şi 
tocmai acum să i le lase fără nicio luptă? 

Kozina se gândi la copii, la mama sa. Ce privire i-a 
aruncat acolo la primărie, când i-a dat să înţeleagă 
că-i ştie taina, iar apoi seara, când a fost adus aici 
La castel! Acum stau desigur toţi împreună — 
copiii dorm, iar sărmana Hanka plânge. Copiii au 
întrebat de el, negreşit; Pavlik, Hanalka, căpşorul 
drag... 

Pleoapele obosite ale lui Kozina se închiseră încet 
şi somnul îl copleşi. Însă cugetul său neobosit 
evadă din beci şi alergă peste creştetul pădurii, 
până când ajunse lângă patul de sub pologul 
zugrăvit simplu, în care se odihneau doi copii 
dragi, un băieţaş cu obrajii bucălaţi şi o fetiţă cu 
părul bălai, peste care stătea aplecată o femeie 
tânără, privind drăgăstos la cei doi muguraşi. 

În dimineaţa următoare, Lamminger conduse pe 
oaspeţii săi, colonelul conte Stampach şi tânărul 
căpitan conte de Vrtba ţi Freudenthal la cancelaria 
castelului. 

Camera încăpătoare şi de curând spoită era îmbie- 
toare. În cămin ardea un foc. bun. Nobilii se 
aşezară lângă el în jilţuri de piele şi-şi continuară 
convorbirea începută pe drum. Boierul din 
Trhanov avea cuvântul. 

—  N'arda pace câtă vreme în mâinile lor s'ar 
găsi măcar un petic de hrisov. Sunt şireţi; deaceea 
au tăcut atâta vreme ; dar la cel mai neînsemnat 
prilej... Nu ştiţi, domnilor, ce oameni împietriţi şi 
îndărătnici sunt. Se lipesc de tot ce-i leagă de 
trecut. îmi aduc aminte cum s'au împotrivit şi pe 
vremea tatălui meu să predea hrisoavele. Dar cât 
s'au mai opintit până când s'au învrednicit să 
aducă vechile lor flinte şi pistoale ! Şi nici măcar 
nu pe toate odată. De câte stăruinţe, ameninţări şi 
pedepse a fost nevoie ! 

— Şi iată că totuşi s'au deprins şi fără arme, 
zise contele Stampach cu un zâmbet. 

— Da, s'au deprins, şi tot astfel va fi şi cu 
aceste documente, 

— Dar cum, țărănoii aceştia erau organizați 
ostăşeşte ? întrebă tânărul căpitan. 

— Au avut şi drapel, ba chiar şi stegar. 

— A! 

— Chodeanul acela înalt, care la primărie îi în- 
trecea pe toţi cu un cap, a fost ultimul lor stegar. 
El a adus aici drapelul, dar târziu de tot. Multă 
vreme l-au ţinut ascuns, până când s'a sflat unde 
este. Era la Oujezd, ca şi hrisoavele găsite ieri; la 
tatăl ţăranului acela înalt. Când am trimis acolo 
muşchetari, n'au vrut să-l dea din mână, dar după 
ce i-am ameninţat cumplit, l-au adus chiar ei. Şi ce 
privelişte a fost atunci domnilor! Pribek cel înalt îl 
purta singur, iar în urma lui venea aproape tot 
satul ; tatăl său, şoltuzul, grămăticii şi toţi bărbaţii. 
Erau însoțitorii de onoare ai drapelului lor, adăugă 
Lamminger cu un zâmbet de batjocură. Iar când l- 
au predat aici la cancelarie, pe bătrânul Pribek l-a 
podidit plânsul, şi n'a fost unul între aceşti 
încăpăţânaţi să nu-şi şteargă ochii. 

— Ca nişte vechi ostaşi, observă colonelul. 

— Şi drapelul acesta mai este pe lume sau s'a 
prăpădit ? întrebă căpitanul. 

— Este undeva pe aici, printre vechituri. 
Logofătul trebue să ştie unde se găseşte. Vreți să-l 
vedeţi, domnilor ? 

A.mândoi îşi exprimară dorinţa de a vedea drapelul 
ţăranilor. Lamminger îl chemă pe logofăt. Acesta 
aştepta afară. La porunca stăpânului, aduse 
drapelul chodean. Se aflase îndărătul unui dulap 
mare, negru, care era folosit ca arhivă; nu fără 
greutate îl scoase din acest colţ nevrednic, îl duse 
afară, îl scutură de praf şi-i înfăţişă apoi boierilor. 
— Prăjina steagului e putredă, zise el 
desfăşurând drapelul de care se apropiară acum 
boierii. 

. Fusese odinioară alb, tivit cu chenar negru, dar 
acum era îngălbenit şi rupt în unele locuri. 

— Astea nu sunt semne de putrezire, ci răni 
glorioase, zise colonelul plecându-se deasupra 
rupturilor.Şi stema aceasta — un cap de câine î 
exclama tânărul conte de Vrtba, arătând broderia 
pălită şi aproape ştearsă. 

— Un cap de taur li s'ar fi potrivit mai bine ! 
observă Lamminger, zâmbind ironic. 

Se întoarse către logofăt şi-l întrebă cum se poartâ 
chodenii. 

— Ca şi ieri. Nici Kozina, nici Pribek, nici 
măcar cimpoierui n'au scos un strigăt când 
scutelnicul i-a bătut cu nuiaua. 

Lamminger nu mai adăugă nimic şi se întoarse 
călre oliteri. 

— Sunteţi dispuşi acum, domnilor ? 

— Da, se poate începe, răspunse colonelul. 
Lamminger făcu un semn logofătului, acesta 
rezemă 

de perete, lângă cămin, steagul chodenilor, şi ieşi. 
După câtva timp se întoarse cu logofătul din Kouta 
şi cu doi dieci boiereşti, iar în urma lor intrară 
prinşii, în frunte cu Pribek şi Kozina ; cu toţii 
făcură roată în jurul boierilor. Logofătul, care 
cunoştea gândul stăpânului său, puse lădiţa cu 
„trebile chodene" pe masă, în faţa lui Lamminger. 
Când o văzură, bătrânul Pribek şi şoltuzul Syka 
tresăriră. Matej Pribek, însă, îşi aţintea privirea 
posomorită numai asupra vechiului drapel. 

— O cunoaşteţi ? întrebă Lamminger tăios, ară- 
tând lădiţa. Pitacele voastre sunt înăuntru. 

La aceste cuvinte, logofătul deschise capacul şi 
scoase hrisov după hrisov, în aşa fel ca fiecare să 
le poată vedea. 

— Sunt toate? întrebă el ca din întâmplare, 
uitân- du-se la şoltuzul Syka. 

Acesta clipi din ochi : 

— Toate, înălţimea voastră. 

— Atunci luaţi-vă rămas bun delà ele ! rosti 
logofătul. Apoi înhăţând un cuțit mare şi tăind 
pecete după pecete, le aruncă pe toate în focul din 
cămin, iar după ele, hrisov după hrisov. 

Flăcările țiuiau şi săltau în sus. Într'o clipă pieriră 
pitacele care le consfinţiseră libertatea şi drep- 
turile, care te fuseseră recunoscute şi respectate 
veacuri dearândul. Inafară de bătrânul Pribek nieî- 
unul dintre chodenii care le vedeau acum pierind, 
nu se bucurase vreodată de binefacerile şi 
foloasele lor. Ei nu cunoşteau libertatea de aur 

decat din povestirile bătrânilor; dar fiecare ştiuse 
şi fusese încredinţat că comoara lor nu fusese 
nimicită niciodată şi că hrisoavele moştenite de la 
străbuni erau vraja care le-o păstra. Şi acum le 
mistue flăcările, rămân un pumn de cenuşă, şi cu 
ele se spulberă ultima nădejde într'o uşurare şi o 
izbăvire din nevrednica lor iobăgie! 

Lamminger se uita la chodeni. În privirea sa rece 
ardea o bucurie drăcească, bucuria biruinţei sale. 
Vedea că nu greşise şi că socoteala sa fusese bună. 
În sfârşit! Ieri încă îl înfruntaseră, chiar şi atunci 
când îi ameninţase cu ostașii şi cu spânzurătoarea. 
Iar acum! lată cum îşi pleacă frunţile îndărătnice, 
cu ce priviri încruntate şi posomorite se uită la 
aceste fiăcări distrugătoare, chiar şi namila de 
Pribek. Dar celălalt ? Să fie cu putinţă ? Kozina, pe 
care nici nuie- lele, nici priveliştea aceasta nu 
izbutiseră să-l îmblânzească, putea acum să râdă ? 
Şi totuşi râdea, da, şi încă cu batjocură ! Dar poate 
că peste puţin o să-i piară pofta de râs! O linişte 
adâncă se făcuse în cancelarie din clipa când 
logofătul începuse să arunce hrisoavele în foc. 
Numai ţiuitul şi foşnetul pergamentelor sau 
peceţilor care se fărâmiţau, întrerupeau a- ceastă 
tăcere. înainte de a arunca în foc ultimul pi- tac, 
logofătul spuse chodenilor : 

— S'a sfârşit cu hrisoavele voastre. Acum că au 
fost nimicite în fata domniilor lor (şi înşiră toate 
titlurile boierilor), în văzul slujbaşilor înaltei 
noastre stăpâniri şi sub ochii voştri, poate că au să 
vă vină minţile la cap şi n'o să vă mai întemeiaţi pe 
ele. 

Voi să arunce în foc şi ultimul hrisov, dar observă 
că stăpânul se pregăteşte să vorbească. Rămase 
deci cu pergamentul în mâna ridicată. 

—  Faceţi-vă acum datoria, precum se cuvine 
unor iobagi şi supuşi, ca să nu vă înrăutăţiţi soarta, 
cuvântă Lamminger cu asprime. Aţi văzut doar că 
totul este de prisos. 

Făcu un semn, pergamentul îngălbenit sbură peste 
cămin şi căzu în foc. Dar deodată în mulţime se 
produse o vie mişcare. Steagul chodean se prăbuşi 
pe neaşteptate de lângă peretele de care fusese 
rezemat, şi căzu cu sgomot, peste zăbrelele 
căminului în flăcări. În aceeaşi clipă, Matej Pribek 
făcu un salt şi smulse steagul de acolo, ca să-l 
scape de focul nimicitor. Era însă prea târziu. 
Izbutise, ce e drept, să-l prindă, dar în iuţeala cu 
eare-l ridică, îl scutură fără voie, şi steagul fu 
într'o clipă în flăcări. 

În învălmăşeala care se iscă, Lamminger, 
ofiţerii şi toţi ceilalţi se dădură la o parte. 
Cancelaria se umplu de fum, şi din mijlocul lui 
ţâşneau flăcările care mistuiau drapelul 
chodenilor. Matej Pribek îl aplecă la pământ şi voi 
să înnăbuşe flăcările cu mâna dreaptă. Era însă 
prea târziu. Pribek rămase în mâna stângă numai 
cu prăjina drapelului. îşi arsese de prisos degetele. 
Dar încaltea steagul chodean se sfârşise în mâna 
sa şi nu rămăsese de batjocura acestor boieri 
mânuitori de gârbace. Fumul şi mirosul greu 
grăbiră sfârşitul adunării, care se încheie de la 
sine. 

Lamminger pofti pe oaspeţii săi în odaia 
alăturată, supărat pe logofăt şi pe aceşti „mocofani 
de ţărănoi", despre care însă colonelul spuse 
glumind că au sânge ostăşesc în vine şi că pe 
uriaşul acela dintre ei, dacă ar. fi fost ceva mai 
tânăr, l-ar fi luat în regimentul său, în care n'ar fi 
avut pereche. 

O jumătate de ceas mai târziu, cei doi conți 
plecară călare de la castel, însoţiţi de scutelnici şi 
îridrep- tându-se spre salul Oujezd. 

Spre seară părăsiră curtea castelului 
chodenii din Oujezd care fuseseră închişi până 
atunci. Ultimul care ieşi pe poartă era bătrânul 
Pribek, sprijinindu-se de vigurosul său cekan, iar 
lângă ei călca feciorul său Matej, purtând pe umăr 
prăjina fostului drapel al chodenilor. Râzând, îl 
lăsaseră s'o ia. Logofătul din Trhanov voise, ce-i 
drept, să i-o oprească în cancelarie, dar colegul 
său Kos din Kouta începuse să râdă şi spusese : 

— Lasă-i ciotul ca amintire. Să le rămână 
măcar atâta din slava lor de stăpâni. 

Când ieşiră, începură şi slugile boiereşti să 
facă haz de această rămăşiţă de steag. Dar Matej 
nu se clinti şi-şi tinu ochii în pământ, nu însă de 
ruşine, ci cu socoteală, ca nu cumva, privind 
înapoi, să se supere mai tare, să se repeadă la 
aceşti slugoi şi să k plătească scump râsetele lor 
neobrăzate. 

Şoltuzul Syka, păşind alături de Kozina, se uită de 
câteva ori la el, parcă aşteptându-se că va începe 
să vorbească. Dar tânărul răzeş, părând că nu 
înţelege privirea întrebătoare, tăcea. Tristă fu 
această întoarcere acasă. Niciun cuvânt n'a ieşit 
de pe buzele lor; numai odată se auzi glasul 
bătrânului Vachal: 

— Acesta este sfârşitul, acesta este sfârşitul! 

IX 

Oaspeţii boierului din Trhanov, ispravnic de ţinut, 
ajunseră după puţin timp la Oujezd, de unde apoi, 

fară oprire, işi urmară drumul, deastădată cu o 
escortă mai mare, alcătuită din toţi scutelnicii care 
ocupaseră, cu o zi mai înainte, satul chodean. De 
vreme ce hrisoavele trecuseră în mâna 
ispravnicului de ţinut, iar norodul era vădit speriat, 
ostaşii nu mai aveau ce căuta aici. 

Sătenii răsuflară uşuraţi când crâncenii oaspeţi 
pieriră din ochii lor; răsuflau uşuraţi, dar nu se 
bucurau,- căci se gândeau la aceia dintre ai lor 
care erau închişi în castelul Trhanov, dar mai mult 
încă la comoara răpită, singura şi ultima nădejde 
în viaţa lor grea de iobagi. 

În casa lui Pribek era o tăcere de plumb, ca dealt- 
fel în tot satul. În odaie şedea Pajdar din 
Pocinovice şi o aştepta pe Manka, fiica vărului său. 
Rămăsese aici, ca fata să nu fie singură în mijlocul 
ostaşilor. Pe tânărul Serlovsky îl trimisese acasă, 
ca flăcăul să spună alor săi dece întârzie la Oujezd 
şi că se va înapoia îndată ce se vor domoli 
lucrurile. Flăcăul plecase, dar mai bine ar fi vrut să 
rămână sau şi mai bine s'o ia cu el pe Manka, dacă 
ar fi fost cu putinţă şi dacă s'ar fi învoit şi fata. Pe 
drum se gândea neîncetat ia ea, şi în grija ce i-o 
purta, era bucuros câ bătrânul Pajdar rămăsese cu 
dânsa şi că nu va îngădui să i se întâmple ceva. 

îşi făcea mai multe griji decât Manka însăşi. Pro- 
punerea de a merge cu el la Pocinovice, la nişte 
neamuri, fata nici nu voise s'o audă ; spusese că nu 
se teme de ostaşi, mai ales câtă vreme unchiul este 
lângă ea, şi .afară de asta, cum să plece înainte de 
a şti ce se întâmplă şi ce se va mai întâmpla cu 
tatăl şi bunicul ei. Numai la aceştia îi era gândul, 
şi cerea veşii despre ei oriunde putea. Într'un 
suflet intră în odaia în care se afla unchiul Pajdar, 
şi-i spuse turburată că vine de la răzeşia lui 
Kozina, că tocmai atunci bătrâna Kozina s'a 
înapoiat de la Trhanov, unde a fost pentru a doua 
oară în ziua aceea, întâi în zorii zilei şi apoi după 
prânz, dând ocol castelului ca să afle ce s'a mai 
întâmplat cu feciorul ei şi cu ceilalţi întemnițați. 
După acest al doilea drum a venit în sfârşit cu o 
ştire, dar nu cu una bună, şi pe aceasta o vesti 
acum Manka unchiului ei: cât de rău se purtaseră 
boierii cu toţi, dar mai ales cu tatăl ei şi cu Kozina. 
Glasul îi tremura fetei când povesti că tatăl ei, 
Kozina şi cimpoierul fuseseră bătuţi măr. Bătrânul 
Pajdar se ridică vijelios de pe scaunul grosolan pe 
care şezuse în faţa butucului de tei. Atât de puter- 
nic îi sgândărise mândria această veste. Chodenii 
nu mai pomeniseră până atunci ca oameni de-ai lor 
să fie bătuţi ca haidamacii sau tâlharii. 

— Oho, cu ciomegele pe noi! Mare mirare că n'au 
fost puşi la stroi, dar asta e prea de tot! Nu mai 
merge aşa ! Ehei, boierilor ! 

Urmară să vorbească despre cei întemnițați, în- 
deosebi despre bunic şi despre tată, când se auzi 
scârţâind poarta, şi în amurgul cenuşiu ce se lăsa 
încet, apărură afară două umbre. Uşa se deschise 
şi tocmai aceia de care vorbiseră, intrară în odaie; 
mai întâi bătrânul Pribek, obosit, prăpădit, cu 
părul sbâr- lit de vânt şi ud de zăpadă. El salută, şi 
în clipa când Manka sări la el şi-i luă mâna, faţa 
sbârcită a moşneagului se însenină. Feciorul său 
Matej, cu prăjina steagului pe umăr, nu spuse 
nimic şi strânse tăcut mâna pe care i-o întinse 
Pajdar. Apoi puse într'un colţ bucata de lemn care 
fusese odinioară prapurul chodenilor, porunci 
scurt fiicei sale să fiarbă o ciorbă bunicului, şi ca 
omul care se simte obosit, se aşeză pe un scaun, îşi 
propti coatele pe butuc şi-şi rezemă capul în 
palmă. 

Manka se grăbi să aprindă focul, dar ochii îi erau 
mai mult la tatăl ei decât la lemne şi la flăcări. Paj- 
dar veni în faţa vărului său şi rupse în sfârşit 
chinuitoarea tăcere. 

— Rău aţi dus-o. E adevărat că cu ciomegele 
v'au... 

— Iarăşi ? îl repezi Pribek, săltându-şi capul. Să 
nu-mi mai vorbeşti de asta ! Sunt sătul până în gât 
de ruşinea îndurată. Ne-au furat totul, hoţii ăştia 
— şi Pribek se ridică — iar după aceea să ne pună 
şi la cazne ! O, fecioară Maria, asta n'ain să le-o 
uit! Pe dumnezeu o jur, negru ca tăciunele să mă 
fac! 

Când Manka aprinse aşchia de cetină, lumina ei 
căzu pe Matej Pribek care cu mâna ridicată, palid, 
cu ochii scăpărători şi însângeraţi, stătea în 
picioare şi vorbea în amurgul alburiu. 

Bătrânul Pribek şedea pe scândurile patului său ; 
ţinându-şi împreunate mâinile veştede şi vânoase, 
se uita la feciorul său şi repeta doar cu glasul 
stins: 

— Steaua aceea, steaua aceea ! 

Cam pe timpul când unchiul Pajdar fusese singur 
cu Manka, bătrâna Kozina şedea şi ea singură în 
odaia ei din casa rămasă părinţilor. De clipa 
aceasta de singurătate avea mare trebuinţă. Ieri, 
după ce i se luase comoara de hrisoave, iar 
feciorul ei fusese dus la castel, nu închisese ochi 
toată noaptea. Vreme îndelungată a stat la nora ei, 
copiii speriaţi nu puteau să adoarmă, iar ea, încă 

inainte de revărsatul zorilor, şi-a imbrăcat şuba şi 
a dat o fugă până la Trhanov. Ochii ei încruntaţi 
sfredeleau zidurile albe ale castelului boieresc, 
căruia îi dădea ocol, doar o zări undeva pe Jan alei 
sau încaltea o putea afla ce se întâmplă cu el şi cu 
ceilalţi. Se înapoie fără a fi dibăcit mare lucru. 
Nora o aştepta pe ghimpi. S'ar fi dus şi ea la 
castel, dar nu putea din pricina copiilor şi a 
ostaşilor. 

Ciudat se schimbaseră lucrurile dintrodată ! Bă- 
trâna Kozina, până atunci atât de rece cu nora ei, 
se purta de ieri cu ea de parcă i-ar fi fost fiică 
adevărată. Se îngrijea de copii, o ajuta la treburi, 
iar după amiază când se întoarse pentru a doua 
oară de la castel, o cruţă, nespunându-i tot 
adevărul. 

După plecarea ostaşilor, se duse în odaia ei şi se 
rugă pentru Jan. În juru-i era linişte, numai vântul 
sufla jalnic în amurg. Apoi hămăi afară bătrânul 
câine-lup. Lătratul său duşmănos o scutură pe bă- 
trână. Trase cu urechea o clipă, dar când câinele 
se potoli, îşi plecă fruntea şi urmă să-şi 
bogonisească ruga. Dar nu putu să se închine 
multă vreme, căci de afară se auziră paşi mărunți 
şi grăbiţi, şi micul Pavlik dădu buzna în odaie ; cu 
sufletul la gură, le dădu de veste că venise tata. 
Mai înainte ca bătrâna să fi ajuns la uşă, intră în 
odaie chiar el, cu Hanalka în braţe, iar în urma sa 
Hanka, toti plini de bucurie. 

Când bătrâna Kozina văzu capul oblojit şi fata pa- 
lidă a feciorului ei, nu putu scoate o vorbă, iar 
ochii i se umplură de lacrimi. Jan văzu aceasta şi 
cuprinse mişcat mâna mamei, pe care ea i-o 
întinsese nu numai pentru a-i ura bun-venit, dar şi 
pentru a-i cere din tot sufletul iertare. 

întreaga familie şedea acum în jurul mesei buni 
toti se bucurau de sosirea răzeşului iubit, iar copiii 
nici nu*se mai clinteau de lângă el. Hanka îl 
întrebă cum a dus-o la castel, cum s'au purtat cu el 
acolo. Kozina îi răspunse scurt, aduse apoi vorba 
de ostaşi şi întrebă ce isprăvi mai făcuscră la 
răzeşie şi în sat. Mama sa vorbea puţin. Pe limbă: 
îi sta o singură întrebare ; dar înainte de a o pune, 
băgă de seamă că feciorul ei se fereşte să 
vorbească despre asta. 

Pe neaşteptate le sosi un oaspe. Era unchiul din 
Drazenov, bătrânul Krvstof Hrubv. încă de ieri, 
după ce Kozina şi ceilalţi fuseseră duşi la castelul 
din Trhanov, bătrâna dăduse de veste fratelui ei ce 
se întâmplase. El ceru iertare că vine abia azi, dar 
nu fusese acasă, ci Sa Brod, cu treburi. Luă mâna 
tânărului răzeş, o scutură din toată inima şi zise: 
— Am aflat totul, dragul meu ! 

După ce-şi scoase apoi zeghea şi pălăria cu 
marginile late şi se aşeză la masă, tânăra răzesiţă 
se duse să pregătească cina pentru bărbatul ei şi 
mosafir. 

— Ai aflat dar, Krystof, zise bătrâna Kozina, 
aducând în felul acesta vorba la ceeace de 
adineaori ardea să întrebe. 

— Da, am aflat că au ars hrisoavele noastre, 
răspunse el cu un oftat; nu însă şi dreptul nostru, 
adăugă chodeanul. 

Auzind asta, bătrâna sa soră tresări. Acum aflase 
în sfârşit ce voise să ştie. În aceeaş clipă se auziră 
paşi în tindă, şi în odaie intră şoltuzul Syka, 
„vechilul". 

— Acum, surată, pot să vorbesc înaintea ăstuia, 
zise el din prag, arătându-l pe tânărul Kozina. El 
este acum vechilul nostru, adăugă după aceea. Dar 
dece-am venit la voi! Ştii, surată, că le ¿-ancelarie 
n'au avut în sipet toate hrisoavele ? Le-am numărat 
bine, iar deşteptul de logofăt a mai întrebat, în 
dorul lelii, dacă sunt toate — dar mama nu m'a 
făcut nătăfleţ, şi am băgat numaidecât de seamă 
că nu erau toate. 

— Nu erau ? Şi care lipseau ? răspunse cu 
vioiciune bătrâna Kozina. 

Apoi se ridică, desprinse marama pe care o purta 
legată cruciş pe piept, o desfăcu şi scoase din ea 
mai întâi un hrisov şi apoi încă unul cu peceţi. 

— Acestea sunt cele mai bune două, de <^re 
spuneai tu, Syka, că ar fi deajuns în fata judecății, 
fiindcă în ele e scris tot dreptul nostru. 

Bătrâna Kozina sta îndărătul mesei şi ţinea în 
mâna ridicată pitacele îngălbenite, cu peceţile 
atârnate. Ochii îi străluceau, şi ea se uita de la un 
bărbat la altul. În clipa când arătase hrisoavele, se 
ridicaseră uimiţi cu toţii: tânărul Kozina, chibzuitul 
Syka şi şoltuzul cărunt din Drazenov. Syka luă 
numaidecât pitacele, de parcă ar fl vrut să se 
încredinţeze că sunt într'adevăr cele adevărate. 

— Sunt, sunt ale noastre ! zise bătrâna zâmbind. 
Şi povesti apoi cum la primărie feciorul ei o vestise 
ia timp câ stăpânii au venit după hrisoave, atunci 
când i-a pus întrebarea dacă sunt bine păstrate. Şi 
ei pe loc i-a venit în minte că ar fi mai bine dacă pe 
cele mai de preţ le-ar ascunde în* altă parte, că 
dacă-l vor ţine acolo pe feciorul ei, vor căuta de 
bună seamă şi în casa lor, şi că atunci le-a scos la 
timp din sipet pe acestea două, ascunzându-le cu 

vechile lor poceţi la piept. Vorbind, pusese pitacele 
pe masă. 

— Nu, pe acestea nu ni le mai iau ciocoii ! urma 
ea cu hotărîre, uitându-se la hrisoavele de pe 
masă. 

— Nuni le mai iau ! repetă feciorul ei. Nu le mai 
iau, iar Lomikar ni le va da înapoi şi pe cele- arse. 
Vrând- nevrând ! 

Ochii îi fulgerau, iar pe fața sa palidă apăru o vie 
ro- şeață. Bătrânul unchi din Drazenov îşi coborî 
capul alb ; Syka însă întinse mâna sa dreaptă 
curajoasei tovarăşe. 

În acest timp, Hanka trebăluia cu îndemânare în 
jurul vetrei, pregătind cina. Se simţea mai alinată 
şi mai voioasă, ştiindu-l pe bărbatul ei acasă, şi 
nemai- având nicio treabă cu boierii. Vechile 
hrisoave fuseseră luate de stăpânire — ducă-se pe 
pustii ! Hanka nu plângea de dorul lor. Câtă 
gâlceava, mâhnire şi supărare se iscase din pricina 
lor, şi mereu fără niciun folos ! 

Jan ie va uita cu timpul şi apoi va veni din nou 
sfânta linişte, iar el va fi iarăşi al lor, al ei şi al co- 
piilor ! 

X 


Din noaptea aceea friguroasă, pe care chodenii din 
Oujezd au petrecut-o în beciul din castelul 
Trhanov, gerul nu s'a mai muiat. Iarna îşi arăta 
colții. În lunci, vântul mai spulbera nămeţii, dar de 
pe plaiuri giulgiui alb nu se mai urnea defel. 
Culmile munţilor Cerchov, Haltrav, Skarmanec şi 
ale tuturor celorlalţi, mai înalţi, sau mai mărunți, 
din ţinutul chodenilor, ca şi piscurile celor mai 
depărtaţi, ce se desenau pe fondul uriaş al 
Şumavei, aveau cuşme albe; de acolo se pierdeau 
în vălurile zăpezii creştetele sâlhnii şi coastele 
împânzite cu codri vineţi, adânci şi tăcuţi. 

Tot atât de tăcut şi de .liniştit era întregul ţinut al 
chodenilor. 

Se părea că oamenii erau înspăimântați de cele ce 
se întâmplaseră nu demult la Oujezd şi în castelul 
Trhanov. Nicăieri vreun semn de supărare sau de 
împotrivire, vreun clocot de mânie sau vreo 
dorinţă de lăzbunare. 

Se auzeau numai cuvinte de preţuire pentru cei 
din Oujozd, care apăraseră atât de bărbăteşte 
scutul drepturilor moştenite de la strămoşi. Şi 
îndeosebi se vorbea de tânărul Kozina ; toţi 
proslăveau curajul său, îndrăzneala cu care îl 
înfruntase pe Lamminger, ispravnicul ținutului, în 
faţa acelor ofiţeri şi ostaşi care adăstau înăuntrul 
şi în jurul primăriei, cu paloşele scoase. Mai întâi 
veniră la Oujezd cunoscuţi din Dra- zenov, 
Postrekov şi Chodov, ca să audă cu urechile lor ce 
se petrecuse, ca să stea de vorbă cu aceia care 
pentru ei toţi suferiseră greaua încercare. Apoi 
sosiră răzeşi din sate chodene mai depărtate, dar 
numai oameni vârstnici, pricepuţi şi aşezaţi. Ei se 
duceau dea- dreptul la Kozina sau veneau la el cu 
şoltuzul Syka şi strângeau mâna tânărului răzeş. 
Se aşezau, vorbeau, iar înainte de plecare aproape 
fiecare întreba : 

— Şi ceva fi acum ? 

— Acum trebue să tăcem chitic, dar asta nu în- 
seamnă că nu mai avem nimic de spus. Veţi mai 
primi veşti de la mine, răspundea Kozina. 
Nimănuia însă nu i se spunea şi nici nu i se pome- 
nea măcar că nu toate hrisoavele au fost nimicite, 
ci că mai aveau două bune, care erau chiar cele 
mai însemnate, precum spunea Syka. Şi taina asta 
o păstrau faţă de toţi, în urma sfatului dat de 
şoltuzi. Pe atunci, lucrul acesta trebuia ţinut 
ascuns şi-l cunoşteau numai ei, unchiul din 
Drazenov şi bătrâna mamă. 

Hanka se minuna acum adesea ce-o fi cu bărbatul 
ci. îşi închipuise că în urma celor întâmplate va sta 
şi mai cufundat în gânduri şi nu va uita atât de 
uşor. Dar el era mai liniştit şi mai vorbăreţ decât 
oricând ! 

De bună seamă, atât de voios cum a fost ca flăcău, 
când o peţea pe ea, nu-l mai vedea acum niciodată. 
Umbra unei griji ascunse şi a unor gânduri tăinuite 
nu-i mai pierea de pe faţă. Deasemenea ea se mai 
mira că Kozina se ducea acum atât de des la mama 
sa, în casa rămasă părinţilor, ba de câteva ori s'a 
întâmplat chiar ca ducându-se într'o doară după el 
acolo, Jan sau bătrâna să schimbe făţiş vorba în 
faţa ei. Tăinuiau ceva. Dar ce ? Despre ce 

vorbeau ? 

Despre ea, hotărît nu, căci din ziua când au fost 
călcaţi de ostaşi, soacra se purta mult mai 
prietenos şi mai grijuliu cu ea decât înainte, şi nici 
Jan nu se schimbase. Şi totuşi Hanka era 
îngrijorată. Şi astfel, într'o seară când o ţinea pe 
Hanalka în poală şi şedea ilângă bărbatul ei, care-l 
avea pe Pavlik pe genunchi, în clipa aceasta de 
tihnă şi de sporovăeli, în care Kozina părea a fi 
uitat de toate celelalte, ea îi vorbi de zilele 
frumoase din trecut. II întrebă dacă nu are cumva 
o grijă ascunsă. În aceste câteva cuvinte se 
desvăluia tot sufletul ei cinstit şi credincios, 
cuprins de îngrijorare şi.de teamă. 

— Ce-ţi trece prin minte ? Ce taină grozavă crezi 
că frământ cu mama mea ? Ştii bine că bătrâna 
cho- deană, ca şi mine, nu putem uita atât de 
lesne. Aducem câteodată vorba de timpurile 
trecute. Nu trebue hă fii îngrijorată, Hanka ; tu şi 
copiii sunteţi tot ce am mai drag pe lume. 

Spunea adevărul, şi deaceea ultimele sale cuvinte 
sunară nespus de ca>ld şi de convingător. Hanka 
se simţi în clipa aceasta cât se poate de liniştită. 
Tăcut şi tihnit era întregul ţinut al chodenilor. 

În schimb, prinsese viaţă castelul din Trhanov. 
Baronului de Albenreuth îi plăcea din totdeauna să 
se ocupe de catastifele gospodăriei şi de socoteli, 
pe care le cerceta şi le pureca necontenit până la 
ultimul sfanţ. Uneori se ducea şi pe la moşiile sale, 
ca să-i controleze „pe logofeţi şi să dea ghes 
slugilor care după părerea lui nu munceau 
niciodată deajuns, şi tot astfel se purta şi cu şerbii 
care munceau la el, ne- luând în seamă tânguirile 
şi rugile lor de a le mai uşura povara. 

Dar acum Lamminger ieşea din cancelarie ca să 
ureze bun-venit oaspeţilor poftiţi de el da castel. 
Erau mai toţi boieri de pe la moşiile învecinate. Cu 
ei pornea călare prin întinsele sale păduri, la 
vânătoare. În ultima vreme sosiră din garnizoana 
Plzen şi câţiva ofiţeri din nobilime, printre care şi 
contele Stampach şi căpitanul de Vrtba. 

încă niciodată castelul Trhanov n'a adăpostit atâţia 
mosafiri ca acum ; încă niciodată n'a pornit din. 
curtea sa un număr atât de mare de hăitaşi. 

În fruntea lor, ca gazdă, Lamminger însuşi, cu faţa 
voioasă, astfel cum o avea mereu în ultimul timp. 
Lucrul acesta îl observaseră toţi aceia care îl 
cunoşteau, dar mai ales cei de la castel, care se 
minunau, nebă- nuind ce piatră grea căzuse de 
pe< inima severului şi acrului lor stăpân. 
Observară aceasta şi chodenii în cojoace şi cu 
căciuli lăţoase, care ţineau câinii de vânătoare sau 
mergeau înaintea vânătorilor, cu ciomege în mână, 
ca să sgornească vânatul şi să-l alunge spre 
puşcaşi, pe când strămoşii lor avuseseră dreptul să 
vâneze liberi şi nestingheriţi, întocmai ca astăzi 
boierii aceştia. Chodenii scrutau cu luare-aminte 
faţa boierului şi înțelegeau ce era în mintea sa. 
Deaceea omul care le nimicise hrisoavele, îşi 
îngăduia acum să-i pună la noi corvezi. Căci mai 
înainte n'ar fi cutezat să cheme la castel oameni 
din Chodov şi Klenec, cu porunca să sgornească 
vânatul pentru boieri. Ba îi şi ameninţase. Oamenii 
din Chodov şi Klenec au venit. Consfătuiri în clipa 
aceasta ? Dar cum umblau şi cum se uitau de pe 
dealuri, din păduri, la vânătoarea boierilor care 
veneau călări pe suişuri ! Cei dintâi la. rând 
fuseseră aşa dar oamenii din Klenec şi Chodov. 
Fiecare chodean vorbea despre asta cu ciudă şi 
căinându-i. 

— A început! 

— Şi o să fie tot mai rău. 

— Azi cei din Klenec şi mâine noi. 

Aşa cuvântau toţi, aducându-şi aminte de 
vânătorile libere ale strămoşilor lor, care din tot ce 
vânau, aveau să predea la Domazlice, pentru prima 
zi de Crăciun, numai câţiva iepuri: cei din Chodov 
câte doi, cei din 

Postrekov, Klenec, Oujezd, Drazenov, Pocinovice, 
Straz şi Kouta tot câte doi, iar cei din Lhota şi Mra- 
kov numai câte unul. 

Despre asta se vorbea cu înflăcărare şi în casa lui 
Pribek, după claca de tors. În odaia încăpătoare, 
bine încălzită, era viaţă şi chiar veselie, căci 
dispăruse umbra acestei case: ursuzul Matej 
Pribek, sgârcit la vorbă, cu faţa mereu întunecată 
în ultima vreme. Plecase de acasă pe înserate, 
parcă ar fi voit să se ferească de oamenii care 
aveau să se adune, sau parcă ar fi simţit că n'are 
ce căuta între ei. 

Bătrânul său tată şedea însă în mijlocul tinerilor, 
flăcăi şi fete care torceau în, şi cărora li se 
alăturase şi tânăra Dorla, nevasta cimpoierului 
Jiskra Rehurek. El însuşi o îndemnase să se ducă 
acolo, făgăduindu-i că va veni s'o ia, ca să se 
întoarcă împreună acasă. Ea se supuse voioasă, 
căci din singurătatea lor de lângă pădure ieşea 
rareori în lume şi-i era adesea dor de oameni; mai 
ales acum când serile de iarnă păreau că nu se mai 
sfârşesc. Cu toate că în zilele acelea, clăcile de 
tors nu mai erau cum fuseseră odinioară. Chiar şi 
aici, unde casa răsuna de cântece sglobii, de 
glume şi de râsete, se simţea apăsarea grelelor 
clipe prin care treceau. Nici tinerii aceştia, cu 
mintea fluşturatică şi neîmpovărată de griji, nu pe- 
treceau ca deobicei. Ultimele întâmplări nu puteau 
fi trecute cu vederea, şi mai ales aici, în casa lui 
Matej Pribek. 

Dar după câtva timp uitară totuşi prezentul. Şi 
aceasta se întâmplă când începură să vorbească de 
ultima mare vânătoare a boierului şi-şi amintiră de 
timpurile de odinioară, iar bătrânul Pribek le 
călăuzi paşii spre trecut,, purtându-i prin codrii 
nesfârşiţi care pe vremea aceea erau ai lor, plini de 
cele mai felurite dobitoace, şi le povesti că în 

tinereţea sa au fost acolo mult mai mulţi urşi decât 
azi, iar lupii mişunau în fiecare desiş. 

În nopţile de iarnă, după asfinţit, se înălța în faţa 
bordeielor o cântare de pomină. Lupii urlau de 
frică şi în fiecare dimineaţă capcanele erau 
înţesate. Blana de lup se făcuse pe vremea aceea 
ieftină nevoie mare. 

Şi cine se ducea în bunget sau la târg, trebuia să 
fie pregătit să dea faţă cu un lup. Eu încaltea nu 
numai unuia i-am făcut de petrecanie. Despre asta 
ar şti să spună cu ghiotura cekanul meu. 

Privirile flăcăilor, dar şi ale fetelor, se îndreptară 
spre colţul către care arăta bătrânul Pribek cu 
ochii şi cu mâna. Unul dintre flăcăi luă cekanul şi-l 
cercetă cu luare-aminte. Era neobişnuit de mare şi 
de sdravăn, cioplit din lemn de stejar, de bună 
seamă pentru o mână deosebit de viguroasă şi 
grea, cum o aveau numai cei din neamul Pribek. 
Sub mânerul securei scânteietoare erau ferecături 
galbene, iar în mijlocul lor străluceau pietre roşii şi 
albastre, înţepenite în inele mici de argint. 
Flăcăilor le plăcu airma .aceasta mai ales din 
pricina ferecăturilor. O cântă;eau, o cercetau... 

— Şie desigur tare veche, zise unul. 

— Ehei, mai bătrână decât tine şi decât mine. 
Cekanul ăsta a fost şi în mâna bunicului meu. Era 
tot ce-i mai rămăsese după războiul acela, când 
ostaşii împărăteşti au pârjolit satul Oujezd şi au 
jăcmănit totul. Măre, dacă ar avea grai cekanul 
ăsta, fârtate ! Ce de mai lupi a răpus ! Şi de bună 
seamă nu numai o scăfârlie de om a sdrobit ! Chiar 
bunicul a dat cu cekanul ăsta într'un călăreț 
împărătesc, până când l-a trimis pe lumea ailaltă, 
fiindcă se apucase s'o pună la cazne pe baba, 
răposata. 

Flăcăii se uitară cu mai multă luare-aminte la 
straşnica armă, ba chiar şi fetele se ridicau sau îşi 
întindeau gâturile ca s'o vadă mai bine. 

— Şi ce-a umflat bunicul pentru fapta aceasta, 
moşule ? întrebă unul dintre flăcăi. 

— Umflat ? Ce era să umfle ? a trebuit să-şi ia 
tălpăşița prin codri. Ca roiul de albine s'au ținut 
după el. Măre, ce sămânță de om a fost acesta ! Un 
sac cu mazăre ducca în spinare, dracu ştie unde, 
de parcă ar fi fost cu puf. Voi, spârcilor, credeți că 
sunteţi mai dihai ca alde nichipercea, dar alt soi de 
oameni era pe vremea aceea şi alt sânge le curgea 
în vine. N'aţi «fi voi în putere să faceţi ce-a făcut 
bunicul. El nu se da îndărăt nici dacă se pomenea 
în sâlhă cu ursul în fată. Se lua la trântă cu el cum 
S'ar îi încăierat cu un flăcău. Odată, bunicul a scos 
puii din bârlogul unui urs şi a plecat cu ei acasă. 
Ajunsese aproape de pârâu când se pomeni cu 
urlete în urma sa. Era ursoaica ! Fugea după el, îşi 
arăta colții şi urla după pui. Bunicul a luat-o la 
sănătoasa, de-i sîârâiau călcâiele. N'avea încotro, 
căci ursoaica venea val-vârtej şi-l ajungea tot mai 
mult, până la capătul satului, ba chiar până în sat. 
Dar acolo s'au repezit oamenii din case şi au 
omoriît-o. 

— Şi ce-a făcut bunicul cu puii ? 

—- L-au muşcat de l-au umplut de sânge. I-a dus 
apoi în târg, la castelul chodenilor, şi i-a dat pârcă- 
labului domnesc, iar acesta i-a trimis unui boier, la 
Praga. 

— Şi ce-ar fi dacă un urs ca ăsta l-ar sîâşia pe 
Lomikar, când se va mai duce la vânătoare ! se 
amestecă unul dintre flăcăi. 

— Păi atunci iscarioteanul ăsta însemnat de 
dumnezeu nu s'ar sfii să împingă înainte niscai 
chodeni, că acum vor îi buni la orice. 

— Tăceţi! Auziţi ? Zurgălăi! strigă deodată 
Manka. 

Dar nu auziră nimic. Manka îi încredinţă totuşi că 
nu se înşelase. 

-— Cui i-ar veni cheiul azi, pe vremea asta ! 

Şi totuşi... Tăceau chitic, îşi ciuleau urechile. Dar 
nu se auzi nimic, numai bocetele vântului care bi- 
ciuia în ochi grămezi de zăpadă moale. 

XIÎn clipa aceasta, cimpoierul Rehurek Jiskra se 
aîla acasă, singur cu tatăl său orb. Bătrânul şedea 
lângă vatră, iar îeciorul său măsura odaia în sus 

şi „În jos, cuprins de o oarecare nerăbdare. Din 
când în când curăța aşchia răşinoasă din sîeşnfcul 
negru de lemn, cu toate că nu era nevoie s'o iacă 
de atâtea ori. Chiar din îelul cum răzuia sgura şi 
înălța aşchia, se putea vedea că se gândeşte la 
altceva. îndată ce îndrepta flacăra, pornea din nou 
prin odaie, apoi se oprea la fereastră, scrutând 
întunericul, în care cădeau fulgi de zăpadă şi urla 
vântul, aducând suspinele grele ale pădurii 
apropiate. 

Deodată, bătrânul se clinti de lângă vatră şi zise : 
— Acum a venit cineva. 

Auzise şi Jiskra ciocănitura în uşă. leşi şi întrebă 
din tindă cine e. 

— Eu, Nemec din Mrakov. 

În odaie intră apoi un chodean de statură mijlocie, 
încă destul de tânăr, cu ochii vii şi şugubeţi, şi el 
întrebă vesel: 

— Eşti singur, cimpoierule ? 

— Singur, şoltuzule. Nevasta hoinăreşte. 

— Catine? 

— Lasă să guste şi ea din păpara asta. Că tot 
mă cicăleşte mereu pentru hoinăritul meu, adăugă 
el zâmbind şiret. 

— Aşa dar ştie şi ea să cânte ? întrebă şoltuzul 
în glumă. 

— Să cânte ? Ştie, fireşte. Dar bătrâna mea 
mamă avea o vorbă : omul înțelept să nu joace 
după cum îi cântă nevasta. 

— Haha, asta înseamnă că la voi e toată ziua 
numai cântare. Dece te-ai însurat ? 

— Fiindcă aşa au vrut ai noştri. 

Şoltuzul râse din nou şi întrebă : 

— Cine anume? 

— Tătâne-meu. 

— Ia stai, fătul meu ! se amestecă în vorbă 
tatăl orb de lângă vatră. Iar o iei cu vechile snoave 
? 

— Şi ce-i rău în asta ? întâmpină şoltuzul. 

— Dece n'am râde oleacă ? Râsul e cea mai 
bună mirodenie, adăugă cimpoierul. Până şi 
Lomikar din Trhanov râde. Că doar ne-a cumpărat 
atât de ieftin de-i mai mare ruşinea. 

— arce n'a cumpărat, a furat! întregi şoltuzul. 
Nu sfârşi bine vorba că iarăşi bătu cineva la uşă. 
Şi din nou cimpoierul întrebă din tindă, prevăzător, 
cine este. 

—  Psutka, se auzi un glas subţire şi îndată după 
el un mormăit de urs: 

— Brychta. 

— Aha, fârtaţii din Postrekov! Bine-aţi venit, in- 
traţi, îi pofti cimpoierul şi deschizând uşa, îi 
petrecu în odaie. 

Intră Psutka, acelaş care fusese de curând la Pri- 
bek cu Pajdar din Pocinovice şi cu tânărul 
Serlovsky, în ziua când la Matej Pribek şi la tatăl 
său veniseră scutelnicii şi-i ridicaseră de acasă. 
însoţitorul lui Psutka era şoltuzul Brychta din 
Postrekov, un ojn cât un munte, numai oase şi 
muşchi; sprâncene negre, dese şi ciufulite se 
bolteau sub fruntea îngustă, iar dedesubt 
scânteiau doi ochi negri şi nestatornici. Pe faţa 
smeadă se putea citi curaj şi îndărătnicie, iar 
dunga adâncă şi roşie de pe frunte n'o făcea mai 
blajină. Jakub Brychta era bine cunoscut în ţinutul 
cho- denilor, ba chiar şi mai departe, prin părţile 
cehe, şi dincolo de munţi, la megieşii bavarezi. 
Poate că de aceştia era şi mai bine cunoscut, el şi 
înfricoşătorul său cuţit, pe care la nevoie, sau 
uneori numai după câteva cuvinte, îl smucea de la 
fluierul piciorului, mai ales când se găsea la ei. 

Se aşeză pe laviţă lângă Nemec din Mrakov, drăcui 
vremea de afară şi răzui cu vârful cekanului 
zăpada îngheţată de pe botfori. Tocmai atunci 
cimpoierul deschise din nou uşa şi în odaie intrară 
alţi oaspeţi: Matej Pribek, şoltuzul Syka şi bătrânul 
Krystof Hruby din Drazenov, al cărui păr lung, alb, 
era tot răvăşit de vânt şi udat de zăpadă. Şoltuzii 
se salutară, schimbară câteva cuvinte şi urară bun- 
sosit noilor oaspeţi veniţi cu sania. Aceştia erau 
din Pocinovice: spătosul şi harnicul Pajdar, vărul 
lui Pribek, şi tânărul Serlovskv îmbrăcat cu un 
cojoc scurt, împodobit cu flori. 

Flăcăul acesta voinic şi chipeş se deosebea cu totui 
de bărbaţii vârstnici şi bătrâni care se adunaseră 
aici şi care se uitau la el cu mirare. Dar bătrânul 
Pajdar, părând a pricepe nedumerirea lor, le 
explică repede că tatăl flăcăului, şoltuzul din 
Pocinovice. nu putuse veni fiindcă era bolnav, dar 
că se poate avea tot atâta încredere în feciorul lui 
ca şi într'însul. 

După un răstimp, adunarea se mări şi mai mult, 
când în odaie intrară şoltuzul Jiry Pec din Chodov 
şi Adam Ecl din Klenec. Apoi se aşezară cu toţii în 
jurul mesei, unii îmbrăcaţi cu şuba, iar ceilalţi care 
o scoseseră, cu sumanele albe pe ei. În colţul cel 
mai îndepărtat, aproape singur, şedea Matej 
Pribek, sgâr- cit la vorbă, dar cu mintea aţintită şi 
cu urcchile ciulite la cele ce se vorbeau. Unii 
dintre şoltuzii veniţi la adunarea aceasta fuseseră 
chemaţi de către Kozina, iar la aceia care locuiau 
mai departe, se dusese Jiskra Rchurek în numele 
lui Kozina şi al lui Syka şi le vestise timpul şi locul 
tainicei consfătuiri. 

Pentru asta se alesese cu o săpuneală straşnică din 
partea nevestei sale, care se supărase că iara 
început să hoinărească, şi încă atât de departe, ce 
naiba ! Adevărul ar fi molcomit-o, dar el nu i-l 
spuse, ci-i îndrugă glumind numai verzi şi uscate. 
Acum smulse aşchia aprinsă, ca să bage una nouă, 
apoi se duse iarăşi la fereastră, trase cu urechea, 
ieşi în tindă şi se uită din prag în bezna nopţii de 
iarnă. 

Din odaie se auzea ecoul înnăbuşit al discuţiilor 
aprinse. 

Toţi întrebau, şi Brvchta din Postrekov cu glasul 
cel mai ridicat, unde este Kozina şi pentruce au 
fost chemaţi aici. Voiau să afle lucruri mai 
amănunțite, căci nu ştiau decât că veniseră să 
hotărască ceva în legătură cu Lamminger. 

„Vechilul" Syka li domoli, spunându-le că tânărul 
răzeş va veni numaidecât. 

— Dar unde e? 

— În târg. 

— Şi ce caută în târg când ştie că noi suntem 
aici ? întrebă Brychta cu asprime. 

— Asta nu ştiu nici eu ; ştiu numai că 

alaltăieri ? sosit de la Viena Just din Domazlice. 

— Strungarul ? Matej ? întrebă Psutka. 

— Da, el. A avut o pricină cu primăria. S'a jude- 
cat multă vreme la Praga şi acum în urmă la Viena. 
Ei, şi acum i-a ieşit bine. Şi acest Just a trimis ieri 
vorbă lui Kozina să vină la el în târg, că are să-i 
dea o veste însemnată. Şi dacă s'a nimerit aşa, Ko- 
zina s'a dus să-l aducă aici, ca să auziți şi voi ce 
are de vestit. 

— Şi vrei să spui că tu nu ştii nimic ? întrebă 
Brychta nerăbdător. 

Syka clipi din ochi, râse, apoi grăi: 

— Valeu, Brychta, eşti ca o fată ! 

— Numai de-ar spune adevărul, târgovețul 
ăsta! observă şoltuzul din Chodov. 

— N'o să-l lăsăm să ne ducă de nas! strigă 
Brychta. 

În clipa aceasta năvăli în odaie cimpoierul. 

—- Sosesc! 

Pe dată amuţiră cu toţii. De afară venea clinchet 
de zurgălăi, apoi se auzi cum se opreşte sania, şi 
îndată după aceea intrară şi oaspeţii aşteptaţi; mai 
întâi chipeşul Kozina cu şilba pe el, iar în urma lui 
un omulet îmbrăcat cu o mantie uriaşă de culoare 
închisă. Privirile tuturor se aţintiră asupra acestui 
târgoveţ din Domazlice, care intră cu paşi siguri, 
ca la el acasă, salută, îşi scoase mantia şi strânse 
mâna tuturor celor de faţă. Pe mulţi dintre ei îi 
cunoştea ; pe unul mai bine, pe altul poate numai 
din vedere ; dar pe fiecare îl privea ca pe un vechi 
cunoscut. Faţa roşită de ger a acestui om pirpiriu 
şi mărunt de stat se deosebea prin oasele fălcilor 
ieşite înafară, prin nasul turtit şi ochii 

negri, .şireţi. Fără multă vorbă se aşeză pe un 
scaun tare în mijlocul cliodenilor şi peste puţin 
gura ii şi începu să turue, după ce mai înainte se 
uitase dacă obloanele de la ferestre sunt închise. 
Ţăranii, cu atenţia încordată, şedeau înlemniţi. Dar 
este şi adevărat' că acest Just vorbea iscusit şi 
curgător, ca în- tr'un cor de biserică, şi încă despre 
un lucru care-i privea pe ei. 

— Alaltăieri m'am întors de la Viena, după cum 
ați auzit, desigur, povesti el. Am avut acolo o 
pricină pentru o falcă bună şi destul de mare de 
pământ, pe care voia să mi-o ia vestita noastră 
curte de judecată din Domazlice. Dar eu ştiam că 
am drepturi vechi şi întemeiate asupra ei şi nu 
m'am lăsat. Jupânii de la sfat, crezând că au şi pus 
mâna pe ea, se şi vedeau arând pe ogorul meu, al 
meu, înţelegeţi, şi- şi băteau joc de mine. Şi dece 
nu ? Ce eram eu, un biet meşteşugar, faţă de ei? 
Dar eu mi-am zis : „Nu te lăsa, ve!- ricule, că tot 
mai este dreptate pe lume !" Şi aşa am mers de la 
o judecată la alta şi am ajuns până la urmă chiar la 
măria sa, la împărat. 

—  Măre! exclamă Brychta. 

Vestea aceasta îl uimise peste măsură, dar ea îi 
buimăci şi pe ceilalţi. Numai bătrânul Krystof 
Hruby rămase neclintit, şi tot astfel şi Matej 
Pribek, care îşi aţintea necontenit privirea 
scrutătoare, încruntată şi liniştită asupra 
târgoveţului care vorbea. 

— Şi ai fost la curte ? întrebă Psutka din 
Postrekov. 

— Am fost. 

— La împărat ? 

— La împărat. 

— Nui tăia vorba, Psutka ! îl mustră Nemec. 

— Şi l-ai văzut pe împărat ? întrebă în acelaş 
timp Ecl din Klenec. 

— L-am văzut şi am vorbit cu el. Dar ascultați. 
O să vă mirați poate, dar gândiţi-vă că eu nu sunt 
vechil şi că n'am dcce să vă mint de vreme ce nu 
vă cer nimic, ci pot atrage asupră-mi doar mânie, 
dacă voi nu veţi tăcea şi mă veţi trăda. 

— Dar dece ne povesteşti asta ? glăsui deodată 
Pribek. 

Câteva capete se întoarseră către el, dar nu supă- 
rate de această întrerupere. 

— Dece vă povestesc asta ? răspunse Just cu 
istețime, fără să-şi piardă cumpătul. Fiindcă am 
fost totdeauna pentru adevăr şi fiindcă nu pot să-i 
sufăr pe ciocoi, de aia ! Pe cei săraci şi nevolnici 
dumnealor îi hărţuesc cum le place şi le fac numai 
strâmbătăţi, ca mie, ca vouă, cred că ştiţi foarte 
bine. 

— Şi ce-a fost la Viena ? 

Cu întrebarea aceasta îl întrerupsese acum 
Nemec. 

— Aşa dar, sosesc la Viena, fără nicio nădejde. 
„Vericule — îmi zic — aici nu te mai ajută decât îm- 
păratul. Trebue să te duci la el". Dar nu era aşa de 
uşor să ajungi acolo. Cât am alergat, cât m'am că- 
ciulit şi cât am sfănţuit, cred c'o să înţelegeţi. 
Acum ar merge altfel, dar atunci n'am ştiut încă 

rostul. Până la urmă insă, tot am pătruns in palatul 
împăratului, eu şi feciorul meu cel mare, Jakub. 
Mi-am zis : „Lasă să vadă şi el aşa ceva, ca să aibă 
ce să-şi amintească". Cât de frumos şi de măreț 
este totul acolo, nici nu pot să vă spun. Peste tot 
numai marmură, numai aur şi mătase, iar sluga 
cea mai de rând, ca la noi cel mai mare boier, 
numai fireturi şi catifea. Ne-au dus prin nu ştiu 
câte încăperi, una mai frumoasă decât cealaltă, şi 
toate ca oglinda. Te orbeau, nu alta, şi nu se mai 
isprăveau. Feciorul meu Jakub se oprea peste tot şi 
se uita cu gura căscată, iar eu, de nu mi-aş fi 
amintit dece-am venit acolo, aş fi holbat ochii ca şi 
el. În cele din urmă, am ajuns într'o încăpere, în 
care ne-au spus să aşteptăm şi să ne aşezăm. Şi 
măre, scaunele de acolo erau îmbrăcate toate cu 
cea mai scumpă plisă, ca aceea din care sunt 
făcute sfintele odăjdii de sărbătoare ale preotului 
nostru, ştiţi, acelea ţesute cu fir. Măi, cum am mai 
şezut pe ele I Dar n'am avut bine timpul să ne 
aruncăm ochii împrejur, că a şi intrat unul 
îmbrăcat ca o paiaţă; era un postelnic, asta am 
ghicit numaidecât, şi el ne-a dus într'o odaie mai 
mică. Acoio a tras o perdea minunată, care ţinea 
loc de uşă, ştiţi, şi ne-am şi aflat în cea mai fru- 
moasă dintre încăperi, iar în faţa noastră erau doi 
boieri. E adevărat că pe drum ni se spusese cum 
tre- bue să ne purtăm, dar ştiam şi eu dinainte; îi 
fac lui Jakub cu ochiul şi amândoi cădem în 
genunchi. 

— Şi cum arăta împăratul ? 

— Şi cine era celălalt ? întrebară Psutka şi 
Nemet în acelaş timp. 

— Celălalt era cancelarul împăratului. Purta un 
vestmânt minunat, ca un gheneral. Dar împăratul, 
n'o să vă vie să credeţi, era îmbrăcat fără niciun 
dichis, cu o perucă mare, cu un surtuc de culoare 
închisă, fără ceaprazuri şi fireturi, cu călțuni şi 
conduri negri, aproape ca un boier. Dar măreț! 
Numaidecât ne-a făcut semn cu mâna să ne 
ridicăm. „Ce vă aduce aici ?" întrebă el. Măria sa, 
vericule! Şi pe loc i-am sp,„u.s totul. I-am lămurit 
pricina, pe scurt, dar cuviincios. El a ascultat, a 
dat de vreo două ori din cap, apoi a vorbit ceva pe 
franţuzeşte cu cancelarul, şi deodată îl văd că-şi ia 
măntăluţa de pe umeri, era de mătase, uşoară ca 
fulgul, o pune pe umărul meu şi zice: „Du-te acasă 
cu dumnezeu, că ţi se va face dreptate!" 

—  Auziţi, auziţi! se ridicară glasuri din tăccrea 
mormântală care domnise în tot timpul povestirii 
lui Just. 

La rândul lui, tăcând o clipă, el măsură cu privirea 
nestatornică a ochilor săi negri, pe chodenii 
adunaţi, îşi dădu seama de răsunetul cuvintelor 
sale şi-şi urmă povestirea cu mai multă tragere de 
inimă şi mai sigur de sine: 

—- Puteţi să vă închipuiţi oe-am simţit în tclipa 
aceea. Dar n'am uitat ce-aveam de făcut. Am 
mulţumit, m'am ploconit până la pământ, m'am dat 
cu spatele spre uşă şi gata eram să ies, când văd 
că domnul cancelar îmi face un semn. Mă opresc. 
„Sunteţi din Domaz'.ice ?" mă întreabă cancelarul. 
„De acolo, înălţimea voastră, domnule cancelar!" îi 
răspund. „Atunci îi cunoaşteţi şi pe chodeni", zise 
tot el. „Cum să nu-i cunosc, înălţimea voastră..." 
Şi Just trebui să contenească din pricina zarvei 
care izbucni în mijlocul chodenilor. Strigăte de 
uimire şi de neîncredere se desprindeau dintr'un 
talmeş-balmeş sgomotos de glasuri, Brychta sări 
de la locul său, după el Nemee şi tânărul 
Serlovskv. Kozina, care ascultase cu capul plecat, îl 
ridică şi se uită la cei adunaţi, dar mai ales la 
bătrânul unchi din Drazenov. Syka domoli gălăgia 
şi rugă ca Just să fie lăsat să sfârşească. Acesta 
râse şi urmă : 

— „Cum să nu-i cunosc, înălțimea voastră ! zic ; 
suntem doară vecini". „Dar acum nu se mai aude 
nimic de ei. Pe vremuri se arătau mai des pe aici, 
zise iarăşi cancelarul; pesemne că au acum o 
oblăduire bună şi sunt mulţumiţi de ea". 

Larma izbucni din nou, şi din mijlocul ei se putea 
auzi că Brychta, izbind cu vârful cekanului în 
podea, râdea ca un besmetic. Dar tăcu mâlc când 
căruntul Krystof Hruby se ridică, se apropie de 
Just şi-l întrebă răspicat: 

— Ai spus adevărul ? 

— Dece-aş fi minţit ? răspunse Just cu tărie. 
Păcat că nu-i aici feciorul meu, ca să adeverească. 
Sau vreți să întăresc prin jurământ spusele mele ? 
E adevărul adevărat, credeti-mă, tot ce-ati auzit. 
— Şi a mai spus ceva domnul cancelar? mai în- 
trebă Hruby. 

— Numai atât. 

— Şi dece nu i-ai spus cum se poartă cu noi 
acest Lomikar ? strigă Brychta. 

— N'am putut. Când un boier de seama lui nu 
întreabă, nu se cade să vorbeşti. Şi chiar dacă aş fi 
vrut: îndată ce şi-a sfârşit vorba mi-a făcut un 
semn cu mâna şi s'a întors către împărat. Dar chiar 
în clipa când am ieşit, mi-a trecut prin minte : 
„Asta trobue să le-o spui !' Pe mine nu mă 
priveşte, dar ştiu cum e omul când suferă o 

straâmbătate. Iar voi sunteţi nedreptăţiţi. Şi mai cu 
seamă în timpul din urmă ! „Dece nu le-aş spune ? 
m'am întrebat. Dreptul lor e încă în picioare, şi 
dacă şi-ar spune păsul cum trebue, i-ar merge rău 
neamţului acela din Trhanov. Şi dece să fie cruțat 
hingherul ? Nu e mai breaz decât răposatul său 
tată, dacă nu chiar mai afurisit". Nu e om la 
Domazlice care să nu-i poarte sâmbetele. Căci 
aceşti Lomikar ne-au luat destule. Dacă n'ar fi îost 
ei, aţi fi fost şi azi la noi, sub cârmuirea noastră. 
Ba a luat comunei noastre şi moşia Trhanov. Azi ar 
fi a noastră. Acum şi-a clădit castelul pe ea, şi de 
pe pământul nostru îşi bate joc de noi şi vă 
asupreşte pe voi. Când m'am întors de la Viena şi 
am aflat ce v'a mai făcut acum după toate cele, 
luându-vă şi hrisoavele, am blestemat şi eu, cu 
toate că nu mă priveşte. Mare tâlhărie, vericule! Şi 
încă ce neruşinată ! 

— Ba bine că nu ! A stat frumos numai până 
când !-au făcut ispravnic de ţinut, ca să aibă mai 
multă putere, adăugă bătrânul Hruby. 

— Şi din asta se poate vedea că hrisoavele noa- 
stre sunt încă bune ! strigă Kozina. Nu şi-ar fi scos 
limba după ele dacă. 
— Aşa e, aşa e! întăriră câteva glasuri. 

— Dar ce va fi acum, că doar spurcatul acela îe- 
a ars! întâmpină Pajdar. 

— Totuşi să dați jalbă, zise Just cu hotărîre. La 
Viena se cunosc drepturile voastre. Dacă până şi 
cancelarul şi-a amintit! 

— La fel ne-am gândit şi noi şi ne-am spus că 
lucrurile nu pot să rămână aşa şi deaceea v'am 
chemat ca să ne sfătuim. Şi în clipa aceea n'am 
ştiut încă de cancelar, zise Kozina. 

Toţi încuviinţară, cu gestul şi cu vorba, aceste cu- 
vinte. 

— Putem să pornim deci. La Viena se ştie de 
noi şi de 'drepturile noastre, adăugă Syka. 

— Şi ceva din ele ne-a mai rămas ! rosti 
bătrânul Hruby, deseheindu-şi pieptarul şi scoțând 
ceva învelit în pânză. 

Toţi se uitau miraţi şi curioşi să vadă ce aduce bă- 
trânul Hruby. Scoaseră un strigăt când el dădu la 
iveală două pergamente vechi cu peceţi mari atâr- 
nate. 

Uimirea îi cuprinse pe-toţi; până şi Just era sur- 
prins. 

Cei mai turburaţi erau însă aceia care ştiau de 
ace-- ste hrisoave: Hruby, Syka, Kozina. Ceilalţi, se 
înghe- suiră în jurul lui Hruby; până şi Pribek, a 
cărui faţă se înviorase puţin, se ridică viforos şi se 
uită peste capetele tuturora la ultimele mărturii 
ale drepturilor chodene. Brychta nu avu răbdare să 
stea mult în faţa acestor vechi şi îngălbenite pitace 
domneşti, pălite ici şi colo. Se ridică de la masă, 
ţâşnind în sus ca o nuia, se duse la fereastră şi 
ciocănind-o mâniat cu pumnul său vânjos, izbucni 
într'un hohot de râs sgomotos şi strigă 
ameninţător : 

— Oho, jupâne Lomikar, nu suntem încă iobagii 
tăi! lată că mai avem ceva pentru tine, boierule! 

— Dar sunt bune şi sigure ? întrebă Ecl din 
Klenec pe şoltuzul Syka, ca „vechil" şi cunoscător. 
— Sunt, căci au fost în sipetul cu trebile 
noastre; ba sunt chiar cele mai bune. Pe ăsta îi 
avem de la craiul Jiry, iar pe ăsta de la craiul 
Matias. 

— Şicum se face că nu le-a luat Lomikar ? în 
trebă Paj dar, vorbind în numele tuturor, căci toti 
aveau pe limbă această întrebare. 

Abia acum luă cuvântul Kozina. El povesti cum i se 
desluşise în minte, în clipa când îl văzuse pe 
Lomikar cu atât de mulţi ostaşi, că n'o fi făcut 
drumul numai pentru el şi pentru Pribek, ci pentru 
hrisoave, şi că îndată ce-l străbătuse acest gând, i-l 
şi şoptise mamei sale. Ca să fie mai sigură, ea s'a 
repezit numaidecât până acasă şi a scos iute din 
ascunzătoare aceste două pitace, cele mai 
însemnate dintre toate, pe care le cunoştea bine 
de pe vremea când tatăl ei, bunicul său, avusese 
î,n păstrare sipetul chodean. Ceeace mai povesti 
apoi, stârni strigăte de încuviinţare şi de laudă 
pentru el, dar mai ales pentru bătrâna sa mamă, 
iar când sfârşi, Brychta din Postrekov exclamă : 

— Al dracului să fiu ! Straşnică femeie 1 Se 
vede numaidecât că mama ta este o Kozina. 

Dar tânărul răzeş, de parcă n'ar fi auzit această 
laudă izvorîtă din inimă, urmă : 

— Acum ne putem înfățişa mai bine, căci avem 
ceva la mână şi mai ştim că cei de la curte nu ne- 
au uitat. 

Toţi cei de faţă, învioraţi de la început de cele po- 
vestite de Just, se alăturară din toată inima acestei 
păreri. Numai Pribek nu spuse nimic. Când apoi, 
după cuvântarea lui Kozina, luă cuvântul Just, el 
arătă cu toată tăria, convingându-i pe toţi, că şi 
fără aceste hrisoave li s'ar face dreptate, de vreme 
ce la curte a fost întrebat de ei; dar că acum pot 
merge la sigur şi deaceea să nu piardă vremea. Îi 
povăţui să trimită o deputăţie la Viena. Propunerea 
aceasta, la care se gândise fiecare, fu primită. 
Numai Pribek se împotrivi: 

— Faceţi ce vreţi. Dar pe mine să nu mă băgaţi. 
Eu nu plec la Viena. Dacă însă o să iasă rău, şi rău 
o să iasă, şi o să vreţi să porniţi împotriva boierilor 
şi nu la împărat, ceeace ar fi mai bine, eu unul voi 
porni şi singur. 

Cuvintele sale nu găsiră niciun .răsunet. Numai 
Brychta strigă : 

— Atunci o să mergem toţi cu tine! 

Când fu vorba să se aleagă deputăţia, toţi 
propuseră pe Hruby, pe Syka şi pe Kozina. Dar Just 
era de altă părere ; el arătă că nu e bine să plece 
tocmai aceştia trei, cu toate că la Viena ar face 
desigur treabă foarte bună, dar aici era mai mare 
nevoie de ei, iar Lomikar avea ochii aţintiţi asupra 
lui Syka şi Kozina şi-i ţinea sub supraveghere, 
astfel că plecarea lor nu putea rămâne nebăgată în 
seamă. Iar păstrarea tainei era la început de cea 
mai mare însemnătate, ca Lomikar să nu 
zădărnicească totul din capul locului. 

Se înţeleseră deci ca Psutka din Postrekov, Nemec 
din Mrakov şi Pajdar din Pocinovice să plece. 

— Plecăm, zise Psutka, dar la Viena sunt nemți 
şi noi nu ştim nemţeşte, nici eu, nici Nemec şi 
desigur nici Pajdar. Şi apoi la curte! Nici acolo nu 
ne vom descurca. 

— Dumneata ai fost acolo, Just, zise Nemec; ai 
putea să vii cu noi. 

Just, care abia aştepta această propunere, se îm- 
potrivi şi făcu nazuri, dar nu mult. La ccrerea 
tuturor — şi numai Pribek nu spuse nimic — Just 
se învoi să conducă deputăţia la Viena şi să facă 
tot ce trebue, ca ea să poată pătrunde în palat şi să 
fie primită de împărat. Toţi îi dădură mâna şi apoi 
şi le strânseră unul altuia, cu făgăduiala că vor 
păstra taina consfătuirii de azi. 

După câtva timp, se făcu din nou linişte în casa 
singuratică a cimpoierului. Bărbaţii chodeni se 
despărţiră în noaptea întunecoasă de iarnă, 
pornind fiecare spre satul său. Kozina îl pctrecu 
din nou pe Just Wcu sania la târg. În urma lor 
venea o altă sanie, în care se aflau Pajdar şi 
tânărul Se-rlovsky. 

La început, Kozina şi târgoveţul auziră sania din 
spate, dar apoi se luară la vorbă despre apropiata 
luptă cu boierul din Trhanov şi uitând sania 
cealaltă, .nu băgară de seamă că nu se mai auzea. 
Dar cum ar ii putut să se audă, dacă ea stătea 
nemişcată la marginea satului. Iar înăuntru nu mai 
erau doi inşi, ci numai unul: bătrânul Pajdar, 
înfofolit în şuba sa, ţinea în mână hăţurile 
voinicului armăsar care stătea cu capul plecat şi a 
cărui coamă lungă era vânturată de crivățul rece 
al nopţii. Pajdar aşteptă, aşteptă, până când începu 
să-l răzbească frigul. „Numai pentru o clipă", 
spusese deşuchiatul acela de Serlovskv. Numai o 
ţâră s'o vadă pe Manka. Dar dacă s'ar întâmpla să 
dea de el vărul Matej, maică doamne ce zavrac o 
să-i tragă pentru felul cum ştie să păstreze taina ! 
Au venit aici, de bună seamă, dar asta nu trebuia 
să afle nimeni; pe întuneric au sosit, pe întuneric 
trebuiau să plece. Dacă-l va recunoaşte cineva pe 
flăcău când va da ocol casei! Dar în clipa aceasta 
se auziră paşi repezi ; era el. Tânărul Serlovsky, cu 
sufletul la gură, sări în sanie. 

— Ei, cum a fost ? întrebă Pajdar. 

— Bine, unchiule, bine. Am văzut-o pe femeia 
mea, dar nu numai atât, am şi vorbit cu ea ! 

Din cuvintele, din glasul său se putea auzi că e 
voios. Pajdar smuci hățurile, trase un şfichi cu bi- 
ciul şi calul porni ca vântul pe cărarea înzăpezită. 
În timp ce sania gonea, tânărul Serlovsky arătă pe 
scurt ce noroc avusese, că nu trebuise să umble 
prea mult, că tocmai atunci a venit Manka să 
încuie poarta, că s'a apropiat de el şi au stat de 
vorbă. Dar că a îmbrăţişat-o şi a sărutat-c, şi încă 
pentru întâia oară, asta n'a mai povestit Serlovsky. 
Pajdar, mulţumindu-se cu încredințarea tânărului 
că n'a spus fetei unde a fost, ci că i-a îndrugat doar 
ceva despre o plecare întârziată din Klenec, nu mai 
stărui cu alte întrebări. Şi flăcăul era bucuros că-l 
lasă în pace. Pe dată uită de adunarea de la 
cimpoier — la care se gândea însă bătrânul 
chodean de lângă el — şi mintea îl duse din nou la 
Manka sa. Sbârnâind, sania străbătea drumul în 
noaptea neagră şi geroasă ; de sub copitele calului 
gonaci sburau bucăţi de zăpadă îngheţată. Tânăru- 
lui chodean însă totul îi părea frumos şi .plăcut, de 
parcă ar fi făcut o plimbare într'o noapte călduţă 
da primăvară. 

XI 

Postul şi zilele de Crăciun au trecut. Gerurile deo- 
sebit de aspre din luna lui Ningău nu s'au muiat 
nici la începutul noului an. Zăpada era troienită 
peste tet şi întregul ţinut al chodenilor zăcea sub 
giulgiul ei. Castelul Trhanov părea pustiu la 
poalele munţilor Pădurii Boeme, singuratic printre 
dealuri şi coline, nea- vând în apropiere decât o 
moară mică şi câteva bordeie. Linişte era de jur- 
împrejur, dar şi mai multă linişte în încăperile sale. 
Lumina zilei limpezi care se pleca spre asfinţit, 
dăinuia încă într'o cameră nu prea mare, dar 
drăgălaşă şi îmbietoare. Tavanul pătrat, de grinzi, 

era innegrit, dar pe peretele căptuşit cu tăblii de 
stejar, din faţa ferestrei, vibra beteala ultimelor 
raze, luminând un clavecin care se odihnea lângă 
perete pe picioare frumos cioplite. La clavecin 
şedea Mărie, fiica mai mică a lui Lamminger. În 
lumina ce se revărsa oblic, străluceau din părul ei 
des, bălai şi cu reflexe cenuşii, câţiva zulufi aurii 
care se încârlionţau pe ceafa aplecată deasupra 
instrumentului. În ilumina aceasta, gulerul ei 
răsfrânt pe umeri, împodobit cu horboţele şi cu 
ciucuri, se deosebea orbitor de verdele rochiei ei 
lungi. 

De câtva timp Mărie frunzărea caietul de note care 
se afla deschis deasupra clapelor; dar deodată, 
smui- gându-se din gândurile ei, cum nu izbutiseră 
s'o smulgă portativele cu sute de note, fata puse 
degetele ei lungi şi albe pe clape şi intonă cu 
iscusinţă o uşoară „ciaconă". Sunetele firave, nu 
prea pline şi bogate, ale clavecinului, umplură 
încăperea şi întrerupseră în chip plăcut adânca sa 
tăcere. Dar nici nu începu bine, şi se şi opri. 
Domnişoarei nu-i mai plăcea „ciacona", întoarse 
repede câteva foi şi începu sgo- motos, şi cu mai 
mult chef, o „sarabandă". De data aceasta cântă 
mai mult, dar tot nu până la sfârşit. Se moleşi şi 
închise brusc şi cu ciudă caietul de note, care nu 
de multă vreme fusese alcătuit şi dat la lumină de 
maestrul Johannes Kuhnau, „pentru deosebita 
desfătare a tuturor iubitorilor de muzică”. Cu 
mâinile căzute în poală, fata se uita pe fereastră la 
creştetele copacilor albi de zăpadă, pe care 
stăruiau răsfrângerile roşii-aurii ale asfinţitului. 
În cameră domnea din nou o linişte adâncă, 
tăcerea de iarnă a unei după-amieze moarte, care 
poate da şi unei fiinţe mulţumite o turburare 
ciudată şi o strângere de inimă. Umbra şi expresia 
unei îndărătnice supărări copilăreşti se aşternură 
pe faţa gingaşă a tinerei domnişoare. Ea se uita la 
copacii pe care-i cunoştea până la cea mai mică 
crenguţă, se uita la povârnişul afurisit de păduri 
neclintite, acoperite de zăpadă, mereu aceleaşi, 
astupând orice privelişte; se uita, dar nu vedea 
nimic. Gândurile ei pribegeau cine ştie unde. Nu 
băgă de seamă că de pe pereţii căptuşiţi cu tăblii 
de lemn razele aurii alunecaseră pe podea şi că şi 
de acolo începeau să dispară. Din tavanul înnegrit 
cobora un zăbranic de înnoptare iernatică, îmbro- 
bodind repede toate colţurile, clavecinul şi pe fata 
dusă pe gânduri. Numai capul ei cu părul bălai- 
cenu- şiu, guleraşul alb şi mâinile palide, subţiri, 
răsăreau mai viu, ca din fondul întunecos al unui 
tablou învechit de timp. 

Deodată simţi că cineva îi atinge capul; năvalnic, 
se întoarse. Văzu deasupra ei chipul blajin şi 
acoperit de o uşoară paloare al mamei sale, care o 
privea cu duioşie şi îngrijorare părintească. 

— Nu mai cânţi, copila mea ? 

— Nu... nimic nu-mi mai face plăcere. Ce 
distracție! Să cânți mereu numai pentru tine şi să 
te asculţi numai pe tine, ca la puşcărie. 

— Ce vorbă e asta? 

— Ah, mamă, nu poţi să-ți dai scama ce 
plictisitor e aici şi ce tristeţe o în mine. În jurul 
meu, mereu aceeaşi linişte de mormânt, nicăieri 
un glas mai voios, toţi sunt atât de tăcuţi şi parcă 
buimaci. Da, ştiu bine că dacă tata... Darele 
veşnic dus pe gânduri, serios şi adeseori supărat. 
Chiar şi tu, mamă, eşti îngrijorată de starea lui. 
Dar azi mai ales, după-amiaza aceasta de duminică 
e de neîndurat, nu mai ia sfârşit, adăugă ea 
deodată cu mai multă vioiciune şi aproape 
plângând. 

Un tainic suspin matern îi dădu dreptate. Totuşi, 
nobila doamnă căută s'o liniştească şi s'o mângâie. 
— Eşti prea nestăpânită, copila mea, şi ceri 
prea mult. În perioada aceasta nu e nicăieri 
veselie. 

— Acum, în timpul carnavalului ? Nici la Praga ? 
— Crede-mă că de dragul tău şi chiar al meu aş 
dori... 

— La Praga, nu-i aşa ? Vezi, mamă, că şi pe tine 
te apasă asta ? 

— Nu, pe mine nu mă apasă asta. M'am 
deprins cu colțul acesta izolat şi tăcut. Dar grijile, 
temerile... 

— İnce privinţă ? 

— Cu tata. Cât m'am bucurat că s'a isprăvit cu 
toate şi că țăranii se vor linişti când nu vor mai 
avea blestematele acelea de hrisoave ! Dar ce fel 
de oameni sunt aceştia ! Dintrodată, totul s'a 
schimbat. Din cele ce ne ajung la ureche, şi nouă 
ne ascund aproape totul, se pare că e fierbere în 
mijlocul lor, că sunt foarte nemulţumiţi, şi de multe 
ori mă străbate gândul că... 

Nobila doamnă tăcu brusc. 

— Ce gând ? Că se vor răscula ? 

— A fost linişte peste tot, nicăieri vreo 
împotrivire, şi acum deodată, pe neaşteptate, nu 
vor să se mai supună. Nu încape îndoială că 
printre ei sunt uneltitori care îi aţâţă, şi nici nu e 
de mirare. 

— Dar atunci dece ne lasă tata aici ? 

— Pentru dumnezeu, copila mea, să nu-i 
pomeneşti cumva de asta, că l-ai scoate din fire. 
Poate că sunt prea sperioasă şi cu frica în sân şi că 
nu e nicio primejdie. Altminteri nu ne-ar lăsa el 
aici, căută s'o îmbuneze blajina doamnă, 
îngrozindu-se mai dinainte de mânia soţului ei, 
care ar izbucni cu siguranţă dacă fiica sa i-ar 
pomeni ceva despre asta. g 

Nu sfârşi bine vorba şi uşa se deschise. În odaie 
intră bătrânul Petr, cameristul, care aducea 
lumânări aprinse într'un sfeşnic de argint cu două 
braţe. Cărunt, spân, îmbrăcat cu un pieptar de 
culoare închisă strâns într'o cingătoare, cu poturi 
largi negri, care îi treceau de genunchi, şi cu 
colţuni de aceeaş culoare, se plecă în faţa 
doamnelor, spuse bună seara şi aşeză sfeşnicul pe 
clavecin, în faţa domnişoarei. Tonul călduros al 
urării sale şi întreaga ţinută a cameristului arătau 
că nu este privit de doamne ca un simplu po- 
sluinic. Bunăvoinţa de care se bucura aici şi-o 
câştigase în urma multor ani de serviciu 
credincios, pe care-i făcuse mai întâi îa răposatul 
tată al doamnei Lamminger de Albenrcuth, la 
bătrânul domn Lobko- vic, după a cărui moarte 
intrase în serviciul fiicei saîe, sau mai bine zis al 
soţului ei, devenind cameristul acestuia. Inima 
pătrânului Petr şi toate gândurile sale rămăseseră 
însă la primul său stăpân, la răposatul domn de 
Lobkovic, pe care nu-l putea uita. 

— Cee nou, Petriku ? îl întrebă tânăra 
baroneasă. 

Petr, care se întorsese spre uşă, se opri, făcu câţiva 
paşi înapoi, se opri din nou, întoarse capul său că- 
runt şi zise: 

— Ei, domnişoară, dacă aş putea să vorbesc 
cum vorbeam cu înălțimea sa bunicul 
dumneavoastră, de înaltă şi neştearsă memorie! 
„Ce se aude, Petr ?" bi- nevoia el să întrebe 
deobicei. „Bine, înălţimea voastră". „Şi ce e nou 
„Nimic, înălţime, cu voia dom- niei-voastre; nicio 
schimbare. Pretutindeni linişte şi ordine". 

— Dar ce, s'a mai întâmplat ceva ? întrebă 
doamna Lamminger, îndreptându-şi ochii asupra 
feţei îngrijorate a credinciosului camerist. 

— Ar fi deajuns şi ceeace este, prea-cinstită 
doamnă. La noi, adică la moşia înălţimii saîe 
răposatului dumneavoastră tată, nu s'au întâmplat 
niciodată asemenea lucruri. Ţăranii munceau 
harnic, făceau clacă, erau respectuoşi şi supuşi 
faţă de toţi cei de la castel şi din cancelaria 
boierului. Dar aici ? E adevărat, claca nu eo 
muncă plăcută, dar să porneşti pricină cu 
stăpânirea şi să trimiţi la Viena, la măria sa 
împăratul, cu jalbă împotriva boierului — asta e 
prea de tot! 

—  Ştafeta din Kouta e încă la cancelarie ? 

— încă, prea-cinstită doamnă. Dar i s'a şi 
înşeuat calul. Va pleca numaidecât. 

— Şi ce veşti a adus? 

— N'a răzbătut decât foarte puțin, dar şi 
puţinul acesta este deajuns. Şi ce-ar putea să fie ? 
Nesupunere, ca şi aici la noi. Că cei din Postrekov 
n'au venit să sgornească vânatul, că cei din 
Chodov s'au împotrivit să dea căruţe. 

— Astea le ştim! întrerupse domnişoara pe 
flecarul camerist. Dar ce veşti a adus ştafeta ? 

— Bine nu ştiu; le-a spus desigur numai 
înălțimii sale. S'a strecurat doar atât că chodenii 
aceştia, dumnezeu să ne aibă în paza lui, un neam 
sălbatic şi încăpățânat, fac la Pocinovice şi Lhota 
aceleaşi boroboaţe ca la Straz şi Tlumacov. 

— La Straz şi Tlumacov ?! exclamă uimită 
doamna Lamminger. Dar ce s'a întâmplat acolo ? 
— N'ați aflat? Se spune că acolo ţăranii 
vânează în păduri, de parcă ar fi ale lor, împuşcă şi 
prind vânatul cu plase vânătoreşti. 

— Şi ce fac pădurarii ? 

— Păi să vedeți, prea-cinstită doamnă. Se spune 
că la Tlumacov i-au luat la bătaie pe pădurari după 
ce unul din chodeni a fost trântit la pământ de un 
câine de-al lor. 

— Darla Pocinovice? 

— Ştafeta a adus de acolo o veste aidoma, 
numai că acolo a fost pare-se ceva mai rău. Cică 
fiul şoltu- zului Serlovsky... 

În clipa aceasta cameristul amuţi, de parcă i s'ar fi 
retezat vorba cu cuțitul, şi se uită surprins la uşa 
de alături, dindărătul căreia' intră stăpânul său, 
baronul de Albenreuth. 

— Iar flecăreşti, palavragiule ? îl dojeni el cu 
asprime pe camerist. Eşti fricos, bărbat cu suflet 
de muiere şi îi înfricoşezi şi pe alţii. Dece toci verzi 
şi uscate ? lar voi dece staţi să-l ascultați ? se 
adresă soţiei sale, cu glasul mai domol, dar tot cu 
asprime. 

Domnişoarei îi părea rău că bătrânul camerist se 
alesese cu o mustrare atât de grea pentru cele ce 
spusese ; nu-şi putu reţine totuşi un zâmbet când 
văzu tresărirea bătrânului şi graba cu care ieşi, 
înciinân- du-se. Abia când ajunse lângă scară, 
cameristul îşi reveni în fire, se opri şi mormăi: 

— Să-mi facă mie asta, ca unui ţăran oarecare ? 
Şi-şi zise: „Cu totul altfel se purta înălţimea sa ră- 
posatul domn de Lobkovic ! Eu un fricos, un bărbat 
cu suflet de muiere ? Eu ? Treizeci de ani am fost 
în serviciul bătrânului boier. Treizeci de ani, şi 
nicio singură dată n'am auzit una ca asta. Biata 
doamnă, acum o dojeneşte şi pe ea fiindcă a 
ascultat ce-am spus. Şi câte a vorbit cu mine 
răposatul boier, şi doar era ceva mai mare decât 
acesta!" 

— Ce gogoşi v'a mai înşirat acest fricos ? 
întrebă baronul după plecarea lui Petr. 

— Cred că nurnai adevărul, răspunse soția sa 
cu blândeţe. A pomenit de turburările de la Straz 
şi Tlu- macov. Desigur că nici ştafeta din Kouta n'a 
adus veşti îmbucurătoare, adăugă ea îngrijorată şi 
întrebător. 

— Dar nici întristătoare: bătăi cu pădurarii, oa- 
meni care vânează fără învoire. Lucruri care se 
repetă. Dar e prea puţin. 

Ultimele cuvinte le adăugase cu un zâmbet ciudat. 
— Prea puţin ?! exclamară mama şi fiica în 
acelaş iimp şi cu aceeaşi uimire. 

— Deajuns pentru a mă înfuria, şi totuşi nu 
destul ca să pot chema oaste în ajutor. 

— Oaste! Pentru dumnezeu, vrei să curgă 
sânge ? strigă baroana înspăimântată. Şi la Oujezd 
ai adus ostaşi, şi care a fost rezultatul ? 

— Hm, acolo a mers totul în linişte, n'au fost 
rebeli, şi eu tocmai de aceştia aş avea nevoie. 

— De rebeli ai avea nevoie ? 

— Ar fi un excelent argumentum şi 
testimontum Dar dece vă frământaţi voi ? Lăsaţi 
asta în seama rnea. 

— Şi noi aici ? se auzi glasul domnişoarei, care 
se agăţă de prilej. 

— Ah, Mărie ! Parcă ai fi fata lui Petr, viteazo ! 
— Nu mă tem, dar e atât de trist aici, răspunse 
«a repede. 

— Şi nesigur, adăugă mama ei, susținându-şi 
fiica. 

— Vă speriați prea uşor. Ceeace fac oamenii 
aceia sunt doar ifose de țărănoi. Nerozii. îşi 
închipue că dacă au om la Viena, au şi câştigat 
procesul! 

— Şi dacă totuşi se răscoală ? 

— Atunci vom spânzura pe câţiva dintre ei şi 
se 

1 Argument şi dovadă (n i i va întrona apoi o linişte 
dumnezeiască, răspunse Lam- minger scurt şi 
tăios. 

Cuvintele acestea puseră capăt convorbirii. Soţia 
sa, cu un suspin ascuns, se uită la fată care, cu 
capul plecat, îşi ţinea ochii pironiţi în pământ. 
Noroc că în clipa aceasta se auzi de afară sunetul 
unui clopot care vestea cina. 

— Să mergem, zise liniştit domnul de Albenreuth. 
Soţia porni tăcută lângă el, amintindu-şi ultimele 
lui cuvinte. În urma părinţilor păşea fiica lor. Îi ve- 
nea să plângă şi e de mirare că nu izbise cu 
piciorul în podea. Tata este de neclintit! Nicio 
nădejde de plecare la Praga. În schimb, o aştepta 
un şir nesfârşit de seri neinchipuit de plicticoase 
care, ca toate cele de până acum, şi ca şi seara de 
azi, vor fi petrecute în tovărăşia anostă şi 
morocănoasă a asprului ei tată. 

Dar, cu totul neaşteptat, seara aceasta fu mai puţin 
îmbâcsită. Lamminger, dus pe gânduri, nu scoase 
aproape niciun cuvânt în timpul cinei, se ridică 
apoi şi se duse în cancelarie. Anunţă doar pe soţia 
sa să nu-l aştepte, deoarece are de lucru, mult şi 
grabnic, şi va sta târziu în cancelarie. Acolo se şi 
afla unul din diecii săi şi scria de zor. 

Lamminger, în picioare lângă el, se uita aplecat 
peste umărul său la hârtia scrisă, şi citea. Apoi, în- 
dreptându-se din şale zise : 

— Până aici e bine, dar nu uita nimic, 
vânătorile neîngăduite, împotrivirile, nesupunerea, 
cuvântările obraznice, toate zugrăvite în culori vii 
şi îngroşate unde trebue, căci ceeace-i scris, apare 
totdeauna mai slab decât faptul petrecut în 
realitate. Pentru cineva care n'a fost de faţă, este 
necesar, cum spuneam, să dăm celor scrise cât mai 
multă viaţă, cred că înţelegi. Şi nu-l uita pe acest 
Just, arată-l cum este, zurbagiu şi cârciocar, 
săpând ordinea şi legalitatea, într'un cuvânt un om 
primejdios ; dar şi mai primejdios acel Kozina, cu 
discursurile sale sfruntate care-i înflăcărează pe 
toţi şi-i asmute la împotrivire. 

— Asta am scris, înălţimea voastră. 

— Şi despre tei? 

— Şi despre el, înălţimea voastră. 

—  Şiveştile care ne-au sosit azi din Kouta ? 

— Despre ele încă nu. 

— Atunci aşterne şi veştile acestea şi pune-i şi 
pe căpăţânoşii din Lhota şi Tlumacov. Când eşti 
gata cu totul, vino numaidecât cu hârtia la mine. 
Citeşte-o cu luare aminte. Azi trebue să fie gata, 
mâine în z»ri pleacă Schneider cu ea la Praga. Ai 
trimis după logofăt ? 

— Da, înălţimea voastră. 

— Bine. 

Lamminger il părăsi pe diac, care compunea o 
jalbă usturătoare împotriva chodenilor, şi se duse 
în cabinetul său. II străbătu de vreo două ori în sus 
şi în jos, apoi se opri de parcă ar fi tras cu urechea. 
În castel era linişte, iar afară, unde între timp se 
lăsase noapte adâncă, şuiera doar puţin vântul 
îngheţat. Lamminger încuie uşa, se duse la perete 
şi lângă colt băgă cheia într'o broască abia vizibilă. 
Din perete se deschise brusc o uşită, ca împinsă de 
un arc, şi în golul dinăuntru apărură câteva 
despărţituri; din- tr'una, baronul scoase două 
punguţe cu galbeni. Apoi închise repede uşita, se 
aşeză la masă şi începu să scrie. În clipa aceea se 
auzi o bătaie la uşă. 

—  Aşteaptă ! Numaidecât! strigă Lamminger. 
Sfârşi de scris şi primi apoi în cabinet pe logofătul 
care se încăierase cu Kozina sub tei. 

— Ai să pleci la Viena, îl anunţă scurt baronul. 

— Când, înălţimea voastră ? 

— E foarte urgent; mâine în zori. Pregăteşte-ts. 
Nu luă în seamă că vestea îl surprinse destul de 
mult pe logofăt, şi urmă : 

— Aici sunt bani pentru drum. Să nu cruţi caii. 
Cunoşti Viena ? 


Am stat acolo cinci 
ani, răspunse 
logofătul cu un 
zâmbet fudul 


— „Scrisoarea aceasta o vei da mareşalului 
curţii, iar pe celelalte le vei înmâna boierilor 
arătaţi în a- drese, şi anume îndată ce-ai ajuns la 
Viena. E vorba de chodeni, înţelegi ? Dacă te 
întreabă de ei, spune-le ce pătimim de pe urma lor. 
Iar cu răvaşul ăsta te duci la Straus, apărătorul 
chodenilor. El adevereşte doar că vii în numele 
meu; nu trebue decât să i-l arăţi. 

— înțeleg, înălţimea voastră. 

— Celelalte le vei rândui prin viu grai, dacă va 
fi nevoje. 

Şi luând în mână o punguţă cu galbeni, Lammin- 
ger râse. 

— Cu asta întăreşti înțelegerea. Şi-mi aduci o 
adeverinţă. 

— Dar dacă nu primeşte ? întrebă logofătul. 

— Te credeam mai iscusit. 

— Sau dacă vrea mai mult ? 

— Asta e altceva. Atunci te împrumuţi de la cu- 
noscuţi. M'am gândit la toate. Acum ai înţeles? 

— Voi căuta să aflu totul, înălțimea voastră. Mă 
voi descurca. 

— îmi dai de ştire cum stau lucrurile la curte şi 
la judecată. Dar de la Straus cată să afli toate nu- 
mele. Cine i-a trimis pe ţărănoii aceia, cine 
plăteşte, dar mai ales cine conduce totul. Faţă de 
el să fii cu băgare de seamă. E un om dibaci şi 
viclean. A şi obţinut alcătuirea unei comisii pentru 
cercetarea plângerii. Trebue să cunosc şi numele 
membrilor comisiei, şi asta cât mai repede. Dacă 
faci treabă bună, te voi răsplăti cu vârf şi îndesat. 
Acum pregăteşte-te de drum. Dar nu vorbi cu 
nimeni despre această călătorie. Mâine dimineaţă, 
înainte de revărsatul zorilor, ai să pleci călare, fără 
să te vadă cineva. Voi cobori şi eu în curte. Pe 
acest Straus trebue să-l câştigi de partea noastră, 
oricât ar costa! Dar ia bine seama şi ţine minte ce 
este mai însemnat... Iată banii; a- ceştia pentru 
drum, iar aceştia pentru toate celelalte. 

După puţin timp logofătul se înapoie la locuinţa sa. 
Fiind necăsătorit şi locuind singur, nu află nimeni 
de pregătirile sale. În faptul zilei, înainte de 
revărsatul zorilor, pe întuneric, scoase singur calul 
din grajd, încălecă şi plecă nebăgat în seamă. 
Stăpânul său, fără perucă, cu o căciulă lăţoasă pe 
cap, îmbrăcat cu un zăbun, ieşi în faţa porţii 
castelului şi se uită câtva timp, peste ţinutui 
înzăpezit, după logofătul care se depărta călare. 
Acesta dispăru peste puţin în mi- jirea răsăritului 
care stingea ultimele stele. 

XIII 

Liniştea satelor chodene, la care se aşteptase Lam 
minger după ce arsese vechile lor hrisoave, începu 
sa se turbure. Luciul apei sub care mocnea 
furtuna, se încreţea, iar valurile se înălţau. 
Hotărîrile luate la adunarea ţinută în taină în casa 
singuratică a cimpoierului Jiskra Rehurek, de către 
fruntaşii satelor chodene, găsiră încuviințarea şi 
consimţământul tuturor celorlalţi care nu putuseră 
veni în noaptea aceea. Deputăţia aleasă se găti, 
fără zăbavă, într'ascuns, pentru plecarea la Viena, 
şi Just care o conducea, nu încetă pe drum să 
repete mereu câto pătimise el acolo şi cât de greu 
este să pătrunzi la palat, dar că el, cu ajutorul 
cunoştinţelor sale şi cu bani, va izbuti totuşi. 
Chodenii se încredinţară curând că spusese 

adevărul, dar mai ales că la Viena era nevoie de 
mult bănet. Şi Just îi cerea mereu lui Psutka din 
Postrekov, care era păstrătorul întregii sume ce-i 
fusese încredinţată pentru întreţinerea lui şi 
pentru alte asemenea cheltueli, de către aceia care 
luâseră parte la adunarea secretă. 

Cuvântul bărbaţilor chodeni şi strângerea lor de 
mână din casa lui Jiskra Rehurek fură respectate. 
Deputăţia era demult plecată şi la castel nu ştia 
încă nimeni de acest fapt. Ba nici chiar în ţinutul 
chodeni- lor nu mirosise nimeni această călătorie, 
până în ziua când la castel sosiră veşti despre ea... 
de la Viena! 

Domnul consilier împărătesc de Sachsengriin, un 
sprijinitor credincios al domnului Lamminger, se 
grăbise să-i dea de ştire ce cutezaseră din nou 
chodenii. 

Abia acum începu să se vorbească pe faţă despre 
a- cest lucru în gospodăriile şi casele chodene. Dar 
chodenii nu erau atât de uimiţi ca baronul şi 
slujbaşii de la castel de cele ce îndrăzniseră 
ţăranii. Se ştia acum peste tot că cei delă curte au 
întrebat de chodeni. Dar dacă la început mersese 
vorba că boierul cel mare, care venea numaidecât 
după împărat, întrebase de chodeni, mai târziu se 
răspândi mai dihai svonul că însuşi împăratul ar fi 
spus că au desigur o bună oblăduire, de vreme ce 
stau atât de liniştiţi. Apoi apăru şi vestea că nu 
toate hrisoavele au fost nimicite, ci că unele au 
fost salvate la Oujezd. Dar asta o ştiau numai 
bărbaţii în vârstă. Şi când vorbeau despre ele, îşi 
întorceau capetele în dreapta şi în stânga, ca să 
nu-i audă nimeni. Despre locul unde se aflau 
hrisoavele salvate nu pomenea nimeni nimic. Toţi 
se temeau de soarta lor. În aceste convorbiri, cu 
glas tare sau eoboriît, numele lui Kozina era 
pronunţat din nou, mereu, şi cu aceeaşi încredere 
ca atunci când, la primăria din Oujezd, vorbise atât 
de inimos şi de convingător în faţa lui Lamminger, 
sau când pătimise -i- tâtea, la castelul din Trhanov, 
pentru vechiul adevăr. 

Un alt spirit se cuibări peste tot. Chiar şi aceia 
care la început, când aflaseră de nimicirea 
hrisoave- lor, pierduseră curajul, îşi înălţară acum 
frunţile cu semeţie ; unii îşi aminteau şi de marea 
cometă care strălucise nu demult pe cer. 

— Dece-ar fi totdeauna o prevestire rea ? răstăl- 
măceau ei. Dece să nu poată fi odată şi un semn 
bun ? 

Numai bătrânul Pribek îşi scutura capul cu neîn- 
credere şi zicea : 

— Orice stea cu coadă are un tâlc, de bună 
seamă. Eu unul am văzut câteva, şi după aceea ne- 
au lovit totdeauna războaie, foamete şi ciumă. 
Ceilalţi însă întâmpinară plini de speranţă noul an, 
şi aceasta cu atât mai vârtos, cu cât în zilele acelea 
veni delă Viena prima veste delă consângenii lor. 
Era o scrisoare trimisă de Just, care sosise la 
Domazlice pe numele unui vecin de încredere şi pe 
care acesta o înmânase lui Kozina. Just făcea 
cunoscut că au ajuns cu bine la Viena şi că el s'a şi 
îngrijit ca deputăţia să fie primită la curte ; că 
împăratul nu era acasă în clipa aceea, dar că 
aveau cele mai bune nădejdi, deoarece Just 
obținuse chiar atunci audiența la suveran ; că au şi 
găsit un vechil renumit, de obârşie cehă, şi că 
acesta, după ce oamenii i-au lămurit totul, a întărit 
cele spuse de el. Just, la adunarea de la Rehurek, 
anume că vor câştiga cu siguranţă, dar că aceasta 
va dura mai multă vreme, deoarece este o pricină 
foarte veche, iar Lamminger are prieteni la Viena. 
Procesul început era procesul tuturor chodenilor şi 
niciunul dintre ei nu se împotrivi; deaceea toţi aş- 
teptau cu o vie şi încordată nerăbdare cele dintâi 
veşti despre treaba făcută de ai lor la Viena, şi 
deaceea ştirile din scrisoarea lui Just se răspândiră 
cu iuţeală de la Oujezd în tot ţinutul chodenilor, 
unde fură primite de toţi cu bucurie. Nădejdi noi, 
mai bune, se născură peste tot. 

Nu mult după aceea scrise în acelaş fel şi vechilul 
Straus, dar nu cu atâtea vorbe şi nici atât de 
lăudăros ca Just, ceeace plăcu îndeosebi lui Syka şi 
bătrânului Krystof Hruby, şoltuzul din Drazenov, 
cărora le fusese trimisă această scrisoare. Peste 
puţin sosi încă un răvaş de la Viena, în care Straus 
arăta ce mai făcuse, asigurând din nou că 
drepturile chodene nu sunt decăzute şi nu şi-au 
pierdut puterea, cu toate că Lamminger a ars 
hrisoavele, ci că prin aceasta el şi-a făcut doar 
sieşi un rău, căci a abuzat de puterea sa de 
ispravnic al ținutului, şi că lui Straus aceasta îi va 
folosi de minune împotriva boierului împricinat. 
Ştirile sosite se răspândiră ca fulgerul peste între- 
gul cuprins al pământului chodean, din gură în 
gură şi în scris, în nenumărate copii, şi 
pretutindeni ele erau citite şi numai despre ele se 
vorbea. Până şi bătrânul Prib'ek uită cometa şi 
începu să se îndoiască şi să şovăe în neîncrederea 
sa, mai ales când de la Viena sosiră câteva scrisori 
aproape în acelaş timp. Una, scrisă de Just, vestea 
că audiența fusese încuviinţată şi chiar rânduită; a 
doua, venită de la vechil, era din nou plină de 

imbarbătare şi cerea chodenilor să rămână 
statornici ; a treia în sfârşit, era scrisă de mâna 
grea a lui Psutka din Postrekov, care zugrăvea cum 
el şi compatrioţii săi au fost primiţi la pa- îat, cum 
au apărut în faţa împăratului şi cum acesia i-a 
ascultat cu bunăvoință şi le-a făgăduit că Íi se va 
face dreptate. Psutka mai povestea despre minună- 
tiile din încăperile împărăteşti şi despre împărat; 
descrierea sa se potrivea aidoma cu cea făcută de 
Just la adunarea secretă şi întărea încrederea în 
vechilul târgoveţului din Domazlice. 

Pretutindeni se vorbea necontenit şi cu aprindere 
despre aceste lucruri; numai femeia care se afla 
printre urzitorii de frunte ai luptei, cărora toţi le 
erau recunoscători pentru fapta lor, numai Hanka 
lui Kozina se ţinea la o parte de aceste convorbiri. 
Era înspăimântată. Ce uşurată se simţise în clipa 
când oastea plecase din Oujezd şi soţul ei se 
întorsese de la castelul Trhanov! Ce bucuroasă 
fusese atunci că avea să fie însfârşit pace, că Jan 
avea să fie numai al ei şi al copiilor lor ! O, acum 
înţelegea dece în ultima vreme pleca atât de des 
de acasă, mai ales în amurg şi seara, dece vorbea 
atât de mult cu Syka; ştia acum şi ce frământase 
cu bătrâna sa mamă în casa rămasă părinţilor, şi 
dece amuţeau sau începeau altă vorbă oridecâteori 
apărea ea ! Simţi ca un bold în inimă când auzi de 
proces, dar şi mai turburată fu când află că soacra 
ei păstrase nişte vechi hrisoave. Ce femeie de 
piatră, ce mamă de piatră! Nu are să aibă pace 
până când nu-l va nimici pe propriul ei fecior! 
Astfel gândea Hanka la început. Ce poate fi mai 
drag şi mai scump unei mame decât copiii ei ? ! Şi 
dece se amestecă femeia asta bătrână în treburi 
care se cuvin numai bărbaţilor ! Dece-l bagă şi pe 
feciorul ei în ele? Cum, nu i-a ajuns când a văzut 
cum l-au silnicit la primărie şi cum l-au pus la 
cazne în castel ? Oricare altă mamă l-ar fi rugat pe 
feciorul ei, în numele lui dumnezeu şi al tuturor 
sfinţilor, să se lase păgubaş şi să nu-i nenorocească 
pe ai săi şi pe sine însuşi ! lar ea ? 

Astfel o judeca Hanka pe bătrâna Kozina în întâia 
ei pornire, şi nu-şi schimbă părerea nici mai târziu. 
Dar dragostea pentru bărbat îi domoli mânia şi 
Hanka izbuti să se stăpânească; totuşi, într'o după- 
amiază de duminică se duse în casa rămasă 
părinţilor, la soacra ei, pe care o ştia singură 
acasă. Dar cum s'a înapoiat de acolo! Nu s'ar fi 
aşteptat să fie primită astfel, după părerea bună 
ce-o avea despre ea. Cu ce privire aspră s'a întors 
bătrâna către ea, când Hanka a început, în felul ei 
blând, să vorbească despre Jan şi despre noua 
primejdie în care se aruncă împreună cu familia 
sa. N'a lăsat-o nici măcar să sfârşească, atunci 
când a început s'o roage, pe ea ca mamă, să caute 
să-l înduplece pe feciorul ei, că poate va izbuti mai 
uşor decât ea cu cuvintele ei. 

— Astea îţi umblă prin cap ? a strigat bătrâna. 
Ce rost are să te temi înainte de vreme ? Os din 
neam de răzeş eşti tu ? Ai vrea să trăieşti ca o sută 
de flori şi să-l ţii pe Jan încuiat în casă. Ai norocul 
că te iubeşte mai mult decât trebue. Dar Jan e 
bărbat şi nu muiere bătrână, şi pe lume mai sunt şi 
alte lucruri pe care omul nu trebue să le uite. Ai 
adus vorba că sunt mamă. Da, nu sunt o lupoaică, 
şi copiii îmi sunt şi mie dragi, nu trebue să mă 
înveţi tu. Mă îndeletnicesc cu treburile astea, 
fiindcă sunt şi pentru binele copiilor tăi. ca să nu le 
meargă şi lor cum ne-a mers nouă, ca să nu mai fie 
nevoiţi să joace la porunca boierului. 

Hanka n'a ştiut cum a ajuns prin ogradă acasă, 
îndată ce-a trecut pragul, nu s'a mai putut stăpâni. 
S'a aşezat pe laviţa de lângă masă şi a izbucnit în 
plâns. Era mâhnită că soacra îi vorbise astfel şi tot- 
odată se gândea la bărbatul ei. În clipa când Jan 
veni acasă, voi să se stăpânească, dar el, văzându- 
o cu ochii roşii de plâns, o întrebă ce s'a întâmplat. 
Dar Hanka nu izbuti să-şi oprească lacrimile. A 
început să plângă din nou şi l-a rugat pe Jan să se 
gândească la el şi la copii. Despre mama sa n'a 
pomenit nimic. El a liniştit-o, dar i-a spus cu 
hotărîre că ceeace s'a făcut, bine s'a făcut, şi că e 
bucuros de acest lucru. 

— E un început. Şi e bine că am pornit; mă simt 
mai uşurat. Nu mă mai muncesc atâtea gânduri 
năstruşnice şi nu mă mai tem de oameni. Ca o 
piatră mi-a stat asta pe inimă, ştii prea bine. Nu fi 
neînţelegătoare ! Ce-a fost mai rău, a trecut 1 

— Ah, de nu v'ar fi asmuţit târgovețul acela afu- 
risit ! 

— Taci, Hanka ; dacă n'ar fi fost Just, aş fi por- 
nit singur harţa cu boierii. Hrisoavele sunt în mâna 
noastră ! 

Hanka nu răspunse nimic, oftă adânc şi nu bla- 
goslovi mâinile bătrânei care scăpaseră hrisoavele 
de la pieire; prin minte îi trecură cuvintele pe care 
i le spusese adineaori în casa rămasă părinţilor: 

— E mai bine, mamă, să te temi decât să te 
căeşti. Deie domnul să nu-ţi pară rău mai târziu! 
Tânărul Kozina era acum mai liniştit. Zilele chinui- 
toare de frământări şi hărţueli lăuntrice trecuseră. 

Nu mai şovâia. Lupta incepuse, iar temeinicia şi 
încrederea tuturora se vădeau în prețuirea pe care 
i-o arătau cunoscuţii mai apropiaţi, ba chiar şi 
mama lui. Acestea năvăleau acum în inima lui de 
voinic, în care până atunci nu încăpuse decât 
dragostea de copii şi nevastă. Jan era hotărît la 
orice, ca până la capăt să fie dusă lupta, al cărei 
chinuitor început se afla într'o zodie atât de bună. 
Un singur lucru îl răscolea şi-l umplea de 
îngrijorare. Era vestea că cei din Pos- trekov nu 
s'au dus să sgornească vânatul, după cum le 
poruncise stăpânirea, şi că apoi cei din Chodov se 
împotriviseră să dea căruțele cerute la castel. În 
urmă s'au săvârşit şi în alte locuri isprăvi asemă- 
nătoare : cei din Straz şi Tlumacov n'au plătit la 
Crăciun dările cuvenite şi n'au trimis treierători la 
hambarele boiereşti. Kozina îşi dădea seama că 
asemenea fapte erau acum o mare greşeală, câtă 
vreme judecata nu s'a sfârşit, şi că ele puneau o 
armă în mâna stăpânirii. 

„Vechilul" Syka era de aceeaşi părere. 

— Ne judecăm pentru strâmbătățile pe care ni 
le fac ei, şi ne vom pomeni pedepsiți pentru faptele 
noastre, zise şoltuzul în duminica aceea când 
Hanka se dusese la soacra ei, iar el stătea de vorbă 
cu Kozina la primărie. 

În vreme ce cumpăneau aceste întâmplări şi soco- 
teau că ar fi nevoie ca pretutindeni oamenii să fie 
îndrumați, iar şoltuzilor să li se spună să nu mai în- 
gădue asemenea fapte, intră în odaie Matej Pribek. 
Faţa sa aspră şi încruntată părea mai senină, iar 
ochii îi străluceau când, fără a fi întrebat, izbucni: 
— Acum ştiu că nu toţi chodenii au murit! 
Şoltuzul şi Kozina înţeleseră numaidecât ce voia 
să spună. Matei Pribek le aducea din târg vestea 
că tânărul Serlovsky din Pocinovice s'a bătut 
crâncen cu nişte pădurari ai boierului şi că a fost o 
minune că a scăpat cu viaţă. 

— Şi din ce s'au luat ? întrebă Syka. 

— Au vrut să-i ia flinta. 

Syka tăcu şi se scărpină în cap. Kozina, în schimb, 
spuse hotărît că nu găseşte nimic de fală în fapta 
a- ceasta. Fața lui Pribek se posomori; o clipă se 
uită cu asprime la amândoi şi zise apoi 
— Dar ce-aţi fi vrut? Să-i lase să-i ia flinta şi 
după aceea să se ducă la vechil ? 

— N'ar fi trebuit să meargă în pădure. 

Matej izbi cu pumnul în masă. 

— Asta o spui tu, Kozina ? ! 

— Da, să nu mai meargă nimeni în pădure. 
Asta e apă la moaia stăpânului. N'am câştigat încă 
judecata. Până când... 

— Până când ne vor stâlci şi ucide cu 
toroipanele. Nu, Kozina, la Viena nu ne dau niciun 
ajutor, ne duc doar de nas. Sprijinul nostru este 
ăsta! 

Şi Matej ridică puternicul său cekan şi-l învârti în 
aer. 

— Mai mult s'ar cutremura boierii de ăsta 
decât de hârioagele vechilului. 

— Pentru asta avem încă destulă vreme, 
răspunse Kozina. Crede-mă, încăierările nu pot să 
ne facă decât rău. 

Syka dădu din cap şi voi să adauge ceva, dar în 
clipa aceasta se opri în fața primăriei o sanie, şi 
din ea cobori bătrânul şoltuz Krystof Hruby din 
Draze- nev. 

—- Sunteţi aici ? începu el bucuros. Dar ce-i cu 
tine, Matej, de eşti atât de cătrănit ? Iar tu, Jan, 
dece eşti roşu ca un ou boit ? 

Syka îl lămuri pe scurt. Răzeşul cu părul alb puse 
mâna pe umărul lui Pribek şi-i zise sfătos: 

— Ai sufletul bunilor chodeni de odinioară. Dar 
acum sunt alte timpuri. Nu totul se birue cu 
cekanul, şi poate că nici nu va fi nevoie de el. 

Se căută sub giubea, scoase o scrisoare şi spuse că 
o primise chiar în după-amiaza aceea şi că pusese 
numaidecât să se înhame caii la sanie, ca să le-o 
aducă. Era din Viena, de la Psutka din Postrekov, 
cu câteva rânduri adăugate de Just. „Vechilul" 
Syka plesni din degete când o citi. Curtea socotea 
îndreptăţită pâra chodenilor şi holărîse alcătuirea 
unei comisii care să cerceteze sfada lor cu baronul 
de Alben- leuth. În timp ce Syka citea, Kozina 
stătea plecai spre el. De bucurie se făcu roşu ca 
focul. Cu toate că bătrânul Hruby cunoştea 
cuprinsul scrisorii, el ascultă totuşi cu încordare 
cuvintele pe care le citea Syka cu ghsul coborit. 
Moşneagul zâmbea. Numai pe faţa lui Pribek nu se 
vedea nicio înviorare de bucurie. 

— Acesta nu este încă sfârşitul. Până la 
hotărîre mai va, zise el. Ce-i cu comisia asta? 

— Ce e cu ea ? exclamă Kozina cu vioiciune, 
apoi, ridicându-se, vorbi numai pentru Pribek. Ce 
este cu ea ? Cred că mai ţii minte acel perpetuam 
silentium, prin care s'a vestit părinților şi bunicilor 
noştri că hrisoavele chodenilor nu mai au nicio 
putere, că nu mai avem niciun drept, că suntem 
opriţi de a mai deschide gura. N'ai uitat desigur 
cum s'au apucat cu mâinile de cap strămoşii noştri 
din pricina acestor două vorbe latineşti, cum s'au 

văietat, cum au blestemat, cum s'au jeluit şi cum 
au plâns. Intreabă-l pe tatăl tău. Iar dacă ai uitat 
asta, adu-ţi aminte cum a râs Lomikar când 
hrisoavele noastre ţiuiau în flăcări. A crezut că a 
sfârşit cu ele, că a scăpat de noi. Dar iată că nu-i 
aşa 1 


Şi să dea dumnezeu să nu fie aşa ! adăugă 
căruntul şoltuz din Drazenov. 


Pribek tăcea, asculta 
cu buzele încleştate 
şi se uita cu privirea 
încruntată la cekanul 
său, în' care îşi 
proptea mâna grea şi 
vânjoasă 

VII 


„Bătrânul Krystof Hruby, nepotul său Kozina şi 
Syka se bucurau din toată inima de întâia izbândă 
cu adevărat însemnată, pe care-o dobândiseră în 
lupta lor cu Lamminger. De o bucurie mai mare şi 
mai vie fură cuprinşi toţi chodenii când această 
veste minunată se răspândi în ţinutul lor. Nădejdea 
încolţise în- tr'înşii din clipa când le ajunsese la 
urechi că însuşi împăratul întrebase de ei, iar 
încrederea în dreptatea cauzei lor crescu când sosi 
scrisoarea vechilului, aceea a lui Just şi aceea a lui 
Psutka din Postrekov. Şi acum iată că se alcătuise 
şi comisia ! La curte se socotea că chodenii sunt 
îndreptăţiţi, că li s'au făcut şi li se fac strâmbătăţi, 
iar comisia o să adeverească aceasta, trebue să 
adeverească, căci ceeace au păcătuit împotriva lor 
cei doi Lamminger, atât răposatul, cât şi cel de 
acum, e strigător la cer. Ce e negru, nu po;»te fi 
făcut alb ! 

Toţi se bucurau că vor scăpa de urgisita stăpânire 
şi nu bănuiau că atunci când Hrystof Hruby primea 
îmbucurătoarea veste, boierul din Trhanov ştia de 
câteva zile de alcătuirea comisiei, şi că în clipa 
când toţi chodenii se veseleau, el şi lucra la 
zădărnicirea acestei bucurii. Lamminger era în 
toate cu câteva lungimi înaintea potrivnicilor săi 
de la ţară: el însuşi cunoscător al legilor, bogat, 
avea cunoscuţi la curte şi printre dregători, 
precum şi legături mai bune cu Viena. 

Prima izbândă îl uimi chiar şi pe „vechilul" Syka. 
Până în clipa aceea se temuse în sinea sa de 
puterea şi de înrâurirea ciocoiului, chiar numai 
pentru faptul că poruncea ca şi tatăl său. Dar când 
se încredinţă că la curte s'a alcătuit comisia, că 
plângerea chode- ni'or „n'a fost dată de la început 
la o parte, şi anume pe temeiul acelei nefericite 
porunci a tăcerii veşnice, începu şi Syka să 
nădăjduiască. Însă şi altceva întărea curajul 
chodenilor. Se părea că nicăieri nu se mai face 
clacă, pe aprodul boierului nu-l mai asculta 
aproape nimeni, iar aceia care la început se 
duseseră tainic şi numai noaptea în pădure, vânau 
acum, sfidători, ziua în amiaza mare. Stăpânirea 
ameninţa, a- meninţa, şi cerea pedepse, pădurarii 
se împotriveau, dar ce erau toate acestea faţă de 
trecut ? Numai pentru un sfert din cele ce se 
făptuiau azi, boierii ar fi răcnit atunci mult mai 
tare şi ar fi fost vai şi amar de făptaşi. Se vedea 
cale de o poştă că stăpânirea era riehotărită şi că 


simţea ceva, de vreme ce nu se incumeta ca mai 
înainte. 

Astfel gândeau cei mai mulţi, chiar şi şoltuzii, şi 
deaceea nu mică le era mirarea când Kozina, prin 
cim- poierul Jiskra, dădea unuia sau altuia de veste 
că trebue să strunească oamenii, sau când o 
spunea chiar ei cuiva. Şoltuzul Ecl din Klenec, zis 
şi Poznaşul, îl luă peste picior, iar când atrase 
luarea aminte a lui Brychta din Postrekov, aprigul 
răzeş strigă furios : 

— Mă prind că asta ţi-a suflat-o la ureche 
vechilul nostru ! 

Prevăzătorul Syka îşi scutură îngrijorat capul 
pletos când Kozina vorbi cu el despre aceste 
lucruri şi-i arătă că în ultima vreme stăpânirea a 
luat-o pe altă strună, cerând munci şi corvezi care 
nu s'au pomenit de când lumea în ţinutul 
chodenilor. 

— Ce spun eu ? Dacă nu le merge într'un fel, în- 
cearcă în altul. Ne îmboldesc şi ne asmut la rele, 
numai ca să iasă părueli. Dar tocmai deaceea 
trebue să stăm liniştiţi, ca să nu aibă dece să se 
plângă de noi. 

Asta îi spunea Syka lui Kozina, mergând cu el prin 
sat. D-sr nu sfârşi bine vorba, că se opri, şi Kozina 
aşişderea. Auzeau sgomote şi strigăte care făceau 
să dudue satul. Când îşi urmară apoi drumul 
printre gardurile de mărăcini, îşi dădură seama că 
larma venea de la casa lui Pribek, în faţa căreia se 
adunase o mulţime de oameni. Mai înainte ca Syka 
şi Kozina să fi ajuns acolo, poarta răzeşiei lui 
Pribek se deschise furtunos, şi prin ea ţâşni afară 
aprodul de la castelul Trhanov, parcă pus pe fugă. 
În urma lui se năpusti părosul lup alb al lui Pribek, 
lătrând duşmănos şi dându se la aprod, iar în clipa 
următoare apăru şi Matej Pribek în poartă, numai 
în nădragi şi cu pieptarul pe el, ridicând 
ameninţător împotriva aprodului mâna dreaptă, în 
care ţinea cekanul din lemn de stejar. 

Mulțimea petrecea vădit pe socoteala aprodului 
boieresc care intrase ca un păun în casa lui Pribek, 
fudul de parcă ar fi fost chiar el boierul, casă 
vestească porunca dală de cancelaria stăpânirii. În 
ultimul timp i se cam pleoştise faima, iar acum 
fugea ca un cioflingar. Dar era şi de râs cum fugea, 
dând din mâini în faţa câinelui-lup, care sărea la el 
ca turbat. 

Numai Matej Pribek nu râdea ; întărâtat, furios, el 
se uita după aprodul boieresc fără să scoată o 
vorbă ; nu lua în seamă pe cei dimprejur şi nici pe 
fiica sa care alergase după el. Se întoarse numai în 
clipa când se pomeni lâng-a el cu Kozina şi cu 
Syka, care îl întrebară din ce se născuse pricina. 
— Din pricina ăstuia, de! A venit să 
poruncească la noi ca boierul. A cerut nu ştiu ce 
bir, dar eu n'am plătit bir decând sunt. Cică l-ar fi 
găsit scris în hârţoagele lor. Tata n'a plătit în viaţa 
lui niciun bir, şi nici bunicul. Şi atunci m'au găsit 
pe mine. Poate că n'au bani destui pentru ultimele 
zile de carnaval. Şi dacă nu plătesc, cică o să fie 
rău de mine. Nu zău ! Dar asta încă nu e totul! 
Boierul mai porunceşte ca Manka, auziţi, fata asta 
a mea, să se ducă la castel să toarcă în. Tii, te 
învăţ eu minte! Nici n'a apucat să sfârşească 
vorba. Şi-a luat picioarele în spinare şi dă-i, cum l- 
aţi văzut. 

— Asta cu adevărat au dibăcit-o anume pentru 
tine, zise Kozina. 

— Şi acum au s'o întoarcă şi au să spună că tu 
l-ai dat afară şi ai asmuţit câinele împotriva lui, 
adăugă Syka. 

— Dar ce era să fac ? A, da, înțeleg! Trebuia să 
tac şi să mă duc la vechil ? răspunse Pribek cu 
arţag, uitându-se de la Kozina a Syka. 

Ei înţeleseră unde ţintea. 

— Noi cu câinele am scos-o mai bine la capăt, 
urmă Pribek zâmbind. 

Şi toți cei dimprejur începură să râdă.Numai 
Kozina şi Syka nu râdeau, şi Kozina îşi dădu soama 
că tovarășul său de drum a avut dreptate adineaori 
când a spus că stăpânirea face totul dinadins, 
numai ca să ațâțe şi să împingă la răscoală» 

Asta s'a întâmplat către sfârşitul postului mare, 
puţin înainte de ultimele zile ale carnavalului. Cim- 
poierul Jiskra Rehurek stătea acum foarte puţin 
acasă. Mereu era poftit să cânte, ba aici, ba colo. 
Bătrânul său tată orb mergea mai totdeauna cu el. 
Abia dacă puteau să prididească. Anul trecut n'a 
fost un carnaval atât de vesel. Tinerii jucau ca 
nebunii, ba chiar şi oamenii mai în vârstă, care de 
ani de zile nu-şi mai desmorţiseră picioarele la joc, 
acum nu se mai codeau. Era mai multă libertate, 
mai multă voie bună. 

Jiskra Rehurek avea şi o altă bucurie. Mai înainte, 
când cânta din cimpoi, uita tot ce mai este pe lume 
şi era cu ochii numai la flăcăii şi fetele care jucau, 
iar câteodată şi la clondir. Acum, însă, chiar dacă-i 
trăgea vârtos din cimpoi, chiar dacă flăcăii cântau 
nu ştiu cum, şi, izbind podeaua cu picioarele, 
ridicau fetele care se învârteau în jurul lor, Jiskra 
era cu gândul aiurea şi mereu la casa lui 
singuratică. Se gândea la tânăra lui nevastă care-i 

şoptise că in curând n'au să mai fie atât de singuri, 
că barza a început să dea târcoale casei lor. Asta îl 
umplea pe cimpoier de o fericire fără seamăn. Era 
bucuros că se apropia sfârşitul postului şi că va 
putea pune cruce atâtor hoinăreli şi nopţi 
nedormite. Chiar aceste vorbe i le spuse Doriei, 
marţi după amiază, când îşi luă cimpoiul în 
spinare, pregătindu-se de plecare. 

— Dar ce-a mai născocit Brychta ? întrebă Dorla. 
— Lasă c'o să-i facă bucurie lui Lomikar, 
răspunse Jiskra râzând. 

— Şi ce spun cei din Oujezd ? 

— Acolo mă voi duce mai târziu; până atunci 
tata va rândui cu Kuba cele de trebuinţă. 
Într'adevăr, Kuba Konopik, calfa de cimpoier, veni 
să-l ia pe bătrânul muzicant, ca să meargă, cu el în 
sat, unde aveau să cânte până la întoarcerea lui 
Jiskra de la Postrekov. Dorla rămase singură acasă. 
În timpul acesta, Kozina însoțea pe bătrânul unchi 
Hruby din Drazenov, care la înapoierea sa din târg 
trecuse prin Oujezd. 

— Mă mir că nici Just, nici Straus nu ne-au mai 
scris nimic, zise Kozina. Am crezut că va veni 
olăcarul cu vesti, dar nici el, nici scrisoare. 

— Drumurile sunt rele şi zăpadă peste tot. Eu 
nu mă tem încă, şi apoi... comisia aceea! Nu se 
face bătând din palme. Boierii nu se grăbesc. 

— Aşa m'am gândit şi eu. Şi apoi mi-a trecut 
deodată prin minte că poate oamenii lui Lomikar l- 
au prins în drum pe olăcarul nostru. 

—  N'aş crede una ca asta. 

— Dece nu ? Alaltăieri, pe înnoptate, două 
mogâl- deţe l-au oprit pe Jiskra care venea din 
târg. L-au scotocit; avea la el doar o patacă, dar pe 
aceea nu i-au luat-o; altceva au căutat. Sunt sigur 
că l-au pândit. 

Bătrânul îşi scutură îngândurat capul şi zise apoi : 
— Ai dreptate, fătul meu. Lomikar e în stare să 
facă orice. De vreme ce ne-a furat hrisoavele, dece 
să nu tâlhărească şi la drumul mare ? Deaceea 
trebue să fim cu ochii în patru. 

După ce-l însoţi pe unchiul său, Kozina se opri la 
cârciumă, unde răsunau scripca bătrânului 
Rehurek şi cimpoiul lui Konopik. Când tânărul 
răzeş intră şi nu-l văzu, precum se aşteptase, pe 
prietenul său, se duse la cei doi muzicanți îndată 
ce sfârşiră de cântat. Tinerii gălăgioşi dimprejur 
nu-l luară în seamă; dar când Kozina se depărtă 
apoi grabnic de lângă bătrânul cimpoier şi lăsând 
pe masă clondirul plin, ieşi repede din cârciumă, 
începură să se întrebe ce s'o fi întâmplat. Unii se 
uitară după el şi se întoarseră cu vestea că nu se 
duce acasă, ci că pare a ieşi din sat. La întrebările 
lor, bătrânul cimpoier nu ştiu să le spună decât că 
Kozina întrebase de feciorul său, iar când el, 
cimpoierul cel orb, îi răspunsese că Jiskra, în urma 
unei chemări stăruitoare a lui Brychta, s'a dus la 
Postrekov, unde chipurile se pregăteşte ceva, 
Kozina sărise ca ars şi o sbughise ca vântul. 
Acesta ieşise într'adevăr din sat; mergea cu paşi 
repezi pe drumul bătătorit. Soarele strălucea şi ra- 
zele sale făceau să sclipească zăpada îngheţată. 
Până şi pădurile negre îşi stăpâneau tristeţea şi 
tânguirile : văzduhul limpede le îmbrăca într'un 
albastru voios. Tânărul răzeş nu se uita în urma sa. 
Privirea sa ageră se îndrepta numai spre Trhanov 
şi apoi înspre partea unde se afla Postrekov. Făcu 
un ocol mare în jurul castelului Trhanov, ale cărui 
ziduri albe străluceau în lumina puternică şi rece. 
La castel şi în jurul lui domnea o linişte şi o tăcere 
adâncă, parcă n'ar fi fost ziua de lăsata secului. 
Trecând pe lângă Trhanov, Kozina o apucă repede 
spre Klenec. În sat se auzeau sunete ascuţite, apoi 
chiote şi din nou ţiuiturile muzicanţilor. Abia când 
ajunse printre casele satului, care se întindea pe o 
coastă de deal destul de povârnită, Kozina văzu o 
mulţime de inşi, mai .ales pe maidanul lângă care 
ştia că se află casa lui Adam Ecl, zis şi Poznaşul. 
Erau aici tot felul de oameni, din Klenec şi din Pos- 
trekov, ba chiar şi din Drazenov. Mulțimea sgomo- 
toasă, foarte pestriță, striga, râdea, cânta. Bărbaţii 
în şube sau giubele, flăcăii în cojoace scurte, înflo- 
rate, femeile şi fetele în zăbunuri lungi, castanii, 
căptuşite cu blană de miel, sau în anterii, purtând 
pe cap testemeluri de toate culorile; deasupra lor, 
deasupra tuturor se vedeau călăreţi care întreceau 
ca număr pe ccilalţi. 

Ciudaţii călăreţi stăteau în jumătatea de cerc din 
faţa casei de lemn a lui Ecl Poznaşul ; la aripa 
dreaptă, cocoşat pe o iapă slabă, un evreu bătrân 
ţinea în mână o sfoară veche în chip de dârlogi. Cu 
această sfoară el îşi strunea mârţoaga, ca să nu se 
sperie, strigând tot felul de cuvinte evreeşti, încât 
tinerii chodeni care se înghesuiau din toate părţile, 
nu-şi mai puteau ţine râsul. Lângă el, pe un cal 
negru, era Dracul care, cu ochii ameninţători şi cu 
limba scoasă, îşi bătea joc de Moartea care, într'un 
linţoliu alb şi cu o coasă în mâna ridicată, se afla 
lângă el pe un cal bălan. Lângă Moarte era un 
călăreț înfăşurat cu totul în paie, pe un cal 
încotoşmănat ca şi el. Lângă omul de paie se umfla 
în pene, pe un roib impunător, un „bavarez" gros, 

imbrăcat cu un pieptar roşu şi purtând pe cap o 
pălărie mare, împodobită cu tasmale bălţate şi cu 
beteală. Compatriotul său, dichisit la fel, dar ceva 
mai gras, se certa de pe cal cu doi evrei încălecaţi 
pe mârtoage ca şi coreligionarul lor de la aripa 
dreaptă. În fata călăreţilor stăteau în semicerc 
nouă cimpoieri, cu căciuli de diferite culori, 
cojoace înflorate, panglici, funde şi pene de cocoş. 
Nu isprăveau bine un cântec şi, la un semn al lui 
Jiskra, începeau altul. Era o cântare cum nu se mai 
pomenise. Nouă cimpoieri laolaltă ! Toţi ştiau că 
năzdrăvănia aceasta fusese pusă la cale de Poznaş 
împreună cu Brychta. Era de mirare că sunetele 
pătrunzătoare nu făceau să se cutremure casele, 
dar nu era de mirare că în fata cimpoierilor începu 
să joace ui sul din paie de mazăre, pe care un 
flăcău, îmbrăcat pestriţ, îl ţinea de un lănfuc, 
rotind din când în când un retevei. 

Ceata aceasta sgomotoasă de mascarale şi de cim- 
poieri aştepta pe cineva, şi când Kozina se apropie 
de mulţime, el îşi dădu seama cine poate fi cel 
aşteptat, cu toate că deocamdată era numai o 
bănuială. În coama de lemn a casei, în faţa căreia 
se afla ceata, se deschise o uşă şi pe pridvor ieşi 
încovoiat Brychta din Postrekov, iar în urma lui 
ceva mai tânărul Poz- raş. Brychta ţinea în mână 
un ciomag lung şi gros, cu măciulia încărcată de 
curele vechi şi frânghii cu noduri; aşezându-se la 
marginea parmaclâcului şi re- zemându-se cu 
mâna de el, înălţă uriaşul gârbaci. Ecl Poznaşul sta 
lângă el şi făcu semn cimpoierilor să contenească. 
Oamenii din mulţime tăcură deaseme- nea; 
privirile tuturora erau îndreptate asupra lui Brych- 
ta, asupra feţei sale stacojii, asupra gârbaciului, 
dar mai ales asupra Poznaşului care, cu glas 
mieros şi înduioşător ca un preot în amvon, începu 
să spună că s'au întâmplat două nenorociri, două 
mari supărări care-i loveau pe toţi, şi anume : că 
domnia-sa Postul cel mare, atât de iubit de toţi, şi- 
a dat duhul şi va fi înmormântat mâine; dar că 
înaintea lui a răposat gârbaciul boieresc, pe care-l 
vedeţi aici, şi întrucât a bucurat şi fericit atâta 
vreme pe toţi chodenii, este o datorie creştinească 
a tuturora să-l petreacă, cu ajutorul lui dumnezeu, 
până la locul de veci. şi să-l jelească. 

De bună seamă, nu fără temei i se dăduse lui Ecl 
porecla de „Poznaş”". îşi rostise cuvântarea cu atâta 
seriozitate şi o însoţise de asemenea scălâmbături, 
că mulţimea din bătătură deabia îşi putu ţine râsul 
în timpul vorbirii sale. Pufnea până şi Dracul ; 
Moartea hohotea atât de tare încât i se clătina 
capul, iar unul dintre „bavarezi" se strâmba de râs. 
După ce mulţimea se linişti întrucâtva, Poznaşul 
dădu de veste că peste puţin vor porni de acolo, şi 
întrucât gârbaciul acesta este un gârbaci boieresc, 
el va fi îngropat în pământul boierului, ca în felul 
acesta, să se întoarcă de' unde a venit. 

Râsete, strigăte, chiote salutară căderea uriaşului 
gârbaci, pe care Brychta îl aruncă din pridvor. 
Cim- poierii începură din nou să cânte ; ursul se 
repezi la gârbaci, îl ridică şi-l duse, orbecăind, 
călăreţului de paie de pe calul încotoşmănat la fel. 
Oamenii se pregătiră de plecare, mascaralele 
întoarseră caii, iar doi flăcăi aduseră în faţa casei 
doi roibi de toată frumuseţea, cu care aşteptaseră 
la o parte pe conducătorii şi urzitorii acestui alai, 
pe Brychta şi pe Ecl Poznaşul. Deodată izbucniră 
alte strigăte. Voioase şi pline de bucurie, ele îl 
salutau pe Kozina. Acesta însă, neluând în seamă 
prinosul de dragoste, intră în casă şi dădu 
numaidecât de Brychta şi de Poznaş, amândoi 
înfierbântaţi şi râzând cu poftă. Brychta trăda fără 
tăgadă dece avea faţa atât de roşie şi ochii atât de 
sticloşi. Amândoi îl salutară gălăgios pe noul venit, 
care cu greu se putu feri de imbrăţişarea lui 
Brychta. Afară se auzeau cele nouă cimpoaie şi 
ceata sgomotoasă care se pregătea de plecare. 
Brychta şi Ecl dădură buzna din casă, şi între ei 
Kozina pe care-i târau cu ei, cu toate că încerca să 
stea pe loc şi să le vorbească. 

— Ci ascultați odată ! strigă el. Veniţi-vă în fire ! 
— Haide, haide, vino cu noi ! răcni Brychta, ne- 
luând în seamă cuvintele sale. 

— Dar bine, fecioară Maria, v'ați pierdut 
minţile. Aţi înnebunit ? Staţi pe loc ! strigă Kozina 
din răsputeri, smucindu-l pe Brychta care tocmai 
punea piciorul în scara şeii. 

— Dă-mi pace, Kozina ! Vezi colo castelul 
boierului ? Acolo ne ducem. 

— În vizită ! adăugă Poznaşul, pufnind în râs. 
La Lomikar, în vizită. 

— Pentru dumnezeu, Poznaşule ! E rău ce 
faceți! Fii cel puțin tu în toată mintea. Dacă nu 
vreţi să vă căiți, rămâneţi aici! Opriți-vă, oameni 
buni! strigă Kozina, roşu la față. 

Cimpoaiele ţiuitoare şi strigătele pătrunzătoare ale 
ceior ameţiţi de băutură sau treji îi acoperiră 
glasul şi străbătură până departe în aerul limpede 
şi rece. Din ceata pestriță care se puse în mişcare, 
trăgându-l cu ea ca un şuvoi năvalnic, se înălța 
Moartea în linţoliul ei alb, ţinând deasupra 

capetelor neindurătoarea coasă, care scâpâra in 
razele soarelui de iarnă. 

XV 

Într'o fermecătoare scurtă de blană, împodobită cu 
fâşii de plisă verde-închisă, Mărie Lamminger 
stătea în camera ei, gata de plecare, cu ochii 
aţintiţi spre uşa de alături, care se deschise chiar 
în clipa aceasta. Mama ei, îmbrăcată cu o şubă 
scumpă de călătorie, intră în încăpere. 

—  Plecăm ? izbucni fata. 

— încă nu; trebue să-l aşteptăm pe tata. 

O umbră alunecă pe fruntea domnişoarei. 

— Cum? vine şi el cu noi? 

— Da, aşa mi-a trimis vorbă. E aproape gata. 

— Cum de s'a hotărît aşa deodată ? Cu noi 
până acum niciodată... 

— 11 aşteaptă cu nerăbdare pe logofăt. Speră 
să-l întâlnească pe drum sau în târg. 

În clipa aceasta, fata întoarse deodată capul. 

— Auzi, mamă ? 

— Da, sgomot, strigăte... 

— Cimpoaie... şi ce groaznic țiuel E o muzică 
înfiorătoare ! 

Bătrânul Petr intră în odaie şi domnişoara îl 
întrebă repede: 

— S'au pus caii la trăsură ? 

—- S'au pus, domnişoară, dar... nu cred c'o să fie 
cu putinţă să plecaţi în clipa aceasta. 

Sgomotul se apropia, cimpoaiele răsunau mai tare. 
— Ei sunt, prea cinstite doamne, zise Petr 
speriat, întinzând mâna dreaptă. 

— Cine? 

— Țăranii. Vin de la Klenec ; i-am auzit de 
departe. Ce urlete ! Şi au nişte măşti îngrozitoare. 
Cine ştie ce-or fi vrând ; în alţi ani, numai în 
miercurea păre- similor ieşeau călare ca să 
slujească prohodul postului mare, şi atunci 
rămâneau în satele lor. 

— Şi unde merg acum ? întrebă baroana. 

— Se apropie. Poate... poate că vin la noi, răs- 
punse bătrânul camerist, ciulindu-şi urechile. 

A doua uşă a camerei se deschise şi în pragul ei 
apăru faţa palidă şi pistruiată a lui Lamminger. 

— Veniţi aici; din camera aceasta îi puteţi 
vedea mai bine. 

Bătrânul Petr tresări, domnişoara se depărta re- 
pede de la fereastra la care se aflase şi alergă bu- 
curoasă în camera tatălui. Mama ei o urmă mai 
încet şi nu atât de curioasă. Numai bătrânul 
camerist rămase în odaie. Asculta cu luare aminte 
şi mormăia: 

„Aici se ascunde ceva, aici se ascunde ceva." 

În încăperea cealaltă, cabinetul baronului, 
doamnele stăteau la fereastră, iar în spatele lor, 
Lamminger. Se uitau cu încordată luare aminte în 
direcţia de unde se apropia ciudatul alai al lui 
Brychta şi al Poznaşului. În frunte flăcăi tineri, 
mari şi mici, sărind într'un picior, iar în urma lor 
un urs cu călăuzul său ; cim- poieri, apoi 
mascarale, Dracul şi Moartea pe cai, îndărătul lor 
Brychta şi Poznaşul călări, ţărani, flăcăi, femei, un 
convoi lung şi împestriţat. 

Domnişoara uită plimbarea. 

— Ah, Dracul... ce urit e! Iată şi Moartea... Şi 
colo, bavarezi şi evrei! 

Şi râse voioasă. Nici mama ei nu-şi putu reţine un 
zâmbet ; până şi faţa lui Lamminger se însenină. 
Iar în ochii săi apăru un surâs hain şi dispreţuitor. 
— Toate astea sunt pe socoteala procesului, zise 
el. Şi nătărăii se bucură înainte de a-i cunoaşte 
sfârşitul. 

— II vezi, tată, pe călărețul acela de paie? 
strigă domnişoara cu vioiciune. Ce tine În mână? 
— Da, da, adăugă mama ei; Îl văd şi eu... Ce-o fi 
asta ? Şi toţi se îndreaptă spre castel. 

Larma, chiotele şi strigătele răsunau acum în faţa 
castelului; mare mirare că nu se sparseră 
geamurile. 

— O ! exclamă domnişoara, acoperindu-şi cu 
mâinile urechile trandafirii. 

Un nor întunecat acoperi fata lui Lamminger, iar 
cuta dreaptă dintre sprâncene i se adânci. 

— Ce adunătură de netrebnici! izbucni el. Şi 
tocmai în fata ferestrelor... Asta o fac înadins. 

— Şi se opresc. Ce vor, pentru numele lui dum- 
nezeu ! exclamă doamna, întorcându-şi privirea că- 
tre soțul ei. 

Acesta însă, neauzindu-i parcă întrebarea, se uita 
ţintă la mulţimea care se oprise lângă iazul din 
faţa castelului. Doi chodeni ieşiră din rânduri, şi cu 
câteva lovituri sdravene date cu puternicele lor 
cekane, sparseră o bucată de ghiaţă de lângă mal, 
în vreme ce „călăreţul de paie", ridicat în scări, 
înălța spre castel uriaşul gârbaciu. Mulțimea se 
dădu înapoi şi în faţa călăreţului de paie apărură 
Dracul şi Moartea. 

— Spune-mi te rog ce este asta. Toti au amuţit 
deodată, îngăimă baroana, foarte neliniştită. 
Lamminger izbucni în râsul său tăios şi amenin- 
ţător, 

I— Îţi voi explica totul, draga mea. Ceeace vezi în 
mâna acelei gogoriţe de paie, este un gârbaci — şi 

mă inchipue probabil pe mine. lar dacă au tăcut, e 
fiindcă Dracul sau Moartea, da, Moartea, uită-te 
cum dă din mâini, le vorbeşte ceva... şi vedeţi, am 
ghicit bine, acum au dat gârbaciul pe seama 
Dracului şi Morţii. Acesta sunt prin urmare eu, au 
pus mâna pe mine şi mă bocesc în bătaie de joc... 
iar acum, ha- haha... 

Doamna scoase un strigăt, căci în clipa aceasta, 
afară, Dracul şi Moartea aruncară gârbaciul 
boieresc în iaz, făcând să ţâşnească apa drept în 
sus. Dar mai cumplit se înspăimântă baroana de 
înfiorătorul hohot de râs al soţului ei. II cunoştea 
prea bine şi o îngrozea paloarea care i se aşternu 
în momentul acesta pe fată. 

Câtva timp domni în încăpere o linişte chinuitoare; 
afară, în schimb, tiuitul celor nouă cimpoaie şi 
chiotele gloatei răsunau mai năpraznic. 

— Acum m'au înnecat! zise Lamminger cu 
răceală, neluându-şi ochii de la cei de afară. 
Sunetul înnăbuşit al cuvintelor sale trăda furtuna 
din lăuntrul său. 

— Acum Îmi cântă prohodul, rosti el după 
aceea, tinându-şi privirea aţintită asupra mulțimii, 
ca un șoim. 

Soţia şi fiica se uitau la el cu teamă şi nu îndrăz- 
neau să scoată o vorbă. 

— Aha, ne cunoaştem... Brychta, şi tu Ecl — ve- 
deţi, vă recunosc pe toţi. Cum ? şi Kozina ? Dece 
nu ? Te-am crezut mai deştept; în felul acesta vrei 
să câştigi ? Dar acum ajunge, liftă spurcată de 
ţărănoi. Alungaţi-i ! „strigă el, întorcându-se brusc 
de parcă ar fi voit să se repeadă afară. 

Soţia sa îl prinse de mână şi-l rugă să nu se ducă, 
căci sunt prea mulţi. 

— Numai derbedei ! 

— Dar sunt întărâtaţi. 

-— Sunt beţi. Cu câinii ar trebui să-i hăituesc ! 

În clipa aceasta intră Petr, bătrânul camerist, 
foarte speriat, spunând că cei de la cancelarie 
aşteaptă să li se poruncească ce să facă. 
Lamminger se stăpâni. 

— Viu eujos. 

— Se pregătesc de plecare, vesti scurt domni- 
şoara. 

Mama ei scoase fără voie un suspin de uşurare. 
Lamminger se întoarse către fereastră. Într'adevăr, 
Malaiul se puse în mişcare. 

— Nu se întorc. Se duc la Oujezd, zise doamna. 
— Se'nteiege, au fost poftiți de Kozina ! 
răspunse soțul ei ceva mai liniştit, dar cu o stranie 
lucire în ochi. 

Măsură de câteva ori încăperea, apoi se duse din 
nou la fereastră şi se uită afară. Mascarada se în- 
depărta pe drumul care ducea la nu prea 
depărtatul Oujezd; strigătele, chiotele şi 
cimpoaiele se auzeau din ce în ce mai slab. 
Doamnele se simțeau stingherite, turburate, şi ar fi 
dorit să plece. Dar nu îndrăzneau să-l supere pe 
Lamminger, care stătea încă la fereastră, dus pe 
gânduri, cu ochii la alai. Când se întoarse în sfârşit 
către soţia şi fiica sa, pe care părea că le uitase, le 
vesti că rămâne acasă şi că nu mai pleacă cu ele. 
După cele întâmplate, nici doamnele nu mai aveau 
poftă să facă plimbarea la târg; se temeau să nu se 
întâlnească pe drum cu aceşti ţărani în fierbere. 
Lamminger nu se lipsise de plimbare din pricina 
unor asemenea temeri, ci fiindcă avea ceva nou de 
lucru. Intrând în cancelarie, porunci să se 
vestească imediat, în scris, la Viena şi la Praga, 
cele întâmplate azi; în acelaş timp dispuse ca pe 
loc să se trimită chemări la Postrekov, Klenec şi 
Oujezd, precum şi lui Kozina, ca a doua zi să se 
înfăţişeze la castelul Trhanov. 

Între timp, doamna de Albenreuth liniştea pe fiica 
ei, care începuse să plângă. 

— Nici măcar de asta nu avem parte, oftă 
domnişoara, prăbuşindu-se mâhnită şi înfuriată în 
jilt- Ne lasă să ne prăpădim în mijlocul acestor 
sălbatici. 

îşi acoperi fata cu o batistă fină de dantelă, neti- 
nând seama de cuvintele mângâietoare ale mamei 
ei care, pregătită ca şi dânsa pentru plimbare, se 
apleca acum deasupra ei. Deodată însă doamna 
amuţi şi domnişoara îşi înălţă capul. 

— Tropot de cal, zise mama. Cineva a venit în 
goană mare; poate ştafeta pe care o aşteaptă tata. 
Străbătu încăperea până la uşa care dădea în ca- 
binetul lui Lamminger. 

— Aud vorbind; este cineva acolo. Am să-l 
întreb pe Petr cine a venit. Să fie ştafeta ? 

Dar înainte de a suna, intră chiar Lamminger, cu o 
scrisoare deschisă în mână. 

— A sosit în sfârşit! zise el cu o neobişnuită 
vioiciune. 

Soţia sa păru că nu pricepe. 

— A sosit ştafeta. 

— Logofătul ? 

— Nu, logofătul s'a îmbolnăvit pe drum. Ştafeta 
oficială. S'a terminat totul, s'a dat hotărîrea. Jalba 
chode- nilor a fost respinsă, comisia n'a 
recunoscut... 

— Aşa dar ai câştigat! 

— Exact. Astăzi s'au veselit pentru ultima oară 
ca oameni liberi. Dar şi asta le-o vom trece pe 
răboj. 

— Finu ştiu încă nimic ? 

— Nimic, şi nici prin minte nu le trece. Se simt 
în siguranţă, haha, şi au să cadă ca din nori! Ei, 
fata mea, mai eşti supărată ? 

Apropiindu-se de ea, o luă de braţ. 

— Acum nu trebue să vă mai temeţi de aceşti 
bădărani. îndată ce voi sfârşi răfuiala cu ei, îţi voi 
îndeplini dorinţa. Vom pleca la Praga. 

—  Şicâtva ţine asta ? 

S'ar fi putut sfârşi numaidecât, dar la Viena 
s'a făcut o greşeală, explică el întorcându-se către 
soţia sa. Cei de acolo nu ştiu ce se întâmplă în 
lume. Castelul chodenilor este încă trecut în 
scriptele lor. Şi poruncesc aici... 

Lamminger izbi cu degetul un pasaj din adresa ofi- 
cială. 

— ...ca hotărîrea comisiei imperiale să fie 
vestită chodenilor la castelul lor din Domazlice, 
haha ! Asta a fost odată, da, dar domnii aceştia să 
poftească să vadă acum ruinele acelea... Ce s'ar 
mai fi grozăvit chodenii, dacă ar mai fi fost al lor 
castelul ! Dar asta întârzie puţin lucrurile; pentru 
mai multă siguranţă va fi nevoie să li se vestească 
aici, la castelul nostru, ce minunat au câştigat 
procesul... 

Seara, când aprodul boieresc, întorcându-se de la 
Ou- jezd, credea că aduce o veste 
înspăimântătoare, nu-i veni să-şi creadă ochilor că 
ea îl lasă atât de rece pe stăpân. Intrase cu frică în 
cabinetul boierului, temân- du-se că furtuna care 
avea să se deslănţue negreşit, îl va mătura şi pe el. 
— Toţi şi-au bătut joc, înălțimea voastră, 
raportă el; erau ca nişte apucaţi. Dă- 

nţuiau, .săreau, şi cel mai de- şuchiat era Brychta 
din Postrekov. Nici n'am intrat bine, şi rog pe 
înălţimea voastră să mă ierte, căci ce era să fac., 
au început să râdă besmetic, şi câte mi-au auzit 
urechile, dar asta o păţesc acum de fiecare dată ; 
mai bine n'aş mai ieşi din odaia slujitorilor ; cum 
ajung în mijlocul lor, fac roată în jurul meu ca la 
urs. 

întrerupt şi cerându-i-se să vorbească cu şir, se 
întoarse la miezul raportului. 

— M'au batjocorit urît, dar mai rău este, 
înălțimea voastră, că îndată ce-am vestit porunca 
ce-aţi dat-o, ca mâine să se înfăţişeze aici la castel, 
s'a auzit un răcnet şi Brychta a sărit în sus ca o 
fiară şi a sbierat: „Drepturile noastre sunt la 
castelul din Domazliee 
Acum aprodul începu să se minuneze de stăpânul 
său. Se aştepta ca la cuvintele acestea să se 
deslănţue furtuna, dar Lamminger dădu doar din 
cap şi spuse: 

— Urmează. 

— Atunci, înălțimea voastră, s'a înfipt în fața 
mea Poznaşul, alde Ecl din Klenec, şi mi-a strigat: 
„Du-te şi spune stăpânului tău că n'are niciun 
drept să ne cheme. Claca s'o ceară cui vrea ; noi 
n'avem nicio îndatorire faţă de el". Asta a spus, 
înălţimea voastră, a început apoi să râdă şi a zis: 
„Vrea poate să ne mulţumească pentru tevatura de 
azi ? Sau i-a părut rău de gârbaci ? L-am 
înmormântat, nu mai e nicio nădejde !" Şi la 
vorbele astea au început din nou să râdă şi să 
strige, şi, ca viespele s'au năpustit asupra mea. 
Aprodul tăcu uimit. Pe faţa stăpânului nu se citea 
nici acum nimic ! Nicio furtună. Zâmbea doar 
ciudat. 

— Dar Kozina ce spunea ? întrebă el deodată. 

— Peel, înălţimea voastră, nu l-am văzut acolo. 
Abia acum începu să se mire stăpânul. 

— Asta nu se poate! exclamă el. Nu te-ai uitat 
bine. 

M-— Ba să mă iertaţi, înălţimea voastră, am şi 
vorbit 

cu el. 

— Unde? 

— Acasă, adică la el; a trebuit să-i vestesc şi lui 
porunca înălțimii voastre şi deaceea m'am dus la 
răzeşia lui, că poate îl voi găsi acolo, şi l-am găsit. 
— Şi ce-a spus? 

— Stătea la masă cu nevasta. Ea s'a speriat 
grozav, asta am văzut-o bine ; dar el s'a ridicat şi 
m'a întrebat ce vreau. I-am spus să vină la castel, 
la înălţimea voastră, iar el: „Dece ? Ce să caut 
acolo ?" Aşa cum vă spun, nimic mai mult. Îi 
răspund că nu ştiu, şi atunci el, că dacă nu ştie 
pentruce, nu vine. Când aud asta, încep să tremur, 
stau, aştept, că poate s'o răzgândi, şi atunci el, că 
ce mai stau.' De când sunt n'am pomenit ceeace 
oamenii aceştia astăzi... 

— Destul! 

Cu vorba asta, Lamminger îi reteză şuvoiul. Nu 
mai zâmbi ca adineaori, ci se încruntă. 

Aprodul continuă însă să se frământe de mirare că 
boierul îl ascultase atât de liniştit, şi din uimirea 
aceasta nu mai ieşi toată seara. 

Era ziua de lăsata secului şi intregul Oujezd, ca tot 
ţinutul chodenilor, fremăta de cea mai sgomotoasă 
veselie. Numai Kozina era abătut. Alaiul acela 
pentru batjocorirea boierului din Trhanov îi 
stricase tot cheful. Bănuia că nu va avea urmări 
bune. Ce uşuratici sunt oamenii! Cu asemenea 
năzbâtii nu fac oare rău tuturor acelora care 
muncesc din greu şi se chinuesc atât de cumplit ? 
Cugetul său nu se însenină nici în zilele următoare. 
Aprodul nu mai veni să spună dece fusese chemat 
la castel, şi Kozina nu se prezintă, cum nu se 
duseră nici şoltuzii'care se pomeniseră cu aceeaşi 
chemare. În adevăr ciudat! Nimeni de la castel nu-i 
pofti încă odată, nici ca să se înfăţişeze şi nici ca 
pedeapsă pentru nesupunere ; nimeni nu pomeni o 
vorbă despre asta, şi nici despre alai, din pricina 
căruia fuseseră chemaţi la castel, aşa precum 
presupuneau cu toţii. Abia după câteva zile de la 
aceste întâmplări, când şoltuzului Syka îi fu adusă 
o scrisoare din târg, faţa gânditoare a lui Kozina se 
însenină. Scrisoarea era din Viena şi venea de la 
vechilul Straus care vestea că lucrările comisiei au 
început şi că peste foarte puţin se poate aştepta un 
răspuns bun. Un răvaş cu cuprins asemănător şi cu 
câteva rânduri însoţitoare ale lui Just primi şi 
bătrânul Hruby din Drazenov. E adevărat că 
amândouă scrisorile erau scrise mai demult şi 
ajunseseră mai târziu decât deobicei ; din cauza 
drumurilor rele şi viscolelor, toate legăturile — şi 
aşa destul de neprielnice — se îngreunaseră şi mai 
mult. În schimb, la castelul Trha- nov sosiră în 
ultima vreme câteva ştafete iuți, călări, şi altele 
plecară de aici, tot călări; şi toate cu aceeaşi ţintă : 
Viena. 

Hanka Kozina se ruga şi la culcare şi la sculare, ca 
dumnezeu să grăbească toate acestea şi să le ducă 
la bun sfârşit. De dragul bărbatului ei rostea 
aceste rugăciuni. Ea îl înţelegea mai bine decât 
toţi, vedea că nu mai este acelaş, că nu-i mai era 
aminte de mai nimic, că gândurile sale roesc 
necontenit numai în jurul nefericitei judecăţi. Ea 
băgă de seamă că Jan nu mai are pace, că aşteaptă 
ceva cu înfrigurare, că este adesea dus pe gânduri 
şi merge mai des să stea de vorbă, dar nu în casa 
singuratică a cimpoierului, ci mai mult ia Svka şi la 
bătrâna sa mamă, ba chiar şi la bătrânul unchi din 
Drazenov, adică la aceia care erau mai îngrijoraţi 
de judecată. Nici măcar răzeşia nu-l mai însufleţea 
ca înainte, iar pe ea, ba chiar şi copiii, îi uita cu 
totul. Şi doar ei îi erau cei mai dragi! Cu durere îşi 
amintea de timpurile când stătea lângă ea, şi ce 
frumos vorbea despre una şi despre alta, dar mai 
ales despre copii, şi de câte ori şuguia cu ei... lar 
acum ? Cum să nu se roage, ca dumnezeu să 
grăbească toate acestea şi să le ducă la bun 
sfârşit! 

AstFel se scurgea o zi după alta şi trecură săptă 
mâni. Soarele începu să dea mai multă căldură, iar 
în lunci se topea zăpada. Livezile erau încă cenuşii, 
dar drumurile se uscau, iar în apropierea 
mesteacănilor, în partea dinspre soare, mijeau 
primele firişoare de iarbă. Pavel aducea mamei 
sale mâţişori tineri de salcie, iar din grădină 
bănuţei, şi brânduşe. Şi iată că într'o zi, spre 
seară, Kozina se întoarse 'acasă într'o fierbere neo- 
bişnuită. 

Hanka răsuflă din adâncuri când auzi vestea ce-o 
aduse. Syka primise de la dregătoria din Plzen 
înştiinţarea că la castelul Trhanov va veni 
hatmanul ținutului, ca să aducă la cunoştinţa 
locuitorilor din satele chodene hotărîrea de la 
Viena cu privire la pâra lor. Poimâine să se 
înfăţişeze cu toţii acolo. 

Ce nesfârşite au fost ceasurile dinaintea acestei 
zile însemnate şi ce lungă noaptea dinaintea ei ! 
Nici Hanka n'a dormit bine. Cea dintâi pe picioare 
a fost bătrâna Kozina. Mai îndelung decât deobicei 
a înge- nunchiat lângă laviţa de la fereastră şi s'a 
rugat, iar când apoi feciorul ei a plecat, l-a 
petrecut cu Hanka până în faţa porţii, urându-i din 
inimă să se înapoieze cu o veste bună şi 
îmbucurătoare. S'a uitat multă vreme după el cum 
se ducea să-l ia de acasă pe Syka ; bucuroasă l-ar fi 
urmat la Trhanov, dacă femeile ar fi avut ce să 
caute între bărbaţi. Bătrâna era însă voioasă, căci 
feciorul ei plecase cu încredere, întemeindu-se pe 
hrisoavele lor, pe buna dreptate şi pe ştirile de la 
Viena, care dovedeau că această mirodenie 
prețioasă n'a pierit încă şi care totodată asigurau 
că Lamminger nu poate ieşi biruitor. 

— Chiar azi vom fi slpbozi ! zise bătrâna 
chodeană, întorcându-se cu Hanka în casă. 

— Să dea cel-de-sus! răspunse răzeşița, 
suspinând în sinea ei. 

Glasul unei presimţiri rele n'o lăsa să se bucure cu 
atâta încredere de întoarcerea bărbaţilor. 
Dimineaţa era neînchipuit de frumoasă. Sub bolta 
înseninată a cerului, în înălţimi, deasupra 
ogoarelor castanii şi holdelor verzi, suia cântecul 
ciocârliilor. Soarele strălucea şi în razele sale 
călduţe se încălzea bătrânul Pribek, tatăl lui Matej, 
tot cu şuba pe el, şe- zând în grădin? dindărătul 

casei. De jur-imprejur şi in sat, linişte. Aproape toţi 
bărbaţii plecaseră la castelul blestemat din 
Trhanov, de unde veniseră atâtea asupriri şi atâtea 
suferinţe pentru ei şi părinţii lor. Astăzi o să fie 
poate altfel. Asta o nădăjduiau toţi. Numai Matej 
nu spusese nimic când pornise la drum. Bătrânul 
său tată chibzuia din zori ce treabă au să facă 
acolo" şi cu ce veste se vor întoarce. Toţi erau plini 
de încredere, mulţi mergeau chiar la sigur — să 
dea dumnezeu ; oare pentru acest lucru să fi 
apărut pe cer steaua aceea cu coadă ? 

Unchiaşul îşi înălţă capul îngândurat. 
Manka venea săltând din casă. Schimbă câteva 
cuvinte cu bunicul, apoi dădu fuga mai departe, pe 
dâmbul dindărătul gospodăriei, ca să privească în 
zare ; dar nu se uita decât într'o singură parte, 
spre castelul Trhanov, unde plecase tatăl ei, şi 
împreună cu el cei doi din Pocinovice, care 
trecuseră mai întâi pe la dânşii. Cu o clipă mai 
înainte, întrebase pe bunicul ei cât crede că o să 
ţină adunarea de la castel şi când o să se întoarcă 
oamenii de acolo; iar acum se şi uita, 
nerăbdătoare, dacă nu vin ; trecu repede prin 
grădină, pe lângă bunicul cufundat în gânduri, şi 
se duse în casă, ca să deretice şi să pregătească 
totul. Va veni bătrânul Serlovsky, şi după cum i-a 
şoptit feciorul său azi dimineaţă, înainte de a pleca 
împreună cu ceilalţi la castel, va veni s'o ceară. 
Astăzi va fi logodnică, iar după seceriş... sfinte 
dumnezeule... ah, de-ar fi odată nevasta lui ! 
Rămase nemişcată şi se opri din lucru, 
îngândurată, cu fruntea senină, iar pe buze îi 
înflori un zâmbet la gândul acesta atât de frumos. 

La ora aceasta, tânăra domnişoară 
Lamminger alerga din grădina castelului în 
camera ei. Minunat era să te plimbi aici pe aleele 
presărate cu prundiş, printre tufişurile care ici şi 
colo se acoperiseră cu o pojghiţa de verde tânăr, 
sub copacii, ale căror crengi erau doldora de 
muguri. Dar liniştea dimprejur începu să fie 
turburată de gălăgioşii oaspeţi. Râsete de bărbaţi, 
voci groase se auzeau afară, îndărătul zidului 
grădinii, în faţa porţii castelului şi de jur-împrejur. 
Domnişoara se sperie aproape, când îşi aruncă 
ochii deasupra tufişurilor. Peste tot dulămi de 
dimie albă, peste tot numai pălării largi, negre. 

Unde te uitai, mişunau chodeni, tineri, 
vârstnici şi sbârciţi, numai bărbaţi spătoşi, cu ochii 
scăpărători, cu faţa vajnică, cu părul lung şi de 
culoare închisă că- zându-le pe umeri. Veniseră în 
număr mare, din întregul ţinut al c'nodenilor, la 
chemarea hatmanului de ţinut. Fiecare dorea să 
audă cu urechile sale hotărîrea 
Jela Viena, această veste îmbucurătoare. Stăteau 
în pâlcuri mai mari sau mai mici, după vârstă, 
cunoştinţe 

sate. Cei mai mulţi erau din Klenec, 
Postrekov şi Oujezd ; până şi mai îndepărtatele 
Kycov, Lhota şi Po- cinovice trimiseseră pe mai toti 
bărbaţii. Ceata cea mai mare şi cea mai gălagioasă 
răsărea ca o pată albă la marginea aleei de tei, în 
jurul lui Brychta din Postrekov şi al lui Ecl 
Poznaşul. 

Lângă poartă, la capătul curţii castelului, 
stătea îngândurat, cu părui alb, Krystof Hruby, 
alături de nepotul său Kozina şi de alti câţiva 
ţărani mai vârstnici. Toti se uitau înăuntru, spre 
cancelarie, unde se dusese Syka să lămurească 
lucrurile. Lamminger ceruse ca hotărîrea să fie 
citită în cancelarie, iar logofătul care cu câteva zile 
înainte se înapoiase însănătoşit, venea să aleagă 
pe chodenii care puteau fi primiţi în cancelarie. 
Dar ţăranii erau împotriva acestei măsuri. 

— Dece ne-ati mai chemat ? strigau ei. 
Toti am înaintat jalba, toti vrem să auzim. 

Vuietul şi zarva din jurul castelului amuţiră 
deodată şi vorba conteni până la cele mai 
îndepărtate pâlcuri. În poartă apăruse pletosul 
Syka, şi rotindu-şi cekanul ca să facă linişte, strigă 
cu glas puternic şi răsunător : 

— Domnul hatman al ținutului va 
rândui lotul cum trebue. Apropiati-vă ; cu toții în 
curte! 

Ca o pală de vânt care ar fi început să sufle 
din senin, ca un puhoi stăvilit care s'ar fi năpustit 
deodată din zăgaz, chodenii părăsiră pe dată 
locurile lor şi se revărsară ca un fluviu, prin poarta 
boltită, în curtea castelului; în fruntea tuturora, 
Brychta din Postrekov, al cărui glas răsuna 
pătrunzător şi în vuietul de acum. Peste puţin, 
curtea boierească era înţesată ; şi pretutindeni se 
vedeau numai dulămile albe ale chodenilor. Om 
lângă om, o pălărie largă lângă altă pălărie largă, 
ici-colo câte o căciulă, ici-colo sclipirea câte unui 
cekan ferecat. În fata cancelariei de la primul cat, 
se aflau în frunte şoltuzii, Kozina şi, ceva mai 
departe în spatele său, Matej Pribek, răsărind 
deasupra tuturora ca un stejar în mijlocul pădurii. 

Toate privirile erau îndreptate spre 
cancelarie, de unde aveau să primească însemnata 
veste. Cei mai mulţi erau voioşi, căci Lamminger 
nu slăbise în niciun fel asigurarea vechilului vienez 

şi a lui Just, nu lăsase să străbată nicio vorbuliţă in 
legătură cu hotărîrea curţii, pe care el o cunoştea 
demult. Aşteptase până când sosi de la Viena 
încuviințarea ca verdictul să fie anunţat chodenilor 
nu la fostul lor castel din Domaz- lice, ci la castelul 
său din Trhanov. 

În mulţime numai puţini aveau cugetul umbrit de 
îndoieli, dar ei nu îndrăzneau să mărturisească 
gândul lor celorlalţi chodeni plini de voie bună şi 
de încredere, însuşi „vechilul" Syka se minuna 
dece nici Straus şi nici oamenii trimişi la Viena nu 
le dăduseră nicio veste despre această hotărîre. 
Dar Kozina îi risipi nedumerirea, amintindu-i că 
dregătoriile şi boierii au mijloace mai repezi de 
trimitere a veştilor şi legături mai bune decât ei. 
îndată vor afla însă totul. Larma din curte încetase 
şi totuşi un zumzet de glasuri înnăbuşite se 
resfrângea încă de pe zidurile castelului boieresc. 
Apoi amuţiră mai mulţi — şi acum, iată! Un slujitor 
deschise o fereastră a cancelariei, una, apoi încă 
una, iar în cea din dreapta se ivi un om cu o 
perucă lungă, cârlionţată, îmbrăcat cu un surtuc 
negru şi ţinând în mână un sul; îndărătul lui apăru 
încă unul, care trecu la dreapta sa. Poartă o 
perucă la fel, dar surtucul îi străluceşte de fireturi. 
Este Hora, hatmanul de ţinut. Pălăriile largi 
flutură, chodenii îşi arată respectul faţă de x 
dregătorul împărătesc şi-şi descoperă capetele. În 
clipa aceasta, la cealaltă fereastră, apăru 
Lamminger. Matej Pribek zări zâmbetul său hain 
când îşi îndrepta ochii cenuşii asupra marei 
mulţimi de chodeni, care toţi, toţi îl urau. 

Linişte adâncă. Hatmanul ținutului făcu un semn 
cu mâna şi anunţă că aduce hotărîrea judecății cu 
privire la jalba înaintată de chodeni, că vorbeşte în 
numele măriei sale împăratul şi că deaceea se 
cuvine ca vestirea să fie ascultată în tăcere şi cu 
smerenie, iar cei de faţă să aibă purtarea cuvenită. 
Apoi se întoarse către ajutorul său, care desfăşura 
diresul pentru a începe să-l citească. Kozina simţea 
că inima îi bate să-i spargă pieptul. Toţi ceilalţi îşi 
ţineau răsuflarea şi nu îndrăzneau nici să 
clipească. 

Slujbaşul începu să citească. Diresul arăta pâra 
chodenilor şi alcătuirea comisiei, lucruri cunoscute 
de toti şi care nu puteau potoli nerăbdarea aţâţată 
şi arzătoare a ascultătorilor. Nimeni nu mai avea 
pace, fiecare voia să audă în sfârşit hotărîrea. Şi 
iată... acum ! Ca fulgerat de o scânteie, fiecare din 
adunare svâcni în clipa aceasta. 

— „Privilegiile şi drepturile chodenilor sunt 
stinse demult, şi întrucât în anul 1668 au fost 
supuşi cu toată străşnicia unui perpetuam 
sitentium, adică tăcerii veşnice, iar ei, neluându-o 
în seamă, au cutezat să ceară din nou suszisele 
privilegii şi drepturi, au meritat ca pentru această 
îndărătnică şi îndrăzneață faptă să fie supuşi la 
gloabă grea şi la aşişderea pedeapsă. Cu toate 
acestea li se dă iertare, dar cu nestrămutat 
legământ din parte-le ca niciodată să nu se mai 
întrunească şi să uneltească în taină şi nici să nu 
mai ticluiască sau să trimită jalbe, pâre sau plân- 
geri în legătură cu aceste aşa-zise drepturi" 
În timpul citirii se aşternuse o linişte adâncă, tot 
mai grea şi tot mai apăsătoare pe măsură ce 
înainta. Gloata părea lovită de trăznet. Ici-colo, 
câte unul se întorcea, nici ca să bagi de seamă, 
către vecinul său, dar fără a scoate o vorbă, priviri 
mute se încrucişau. În primul moment nu putură 
îngăima niciun cuvânt. Asta era cu neputinţă ! Aşa 
ceva să li se trimită ? Slujbaşul citi până la capăt 
nimicitoarea hotărîre şi tăcu o clipă. În mulţime, o 
linişte şi mai adâncă, până când din fundul unei 
inimi înşelate, jignite, răscolite, se ridică în tăcerea 
de plumb un glas ca de tunet: 

— Asta nu-i adevărat! 

întâia răbufnire de vânt înaintea furtunii. Şi pe 
dată se deslănţui un vuiet de strigăte, fierberea 
chodenilor trădaţi şi asmuţiţi. Cuvintele acelea 
cuprinseseră totul! Şi urletele de acum erau 
răspunsul dat de chodeni hatmanului de ţinut, erau 
încuviințarea ce-o dădeau aceluia care strigase 
cuvintele. Şi acesta era Kozina. El ieşi din mulţime 
şi se opri în faţa ferestrei. Cu fruntea sus, cu ochii 
cutezători şi plini de văpăi îndreptaţi asupra 
hatmanului de ţinut, începu să vorbească. 

îndată ce văzură aceasta, chodenii îşi domoliră 
glasurile şi amuţiră apoi de tot. 

— Asta nu-i adevărat, nu poate fi 
adevărat ! strigă Kozina. Dacă ar fi adevărat ce-ati 
citit, dacă n'am mai avea drepturi şi îngăduiri, 
împăratul ar fi spus aceasta trimişilor noştri de la 
Viena. Dece s'a alcătuit comisia dacă drepturile 
noastre nu mai sunt bune ? 

Lamminger tresări de parcă l-ar fi muşcat o 
viperă, se aplecă din fereastră, dar se retrase 
numaidecât, căci un strigăt îngrozitor al mulţimii 
de jos îl ţintui pe loc. 

— Adevărat, adevărat! se auzea din 
această volbură vijelioasă de glasuri nedesluşite şi 
vrăjmaşe. 

=- Dar asta ne-ar fi scris-o şi ai noştri ! 
strigă Ecl, adresându-se chodenilor. 

Trecu un timp până când se potoli puţin 
gălăgia şi hatmanul ținutului putu să vorbească. 

— Care din voi a înaintat jalba ? strigă 
el de la fereastră mulţimii de jos. 

— Noi toți! Eu ! Eu ! Toți! răspunseră 
chodenii într'un singur glas. 

Părea că o vijelie ridică valuri furtunoase în 
această mare de oameni. Ici-coîo începură să se 
adune pâlcuri şi cete în jurul celor mai nestăpâniţi. 
Dar hatmanul izbuti totuşi să mai ia odată 
cuvântul. El îi preveni şi-i îndemna să se 
liniştească, arătându-le că altminteri îşi fac numai 
rău, după cum spre paguba lor au fost cele ce i-au 
căşunat stăpânului lor, baronul de Albenreuth, 
atunci când au vânat fără voie în pădurile sale, 
când s'au împotrivit de a mai face clacă, când n'au 
mai vrut să plătească dările, când i-au bătut sluj- 
başii, ba ceva mai mult, când şi-au pierdut cu totul 
sărita şi l-au batjocorit într'un chip atât de 
nelegiuit pe prea-cinstitul lor stăpân. 

Râsete grosolane din câteva gâtlejuri fură 
răspunsul dat hatmanului. Acesta nu-şi pierdu însă 
cumpătul şi strigă cu glasul mai ridicat: 

— Atât de departe ați mers, încât 
stăpânul vostru nu se mai simte în siguranță 
printre voi şi a trebuit să ceară oaste pentru 
apărarea sa. 

Urlete sălbatice îi întrerupseră din nou 
vorbirea. 

— împotriva noastră ? Unde este ? Unde este 
oastea ? 

— Oaste împotriva noastră ! Să tragă în noi! 
răspunse din curte o larmă turbată. Oaste 
împotriva noastră ! Hingherul! 

În aceeaşi clipă, deasupra talazurilor acestei mări 
înfuriate de oameni, fulgerară cekane, întâi unul, 
apoi încă unul, peste puţin o pădure întreagă de 
cekane, care se roteau deasupra capetelor, 
amenințând fereastra lui Lamminger. Dar aici nu 
mai era nimeni. 

Lamminger se făcuse nevăzut. 

— În numele măriei sale împăratul! strigă 
hatmanul de ţinut. 

Dar trebui să repete acest strigăt şi să mai aştepte 
puţin până când glasul său putu să răzbată. 
Oastea împotriva voastră a şi fost încuviinţată, dar 
trimişii voştri de la Viena au rugat la curte să nu 
fie trimisă. 

— Cine i-a împuternicit? strigă Ecl Poznaşul. 

— Au iscălit jalba vechilului vostru. 

— Pehlivanul ! Nu l-am rugat noi. A fost sfăntuit! 
— Sfăntuit ! Sfăntuit! strigară şi alții din 
mulțime. 

— E treaba voastră, dar eu vă sfătuesc cum e 
mai bine. Supuneti-vă, faceți ce trebue să faceți. E 
poruncă de sus ca în fata mea să vă legați prin 
jurământ fată de boierul vostru, domnul de 
Albenreuth, că-i veti da ascultare şi supunere de 
iobagi. Numai atunci veti fi iertaţi. 

Nu sfârşi de vorbit, nu mai avu putinţa. Un potop 
de glasuri sălbatice îl buimăci până şi pe inimosul 
dregător. 

— Mai avem încă hrisoave ! strigă Ecl Poznaşul 
hatmanului de la fereastră. 

Iureşul chodenilor devenea tot mai vijelios. 

— Nu jurăm ! Nu vrem să jurăm! Nu trebue să 
jurăm ! se auziră strigăte asurzitoare din puhoiul 
de oameni. 

Şi un glas de tunet răsună deodată: 

— înainte ! Pe Lomikar ! 

Era glasul lui Matej Pribek, şi, în clipa următoare, 
izbucniră în toată curtea strigăte: 

— înainte ! Pe el! Pe Lomikar! Stâlciţi-l ! Orno- 
rîtți-l ! 

Şi o pădure de cekane flutură deasupra capetelor. 
Hatmanul încercă să mai vorbească odată. Ajutorul 
său, tremurând de frică, se uită speriat la el şi-l 
rugă smerit să nu se pună în primejdie şi să-l cruţe 
şi pe dânsul. În spatele lor apăru Lamminger ca o 
stafie şi-l rugă pe hatman să-i lase pe aceşti 
răsvrătiti în plata domnului. Cei de jos îl văzură pe 
Lamminger mişcân- du-se la fereastră ; viforul de 
glasuri sălbatice se înteţi: şi în aceeaşi clipă Matej 
Pribek, Brychta din Postrekov, tânărul Serlovsky şi 
mulţi alţii se repeziră cu cekanele ridicate spre 
uşă, ca să pătrundă în castel. Dar mai înainte ca ei 
să fi ajuns acolo, pe treptele din fata uşii se înfipse 
Kozina şi în fata lui, unchiul său Krystof Hruby, 
şoltuzul din Drazenov. Ca să apere mai bine uşa, în 
dreptul căreia se afla, bătrânul se sui pe trepte 
alături de nepotul său Kozina, care stătea mai sus. 
Fata vajnică a bătrânului chodean era purpurie, iar 
ochii săi fulgerau. N'avea pălărie şi părul lung şi 
alb ca neaua îi cădea pe umeri. Clipa aceasta 
hotărîtoare îi dădea vigoare şi mlădiere. Se înălţă 
ca un flăcău, strânse cekanul în mâna dreaptă şi 
săgetă cu privirea ceata care năvălea spre uşă. 

— Niciun pas mai departe ! strigă el. 

Glasul şi infăţişarea neinduplecată a bătrânului 
chodean tintuiră pe loc până şi pe Matej Pribek 
împreună cu cei din urma sa. 

W— Ce vreţi ? striga bătrânul. Să ucideţi ? Sunteţi 
cho- deni sau ucigaşi ? Aşa vreţi să vă dobândiţi 
drepturile ? 

Iar Kozina strigă: 

— Stăpâniţi-vă, oamenii lui dumnezeu ! Nu s'a 
sfârşit încă totul. Vom afla dacă este adevărat ce ni 
s'a citit aici. Ne-o vor spune cei de la Viena. 

— Şi avem încă dreptul la o nouă judecată ! 
întregi „vechilul" Syka, repezindu-se pe trepte, 
alături de Kozina. 

.Cekanele ridicate străluceau. Se apropiará şi 
chodeni mai paşnici, mai chibzuiți; cuvintele lui 
Kozina şi ale lui Syka găsiseră răsunet la mulţi. 

— Dacă Hruby şi Kozina n'ar fi fost aici, Lomikar 
n'ar mai Fi în viață! strigă Brychta, înconjurat de 
sătenii săi pe care căuta să-i domolească. 

— Şi ar fi linişte deapururea ! adăugă glasul 
cuiva. 

Matej Pribek, alb la faţă, oţărit de vecinii prea 
potoliţi şi grijulii, îndreptă asupra lor privirile sale 
scăpărătoare de mânie, îşi schimonosi gura şi zise: 
— Grozav aş vrea să văd cum o să vă 
răsplătească Lomikar pentru moleşea,la voastră. 
Sgomotoşi, răcnind, întărâtați peste măsură, cho- 
denii sbucn'iră ca un roi de albine din curtea 
castelului. Amestecul de glasuri nestăpânite 
clocoti încă multă vreme în față conacului 
boieresc, şi blesteme mânioase şi îngrozitoare erau 
svârlite împotriva lui Lamminger; chodenii nu-l 
uitau însă nici pe vechilul Straus, despre care erau 
încredinţaţi că se lăsase sfănţuit pe socoteala lor. 
Câtva timp vânzoliră furtunos această părere, 
spunându-şi cugetul ; din ce în ce mai 
înfierbântaţi, din ce în ce mai pătimaş. 
Frământarea nu conteni nici după ce gloata se îm- 
părţi în cete mai mici şi se risipi în toate părţile, 
spre satele lor. 

Vorbeau şi urgiseau, şi fiecare ceată ducea cu ea 
duşmănia şi ura împotriva stăpânului, şi 
pătrunzând în sate, ea creştea şi se întindea pe 
toate meleagurile ținutului chodean, atât de crunt 
înşelat. 5 
Furtuna de la castelul Trhanov s'a potolit. În curte, 
pe săli, peste tot, linişte adâncă; poarta şi toate 
uşile, încuiate. Bătrânul camerist Petr îşi veni în 
sfârşit în fire ; murise de frică până la plecarea 
învrăjbiţilor săteni. 

Boierii se aşezară azi foarte târziu la masă, dar nu 
mâncară cu poftă, nici ei, nici oaspeţii lor, 
hatmanul de ţinut şi ajutorul său. Hatmanul îşi 
arătă admiraţia pentru curajul baroanei care, în 
acest iureş de vrăjmăşie, avusese curajul să 
rămână aici cu domnişoara. Doamna Lamminger 
nu desvălui, bineînţeles, adevărul, fiindu-i teamă 
de soţul ei. Acesta răspunse pentru dânsa : 

— N'a vrut niciodată să mă creadă ce neam rău 
de oameni este acesta, şi ce sfruntat. Am vrut să 
aduc oaste aici, dar ea s'a rugat să nu merg atât de 
departe. 

Tot ce-am întreprins în privinţa aceasta, a fost fără 
voia ei ; îmi pare rău că înalta ocârmuire n'.a 
binevoit să satisfacă cererea mea. Astăzi aţi văzut 
şi dumneavoastră, domnule hatman, că în cererile 
şi arătările mele am spus numai adevărul. Aici nu 
suntem siguri de viaţa noastră. Pe soţia şi pe fiica 
mea trebue să le trimit de aici, iar dacă aş pleca şi 
eu, ce se va întâmpla cu gospodăria mea ? Dacă 
acum îşi îngădue asemenea neobrăzări şi mi-au 
căşunat atâtea pagube, ce-ar fi dacă n'aş mai sta 
eu aici ? Şi dacă rămân, cine răspunde c'o să-mi 
mai revăd vreodată pe ai mei? ! Cred că înalta 
ocârmuire este datoare să mă apere. De oaste este 
aici neapărată nevoie. Cred că-mi daţi dreptate. 
Este vorba de o pildă şi de urmări. Dacă cei de aici 
vor fi lăsaţi să-şi facă de cap, ce se va întâmpla în 
alte părţi ? Nu se vor răscula oare toţi ? Acum ar 
ajunge o sotnie; mai târziu ar avea de furcă mai 
multe regimente. Ca acum treizeci de ani ! 

— Am crezul la început că se poate dobândi 
ceva cu vorbe paşnice, răspunse hatmanul Hora. 
Astăzi însă au întrecut măsura; autoritatea 
stăpânirii nu poate îngădui ca asemenea lucruri să 
se mai întâmple cândva. 

— După părerea mea, cel mai bun lucru ar fi să 
li se ia capii, pe cei mai îndârjiți uneltitori. 

— li cunoaşteţi pe toți ? 

— În primul rând, Just din Domazlice ; dar mai 
primejdios este răzeşul din Oujezd, Kozina, care 
s'a încumetat azi să răspundă atât de sfruntat. 

— Îi cunosc din arătările domniei voastre. Pe 
cinstea mea, un om foarte inimos ; ce iscusit a ştiut 
să vorbească, şi nu fără judecată. 

— Tocmai deaceea este cel mai primejdios 
dintre toţi. Are darul vorbirii. Dacă va voi el, şi 
sunt sigur că va voi, totul va începe de la capăt. 
Dar dacă va sta la iăcoare, fierberea celorlalţi se 
va potoli repede. 

— Poate că s'a potolit chiar azi, întâmpină 
hatmanul de ţinut. Nu cred să mai aibă curaj şi 

indrăzneală după ce-au auzit hotărirea 
împărătească. Dar dacă ar fi să facă totuşi cea mai 
mică mişcare, voi cere chiar eu la Praga să vi se 
trimită oaste. 

— Atunci peste foarte puţin timp vor zângăni aici 
săbii şi paloşe, răspunse Lamminger cu un zâmbet, 
turnând mosafirilor vin auriu într'o cupă verde de 
sticlă. Şi atunci n'au să mai vină dumnealor cu 
Dracul şi cu Moartea să înnece gârbaciul boieresc, 
o să le piară avântul şi n'or să mai găsească atâtea 
chichiţe ca să nu vină la arat. 

Toţi cei de la masă înţeleseră la ce ţinteşte, şi se 
dumiriră ce necaz îl roade şi-l întărită pe baronul 
de Albenreuth, de-i aprinde ochii de ghiaţă numai 
când îşi aminteşte de el. 

XVII 

Manka Pribek făcuse casa oglindă şi pregătise cele 
de trebuinţă, ca la sosirea oaspeţilor totul să fie 
fără greş. Era bucuroasă, cânta cu voioşie un 
cântec vesel, iar când de afară se auzi un strigăt că 
se întorc ţăranii de la Trhanov, dădu fuga în 
bătătură. Veneau într'adevăr, şi tatăl ei era printre 
dânşii... dar singur. Manka nu intră numaidecât la 
g După datină, cei de la Pocinovice trebuiau să 
vină la logodnă singuri, chipurile pe neaşteptate. 
Dar când văzu fața tatălui, iar el îşi îndreptă ochii 
asupra ei, Manka fu străpunsă de o presimțire rea 
şi voioşia ei se înnegură. Matej Pribek era foarte 
îndârjit. Fiica sa nici nu îndrăzni să-l întrebe ce 
are, iar când bătrânul său tată îl iscodi ce ispravă 
au făcut, Matej îi răspunse scurt şi se duse apoi pe 
tăpşan, ca să nu fie nevoit să audă şi să spună ce 
s'a întâmplat la castelul Trhanov. Când mai târziu 
Manka a aflat totul de la vecini, te miri cum de 
n'au podidit-o lacrimile. Zădărnicită, cererea în 
căsătorie ! 

Desigur că cei din Pocinovice n'au să mai vină azi. 
Bunicul, părând a şti şi el ceva şi uitând de 
logodna şi căsătoria fetei, şedea lângă butucul 
necioplit, cu mâinile împreunate, cu capul în piept, 
şi repeta mereu cu glasul coborit: 

— Steaua eu coadă ! Steaua cu coadă ! 

În acest timp, în livada singuratică, nepoată-sa nu- 
şi putea stăpâni plânsul. Dar nu erau numai lacrimi 
de mâhnire, ci şi de mânie. N'ar fi fost fiica lui 
Matej Pribek dacă în obida ei nu şi-ar fi adus 
aminte că vinovat de această suferinţă este boierul 
din Trhanov, pe care numai de blagoslovit nu-l 
blagoslovea. Doar o rază de bucurie o însenină, şi 
aceasta în clipa când pe neaşteptate apăru tânărul 
Serlovsky. Se .abătuse pe la ea, în grabă, ca s'o 
lămurească dece nu mai poate veni astăzi, cu tatăl 
său, şi ca să-i povestească ce s'a întâmplat. Ochii 
chipeşului flăcău scăpărau scântei când vorbi de 
viclenia lui Lamminger şi arătă cum Kozina, cu 
Hruby şi Syka, îi opriseră să facă seama călăilor 
boiereşti. 

În clipele acestea, spuse el, se uitase pe sine, 
uitase şi fericirea care-i fusese zădărnicită. 

— Abia când am plecat de la castel, mi-am adus 
aminte că fusesem înţeleşi să venim la voi. Dar pă- 
rinţilor noştri nu le era gândul la aşa ceva. „O s'o 
amânăm, au spus ei. Ce bucurie poate fi azi când 
toţi suni atât de mâniaţi!" 

Manka nu răspunse nimic şi lăsă capul în piept. 
Flăcăul o luă de mână şi-i zise din toată inima : 

— Fată dragă, cu această strângere de mână 
întăresc că eşti a mea în faţa lui dumnezeu. Ce nu 
s'a făcut azi, se va face mâine. Mie mi-ai fost 
hărăzită şi vom trăi ca boabele în spic. 

Apoi îşi strânse ibovnica la piept. Aceasta fu 
logodna lor, în mijlocul grădinii, unde soarele de 
primăvară trezea la viaţă florile şi copacii şi unde 
în clipa aceasta ciocârlia le cânta un cântec de 
neţărmurită bucurie. 

Muncile de primăvară se sfârşiseră în lunci şi pe 
ogoare. De data aceasta mai uşor şi mai pe 
îndelete, de vreme ce fiecare trudise numai pe 
bucata sa de pământ, fără să piardă, ca odinioară, 
şi chiar până anul trecut, cele mai frumoase zile pe 
lanurile stăpânului. Se părea că în întregul ţinut al 
chodenilor nu se mai face clacă şi că, după un veac 
nesfârşit, vechea libertate a fost redobândită prin 
luptă. Nimeni nu lua în seamă poruncile logofeţilor 
boiereşti şi amenințările lor. Toti păreau a fi uitat 
cele ce le-au fost citite de hatmanul de ţinut la 
castelul Trhanov. Dar ei nu le uitaseră, numai că 
nu le luau în seamă, fiindcă nu le credeau. 

Peste tot era muncă din belşug, şi totuşi mulţi 
răzeşi, mai ales cei mai vârstnici şi şoltuzii, plecau 
adesea de la casele lor, peste ţarini, deobicei în 
amurg, pe înnoptate. Nu spuneau unde se duc, dar 
femeile lor ştiau că merg să se sfătuiască cu 
privire la Lomikar şi la cele ce mai aveau de făcut. 
Nimeni însă nu-şi părăsea răzeşia atât de des ca 
tânărul Kozina. Uneori stătea mai târziu şi se 
întorcea de multe ori în toiul nopţii, iar câteodată 
chiar în zorii zilei. Hanka bănuia dece pleacă, dar 
unde, asta nu-i spunea bărbatul. Mama sa, în casa 
rămasă părinţilor, ştia desigur, dar s'o întrebe nu 

cuteza, amintindu-şi cum o repezise atunci când o 
rugase să-l înduplece pe Jan. Tânăra răzeşiţă 
tăcea. Dar îşi făcea inimă rea, şi asta începu să se 
vadă pe chipul ei tânăr şi gingaş, căci pălise şi slă- 
bea. Hanka suferea că Jan nu se mai îngrijeşte de 
ea şi de copii, că e stăpânit numai de chemarea şi 
de gândurile sale şi că în cugetul lui nu mai încape 
decât judecata aceea nefericită. Totuşi, odată tot 
s'a mai împurpurat de bucurie, într'o duminică 
după amiază, când Jan a stat mai mult timp cu 
copiii. Altădată bărbatul ei se aşeza adesea lângă 
copii şi zăbovea ceasuri întregi în mijlocul lor; în 
ultimul timp şedea însă mereu la colţul mesei, cu 
capul în palme şi dus pe gânduri. 

Cum era să-şi închipue că în ziua aceea îşi va 
înălța capul, că va aţinti ochii asupra ei şi se va 
uita lung la ea. E de mirare că nu s'a speriat când 
Jan s'a ridicat pe neaşteptate de la masă şi s'a 
apropiat de colţişorul unde stătea ea. Hanka a 
roşit însă numai în clipa când el a privit-o drept în 
faţă şi i-a spus îngrijorat: 

— Hanka, tu eşti bolnavă. Ce ai de slăbeşti 

aşa ? Ai cumva jungheturi în mădulare? 

— N'am nimic, nu mă doare nimic. 

— Arfi bine să te duci la mama. 

— Nici ea nu cunoaşte toate leacurile, iar pe 
acestea cu atât mai puţin. Ştii doară. 

Ochii tinerei femei se împânziră. 

Kozina îşi trecu mâna peste părul ei. 

— Ştiu, Hanka, că te amărăsc, dar nu mai e altă 
cale. N'avem încotro, este ursit de ce!-de-sus, nu 
ne putem întoarce, şi să dea dumnezeu să 
câştigăm la judecată, căci dreptatea este de partea 
noastră ! Şi atunci toate se vor îndrepta şi va fi mai 
bine decum a fost. 

Şi în clipa aceasta aşa şi era. Kozina se apropie de 
copii, rămase cu ei şi fu numai al lor. lar Hanka 
putu să râdă din nou. În jurul ei se înseninase 
totul. 

În schimb se sperie în ziua următoare. 

Pe înserate, când era singură de tot în casă, intră 
în odaie un om ciudat, amenințând cu băţul pe 
bătrânul câine-lup care se repezea cu furie la el. 
Omuleţul nu era înalt, ci pirpiriu, îmbrăcat ca un 
târgoveţ, cu col- ţuni negri şi conduri prăfuiţi, cu 
catarame mari. Oasele fălcilor îi erau ieşite 
înafară, nasul turtit, iar ochii negri, şireţi, îi 
umblau de colo până colo, de parcă ar fi vrut să 
iscodească fotul cu deamănuntul. 

Hanka se sperie de el, dar îndeosebi nu-i plăcea 
înfăţişarea lui. Străinul întrebă de răzeş. Ea îi 
răspunse că e plecat. La întrebarea sa, unde a 
plecat, ea îi răspunse că nu ştie. 
— Când se va întoarce acasă, spune-i surată, că 
a venit cineva din Domazlice şi să treacă pe la 
Syka, dar neapărat! 

Apoi plecă. Tânăra Kozina ieşi după el şi-l urmări 
cu privirea, ca să vadă dacă se mai opreşte şi la 
alţii sau dacă se duce numai acolo unde a spus. 
Străinul nu se opri nicăieri şi se duse cu paşi 
siguri, ca unul care cunoaşte bine locul, 
deadreptul la primărie. 

Ce-o fi vrând ? Desigur iarăşi ceva cu afurisita de 
judecată. N'o fi cumva aţâţătorul .acela de Just ? 
Ba da, de bună seamă. Abia s'a întors de la Viena 
şi iar ar vrea s'o ia de la capăt. _ 
Hanka aşteptă cu nerăbdare pe bărbatul ei. Îi 
trecu prin gând ca la venire să-i tăinuiască cine a 
fost să-l caute. Dar Kozina nu se întoarse acasă. În 
schimb, la tânăra răzeşiţă se înfiinţă pe înnoptate 
un alt oaspe, Dorla Rehurek, femeia cimpoierului 
Jiskra Rehurek. Venea să se jeluiască de bărbatul 
ei. Plecase de patrusprezece zile, şi Dorla n'avea 
nicio veste despre el. La plecare spusese că se va 
întoarce peste o săptămână, dar poate şi ceva mai 
târziu, ca Dorla să nu-şi facă griji. Că pleacă la 
Praga cu o grabnică solie. Cu ce fel de solie şi la 
cine, n'a vrut să spună în ruptul capului, nici 
măcar tatălui său. Bani i-a lăsat Dorlei deajuns ca 
să aibă pentru trai, dar i s'au mai trimis de la Syka 
şi din alte părţi. 

În starea ei, tânăra femeie a cimpoierului era 
deosebit de sperioasă şi mereu cu frica în sân, îşi 
făcea inimă rea din toate gândurile care o 
străbăteau, şi venise la prietena ei de pe vremuri 
ca să se plângă şi s'o întrebe dacă nu cumva ştie 
ceva despre Jiskra care plecase desigur din 
îndemnul lui Kozina. La chemarea altuia n'ar fi 
făcut un pas în clipele acestea. Dar Hanka nu-i 
putu spune Dorlei nimic îmbucurător, deoarece 
nici nu ştiuse că Jiskra era plecat de atâta vreme. 
O asigură că răzeşul nu-i pomenise nimic despre 
asta şi se văietă apoi la rândul ei că e a cincea 
roată la căruţă şi că toată ziulica tremură de frică 
din pricina bărbatului ei, căruia judecata aceasta 
cu boierul o să-i mănânce zilele. 

După ce plecă Dorla, tânăra răzeşiţă nu se culcă, 
cu toate că se făcuse foarte târziu. Nu-i ardea de 
dormit. îşi aştepta bărbatul. Şi el nu mai venea ! 
Cu siguranţă că pe drum a aflat de sosirea acelui 
om din Domazlice, şi acum stau de vorbă la Syka. 
Copiii şi argaţii dormeau. În toată răzeşia, linişte şi 

pace. Răzeşiţă, pe ghimpi, se uita afară in noaptea 
neagră. Acum se întoarse, îşi lua broboada şi se 
găti să plece, ca să se încredinţeze dacă bărbaţii 
sunt la şoltuz cu târgoveţul acela ; în clipa aceasta 
auzi paşii lui Jan. 

El se miră: că Hanka nu doarme încă. Ea îi spuse 
că are să-i dea o veste. 

— Ştiu, răspunse el. 

— Cine era ? Strungarul acela de la oraş ? 

— Da, Just. S'a înapoiat de la Viena. 

— Şi ce-a vrut ? Să trimiteţi alţi oameni la Viena ? 
— Măi, da isteață mai eşti! Aşa este, dar ce-are 
a face? Şi-a adus aminte prea târziu. Noi i-am tri- 
mis mai de demult. 

Hanka se minună. 

— Au trecut multe zile de atunci. Nimeni nu 
ştie de această nouă deputăţie. Au plecat la Viena 
prin Bavaria, ca să nu fie opriţi pe drum. 

—  Deaceea ai umblat toate nopţile! 

— Da, acum pot să-ți spun. Oamenii noştri au şi 
ajuns la Viena şi de bună seamă au şi fost la curte. 
Iar azi am aflat cum ne-a păcălit domnul Lomikar 
şi cum l-a sfăntuit pe vechilul nostru, oa să ne lase 
cu treaba nefăcută tocmai când era gata să ieşim 
la uscat. Ticălosul! Iar hoţomanul acela din Viena i- 
a dus de nas pe ai noştri, spunându-le să aibă 
răbdare că de! o treabă ca asta merge încet. Dar 
bănuţii noştri i-a luat. 

— Şi Just e mai breaz ? 

— Poate că nu. Poate că-i şi el un pehlivan. Nu 
avem încredere într'însul. Dar ce are a face ? 
Mergem şi fără el. Azi însă a avut omul dreptate 
când a spus că nu trebue să mai facem nicio şotie 
stăpânirii. Şi că o mare greşeală au fost 
încăierările cu aprodul şi tevatura aceea cu 
mascaralele. Astea ne-au făcut un mare rău la 
curte. A spus-o şi hatmanul ținutului. Dar acum 
s'au liniştit toţi; numai de-ar tine-o aşa. 

— Şi ce face Jiskra la Praga ? întrebă Hanka, 
amiin- tindu-şi deodată de Dorla. 

—- La Praga ? Jiskra ? Nu e acolo şi nici n'a fost. E 
la Viena şi-l aşteptăm în fiecare zi, în fiecare ceas. 
Kozina n'avu nevoie să-i spună nevestei sale că 
Jiskra minţise, ca să ascundă adevărata ţintă a dru- 
mului său. Îi arătă doar că, la cererea lor, 
cimpoierul, cu noua deputăţie, plecase la Viena pe 
o cale ocolită, şi că se va întoarce pe drumul 
obişnuit. Chodenii făcuseră acest ocol din pricina 
lui Lamminger, ca el să nu afle de plecarea lor şi să 
nu le pună vreo piedică sau chiar să-i oprească de 
a pleca. Jiskra mai avea sarcina să vină cât mai 
repede cu ştirea cum a fost primită deputăţia. În 
veştile scrise, care rândul trecut ajunseseră la ei 
eu mare întârziere sau se pierduseră pe drum, nu 
voiau să se mai încreadă. În schimb un cim- poier, 
şi încă unul atât de vesel şi de desghetat ca Jiskra 
Rehurek, era mai sigur la drum. 

Kozina se pregăti de culcare. Hanka îl mai reţinu 
totuşi cu întrebarea, unde a rămas oacheşul acela 
de Just, şi adăugă că nu-i plăcuse deloc, ba că 
aproape se şi temuse de el. 

— A spus că pleacă, că vrea să se facă nevăzut, 
pentru câtva timp, până când se va sfârşi judecata 
noastră. Se teme de Lomikar. 

— Zău? 

— Poate. Şi o să fie mai bine dacă o să se țină 
de cuvânt. Dacă l-ar prinde, negreşit că ar da totul 
în vileag, ca să-şi scape pielea. Auzi, Hanka ? 
izbucni deodată tânărul răzeş, trecând repede la 
fereastră. 

Luna strălucea, şi în lumina ei părea că afară se 
mişcă o umbră. Bătaia la poartă se auzi încă odată. 
Kozina ieşi repede din odaie şi se întoarse peste 
puţin cu oaspele. îndată ce-l zări, răzeşiţa scoase 
un strigăt înnăbuşit: 

— Jiskra! 

e— Da, Jiskra, Hanka, dar flămând ca un lup ; ai o 
bucată de pâine ? Am umblat toată ziua şi toată 
noaptea, zise cimpoierul, aşezându-se pe laviţa pe 
care-şi pusese cimpoiul. 

îşi întinse picioarele ostenite şi oftă adânc. 

— Am sburat ca vântul, îi zise el lui Kozina. 
Dar tu ai vrea desigur... Merge strună, totul de 
minune. Ai noştri au fost la curte şi au făcut treabă 
bună. încă nu s'a sfârşit totul, nici pomeneală de 
cele ce ne-au citit ăia la castelul Trhanov. 
împăratul trimite pâră la Praga, ca să fie cercetată 
încă odată de cei de-acolo. 

— Măre ! exclamă Kozina, svârlindu-şi de 
bucurie brațele în sus. 

Şi se porni pe întrebări, la care dintru întâi Jiskra 
nu răspunse, căci înfuleca lacom pâine cu unt şi 
lapte. Dar după ce-şi astâmpără foamea, vorbi cu 
atât mai mult. Erau amănunte despre călătorie, 
despre deputăţie, despre primirea ei la curte, 
despre oboselile grabnicului drum de la 
întoarcere ; dar ce era mai de seamă, spusese din 
capul locului : că judecata nu s'a sfârşit, că pâra 
chodenilor a fost înaintată la Praga pentru a fi 
cercetată şi judecată din nou. 

Kozina ar fi stat până în zori să tot vorbească, dar 

Hanka băgă de seamă că Jiskra e obosit şi că are 
nevoie de odihnă. Tânărul răzeş îi oferi un culcuş. 
Dar cimpoierul nu voi să audă de aşa ceva. 

— Mă duc acasă ; aş vrea s'o văd pe Dorla. 

Auzi cu plăcere vestea pe care i-o dete Hanka, că 
Dorla e sănătoasă şi că în seara aceea a fost la ea. 
— Asta înseamnă că barza n'a dat încă pe la 
noi, zise el voios. Pe drum mă gândeam c'o să mă 
aşez lângă leagăn. 

— Acum o să poţi aştepta barza acasă:. 

Jiskra îşi luă cimpoiul în spinare, strânse mâna 
prietenului şi ieşi grăbit din ograda lui Kozina. 
Luna se apleca spre apus; la răsărit, un rotocol 
albastru vestea revărsatul zorilor. Era răcoare ; 
sufla un vânt rece. Jiskra era plin de bucurie, şi 
parcă întărit de puteri noi, zorea spre căsuţa sa 
singuratică. Satul şi toate dimprejur erau 
cufundate încă în tăcere adâncă. lată casa în care 
s'a născut, iat-o la marginea pădurii înnegurate ! E 
iarăşi a lui, va sta iarăşi în ea. Ce dor îi fusese de 
dânsa în marele oraş şi pe drum ! Dorla doarme. 
Ce-o să mai strige când o să bată la uşă. când o s'o 
cheme ! Jiskra se opri pe loc. Ce e asta? Se 
înşeală? îşi urmă drumul pe poteca înrourată. Iată- 
1 ajuns în preajma casei... şi iarăşi! Plânsul acela ! 
Scâncete ! Ţipete de copil şi scâncete! Din casa 
aceea, din casa sa, nu zău ! 

Jiskra făcu o săritură eă-i de mirare cum nu-i că- 
zuse cimpoiul de pe spinare; în aceeaşi clipă, o fe- 
meie ieşi în fugă din casă şi alergă cu un ulcior în 
mână la fântâna din fund. Era mama Dorlei. Zărin- 
du-şi ginerele, strigă : 

— Vino repede ! Ai un flăcău! 


Nu era nevoie să-l 
îndemne. Jiskra 
uitase lungul şi 
obositorul său drum. 
înviorat, de parcă 
s'ar fi scăldat în roua 
unei zile de 
primăvară, el alergă 
repede, fericit, spre 
casă, şi atât de 
mişcat era de 
minunata vestire, 
încât abia putu găsi 
ivărul uşii care 
dădea în odaie, în 
clipa când mult 
doritul său urmaş îl 
primi cu întâiele sale 
scâncete 

XVIII 


„Ce mult îi dorise Ilanka Dorlei ca bărbatul ei să se 
întoarcă acasă ! Auzise mai înainte de jeluirile ei şi 
o compătimise din toată inima. Şi acum deodată, 
pe nepusă masă, o lovea şi pe ea o asemenea mâh- 
nire. Kozina pleacă. Afurisita aceea de judecată ! 
Tânărul răzeş se pregăteşte şi e gata de plecare, 
chibzueşte şi hotărăşte ce mai este de făcut la 
răzeşie. Iar bătrâna, mamă-sa, parcă feciorul ei 
s'ar duce la plimbare ! Ba e şi bucuroasă ; cică e o 
cinste pentru el, că se va întoarce peste câteva 
zile, peste o săptămână, peste două cel mai târziu, 
şi că acesta este negreşit ultimul drum. 

Ultimul drum ! Numai să dea dumnezeu ! 

Jiskra adusese veşti bune şi adevărate. îndată după 
venirea sa, chodenii primiră de la dregătoria de 
ţinut din Plzen o înştiinţare din Viena, precum că 
pâra lor fusese înaintată Curţii de Apel, şi totodată 
ordinul că înafară de deputăţia trimisă, chodenii să 
aleagă şapte bărbaţi vrednici şi de nădejde, 
oameni de încredere, care să meargă la această 
judecată din Praga, pentru hotărîrea definitivă a 
pricinii. 

— Of, dece l-au ales şi pe Kozina ! se tângui Hanka 
în sinea ei. Dece a primit ? 

Şi cu câtă grabă a primit! La Viena nu voise să 
plece, dar la Praga, da ; acolo nu trebuia să ştie 
nemţeşte ; acolo putea să vorbească, să se apere şi 
să dobândească drepturile încălcate. Vestea adusă 
de Jiskra şi înştiinţarea aceasta a dregătoriei îl 
bucurau. Pe el, ca şi pe toţi oamenii din ţinutul 
chodenilor, unde fiecare era acum încredinţat că 
ceeace li se citise la castelul Trhanov nu era 
adevărat, că totul fusese ticluit şi că drept a vorbit 
Kozina în faţa hatmanului de ţinut. Cei de acolo 
socotiseră că au sfârşit cu ei, ba îi mai şi 
ameninţaseră cu pedepse ! Deaceea s'au grăbit 
boierii şi au cerut pe loc jurământul de supunere şi 
de iobăgie. Acum toiul începea de la capăt la 
Curtea de Apel ! Ce-o mai fi spunând acum Lomi- 
kar ? N'o fi desigur prea bucuros că s'a purtat atât 
de rău cu ţăranii. Dar acum totul se va hotărî 
pentru totdeauna. Trimişii vor aduce de la Praga, 
cu ajutorul lui dumnezeu, o altă hotăriîre. Toţi se 
bucurau că pleacă, şi aşteptau cu încredere 
hotărîrea Curţii. 

Kozina era liniştit, cu cugetul înseninat, plin de nă- 
dejde. Numai în ziua de dinaintea plecării îl 
cuprinse neliniştea. Dimineaţa şi-o petrecu la 

bătrânul unchi din Drazenov, viitorul său tovarâş 
de drum. După amiază rămase acasă. Hanka îi 
pregătea totul pentru plecare, tăcută, tristă. 
Nimic, nici chiar țesutul nu-i ieşea cu spor ; ba uita 
una, ba greşea alta. Seara, Kozina mai dete o fugă 
până la Syka, şi împreună se duseră la Matej 
Pribek. 

II găsiră acasă; şedea lângă butucul de lemn şi îm- 
buca. Vecinii se aşezară lângă el pe scaune şi 
chibzuitul Syka aduse vorba de apropiata călătorie 
la Praga, arătând că de astădată ea va ieşi poate 
mai bine. 

— De bună seamă ca la Viena, îl întrerupse 
Pribek. 

Vorbise ritos şi nu fără batjocură. 

— Atunci a fost cu totul altceva, dar încăierările 
şi pozna aceea de lăsata secului... 

— Aşa ? zise Pribek. Iată că v'am ascultat şi am 
tăcut ca şoarecii; nicio mişcare n'am mai făcut. Să 
vedem acum. 

— Tocmai deaceea am venit la tine, cu 
rugămintea să mai răbdaţi, şi în timpul acesta să 
tăceţi şi să aşteptaţi, zise Kozina. Făgădueşte-ne 
asta, Matej. 

— Hm, ați venit la mine fiindcă în mintea 
voastră capul relelor eu sunt, dar eu nu mă mişc 
dacă sunt lăsat în pace. Să vedem ce ispravă o să 
faceți voi. Însă una vă spun : dacă boierii se dau la 
noi, bătut nu mă las. Altminteri, cum v'am spus, 
aveţi cuvântul meu. Să vedem cu ce-o să vă 
întoarceţi voi. Noroc bun ! 

Şi strânse mâinile celor doi bărbați. 

— Pribek, ţi-ai dat cuvântul, zise Kozina, ieşind 
cu Syka din ograda lui Matej. Acum sunt mai 
liniştit! 

* Seara rămase acasă, la nevastă şi copii. Veni şi 
pătrâna sa mamă şi zăbovi în mijlocul lor. 

După aceea Hanka nu putu să adoarmă şi se 
închină vreme îndelungată. Nici deşteptarea nu fu 
plăcută. Femeia avea inima cât un purice. Pleacă 
numai pentru o săptămână, pentru patrusprezece 
zile, nu i se poate întâmpla nimic, şi totuşi I Când 
se trezi femeia, Jan era demult în picioare şi 
undeva afară. Trecea prin stauluri, se ducea la cai, 
se mai uita odată la toate; apoi ieşi din ogradă şi se 
duse în grădină. 

Era în luna lui Cireşar, disdedimineaţă. 

Iarba şi florile sclipeau de rouă ; în aerul proaspăt 
ciripeau păsărelele. Tânărul răzeş se opri fără să-şi 
dea seama şi roti ochii peste ţinutul muntos unde 
se născuse. La stânga, pe muntele Dub, străluceau 
în zorile rumene creştetele dumbrăvilor de stejari; 
drept în fată bătea în siniliu marele codru 
întunecos Dmout, dincolo, Zelenov, în fata lui, 
Havlovice, lângă el, pădurea Hamr; îndărătul 
codrului Dmout se vedeau piscurile vinete ale 
lanţului Osek, împrejur, dealuri, înălţimi şi munţi 
împânziţi cu întinsele păduri libere, odinioară ale 
chodenilor. 

Răzeşul îşi purtă privirea împrejur, până când 
ajunse la văluroasele ogoare de grâne dindărătul 
răzeşiei şi un suspin se desprinse din pieptul lui 
puternic. Când Kozina se întoarse, tăcut şi 
îngândurat, în casa sa, o găsi acolo pe mama lui şi 
copiii sculaţi. Abia în clipa aceasta simţi eu 
adevărat greul despărțirii. Şi copleşit de el, uită 
lupta cea mare, ţinta sa, pricina pentru care 

pleca ; inima îi era numai la copii. Îi aminti lui Pav- 
lik să fie cuminte, mângâie părul de aur al micuţei 
Hanalka şi răspunse zâmbind la întrebările ei 
copilăreşti despre Praga, de care auzise atât de 
multe în ultima vreme. 

Syka intră, gata de plecare. 

Acum nu mai putea fi vorba de nicio amânare. 
Hanka se duse să aducă bărbatului ei cea mai 
bună dulamă, pe care el o îmbrăcă îndată. Doară 
avea să se înfăţişeze înaintea boierilor. Era dulama 
lui de mire, din a cărei singură cheotoare atârnau 
două cordeluţe lungi, o amintire dragă de la nuntă, 
darul pe care i-l făcuse Hanka, ca mireasă 

Stăteau în jurul mesei, când intră unchiul din Dra- 
1 După căsătorie, aceste cordeluţe erau purtate de 
bărbatul însurat „cât trjTip mai era o sdreanţă din dulamă 
în jurul lor”. 

zenov cu părul său alb, gata şi el de drum. Venea 
să-şi ia rămas bun. 

— Sunt om bătrân şi cine ştie ce se va întâmpla. 
Am vrut să te mai văd odată, soră, pe tine, Hanka, 
şi copiii. Rămâneţi cu bine ! 

Hanka începu să plângă. Bătrâna Kozina strânse în 
iăcere mâna fratelui ei şi se uită cu ochii înceţoşaţi 
la faţa sa. Buzele şi bărbia îi tremurau. Apoi, când 
se apropie de feciorul ei şi îi ură să plece cu 
dumnezeu, o podidiră lacrimile. II stropi cu apă 
sfinţită şi-l bine- cuvântă cu semnul crucii. Hanka 
îl umezi cu lacrimile ei. El o molcomi şi-i spuse 
zâmbind că nu pleacă pentru totdeauna, dar când 
se aplecă la copii şi-i sărută pentru cea din urmă 
oară, îl gâtui emoția. 

După ce bărbaţii ieşiră din casă, veni în fugă şi 
Jiskra Rehurek, ca să-şi ia rămas bun de la 
prietenul său, azi şi naş al micului său Jiricika. 
împreună cu femeile şi copiii, el însoţi pe Jan până 

in faţa ogrăzii răzeşiei, unde se afla chervanul ce 
fusese scos din curte. Acolo aşteptau şi vecinii, ca 
să le strângă mâna şi să-i binecuvânteze pentru 
sarcina pe care o primiseră. 

Apoi drumeţii plecară. Kozina îşi întorcea mereu 
capul, chiar şi atunci când nu-şi mai putea vedea 
femeia înlăcrimată şi copiii, el tot se mai întorcea 
cu faţa întunecată, câtă vreme mai putea vedea 
iubitul său Oujezd. însoțitorii săi erau duşi pe 
gânduri şi nu scoaseră la început niciun cuvânt. 
Plecaseră la un drum greu, care avea să hotărască 
totul. Abia când ajunseră la Domazlice începură să 
vorbească, căci acolo îi aşteptau ceilalţi oameni de 
încredere aleşi: Jiry Pec din Chodov, Nemec din 
Mrakov, sireapul Brychta din Postrekov şi veselul 
Adam Ecl, Poznaşul, diin Klenec. Toţi şapte luară 
loc în chervan şi fără zăbavă porniră pe drumul 
spre Praga. 

După o bucată de drum, îi ajunse din urmă 
rădvanul boieresc, tras de patru murgi în frumoase 
şi bogate hamuri. În urma acestei trăsuri venea 
alta, în care erau slugile boiereşti. Patru argaţi 
călări încheiau şirul. Când rădvanul se apropie, 
Kozina se ridică în picioare, ca să vadă mai bine 
cine e înăuntru. În aceeaşi clipă, perdeaua de la 
prima trăsură fu trasă la o parte şi în ferestruie 
apăru faţa pistruiată a unui boier cu perucă lungă. 
Ochii tânărului răzeş se încrucişară cu privirea 
rece şi totuşi iscoditoare a lui Lamminger. Kozina o 
înfruntă. Capul boierului dispăru. Dar perdeluţa fu 
trasă din nou la o parte şi în ferestruie chodenii 
zăriră chipul drăgălaş al fiicei mai mici a lui 
Lamminger. 

— Ofi luat destul aur cu el ? spuse în treacăt 
Pec din Chodov. 

— Arfi mai bine dacă i s'ar rupe trăsura pe 
drum ! zise Brvchta, aruncându-şi ca toţi ceilalţi 
privirea scăpărătoare, încruntată şi duşmănoasă în 
urma rădva- nului boieresc care se îndrepta 
deasemenea spre Praga. 

Inafară de „vechilul" Syka, niciunul dintre chodenii 
trimişi nu mai fusese la Praga, şi deaceea nu mică 
le-a fost uimirea când au ajuns în cetatea de scaun. 
Ce era oraşul lor (Domazlice) faţă de această mare 
de case şi de uliţe! Ce erau cele mai mari întruniri 
sărbătoreşti de la ei şi chiar serbările bisericeşti 
din ţinutul lor'muntos, faţă de acest şuvoi 
necontenit de oameni, şi încă în zi de lucru ! Cel 
mai puţin covârşit de această privelişte era Kozina. 
El se uita, se minuna, dar n'avea liniştea 
trebuincioasă, şi deaceea nimic nu-i ţintuia mai 
mult timp luarea-aminte. Se gândea numai la 
treaba pentru care veniseră, dar mai ales la oame- 
nii din cealaltă deputăţie, care fuseseră trimişi în 
taină, cu Jiskra, la Viena, şi care acum veniseră şi 
ei la Praga, ca să se înfăţişeze odată cu cei şapte la 
Curtea de Apel. 

Peste puţin se întâlniră cu ei. Din prima deputăţie, 
care se înapoiase acasă câteva zile după ce 
hatmanul de ţinut citise în curtea castelului din 
Trhanov întâia hotărîre a judecății, nu mai 
rămăsese acolo decât Paj- dar din Pocinovice. 
Acesta şi ceilalţi doi arătară ce-au făcut la Viena şi 
că, înafară de chemarea la Curtea de Apel, mai 
izbutiseră să găsească un foarte bun vechil, un om 
de obârşie nobilă, pe domnul Tunkl de Brnicka. 
Acesta vorbea în limba lor şi gândea ca şi ei, 
deoarece şi neamul său avusese de suferit de pe 
urma războiului de treizeci de ani, luându-i-se de 
către stăpânire toate moşiile, astfel că nu mai 
rămăsese decât cu pitacul de boierie. Ştia totul 
despre chodeni, le cunoştea trecutul, şi le arătase 
un hronic latinesc, în care scria despre ei cum au 
păzit hotarele şi ce drepturi au avut. După ce i-au 
povestit şi ei totul, şi mai ales despre hrisoavele 
dosite, şi l-au întrebat dacă nu cumva sunt 
învechite, domnul Tunkl a început să râdă şi i-a 
încredinţat că asemenea drepturi nu se sting 
niciodată. 

— Numai de n'ar fi şi el ca acel Straus din 
Viena, întâmpină Hruby. 

— Nu, acum nu ne mai poate înşela nimeni. 
Suntem cu un picior în faţa judecății şi trebue să 
ne apărăm singuri, răspunse Kozina. Şi dreptatea 
este de partea noastră ! urmă el cu aceeaşi 
încredere nesdruncinată şi cu aceeaşi convingere 
că pâra lor este dreaptă şi întemeiată. 

II aşteptau cu nerăbdare pe domnul Tunkl, nobilul 
lor vechil scăpătat, care în urma înţelegerii trebuia 
să sosească dintr'o clipă într'alta. Chodenii ar fi 
vrut să se sfătuiască cu el, ce şi cum să facă în faţa 
judecătorilor, dar trebuiră să meargă la judecată 
înainte de a-l fi văzut pe domnul Tunkl. 
Disdedimineaţă se duseră cu toţii la Hradcianv. 
Când păşiră aici prin curtea palatului domnesc şi- 
şi purtară ochii, plini de uimire, de jur-împrejur, 
căruntul Hruby din Drazenov se opri deodată, 
arătă cu ce- kanul şi zise : 

— Aici au stat stăpânii noştri, craii, şi numai ei 
ne porunceau. Ei erau singura noastră oblăduire. 
—  Şis'au purtat altfel decât acest asupritor din 
Trhanov, adăugă Brycht'a din Postrekov. 

Intrară in catedrala sfântului Vit, la liturghie, şi 
apoi aşteptară în faţa casei de peste drum, în. care 
se ţineau adunările Curţii de Apel. Nemec din 
Mrakov şi Pec din Chodov tăceau ; Praga, palatul 
regal şi totul dimprejur îi ameţiseră. Kozina era 
înfrigurat de încordarea şi aşteptarea celor ce- 
aveau să urmeze. Vorbea puţin ; totuşi, privirile 
sale rătăceau nestatornic de colo până colo, 
observând totul şi aşteptând cu nerăbdare pe 
judecători. Brychta din Postrekov înfigea vârful 
cekanului său în caldarâm. Cu glas scăzut, Ecl 
aduse vorba despre acesta şi povesti o snoavă 
plină de duh, dar nu râse nimeni, şi Poznaşul se 
lipsi de a mai face glume. Nu le era aminte de aşa 
ceva. Cei mai neliniştiţi erau bătrânul Hruby şi 
pletosul Syka, „vechilul", care se cufundaseră 
într'o convorbire serioasă. 

Minut după minut trecea. Tot felul de oameni, 
ostaşi, slujitori, lachei îmblăniţi treceau încoace şi 
încolo sau apăreau printr'o uşă şi dispăreau 
printr'alta. Câţiva boieri, în surtucuri negre cu 
poalele ţepene, colţuni negri şi conduri cu 
catarame, trecură pe lângă chodeni. 

„Aceştia sunt", îşi spuseră ei, uitându-se cu luare- 
aminte la chipurile aspre şi întunecate ale acestor 
bărbaţi, în care vedeau pe ajutorii de judecători ai 
Curţii de Apel. 

Apoi sosiră huruind câteva căleşti, cu slujitori pe 
capră şi pe scara din spatele trăsurii. Toţi cei din 
jur se plecară adânc în faţa boierilor care coborau 
din căleşti, şi mai ales în faţa aceluia despre care 
„vechilul" Syka era încredinţat că este contele de 
Sternberk, mai- marele Curţii de Apel. 

Abia după mai bine de un ceas veni un slujitor să-i 
cheme pe chodeni şi-i conduse prin săli largi într'o 
încăpere luminoasă şi simplă, în care se aflau 
numai câteva mobile. 

Aici se aşezară pe jeţuri de lemn şi, lăsaţi singuri, 
mai aşteptară un timp oarecare, până când se 
deschise uşa care dădea în încăperea vecină, şi un 
om lung şi uscăţiv, care apăru în pragul ei, 
îmbrăcat în surtuc negru, strigă tare şi desluşit: 
—  Jiry Pec, şoltuz al chodenilor, să intre ! 

Toţi tresăriră, toţi rămaseră uimiţi. Se aşteptaseră 
că vor fi chemaţi toţi odată. 

— Oho ! exclamă Syka cu glasul scăzut, 
întorcân- du-se spre Kozina. Ce-o mai fi şi asta ? 
Când îşi aruncă privirea prin încăpere, zări un sluj- 
baş al Curţii, care intrase nevăzut de nimeni şi 
stătea acum mut, cu faţa încruntată, în mijlocul lor. 
Venise de bună seamă să asculte ce vorbesc şi să-i 
prive- gheze ! După Pec, care se întoarse curând, 
fu chemai Nemec din Mrakov. 

— Ce-au vrut ? întrebă Brychta pe şoltuzul 
chodean. 

—  M'au întrebat de bătăi şi de alaiul din ziua de 
lăsata secului. 

— Destul! se auzi un glas adânc, ca din pământ. 
Toţi se uitară la omul acela roşcovan care ridicase 
degetul arătător al mâinii drepte şi-i sfredelea pe 
toti cu o privire tăioasă. După Nemec intră lakub 
Brychta, după Brychta se duse Poznaşul din 
Klenec, apoi bătrânul Krystof Hruby, şi după el fu 
strigat nepotul său. 

Kozina se ridică sprinten, şi, cu paşi repezi, de 
parcă s'ar fi zorit să ajungă mai degrabă, se duse 
în încăperea de alături. Fata îi era roşie de 
turburare. După ce trecu pragul, rămase o clipă 
locului, înmărmurit de neobişnuita privelişte. În 
fata lui se aflau judecătorii, boieri în surtucuri 
negre, cu peruci lungi, ai căror cârlionţi le cădeau 
pe umeri şi pe spate. La mijloc, pe un jilţ "*> 
ridicat, mai-marele Curţii de Apel, contele Vaclav 
Voj- tech de Sternberk, un domn în vârstă, cu 
trăsături aspre; la dreapta lui, pe banca boierilor : 
contele Max Norbert Kolovrat Krakovsky, un om cu 
fata nobilă, contele Ferdinand Oktavian de Vrbna 
şi contele Jan Vaclav Vratislav de Mitrovic, numit 
de curând judecător. La stânga mai-marelui curţii, 
pe banca cavalerilor : Daniel Vaclav Mirabel de 
Freyhof şi cavalerul Frantisek Mikulas Asterle de 
Astfefd. Ceva mai încolo, pe banca învăţaţilor 
şedeau Jan Kristiah Parou- bek, Gabriel Marius, 
Jan Michal Knecht şi Petr Bi- relly, doctori în ştiinţa 
Legilor. În apropierea lor, cu o pană în mână, Jan 
Kupec, secretarul ceh, cu o perucă uriaşă pe cap şi 
cu ochelarii pe nas. Toti şedeau îndărătul unor 
mese negre, acoperite cu aba verde, pe care se 
aflau călimări pline, pene de gâscă, hârtie şi 
condici. Toti îşi îndreptau privirile asupra tânărului 
şi arătosului chodean, care intrase cu atâta 
siguranţă. îndeosebi un boier care, fără îndoială, 
nu era judecător, căci stătea la o parte, se uita cu 
toată luarea-aminte la el. Kozina văzu aceasta, dar 
nu bănui că omul care nu-! slăbea, din ochi, era 
apărătorul vrăjmaşului său, vechilul lui 
Lamminger. Tacrinul începu. 

Boierii ascultau, uitându-se la mai-marele Curţii şi 
la Kozina. Unii îşi ţineau însă capetele aplecate, de 
parcă nici nu s'ar fi sinchisit de toate acestea, iar 
unul de pe banca învăţaţilor, Jan Kristian 
Paroubek, care se uita puţin chiorîş, se juca tot 

timpul cu un cuţit lung de cancelarie, incercându-i 
tăişul cu degetul cel mare şi strâmbându-şi gura 
largă. 

Chiar de la prima întrebare, tânărul răzeş fu destul 
de uimit că-l cercetau pentru asemenea lucruri şi 
că le cunoşteau atât de bine. II descoseau cu 
privire la abaterile care se săvârşiseră în ţinutul 
chodenilor şi pe care el însuşi se străduise atât de 
mult, dar fără folos, să le stăvilească: bătăile cu 
pădurarii şi cu po- teraşii pădurilor, ciocnirea cu 
muşchetarii stăpânirii şi altele. Kozina răspunse că 
n'a fost nicăieri de faţă şi ruga să se ia aminte că 
asemenea lucruri se întâmplă la toate moşiile 
boiereşti şi că dacă toţi boierii ar veni la Praga să 
se judece pentru ele, înalții judecători n'ar mai 
avea o clipă de răgaz. 

Avocatul lui Lamminger făcu o mişcare grefierului 
Kupec, care scria întrebările şi răspunsurile, se 
uită la Kozina, doctorul în ştiinţa legilor Jan 
Paroubek, mângâind cuțitul ascuţit, îşi întinse atât 
de mult gura spre urechea stângă, încât i se 
adunară acolo toate sbârci- turile. 

Kozina urmă totuşi să vorbească şi arătă că faptele 
săvârşite de consătenii săi se trăgeau din aceea că 
oamenii erau încredinţaţi de dreptatea lor, că 
auziseră de buna primire pe care o întâmpinaseră 
trimişii lor la Viena şi că Straus dăduse în toate 
răvaşele sale asigurarea că vor ieşi biruitori. Când 
spuse aceasta, contele Koiovrat îşi înălţă fruntea 
plecată şi se uită la vecinul său, contele Vratislav 
care, în semn că-l înţelege, dădu de câteva ori din 
cap. 

Mai-marele Curţii îl mustră însă pe Kozina cu as- 
prime şi spuse că chodenii, în urma celor văzute, 
s'au purtat ca nişte răzvrătiți faţă de boierul lor, 
iar el, zisul Kozina, să-şi dea seama despre ce este 
vorba aici şi să fie mai aşezat, cu deosebire el care 
s'a făcut vinovat de fapte mai apăsătoare. Şi urmă 
întrebare după întrebare : încăierarea de sub 
bătrânul tei de pe hat, hrisoavele pe care le-a 
tăinuit şi le tăinueşte încă la răzeşia sa, cuvântările 
sale sfruntate cu care asmute pe alţii, şi alăturarea 
sa la alaiul de lăsata secului pentru batjocorirea 
boierului. 

Tânărul chodean fu cuprins de mânie. Atâtea asu- 
priri, atâtea jafuri, şi acum mai veneau şi cu 
asemenea învinuiri ! Toate acestea le strecurase 
Lamminger, nici vorbă ! După toate nelegiuirile pe 
care i le făcuse lui şi tuturor celorlalţi, voia să mai 
fie şi pedepsiţi ! Nici de minciuni nu se sfieşte ! 
Kozina se stăpâni totuşi în faţa judecătorilor. Dar 
frământarea sa lăuntrică îl făcu să ridice glasul 
când începu să vorbească în apărarea sa şi a 
consătenilor săi. Nu tăgădui nimic din cele 
întâmplate sub bătrânul tei, se întemeie pe 
drepturile neamului său şi pe vechile hrisoave care 
le fuseseră hărăzite de crai, şi arătă că este o 
datorie a fiecărui chodean să le apere. 

— Strămoşii noştri au fost slobozi şi slobozenie 
cerem şi noi, aşa cum stă scris în hrisoavele 
noastre. Fără nicio vină am fost făcuţi iobagi. 
Cinstiţi boieri ! Ce-aţi spune, înălțimile voastre, 
dacă fără nicio vină aţi fi făcuţi ţărani! 

Toti se uitau acum la tânărul chodean. Unii aveau 
privirea încruntată, alţii păreau nedumeriţi, iar 
doctorul Paroubek, lăsând o clipă cuțitul din mână, 
făcu o strâmbătură şi se uită cu coada ochiului la 
neînfricatul apărător al drepturilor chodene. 

Cei din sala de .aşteptare se mirau că-l ţin pe 
Kozina atât de mult. Când se întoarse în sfârşit, 
era roşu la faţă, ochii îi scânteiau, iar pe frunte îi 
sclipeau mici broboane de sudoare. Aşezându-se 
lângă Syka, scutură braţul cu mânie. Nu rosti 
niciun cuvânt, dar se putea vedea că e răscolit 
până în adâncuri. După el îl chemară pe Syka, apoi 
pe Paj dar din Pocinovice şi în urmă pe ceilalţi 
câţiva. Niciunul însă, înafară de Syka, nu rămase 
acolo atât de mult ca tânărul Kozina. 

Toţi răsuflară uşuraţi când slujbaşul în surtuc 
negru, apărând din nou, îi vesti că pot pleca. 

Când ajunseră în curte, soarele trecuse de 
nămiezi. 

Buimăciţi, chodenii coborîră dealul Hradciany şi se 
duseră în cetate. Cel dintâi care lămuri lucrurile, 
fu Syka. 

— Am venit aici să ne apărăm hrisoavele şi trebue 
să ne apărăm pielea. Afurisitul de Loinikar a 
sucit-:) de minune şi ne-a încondeiat cum e mai 
bine. 

— Eu am început să vorbesc de hrisoavele 
noastre, zise bătrânul Uruby. Dar nici n'au vrut să 
audă. Numai şi numai de alaiul acela de lăsata 
secului. 

— Şi numai dumnezeu ştie cât v'am rugat să-l 
lăsați baltă, întregi Kozina, îndreptându-şi privirea 
mustrătoare asupra lui Brychta din Postrekov şi 
asupra Poznaşului. 

Brychta îl blestemă pe Lamminger. 

— Şi mereu întrebau de răvaşele lui Just şi ale 
lui Straus, zise Nemec din Mrakov. 

Toţi işi amintiră că fuseseră intrebaţi de aceste 
scrisori. 

Nu erau prea voioşi când ajunseră la hanul lor. Cei 
mai turburaţi dintre toţi erau Syka şi Kozina. 

În „camera de judecată" din Hradciany, domnii ju- 
decători se pregăteau de plecare. Doctorul în 
ştiinţa legilor Petr Birelly, ridicându-se de la masă, 
spuse colegului său Michal Knecht că ţărani ca 
aceşti choden: nu se mai găsesc desigur în tot 
regatul Boemiei. 

— Dar nici vorbitor ca acest Kozina, întregi 
doctoru", Paroubek, apropiindu-se de cei doi. Ce 
orator judiciar ar putea fi acesta ! Ați remarcat 
apostrofele sale ? 

Făcu o strâmbătură şi clipi cu ochiul sbanghiu spre 
mesele boierilor şi cavalerilor, unde nobilii ajutori 
de judecători se adunaseră în jurul mai-marelui 
Curţii, contele de Sternberk. Despre chodeni 
vorbeau şi ei. 

— Nişte nenorocoşi ! glăşui contele Vratislav. 

— Păcăliţi. Avocatul lor din Viena este un 
pehlivan, zise contele Kolovrat. Le-a făgăduit 
marea cu sarea. Nu e de mirare că au fost după 
aceea atât de încredinţaţi. 

— Mă întorc la vorba mea : să cerem 
ispravnicului de ţinut să ne procure scrisorile lui 
Straus, grăi mai- marele Curţii. 

— Unul dintre ei a pomenit şi de noul lor 
vechil, cică şi acesta ar fi convins de dreptatea lor, 
strecură cu un zâmbet domnul Asterle de Astield. 
—  Măiiertaţi, zise doctorul Paroubek, întorcându- 
se către boieri. Eu îl cunosc foarte bine. Este 
domnul Bla- zej Tunkl de Brnicika. 

Şi doctorul Paroubek se porni pe o toană de râs. 

— A, domnul Tunkl! strigă contele Vratislav. 
Primeşte acum şi asemenea pricini ? 

— Precum vedeţi ! Sărmana pungă a chodenilor ! 
Şi compătimindu-i astfel pe chodeni, doctorul Pa- 
roubek clipi atât de ciudat din ochi, încât aprigii 
judecători, sub falnicele lor peruci, nu-şi putură 
ţine râsul. 

XIX 

În locuinţa sa din palatul Lobkovic, Lamminger de 
Albenreuth primi fără zăbavă şi foarte curtenitor 
pe avocatul său, îndată ce acesta se înfăţişă la el 
după dejun. Baronul ascultă cu multă luare-aminte 
amănuntele judecății din ziua aceea şi nu opri 
nicio singură dată vorbirea avocatului. Când 
acesta sfârşi, Lamminger se ridică şi, hotărîndu-se 
repede, zise : 

— Voi trimite de îndată o ştafetă la moşie, ca să se 
caute şi să se pună mâna pe scrisoarea lui Straus. 
Prin dregătoria de ţinut ar dura prea mult şi moco- 
fanii de ţărani i-ar păcăli cu siguranţă. În felul 
acesta însă, îi putem lua prin surprindere şi Curtea 
va avea peste puţin lămuriri mai temeinice despre 
aceşti unel- titori. 

Apărătorul lui Lamminger se uni pe deaîntregul cu 
această părere. 

Puțin după aceea, din palatul Lobkovic ieşi călare 
o ştafetă fulger, care ducea logofătului Kos din 
Kouta grabnica poruncă a boierului. 

A doua zi, sâmbătă, chodenii nu se duseră la jude- 
cată, căci în ziua aceea, ca şi duminica şi 
miercurea, Curtea de Apel nu lucra niciodată. Luni 
fură ascultați din nou câte unul; toate întrebările 
erau puse numai în legătură cu abaterile de care 
erau învinuiți chodenii. Marţi, pe neaşteptate, fură 
chemaţi toţi împreună în faţa judecătorilor, şi mai- 
marele lor le spuse aspru şi apăsat că, după cele 
văzute, călcaseră grav îndatoririle lor de supuşi, 
dar că se pare că au fost ademeniţi şi înşelaţi, 
ceeace se va putea poate dovedi, şi că numai 
aceasta ar uşura pedeapsa lor. 

— Dar drepturile noastre, înălțimea voastră ! 
exclamă Kozina. 

Bătrânul Hruby îşi duse mâna sub pieptar. 

— Tocmai asta este greşeala voastră a tuturora, 
răspunse niai-marele Curții cu asprime. Drepturile 
voastre au fost în picioare pe vremuri, dar ştiţi 
foarte bine că au fost şterse cu ani în urmă şi că 
s'a statornicit atunci că nu mai au nicio putere. 

— Dar atunci ce rost a avut comisia din Viena, 
se împotrivi Kozina, dacă hrisoavele noastre nu 
mai au nicio putere ? 

W— Şi sunt în mâna noastră ! Cele mai bune! 
strigă Hruby, şi scoțând inâna de sub pieptar, arătă 
pitacele pe care le dosise sora sa, mama lui 
Kozina. 

—  Arată-le ! porunci unul dintre ajutorii de 
judecători. 

Hrisoavele trecură din mână în mână. 

—  Autentice sunt. dar drepturile din ele sunt 
stinse! rosti mai-marele Curţii. Şi ca să nu mai 
cădeţi în aceeaşi greşeală... 

Strigăte se ridicară din mijlocul chodenilor, iar bă- 
trânul Krystof Hruby, sprinten ca un băieţandru, se 
lepezi la mas” judecătorilor, unde, la un semn al 
mai- marelui lor, doctorul Paroubek tăie deodată, 
cu cuțitul său lung, şnururile albe şi negre ale 

peceţilor celor două hrisoave, şi in clipa următoare 
— hârş, hârş — cuțitul sfâşie pergamentele. 
Chodenii păreau loviți de trăsnet. Fapta aceasta le 
Tăpise graiul, şi ei nu putură scoate o vorbă. 
Bătrânul Hruby tremura. 

În camera de judecată se aşternu o linişte adâncă, 
apăsătoare. 

Judecătorii Curţii de Apel se uitau cu uimire la 
aceşti ţărani chodeni, sguduiţi şi buimăciţi de 
nimicirea ultimelor lor hrisoave, şi mai ales la 
bătrânul acela cu părul alb şi cu ţinuta atât de 
mândră, la Krystof Hruby, căruia lacrimile i se 
rostogoleau pe faţa sbârcită. Cel dintâi care-şi veni 
în fire, fu Syka. 

— înaltă Curte, glăsui el. Suntem nevinovaţi, 
n'am făcut nimic domnului Lomikar. Pentrucă ne-a 
dat în judecată, aţi nimicit vechile noastre hrisoave 
domneşti ! 

— Taci! strigă mai-marele Curţii. Şi înţelegeţi 
odată că nu din această pricină am făcut asta. 
Pentru învinuirile sale veti fi judecaţi şi osândiţi 
altfel. Hrisoavele voastre sunt anulate de când vi 
s'a impus acel perpetuum silentium, pe care-l 
cunoaşteţi foarte bine. Nu vă mai gândiţi la ce-a 
fost. Nu este vina voastră. Dar oamenii de la voi 
nu-şi văd de treabă şi nu-şi fac datoria de iobagi. 
Cel mai nimerit lucru ar fi să trimiteţi pe câţiva 
dintre voi acasă, şi pentru aceasta vă dăm 
încuviințarea noastră, ca ei să povestească cum 
stau lucrurile aici şi oamenii să nu mai aştepte 
slobozenia şi să nu se dea la fapte şi mai 
nesăbuite. Tri- miteti-i, ca să-i înveţe pe cei de 
acolo să nu se mai bizue pe nimic, să nu mai 
aştepte şi să se supună smeriţi stăpânirii, deoarece 
altminteri vor fi înfieraţi ca răzvrătiți, şi ce 
înseamnă asta, cred că ştiţi cu toţii! 

Amărui şi fără a scoate un cuvânt, chodenii se în- 
toarseră la han. Pe drum, Syka trebui să-l sprijine 
pe bătrânul Hruby, atât de sdrobit era moşneagul 
de cele întâmplate azi. Când rămaseră singuri, se 
sfătuiră ce este de făcut. Toti îşi dădură seama ce 
lipsă mare era pentru ei că vechilul lor nu venise 
încă de la Viena. Acum ar fi avut cea mai mare 
nevoie de el. Trei dintre ei trebuiau să plece acasă, 
în ţinutul chodenilor, ca să spună ce s'a întâmplat 
aici. Syka îşi luă această sarcină, iar Pajdar din 
Pocinovice şi apoi Brychta din Postrekov i se 
alăturară. 

Acesta din urmă arătă dece vrea să plece. 

— La Praga nu mai stau. Mi-am făcut destulă 
inimă rea cu toti coţcării ăştia ; dar nici acasă nu 
mă duc. Să le spun celor de acasă: „Oameni buni, 
harapnicul boieresc n'a murit, duceti-vă la castel şi 
sărutati-l, că s'a deşteptat din morţi, şi încă cum !" 
Nu, nu plec acasă, dar ştiţi ce ? Mă duc să-l 
întâmpin pe vechil. 

— inoi cu tine! exclamă Pajdar, căruia îi plăcu 
această ideie. 

Syka li se alătură. Şi cei trei porniră îndată la 
drum. 

Ziua aceasta şi cea următoare, miercuri, când nu 
se tinu şedinţă, se scurseră pentru chodeni în 
nelinişte, încordare şi aşteptare. Kozina nu mai 
avea astâmpăr. Străbătea odaia în lung şi în lat, se 
uita pe fereastră, ieşea pe uliţă, şi de fiecare dată 
se întorcea mai amărit în colţişorul unde pe un pat 
zăcea tânjind, dar îmbrăcat, bătrânul unchi Hruby. 
Vechilul Tunkl nu sosise încă. Chodenii nădăjduiau 
că-l vor vedea a doua zi şi că se vor putea sfătui cu 
el, dar veni şi ziua de joi, veni ora tacrinului, şi 
chodenii se duseră tot singuri la Hradeiany în 
camera de judecată. 

Kozina observă numai decât că judecătorii îi arun- 
cau priviri mai aspre şi mai încruntate. Avusese de 
gând să se roage ca unchiului său să i se dea voie 
să se aşeze, deoarece statul îndelungat în picioare 
îl obosea, iar astăzi deabia a putut umbla până 
aici; dar nu izbuti să-şi rostească Brugămintea. 
Tacrinul începu numaidecât. 

Mai-marele Curţii întrebă mai întâi dacă au trimis 
vestitori acasă. Chodenii răspunseră că au trimis. 
— Foarte bine, măcar că-i poate prea târziu. 
Consătenii voştri sunt lipsiți de judecată. S'o aveți 
încaltea voi. Ştiţi cum stau lucrurile cu vechile 
voastre drepturi. Fiţi din nou oameni plecați şi 
arătaţi aceasta, de- punând în faţa boierului 
Lainminger, legiuitul vostru stăpân, jurământul de 
supunere şi ascultare. 

— înaltă Curte! Nu putem face asta! strigă 
Kozina. 

— N'avem împuternicire! adăugă Ecl Poznaşul. 
Singuri nu putem, n'avem dreptul s'o facem ! 

— Binevoiţi să aşteptaţi, înălțimile voastre ! se 
auzi şi glasul slab al bătrânului Hruby. 

— Ca să vă sfătuiți la voi acasă, nu-i aşa ? 
întrebă batjocoritor mai-marele Curții. Asta ar mai 
lipsi. Chiar adineaori o ştafetă ne-a adus vestea că 
chodenii s'au răsculat, că sunt înarmaţi, că l-au 
prins pe pârcălabul domnului de Albenreuth şi că 
până acum l-au şi ucis probabil. Şi în clipele 
acestea să vă lăsăm să plecaţi acasă ? Dacă ţineţi 
morţiş, atunci juraţi, daţi o pildă alor voştri şi 

ajutaţi la innăbuşirea răscoalei. Dacă n'o faceți, 
sunteţi şi voi răzvrătiți. Juraţi ? 

— înălţimea voastră ! exclamă bătrânul Hruby. 
Sunt cu un picior în groapă, dati-ne cel puţin 
răgazul să chibzuim. 

— Nu se poate. Juraţi ? 

— Nu putem ! răspunse Kozina cu hotărîre. Nu 
avem nicio vină, drepturile noastre sunt în 
picioare. 

Din nou tăcere. Judecătorii se uitau uimiţi la 
tânărul chodean. 

— Dar voi ceilalți ? Sunteţi de aceeaşi părere ? 
Juraţi ? 

— Nu putem ! răspunseră şapte glasuri 
înnăbuşite, dar hotărite, de chodeni. 

Mai-marele Curţii ridică mâna. Slujbaşul în surtuc 
negru făcu semn chodenilor că pot pleca.' Când 
ieşiră pe sală, văzură zece muşchetari împărăteşti 
şi un ofiţer care strigă chodenilor: 

— Mergeti cu noi! 

Pe ulițele care duceau de la Hradciany la primăria 
de la Oraşul-Nou, trecătorii se opreau şi se 
îmbulzeau, ca să vadă neobişnuitul convoi. Şapte 
ţărani, mai toţi înalţi şi arătoşi, cu dulămi de dimie 
albă, cu pălării negre, mari, păşeau în mijlocul 
unui şir de muşchetari. În urma lor, unul din ostaşi 
ducea şapte cekane grele de stejar, care fuseseră 
luate chodenilor din hanul lor, unde convoiul se 
oprise o clipă, ca prinşilor să li se poată da 
traistele. Târgoveţii curioşi cercetau cu luare- 
aminte pe aceşti ciudaţi „răufăcători", dar mai ales 
pe unchiaşul cu părul alb, pe care-l ducea de brat 
un tânăr chodean. Oamenii şi-i arătau, priveau 
cekanele lor, dulămile şi cordeluţele roşii care 
fluturau pe dulama albă a celui mai tânăr dintre ei. 
Chodenii nu scoaseră o vorbă. Abia când coborîră 
de pe Hradciany, se întrebară turburaţi unii pe alţii 
dacă au auzit bine că chodenii s'au răsculat. Şi nu 
era unul care să nu fi auzit aceasta, şi fiecare putu 
spune ca şoltuzul din Chodov: 

— Da, am auzit bine ce-a spus boierul acela de 
la judecată. 

— Măre, măre ! Ce-o să mai iasă din asta ! se 
tângui Hruby. 

— Asta-i desigur isprava lui Pribek ! zise îngân- 
durat Kozina, gândindu-se la nevastă şi la copii. 

Şi apoi încă odată, şi cu mai multă putere, se gândi 
la cei de acasă când intrară pe poarta primăriei 
din Oraşul-Nou, iar de acolo, după puţin, în 
temniţa întunecoasă. 

— Acum, dumnezeu cu mila ! suspină bătrânul 
Hruby când trecură pragul acelui nefericii lăcaş. 
Astfel îşi luă el rămas bun delà lumină şi delà 
lume, ca unul care nu mai nădăjdueşte să le revadă 
vreodată. Slab şi moleşit căzu pe scândura patului 
tare, care era şi laviţă şi masă, şi oftă : 

— Asta ne e sortit nouă ! Dar ce-o fi acasă, ce-o 
fi acasă ! 

Şi acesta fu gândul cel mai cumplit al tuturora, dar 
mai ales al lui Kozina. 

În după-amiaza zilei următoare se apropia de 
Praga o caleaşcă trasă de o pereche de roibi 
voinici. De mirare era că pe capră şedea un vizitiu 
în portul chode- nilor din Domazlice. Când ajunse 
la poarta Poric, caleaşca se opri şi din ea coborîră 
Paj dar din Pocino- vice, Brychta din Postrekov şi 
„vechilul" Syka. Către ei se aplecă din caleaşcă un 
boier în surtuc negru, cu faţa rumenă şi bucălată, 
împrejmuită de o perucă mare cu zulufi deşi, care-i 
cădeau pe umeri. Când se rezemă de uşiţă, i se 
putea vedea mâna albă şi cărnoasă, pe al cărei 
deget mijlociu sclipea un inel cu o nestemată. 
Nobilul domn Blazej Tunkl de Brnicika, pe care cei 
trei chodeni îl întâlniseră pe drum, clipea din 
pleoapele sale groase, îndărătul cărora scânteiau 
doi ochi negri, Bmici, şireţi, şi într'o iscusită 
înşiruire de cuvinte repezite el arătă chodenilor 
dece le ceruse să coboare aici şi dece doreşte să 
intre singur în cetate. Vorbea atât de pripit, încât 
deabia îl puteai înţelege, şi în acelaş timp surâdea 
mieros şi îndatoritor, le întinse mâna şi-i vesti unde 
va putea fi găsit a doua zi. 

— Cu dumnezeu, oameni buni, cu dumnezeu, dor- 
miţi liniştiţi, mâncaţi cu poftă, fiţi fără grijă, totul 
va ieşi bine, m'am pregătit de minune pentru 
dumnealor ! 

Cunosc totul, cunosc toate. încă odată, cu 
dumnezeu, cu dumnezeu ! 

Şi din caleaşcă, domnul Blazej Tunkl îi mai salutâ 
odată cu mâna sa albă şi grăsună, de pe al cărei 
deget razele soarelui aruncau sclipiri. 

— Cum v'am mai spus, omul ăsta nu-mi place 
de fel, zise Syka, uitându-se în urma calestei care 
se apropia de poarta Poric. 

— Şi întruna a cerut bani ! grăi Paj dar. Pentru 
drum, pentru caleaşc: 
În acest timp ajunseră şi ei la poarta Poric. Stri- 
găte puternice şi o învălmăşeală de oameni îi siliră 
să se oprească. În mijlocul mulţimii zăriră caleaşca 
lui Tunkl. Ostaşi înarmaţi o opriseră şi rugaseră pe 
domnul dinăuntru să coboare. Dar el nu voia, şi din 

caleaşcă se revârsa un şuvoi de vorbe repezite, 
care se sfârşi cu cuvintele : 

— Dece mă opriţi ? Ştiţi cine sunt eu ? Un om 
de obârşie nobilă, avocatul Blazej Tunkl de 
Brnicika. 

— Tocmai deaoeea. Chiar pe dumneavoastră 
tre- bue să vă ridicăm, răspunse scurt ofițerul. 

— De asta o să vă căiţi, domnul meu! strigă 
Tunkl care se făcuse roşu ca focul şi voi să se 
împotrivească, dar doi ostaşi se aplecară peste 
caleaşca şi scoaseră dintr'însa vajnicul trup al 
avocatului, pe care-l duseră deadreptul la corpul 
de gardă. 

Oamenii râdeau, făceau tărăboi, se întrebau, îşi 
răspundeau şi frământau neobişnuita întâmplare. 
Syka şi însoțitorii săi auziră pe cei din mulţime 
lămurin- du-se unii pe alţii: 

— Acesta este vechilul țăranilor din Domazlice, 
al chodenilor care au fost închişi ieri la primăria 
din Oraşul-Nou. 

— Am văzut când i-au dus acolo. 

— Ai văzut şi toroipanele lor? Şi pe moşneagul 
care abia se ţinea pe picioare ? 

— Aţi auzit ? Ai noştri au fost închişi! Nu mai 
putem merge în cetate. 

—  Plecăm chiar acum. 

Pajdar îşi şi întoarse spatele. 

—  Staţi! strigă Brychta, ciuli'ndu-şi urechile. 
Lângă ei spunea cineva : 

— Cum, nu ştiţi ? Au fost închişi fiindcă ţăranii 
din Domazlice s'au răsculat. Pe logofăt şi câţiva 
slujbaşi i-au şi omorît. 

. Syka fu sguduit de parcă ar fi primit o lovitură. 
— Asta este isprava lui Matej Pribek! 

— Bine a făcut! Şi acum acasă ! rosti Brychta 
cu îndârjire. Matej are dreptate. Veniţi, eu plec, 
mă duc la Pribek. 

Syka, roşu la faţă, nu-i răspunse nimic, ci scutură 
Wdoar îngândurat capul său pletos. 

Mai înainte ca mulţimea de la poarta Poric să se fi 
împrăştiat, dispărură de aici trei chodeni care vă- 
zuseră cum a fost luat pe sus vechilul lor şi 
auziseră că tovarăşii lor sunt închişi în temniţă şi 
că întregul ţinut al cliodenilor s'a răsculat. 


"Cu vreo săptămână înainte de întemnițarea avoca- 
tului Blazej Tunkl, tânăra Kozina mergea într'o 
după- amiază senină şi frumoasă prin grădina din 
spatele răzeşiei, în urma unei cloşte pestriţe care 
obişnuia să-şi ducă puii în holda de secară din 
apropiere. Micuța Hanalka, bălăbănindu-se în 
spatele mamei ei, îşi trecea vremea cu florile din 
iarbă. Şi pe când tânăra răzeşiţă umbla după 
păsări, privirea i se îndreptă fără să vrea înspre 
târg şi alunecă apoi spre drumui care ducea de 
acolo în sat. 

În clipa aceasta, cloşca pestriță ar fi putut, sub pi- 
cioarele răzeşiţei, să-şi ducă puii în holda cea mai 
deasă. Hanka se gândea la altceva. O uită chiar şi 
Wpe Hanalka. 

Căta la drumul care ducea de la târg în liniştitul ei 
sat, îl tot privea şi deodată o cuprinse dorul. Pe 
aici va veni Jan! Ce-ar fi dacă ar apăirea chiar 
acum, dacă s'ar ivi deodată în mijlocul holdelor ! Şi 
n'ar fi cu neputinţă. O săptămână a trecut, a doua 
era a- proape şi ea pe sfârşite, iar Jan spusese doar 
că peste patrusprezece zile va îi acasă. O, de-ar 
veni, de l-am vedea odată acasă ! Ce jalnic şi ce 
pustiu e totul aici fără el ! Toţi îi simt lipsa, şi ea, şi 
copiii, şi răzeşia. De-ar veni odată 1 Mama şi toţi 
vecinii mai pricepuţi, ţărani în vârstă, o 
încredinţau că nu putea fi oprit acolo. 

Hanka stătea nemişcată, privea necontenit în faţa 
ei, dusă pe gânduri, şi nu lua în seamă glasurile şi 
sgomotul care se auzeau de undeva din faţa 
răzeşiei, până când un argat ajungând-o din urmă 
în fugă, îi strigă cu sufletul la gură să vină afară să 
vadă. Şi când ajunseră în bătătură, văzură prin 
poarta deschisă câţiva oameni alergând în sat. Alţii 
se adunau şi se sfătuiau cu glas tare. Mai înainte 
ca Hanka să fi întrebat ce se întâmplă, bătrâna 
Ivozina ieşi din casa rămasă părinţilor, şi în aceeaşi 
clipă intră repede prin poarta deschisă, pe 
neaşteptate, un flăcău leoarcă de sudoare, istovit, 
gâfâind. II recunoscură. Era din Drazenov, de la 
răzeşia unchiului Hruby, ciobanul. Zărind-o pe 
răzeşiţă, prinse a-i spune, trunchiat, cât îl lăsau 
puterile după fuga aceasta besme- tică, că azi pe la 
amiază au venit la ei nişte oameni din Kouta. 

În acest timp se repeziseră de sârg în ograda lui I\ 
ozina câţiva vecini care voiau să audă şi ei ce s'a 
întâmplat. 

Flăcăul spuse doar că oamenii care veniseră la ei, 
erau logofătul şi pârcălabul din Kouta, vânători şi 
pândari cu flinte şi alte arme, că au spart la ei, 
adică la Hruby, uşa casei care fusese zăvorită, că 
au scotocit peste tot şi au aruncat toate claie peste 
grămadă. 

— Şi ce-au căutat ? întrebă bătrâna Kozina. 

— Nişte hârtii de la Viena, nu ştiu bine. 

— Şi au găsit ceva ? 

— Cică ceva ar fi luat. 

— Şi unde au plecat ? 

— Asta nu ştiu, dar răzeşița m'a trimis, că poate 
au de gând să vină şi aici. 

— Au şi venit, rosti un flăcău din mulţimea adu- 
nată la poartă. I-am văzut cu ochii mei. Doi erau 
călări. 

—  Şiunde sunt? 

— La Syka. 

— Hoţii ! izbucni bătrâna Kozina. 

— Mamă, să ştii că acum vin la noi, strigă 
Hanka înspăimântată. 

— Să poftească ! Hârtii ! Acum vor şi răvaşele, 
strigă bătrâna chodeană. Cum de pot face una ca 
asta ? Vin când nu sunt bărbaţii acasă. Şi încă 
spurcatul acela de Kos, care te miri cum de nu l-a 
omorît pe Jan. Oamenii lui dumnezeu, ţineţi-vă 
bine şi nu vă temeţi ! Ăştia au să vină acum 
oridecâteori o să-i taie capul şi nu vom mai avea 
pace. Să-i învăţăm minte. Infruntaţi-i, flăcăi, şi nu 
ne lăsaţi. 

În clipa aceasta unul dintre bărbaţi strig 
— Hei, oameni din Drazenov ! Veniţi aici ! 
Veniţi aici ! 

Şi făcu semne cu mâna unei cete de oameni care 
trecea cu paşi repezi. Oamenii se opriră ; cei din 
ograda lui Kozina, femei şi bărbaţi, merseră către 
ei, astfel că în faţa porţii se îngrămădi un pâlc 
destul de mare. 

— Unde sunt hoţii aceia ? strigară cei din 
Drazenov, grozav de învrăjbiţi. 

Li se spuse pe scurt ce povestise ciobanul lui 
Hruby, că adică logofătul Kos a spart cu oamenii 
săi uşa casei lui Hruby şi a scotocit totul, până 
când au găsit răvaşele pe care le căutau. 

— Răzeşiţa a spus că erau vreo şase ; de la 
vechilul din Viena, de la Just şi de la ai noştri, de 
pe vremea când au fost la Viena. 

— Ai noştri sunt la Praga în fața judecății, 
strigă altul îndârjit, şi lui Lomikar îi trebuesc 
răvaşele acestea, dar ca să lovească în noi. 
Pricepeţi ? Deaceea trebue să le luăm înapoi ! 

— La Syka... exclamă unul. 

Dar în aceeaşi clipă se auzi un strigăt: 

— Matej ! Matei ! Pribek ! 

înaltul chodean apăru într'adevăr între case şi se 
apropie cu paşi mari şi măsuraţi de pâlcul de 
oameni din faţa ogrăzii lui Kozina, aproape de 
capătul satului. 

—  Aiauzit ? îl întrebară cunoscuţii din sat şi din 
Drazenov. 

— Da, v'au luat nişte răvaşe şi sunt acum la 
Syka. Ce vreţi ? 

— Nu vrem să le lăsăm răvaşele ! îi strigară 
bărbaţii. 

Pe faţa cruntă şi întunecată a lui Pribek apăru o 
rază de mulţumire. 

— Ei da, asta mi-am închipuit şi eu. Asta putem 
s'o facem. La o parte femeile şi copiii ! strigă el cu 
ton poruncitor. Flăcăi, luaţi-vă bâtele şi cekanele ! 
Bărbaţii şi flăcăii din sat, oare ieşiseră din case cu 
mâinile goale, se supuseră îndată, dădură fuga să 
aducă arme şi se întoarseră cât ai clipi. Cei din 
Drazenov erau toţi înarmaţi cu cekane. 

Hanka intră repede cu Hanalka în ogradă, mânân- 
du-l pe Pavlik înaintea ei, ca să-l aibă lângă dânsa. 
Bătrâna Kozina rămase la poartă. 

Logofătul Kos care căuta şi la Syka, dar aici cu mai 
puţin noroc, decât la Drazenov, scrisorile trimise 
de Straus, de Just şi de întâia deputăţie din Viena, 
fu foarte mirat că hărmălaia din jurul primăriei se 
osto- ise atât de neaşteptat. Când au venit, oamenii 
s'au adunat ca muştele; iar acum când ieşind cu o 
singură scrisoare, toată prada sa, ca să se întoarcă 
acasă, Kos nu văzu aproape pe nimeni, afară de 
câteva ţărănci speriate şi câţiva argaţi. Lncălecă, 
şi după el se sui pe cal şi pârcălabul din Kouta. 
Patru vânători cu flinte lungi păşeau înaintea lor, 
iar ceilalţi vânători şi pân- darii mergeau alături şi 
în urmă. Scrisorile din Drazenov şi cea de aici din 
Oujezd, Kos le ascunsese bine sub minteanul său 
albastru. 

Linişte de jur-împrejur ; dar ceva mai încolo, pe 
drumul spre târgul către care se îndreptau, se 
auzea un sgomot înnăbuşit la capătul satului. 

— Nu cumva ne aşteaptă pe noi? întrebă 
pârcălabul pe Kos. 

Acesta râse cu poftă şi zise : 

— Nu-mi închipui să fie atât de nerozi. Cred că 
ştiu şi ei ce înseamnă o flintă. 

Dar în aceeaşi clipă îl ajunse un strigăt înspăimân- 
țător. îşi opri calul, iar vânătorii rămaseră locului. 
În faţa lor, pe drum, se afla o ceată de chodeni din 
Oujezd şi din Drazenov, toţi înarmaţi cu bâte şi 
cekane. În fruntea lor, Matej Pribek cu cekanul în 
cumpănire. 

La dreapta, la stânga, printre case, se vedeau dea- 
semenea destule cekane ; ferecăturile lor sclipeau 
orbitor în soare. 

Slujbaşii boiereşti se aflau in faţa unui număr co- 
vârşitor de bărbaţi îndârjiţi. Strigătul fioros cu 
care fură primiţi Kos şi însoțitorii săi, nu-l sinchisi 
pe acest vechi ostaş. 

— Ce vreți, săteni ? strigă el. Lăsaţi-ne să 

trecem ! 

Hârtiile! Răvaşele ! Hoţilor! izbucniră 
strigătele sălbatice drept răspuns la cuvintele sale 
poruncitoare. 

Logofătul îşi dădu seama că nu va putea scăpa de 
aici cu binele. Ca să fie lăsat să treacă, va trebui să 
le dea scrisorile. Dar asta nu voia, nu putea. îşi 
aminti porunca grabnică şi stăruitoare a 
stăpânului de a pune mâna pe răvaşele de la Viena, 
cât mai repede şi cu orice preţ. 

Vânători, trageţi! porunci el cu glas tunător 
şi-şi scoase spada. 

Dar mai înainte ca însoțitorii săi să fi dus armele la 
ochi, Matej Pribek şi după el toţi chodenii tăbăriră 
asupra vânătorilor. Se auzi o împuşcătură, dar 
numai una. Kos văzu ceata aceasta îngrozitoare 
care se arunca din toate părţile asupra oamenilor 
săi. Voi să se apere şi să-şi croiască drum printre 
ei, dar Pribek şi alţi câţiva se năpustiră asupra 
pârcălabului de lângă el. Într'o clipă fu smuls de pe 
cal, şi logofătul Kos, namaivăzând altă scăpare, îşi 
întoarse calul şi dându-i furios pinteni, se aplecă şi 
porni în galop spre sat, peste trupurile vânătorilor 
şi ale chodenilor rostogoliţi la pământ. 

Auzi strigăte fioroase în urma sa, auzi oameni aler- 
gând după el; ca măzărichea îi şuierau pietrele pe 
la urechi. Dar Kos nu lua în seamă toate acestea, ci 
goni din sat spre nu depărtatul Trhanov. 

La locul încăierării larma se ogoise. Pribek dădea 
comenzi scurte şi tăioase. Porunci ca flintele luate 
de la vânătorii învinşi să fie puse în păstrare; 
pârcălabului boieresc, care se afla în fruntea 
vânătorilor prinşi, îi ceru să dea înapoi scrisorile. 
Când acesta se jură pe sufletul său că n'are 
niciuna, Pribek porunci să fie scotocit. Dar nu se 
găsi la el nicio hârtie. 

Ce facem acum ? întrebă pe Matej Pribek, cu 
glasul scăzut, unul dintre cei din Drazenov. 

Ce facem ? răspunse Matej liniştit. Astora — 
şi-i arătă pe vânători — le dăm drumul acasă, dar 
flintele le oprim, iar pe pârcălab îl ţinem aici până 
când ne vor da răvaşele. 

În acest timp, flăcăii care se ţinuseră după Kos, se 
întoarseră cu treaba nefăcută, putând să spună 
doar pe unde o luase logofătul. 

*— Bine şi aşa. Să facem cum am orânduit! 
Vânătorii şi pândarii acasă, iar pârcălabul ca zălog 
la răzeşia lui Pribek. 

Un ceas mai târziu, logofătul Kos povestea la ure- 
chea slujbaşilor de încredere de la castelul 
Trhanov, cărora le încredinţase scrisorile furate, ce 
s'a întâmplat la Oujezd şi cum cu primejdia vieţii 
deabia a izbutit să scape el singur din mâinile 
chodenilor înfuriaţi. Trimisul o luă cu grabă pe 
drumurile dintre arături, spre Kouta, unde îl 
aştepta, gata de plecare, o ştafetă călare, care 
duse de îndată la Plzen şi domnului Lamminger la 
Praga scrisorile luate cu japca şi un raport 
gogonat. Kos nu cuteză să plece la Kouta în ziua 
aceea, deoarece, cum bine gândea, chodenii îl 
pândeau. 

În tot acest timp, Hanka lui Kozina nu se urnise din 
odaia cea mare, ţinându-şi copiii lângă ea. Chiar şi 
după ce se potoli furtuna de afară şi în sat se aş- 
ternu iarăşi linişte, ea nu găsi hodină. Se gândea la 
bărbatul ei, care vorbise totdeauna cu pică şi 
mânie de păruelile şi turburările care izbucniseră 
în ultimul timp în ţinutul chodenilor. Ce-ar spune 
acum dacă ar şti de asta ? N'o să-i strice oare la 
Praga încăierarea de azi ? Ce urmări va avea ea ? 
Până la întâmplarea aceasta, oamenii din Oujezd şi 
din întregul ţinut al chodenilor s'au gândit de 
multe, multe ori la trimişii lor din Praga, întrebân- 
du-se ce-or fi făcând acolo. Veşti de la ei nu 
aşteptau, deoarece toţi nutreau nădejde că peste 
patrusprezece zile judecata se va sfârşi, iar trimişii 
se vor întoarce puţin timp după aceea. Acum nu 
vorbeau decât despre cele întâmplate la Oujezd cu 
Kos şi cu însoțitorii săi. Dar nici la Oujezd şi nici în 
vreun alt sat chodean, nicăieri, fapta aceasta nu 
era socotită vrednică de vreo pedeapsă. S'au 
împotrivit silniciei şi au cerut, pe bună dreptate, să 
li se dea înapoi scrisorile furate. Dar toţi erau 
siguri că Lam'minger se va răzbuna îndată ce va 
afla cele întâmplate. De ei, însă, nu se mai temeau 
oamenii din Oujezd şi din Drazenov. Ei erau încre- 
dinţaţi de biruinţa cauzei lor drepte la Praga, şi 
apoi... 

Desigur că domnului Lamminger îi merge prost 
acolo. Altminteri, dece-ar fi căutat atât de ahtiat 
scrisorile ? Dar peste puţin o s'o lase mai moale. 
Cei mai grijulii îşi dădeau însă părerea că 
Lamminger se va grăbi să se răzbune înainte de a 
se fi rostit judecata de la Praga. 

— Să poftească ! răspundea Pribek la o 
asemenea vorbire. Ne vom scutura de el. N'o să se 
mai întâmple niciodată ca dumnealor să ne pună la 
cazne şi noi s'o înghiţim. Prin strângerea de mână 
am dat cuvântul meu lui Syka şi Kozina că voi 
tăcea, dar cine a început ? 

Şi astfel, când după trei zile apăru un trimis al lui 
Kos cu porunca de a se da drumul pârcălabului, 
Matej Pribek i-o tăie scurt. 

— Ne aduci scrisorile ce ne-au fost furate ? în- 
trebă el. 

—  Jupanul logofăt le-a trimis la Praga, răspunse 
solul. 

— Atunci ce mai vrei ? se răsti la el uriaşul cho- 
dean. 

Trimisul ameninţă, în numele logofătului boieresc, 
că de-i aşa, acesta va veni cu oaste să-l scape pe 
pârcălab. 

Pribek se scutură de râs. 

— Să încerce ! zise el, şi aceasta fu tot ce avu de 
spus. 

Răspunsul dat de Pribek, în faţa bătrânilor din 
Oujezd, acelui trimis >al logofătului, plăcu 
tuturora, căci nu numai la Oujezd şi la Drazenov, 
dar peste tot în ţinutul* chodenilor, oamenii erau 
învrăjbiţi din pricina noii nelegiuiri a urgisitului 
Lamminger. 

Pribek nu se înfricoşa de ameninţări, dar era totuşi 
prevăzător. Din îndemnul lui, fură trimişi soli în 
toate satele chodene, cu vestea amenințării lui Kos 
şi totodată cu povaţa de a fi cu ochii în patru şi 
pregătiţi, ca la nevoie, de-ar fi să izbucnească 
ceva, să se poată ajuta unii pe alţii. La Oujezd şi la 
Drazenov întăriră straja de noapte ; dar şi în 
timpul zilei câţiva flăcăi vegheau pe înălţimi şi pe 
ogoare, mai ales în partea dinspre târg, de unde 
mai degrabă putea să vină un atac. 

De bună seamă, vremuri grele. Soarele dogorea şi 
în arşiţa sa bucatele se coceau pe câmp cât ai clipi 
din ochi; dar la Oujezd nu era vulvoare ca în alţi 
ani pe vremea asta. Voia bună care mai dăinuise, 
se dusese acum şi ea. Fiecare era îngândurat, 
mulţi aveau privirea mai întunecată şi toţi păreau a 
simţi că se află înaintea unei furtuni. 

Până şi Jiskra Rehurek, veselul cimpoier, uită toate 
snoavele. Micul Jirik îi dădea tot mai multe griji. Şi 
Jiskra era neliniştit din pricina lui, din pricina ne- 
vestei. Adeseori se gândea la Kozina şi la Hanka 
sa. Ce se va întâmpla de-ar fi să se pornească 

ceva ? Femeile singure acasă, iar răzeşul... 
Dumnezeu ştie ce este cu ei la Praga ! Acum nu se 
mai mira de Hanka, că e atât de îngrijorată de 
bărbatul ei. Au trecut patrusprezece zile, acum şi a 
treia săptămână, ca mâine, ca mâine începe a 
patra, şi de la trimişi nicio veste ! Cum se poate ca 
judecata să ţină atât de mult ? Şi acum beleaua 
asta cu Kos ! Cinci zile au trecut de la încăierare, 
şi încă nicio mişcare. Poate că n'o să fie inimic, 
poate că a fost numai o ameninţare. Aşa îşi liniştea 
Jiskra nevasta şi pe tatăl orb, cu care stătea afară, 
în faţa casei. Era o seară caldă de Cuptor. Luna 
strălucea ca ziua peste întregul ţinut muntos. 
Dorla legăna încetişor în poală pe micul ei Jiricek 
care moţăia, şi asculta cu drag vorbele liniştitoare 
ale bărbatului ei. Unchiaşul orb tăcea însă, şi de 
câteva ori îşi scutura capul, parcă n'ar fi crezut ce 
spune Jiskra. 

În jur, linişte ; doar dinspre pădure venea un frea- 
măt înnăbuşit. Deodată apăru o pată albă p'e 
muntele Hradek, deasupra satului. 

— 11 vezi, Dorla ? Sus pe Hradek ? 

— Cine este? 

—  Danielovo Bolf, străjerul. 

— Mai bine n'ar mai fi trebuință de ei! suspină 
Dorla. 

Şi văzând că Jiricek a adormit, se ridică de pe la- 
viță, ca să-l culce. 

— Venitți şi voi în casă, spuse ea bărbaţilor. 

Apoi se culcară şi adormiră numaidecât. Noaptea 
de Cuptor se boltea negrăit de frumos peste 
ţinutul Pădurii Boeme. Luna, a cărei lumină palidă 
se revărsa peste partea .păduroasă a munţilor, 
luneca încet şi blând către apus. Peste tot linişte, 
numai câte un hămăit de câine se auzea de undeva 
din sat, şi din când în când strigăte prelungi pe 
înălțimile dimprejur, unde albeau dulămile 
străjerilor chodeni. 

Boarea dimineţii începu să adie, iar la răsărit, dea- 
supra pădurilor înnegurate, se înălbi o fâşie de cer. 
În clipa aceasta, Jiskra Rehurek sări din pat şi cu 
un pas fu la fereastră, unde cineva bătea în oblon 
şi striga : 

—  Sculaţi! 

— Cine e acolo ? Ce vrei ? întrebă Jiskra repede 
pe nesăbuitul turburător al liniştii. 

Sculaţi-vă şi daţi-i zor. Vine oaste împotriva 
noastră !Glasul amuţi deodată şi nu se mai 
desluşiră decât paşii grăbiţi ce se depărtau. 

— Sfinte Isuse ! strigă Dorla din pat şi luă repede 
copilul la sân. 

XXI 

Inspăimântătoarea veste răscoli întregul Oujezd la 
ceasul acesta atât de timpuriu din faptul zilei. 
Buimăceala era cu atât mai mare cu cât cei din 
Oujezd începuseră să tragă nădejde că logofătul 
din Kouta voise doar să-i infricoşeze cu 
ameninţarea sa. Acum însă îşi dădeau seama că el 
se pregătise anume, că în dimineaţa aceasta 
lovitura să fie mai usturătoare pentru chodeni. 
Noroc încaltea că urmaseră sfatul lui Pribek şi că 
ţinuseră cu grijă, până la urmă, veghea de noapte, 
trimițând străjeri şi dincolo de capul satului. Şi 
astfel Matej al lui Konopik, care străjuia pe 
ogoarele dinspre târg, auzise deodată, încă înainte 
de ievărsatul zorilor, un sunet ca de goarne 
ostăşeşti; asta nfl-i dădu pace şi el se avântă mai 
aproape, ca să se încredinţeze mai bine ; în clipa 
aceasta se încrucişă cu un om care venea din târg, 
şi acesta îi spuse că pe neaşteptate, şi anume chiar 
în clipa aceasta, se adună acolo sotnii care se 
pregătesc să pornească mai departe. Flăcăul fugi 
ca o nălucă până în sat, şi leoarcă de sudoare, abia 
mai putând să-şi tragă sufletul, aduse această 
veste ; iar din târg veni în goană încă un om, trimis 
într'ascuns de un vecin de treabă, ca să spună 
oamenilor din Oujezd să fie pregătiţi, deoarece 
vine oastea asupra lor. Nimeni nu se mai îndoia 
acum de adevărul acestei crunte ştiri. Dar cum de 
şi-au putut închipui măcar o clipă că logofătul Kos 
va lăsa baltă ameninţarea sa ! N'ar mai fi fost 
Lammin- ger omul pe care-l cunoşteau, dacă nu 
s'ar fi răzbunat că l-au împiedicat să fure răvaşele. 
Uite, uite, a cerut oaste împotriva lor, ca să fie 
pârjoliţi şi să li se ia totul şi în chipul acesta să-i 
imblânzească. 

Cel dintâi gând al fiecăruia era să pună la adăpost 
tot ce putea. Femeile, care erau cele mai speriate 
de vestea adusă, îşi pierdură capui şi începură să 
adune la întâmplare perne, merinde, vestminte şi 
provizii. Bocetele şi ţipetele lor se auzeau din toate 
părţile şi peste tot: în odăi, în cămări, în ogrăzi şi 
în staulurile unde deslegau vitele. Clipe 
înspăimântătoare de zăpăceală şi de groază. 

Tot satul era în picioare ; în case, printre ele, în 
piaţa satului, pretutindeni, un dute-vino, un 
furnicar ca într'un roi de albine, şi peste tot larmă, 
peste tot strigăte. Copiii, treziţi deodată din 
somnul lor adânc, plângeau asurzitor. Peste 
bocetele femeilor se auzea strigătele şi răcnetele 
bărbaţilor care dădeau porunci, tropăitul cailor, 
mugetul vitelor, zăngănitul lanțurilor, scârţâitul 
carelor pe care fetişcanele şi flăcăiandrii pe 
jumătate îmbrăcaţi le scoteau în ogradă sau în faţa 
casei. 

Iată, colo au şi pornit la drum ! Aceia care aveau 
cele mai puţine boarfe sau pe care neaşteptata 
spaimă îi zăpăcise mai cumplit, bocceluţa în mână, 
bocceluţa la spinare. Ici un copilandru duce o 
capră care behăe ; colo un flăcău se căzneşte cu o 
vacă, căci vitele se nă- răviseră şi trăgeau de funii. 
Din convoi se desbina o turmă de oi; fug, aleargă 
după berbecul care a turbat, nu aud strigătele şi 
sudălmile păstorului şi dispar în norii de colb. 

— La Hamr ! În pădurea de la Hamr! 

Strigătul acesta sbura ca o chemare prin tot satul, 
din casă în casă, din răzeşie în răzeşie. Nimeni nu 
întrebă de unde vine şi dacă e bună, nimeni n'o 
cumpăni, toţi i se supuneau şi toţi se grăbeau, se 
zoreau să fie câ't mai repede acolo, la poalele 
muntelui Hradek, în leasa pădurii ocrotitoare care, 
în fâşii largi, nesfârşite şi întunecate, se întindea 
până aproape de târg, pe lângă Havlovia, nu 
departe de Hamr, şi apoi în arc peste hotar, 
apărând drumul care venea din nu prea depărtata 
Bavarie. 

Cel mai liniştit şi hotărît rămase Matej Pribek. La 
întâiul strigăt sărise din pat şi se îmbrăcase într'o 
clipă. Bătrânul său tată, care la ceasul acesta nu 
mai dormea, începu să se vaite când află vestea. 
Matej care părea că nici nu-l aude, plecă din odaie 
ca să-şi trezească fata şi argaţii. Manka ieşi pe 
jumătate îmbrăcată din cămăruţa ei. Pe scurt, 
Matej o lămuri ce înseamnă sgomotul de afară şi-i 
spuse să se pregătească de drum, să vadă de bunic 
şi să ia de-ale gurii, înainte de a orândui treaba 
celorlalţi, porunci ciobanului să-şi ia picioarele în 
spinare şi să se ducă glonţ la Drazenov cu vestea 
că se apropie oaste şi oamenii să fugă, iar flăcăii şi 
bărbaţii să vină înarmaţi la Oujezd, şi dacă nu vor 
mai răzbi până acolo, să ia calea spre Hamr. 

Abia după aceea Pribek dădu poruncă argaţilor să 
înhame caii la căruţă, să încarce în ea niscaiva saci 
cu grăunţe şi pe bătrânul răzeş, iar ceilalţi să vadă 
de vite. Toate acestea le orândui la repezeală, 
scurt şi apăsat, ca argaţii să nu aibă timp să se 
sperie ; şi în urma îndemnului liniştit al răzeşului, 
pregătirile pentru bejenie se sfârşiră fără nicio 
încurcătură 

Dar mai înainte ca oamenii să se fi apucat bine de 
treabă, Pribek se şi repezise din ogradă şi stătea 
acum dincoace de capul satului, pe o ridicătură de 
pământ, cu doi vecini, îndreptându-şi ochii spre 
târg şi spre lunca de la Havlovice. Abia se crăpase 
de ziuă şi ţinutul era încă adormit. 

Vântul dimineţii adia în Bi grâneîe înrourate şi 
aproape coapte, umflând dulămile albe ale 
chodenilor ce stăteau la pândă. Pretutindeni era 
linişte, nicăeri vreo şoaptă sau vreo mişcare. Nici 
urmă de ostaşi. 

— Sunt încă în târg, ca să se întărească 
împotriva noastră. Cu atât mai bine ; până atunci 
putem să ne pregătim şi noi, zise Pribek înapoindu- 
se în sat, de unde se auzeau sgomote şi strigăte. 
Dar trebue să punem pe cineva aici, ca să 
pândească. 

Ajuns în sat, merse cu paşi mari din casă în casă şi 
strigă oamenilor să nu se înfricoşeze, căci oastea 
nu se vede încă şi fuga trebue orânduită cu 
chibzuială. 

— Iar voi, flăcăilor, nu plecați. Toți la mine ! Noi 
îi vom ţine pe loc, ca ai noştri să aibă timp să fugă 
şi să nu fie omoriţi de ostaşi când se vor răspândi 
să prindă vreo oaie. Veniţi, băieţi, veniţi cu mine! 
Să se vadă că suntem încă chodeni adevăraţi. 
Luaţi-vă cekane, ciomege, dar mai bine flinte, care 
dintre voi aveţi. Repede, flăcăi, repede! 

Astfel strigă Matej Pribek cu glasul său răsunător. 
Fata sa, altminteri aspră şi întunecată, era 
neobişnuit de vioaie şi strălucea de curaj şi de 
voinicie. Ochii îi scânteiau. Păşea mai repede şi 
mai mlădios ca deo- bicei; glasul său tunător 
acoperea strigătele şi vuietul, şi se desluşeau 
cuvintele pe care le striga păşind printre case : 

— înainte, flăcăi ! La mine ! Luati-vă ciomege şi 
sânete ! Repede, chodeni ! 

Numai în fata unei case nu se opri; la răzeşia lui 
Kozina, unde ştia bine că nu este prisos de bărbaţi. 

Dar nu prisos,'ci lipsă de bărbaţi era aici. În clipele 
acestea de zor şi de buimăceală, argaţii nu erau de 
ajuns, mai ales că răzeşiţa tremura de frică. Dar 
nu pentru ea se temea, nu pentru răzeşie, ci 
pentru copii. Când a auzit strigătul acela, s'ia făcut 
albă ca peretele, şi prima ei grijă a fost să se 
repeadă la copii. A luat-o pe Hanalka în braţe, l-a 
tras pe Pavlik după ea şi a fugit afară, în ogradă ; 
dar acolo a oprit-o mama lui Jan. Mai întâi, bătrâna 
s'a supărat că Hanka este atât de sperioasă, şi nu 
fără a se opinti, aceasta şi-a dat seama în sfârşit că 
altfel trebue să se pregătească pentru bejenie. 
Albă la faţă şi tremurând, tânăra ră- zeşiţă se 
supuse, dar copiii nu-i pierdu nicio clipă din ochi. 
Totul se făcea acum, la răzeşia lui Kozina, după în- 
drumările bătrânei. Numai ea îşi păstra cumpătul 
şi nu se lăsa biruită de spaimă. Se gândea la tot ce 
trebue luat. Dar unde să meargă cu toate ? Cine să 
le ducă ? De unde să găsească atâtea mâini ? 
Hanka gătea mâncarea şi strângea boccelele cu 
aşternut pentru copii; pe acestea şi pe copii îi va 
putea duce ea, dar ce să facă cu toate vitele ? 
Hanka, tremurând ca varga, dădea zor să plece ; 
însă bătrâna voia să pună cât mai multe la adăpost 
şi deaceea şovăia şi căuta peste tot o mână de 
ajutor. Dar îşi putea îngădui să ceară sprijinul 
vecinilor, când ei înşişi n'o scoteau la capăt cu ale 
lor ? Putea oare face altceva decât să lase multe pe 
loc şi să se împace ou acest gând ? 

Iată că şi începu să dea slujnicei numai lucrurile 
cele mai răsărite, iar Hanka şi copiii erau în faţa 
porţii, când se ivi Jiskra Rehurek, cu două legături 
mari, avutul său cel mai de preţ, în spinare, şi cu 
două capre de laţ. În urma lui, nevastă-sa cu 
pruncul, ducând de mână pe bătrânul orb care 
ţinea cimpoaiele şi scripca. 

— Vă dăm o mână de ajutor ! strigă Jiskra. Aştep- 
taţi ! Nu te teme, răzeşiţo ! Mai avem timp ! 

Dete Dor.lei povara sa şi ajută argaţilor să înhame 
caii. 

Pentru Hanka, aceasta fu o mare uşurare, şi ea 
mulţumi din toată inima pentru neaşteptatul 
ajutor. De îndată, mâna harnică a ciinpoierului 
începu să se simtă peste tot. În căruţă fură 
încărcate lucrurile cele mai trebuincioase, 
aşternutul şi merindele, ba şi câteva oale ; apoi 
suiră într'însa pe tatăl orb al lui Jiskra, pe Dorla cu 

pruncul şi pe Hanalka cu Pavlik. Hanka, ştiindu-şi 
copiii în bună grijă, se apucă de altă treabă. 
Căruţa se urni încet din ogradă. Lângă ea, cu vaca, 
mergea Hanka, care ţinea şi caprele lui Jiskra. 
îndărătul căruţei, Jiskra şi femeile cu vitele care 
mugeau şi behăiau, răspunzând la behăitul jalnic 
al câtorva oi lăsate în voia soartei, care nu puteau 
fi luate şi care îşi dădea parcă seama că rămân 
pradă ostaşilor hrăpăreţi. Alături de căruţă păşea 
bătrânul câine-lup ; el lătra tare şi se uita mereu la 
copiii din car, sărind ia ei. 

În iureşul trudei şi al atâtor griji, bătrâna Kozina 
n'avusese vreme să se lase covârşită de mâhnire. 
Dar când părăsiră ca nişte hăituiţi răzeşia 
neamului lor, bătrâna se opri în poartă şi sufletul i 
se făcu ghem. îşi mai aruncă odată privirea în 
ogradă şi la toate acareturile şi, fără să vrea, îşi 
ridică mâinile, de parcă şi-ar fi luat rămas bun delă 
ele sau le-ar fi blagoslovit, ca să fie ferite de 
pagubă şi de prăpăd. 

Cu larmă şi strigăte fură salutaţi fugarii. Peste tot 
era tărăboi mare, peste tot bejenari, vite şi căruţe. 
Şirul nu se mai sfârşea şi pe alocuri nici nu mai 
încăpea pe drum. Peste puţin, căruţa lui Kozina nu 
mai putu să înainteze în înghesuială. Oamenii se 
mustrau unii pe alţii, strigau să se urnească mai 
repede, câinii lătrau, vitele se speriau, caii se 
ridicau în două picioare. 

Anevoie şi numai la pas puteau înainta în această 
învălmăşeală cei din casa lui Kozina şi a lui Jiskra, 
şi abia când ajunseră în piaţa satului, înghesuiala 
mai slăbi puţin. Satul chodean avea cu totul altă 
înfăţişare. Ai fi zis că s'au întors vremurile de 
demult. Iată acest pâlc de bărbaţi, de oameni în 
vârstă şi de flăcăi! Toţi înarmaţi cu ciomege, cu 
cekane şi mulţi dintre ei cu flinte şi cu durde. Doi 
chodeni, care stăteau ceva mai la o parte, păzeau 
pe pârcălabul boieresc care, cu mâinile legate, 
fusese adus aici la porunca lui Pribek, ca să-l ia cu 
ei în pădure, ca zălog. Slujbaşul boierului 
îngălbenise de frică, aşteptându-se în orice clipă 
ca ţăranii înfuriaţi să se arunce asupra lui. 

— Toate astea sunt din pricina ta ! îi strigau ei. 

-— Şi dacă ostaşii vor da foc bordeielor noastre, 
află, slugoi al lui Lomikar, că ai să fii spânzurat ca 
o ghindă. 

Pârcălabul îngrozit începu să tremure când ceata 
de chodeni înarmaţi scoase deodată un strigăt 

puternic. Ei salutau în felul acesta pe conducătorul 
lor Matej Pribek care se repezise pentru o clipă la 
răzeşia sa şi acum se întorcea. Dar nu atât pe el îl 
salutau cu strigătele acelea, cât ceeace aducea. 
Era prăjina străvechiului drapel chodean, pe care 
Matej o scăpase de la pieire în ziua când 
Lamminger arsese hrisoavele lor. Multă vreme 
zăcuse în podul lui Pribek, mai bine păstrată decât 
înainte; aducând-o în clipa aceasta hotărîtoare, 
avusese grijă să înnădească locul unde era frântă. 
Dar el nu veni numai cu prăjina goală, ci cu o 
flamură întreagă. Era o pânză albă, ca neaua, 
legată de băț şi împodobită cu două tasmale negre. 
Drapelul cu culorile cho- dene, dar fără stemă, 
simplu, modest; şi totuşi cho- denii îl întâmpinară 
sgomotos. Toate privirile erau aţintite asupra 
staturii înalte a celui din urmă stegar chodean, în 
timp ce el se apropia cu drapelul desfăşurat, care 
fâlfâia voios în vântul dimineţii. 

Chiar în clipa aceasta trecea pe acolo căruţa lui 
Kozina, şi cei dimprejur şi dinăuntru îl putură 
vedea pe Pribek dând porunci, după ce 
încredinţase drapelul unui flăcău. Pârcălabul era 
dus şi el spre locul către care se îndreptau toti 
fugarii. Unul dintre flăcăi porni din nou în goană la 
Drazenov; alţii fură trimişi în fata satului, spre 
Havlovice ; cu ceilalţi rămase Matej Pribek în sat, 
punând rânduiala în vălmăşagul fugarilor,! făcând 
ordine şi având grijă ca toti să plece la timp şi să ia 
cu ei cât mai muit din avutul lor. Poruncea, 
comanda, răcnea şi ameninţa când era nevoie; 
vechiul cekan de stejar al neamului Pribek îi 
strălucea în mână de câte ori îl rotea, arătând 
către ceva sau poruncind cu el. Toti îl ascultau pe 
loc, ca şi când ar fi fost căpetenia lor aleasă. 

Când satul rămase în urmă, puhoiul de bejenari se 
mai subtie pufin, ba se destrămă chiar, şi se scurse 
în nenumărate şipote şi pâraie. Fiecare căuta calea 
cea mai scurtă, iar drumul şi potecile nu mai ajun- 
geau. De pe înălțimile din Oujezd, de pe priporul 
muntelui Hradek, fugarii zoreau, alergau. Mai uşor 
le era acelora care nu duceau decât boccele; mai 
greu se descurcau acei care mânau vite. Ici-colo, 
se deslega o vacă sau un mânz şi alergau speriaţi 
peste răzoare şi în lanuri. 

Nici oamenii nu mai ţineau seama de poteci. Vitele 
şi fugarii cârmeau de pe drumeag în grâul des şi 

auriu, care se culca pe dată, ca sub coasă, călcat în 


ă zorile trandafirii; apoi apăru 
deasupra pădurii o dungă strălucitoare care se re- 
vărsă peste tot cerul albastru şi limpede, unde 
nouraşii Bîmpurpuraţi din dreptul luceafărului 
începeau să pălească sau abia se aprindeau ca deo 
flacără vie şi sclipeau ca aurul. Când soarele răsări 
din această purpură a zorilor şi strălucirea sa 
cuprinse întreaga fire, oamenii din Oujezd 
ajunseseră la Bamr, unde desişul pădurii îi luă sub 
ocrotirea sa. 

Şuvoiul se opri aici, dar nu se linişti, mai ales când 
nu după mult timp apăru un mare număr de 
oameni din Drazenov, îngroşându-le rândurile. 
Bărbaţii erau toţi înarmaţi. În pădure începu o 
forfoteală neobişnuită. Oamenii pe care fuga îi 
risipise unii de alţii, începură să se caute; familiile 
îşi alegeau locurile cele mai potrivite, copiii 
plângeau şi ţipau ; vitele legate de copaci mugeau 
sau păşteau. La marginea pădurii se afla un şir de 
căruţe ; din ele se scoteau bătrânii, bolnavii, copiii 
şi toate merindele. În pădure şi la marginea ei 
stăruia încă întunericul adânc. Dar ţinutul din jur, 
dealurile şi înălțimile, erau scăldate în lumina 
aurie, şi în ea — ca şi pe muntele Hradek din 
partea cealaltă — scânteiau'arme. 

Acolo, în soarele dimineţii, sclipeau sâneţele şi oe- 
kanele cetei lui Pribek. 

Toţi cei din Oujezd se găseau acum sub streaşina 
codrului stufos, şi numai oamenii din această ceată 
mai rămăseseră în satul pustiu şi fără viaţă. Dar 
iată ! Au început să coboare şi ei şi se îndreaptă 
spre Hamr. Se apropia oastea. Deaceea Pribek 
fugea dinaintea ei, ca să nu-i taie drumul cu ceata 
sa. Şleaul ducea din târg prin Havlovice, 
deadreptul sub înălțimile din Oujezd şi sub 
muntele Hradek, printr'o strungă joasă şi destul de 
largă, care despărţea înălţimea de la Hamr din faţa 
lor de pădurea din spatele cătunului Hamr. 

Sus, undeva deasupra satului Oujezd, se auzi o 
goarnă ostăşească şi după aceea ropot de 
darabane. Vântul dimineţii purta aceste sunete 
prin aerul proaspăt şi străveziu, până în vale. Dar 
oştenii nu se zăreau încă. Însă pe şleaul uscat şi 
hătătorit, care venea de la Havlovice prin vale, se 
auzea sgomotul potcoavelor şi se vedeau sclipiri de 
arme. Călăreţi împărăteşti, scutelnici veneau în 

goană mare; când văzură că ceata de chodeni 
trecuse la timp peste şleau şi era acum nu departe 
de Hâmr, se opriră. Dar şleaul nu-l mai părăsiră. 
Se răsfirară şi ajunseră la poala dealului, pe o linie 
peste care n'ar fi putut trece nimeni din Hamr, 
dacă ar fi vrut să meargă la Oujezd. Dar asemenea 
lucruri nu-i trecea nimănui prin gând în clipa 
aceasta. Numai privirile bărbaţilor din Hamr şi ale 
bejenarilor de la marginea pădurii Zelenov se 
îndreptau într'acolo. Pe înălţimea de la Oujezd 
sclipeau din nou arme. Erau străjerii pedestraşilor. 
Ceilalţi ostaşi îşi aşezară în sat tabăra, care de la 
Hamr nu se putea vedea decât în parte. „Ce iamă o 
să dea ăştia acolo ! A mai rămas destul şi prea 
destul în sat, şi ce nu le va trebui, vor nimici". Asta 
gândeau sătenii fugari şi se uitau îngrijoraţi spre 
sat, de nu cumva se înalţă vreun nor de fum, de nu 
cumva se văd văpăi roşii care le mistue căsuţa şi 
avutul. Cerul însă, azuriu pe tot întinsul lui, fără 
niciun nor, nici chiar deasupra satului Oujezd nu se 
întuneca de fumul vreunui pârjol. 

Câteva colibe de lemn, lăsate în părăsire, pe o 
mică ridicătură de pământ lângă pârâul din 
preajma pădurii, acesta era singuraticul Hamr. 
întinsă era de aici priveliştea spre Cerchov şi alte 
piscuri uriaşe ale Pădurii Boeme şi Tumavei, 
precum şi spre ţinutul de- luros şi foarte împădurit 
dimprejur. 

Chodenii înarmaţi din Oujezd şi Drazenov, care 
s'au aciuat în acest cătun, îşi roteau ochii împrejur 
şi urmăreau fiecare mişcare, până la înălțimile ce 
se ridicau în faţa lor şi până la şleaul străjuit de 
scutel- nici. Nu erau abătuţi ; oastea nu-i înfricoşa. 
Dar sângele le clocotea de mânie pentru fapta lui 
Lamminger. 

Asta tot el o pusese la cale! L-a rugat pe hatmanul 
de ţinut, bunul său prieten, să-i pedepsească şi să-i 
umilească. Dacă nu putuse altfel, atunci măcar 
aşa, chiar de i-ar face să piardă totul. Ce-i pasă lui 
dacă li se nimiceşte avutul, dacă ajung la sapă de 
lemn ! Numai lui să i se supună şi să-i fie clăcaşi ! 
Chiar şi acum doreşte asta, când însăşi curtea a 
trimis să se cerceteze pâra lor, pe care în alte 
părţi, la alţi boieri, ţăranii n'ar fi avut voie nici 
măcar s'o înfăţişeze. 

Vrea să-i sperie cu oastea, ca să se târască la pi- 
cioarele lui şi să se milogească. Nu, domnule Lomi- 
kar. asta n'o fac chodenii, chiar de-ar fi să 

porunceşti să fie sdrobiţi şi împuşcaţi. Atunci vei 
răspunde de o asemenea faptă ! Oastea va face şi 
ea vărsare de sânge. La curte nu se ştie desigur ce 
se întâmplă aici. Dar şi dece ar trimite împăratul 
ostaşi ? ! Ce-au săvârşit ? Ce vină au ? Că n'au vrut 
să-l lase pe spurcatul de Kos să-i jefuiască ? Nu, 
nu, chodenii nu se lasă, chiar de-ar fi să se tragă în 
ei ! 

Astfel vorbeau toţi chodenii din Hamr, adunaţi în 
pătătura unui bordei, lângă fântâna cu cumpănă şi 
piatră şi sub un păr bătrân, unde înfipseseră în pă- 
mânt drapelul chodean. Toţi erau întărâtaţi 
împotriva lui Lamminger, toţi hotăriţi. Mai 
neînduplecat decât toţi, Matej Pribek. El nu vorbea 
mult, dădea doar din cap, şi numai când se 
sfătuiau ce şi cum să facă, atunci îşi deschidea 
gura. Părerile sale erau totdeauna de aşa fel, încât 
toţi le găseau bune şi le primeau. În primul rând, 
străjile de câte doi şi trei flăcăi, înarmaţi cu puşti, 
fură aşezate într'un şir care mergea până'n 
pădure, mai sus şi mai jos de Hamr, ca să se poată 
urmări fiecare mişcare a oastei. Pe drumeagurile 
din bungete, solii chcdenilor alergau în satele 
vecine şi cereau ca toţi bărbaţii să vină înarmaţi la 
ei. 

încă mai înainte de a se fi amijil bine de ziuă, ve- 
niseră vreo douăzeci de inşi, mai vârstnici şi mai ti- 
neri, din satul Straz care se afla îndărătul pădurii; 
înainte de nămiezi apărură şi cei din Tlumacov şi 
Mrakov, care aveau drumul cel mai uşor prin 
pădure până la lagărul celor din Oujezd. îndată 
după prânz veniră în acelaş timp, ocolind pădurile, 
cei din Postre- kov şi Klenec, vreo douăzeci de 
chodeni, care nu aveau drum prea lung. 

Matej Pribek răsuflă uşurat. 

Singura sa teamă fusese că oastea se va năpusti 
numaidecât. Cu forţele atât de slabe, pe care le 
avuseseră dimineaţa, când au sosit la Hamr, n'ar fi 
putut face faţă unei asemenea ciocniri. Dar acum, 
când ceata oamenilor din Oujezd şi Drazenov 
creştea, numărând înainte de prânz vreo două sute 
de bărbaţi înarmaţi, cuta de pe fruntea sa dispăru. 
După prânz erau ca la vreo trei sute de inşi şi 
mereu veneau alţii, înainte de scăpătatul soarelui, 
mai sosiră şi cei din Kycov, iar îndată după ei, când 
Pribek se duse cu câţiva bătrâni în pădure ca să 
vadă aşezarea oamenilor, îi întâmpinară câţiva 
călăreţi cu sâneţe, dar şi altminteri bine înarmaţi, 

care veneau în goană mare din inima codrului. În 
frunte era tânărul Serlovsky, logod- mcul Manicăi, 
care sărind de pe cal, aduse la cunoştinţa 
bătrânilor că şi ceilalţi săteni şi flăcăi din 
Pocinovice şi Lhota, toţi bine înarmaţi, vor sosi 
încă azi. N'au putut mai curând, deoarece solii au 
venit prea târziu. Nu sfârşi bine vorba, şi dinspre 
înălţimea deasupra cătunului Hamr se auzi o 
goarnă, şi în aceeaşi clipă apăru în fugă un tânăr 
chodean din strajă, care vesti că un ofiţer 
împărătesc doreşte să stea de vorbă eu bătrânii. 
— Ce-o fi vrând ? spuse Pribek. Desigur să ne 
întoarcem acasă şi să-i rugăm să ne ierte. 

— Şi apoi să le robim, întregi batjocoritor 
bătrânul Brejcha din Postrekov. 

— Nici n'ar trebui să stăm de vorbă cu acest 
domn ofiţer, propuse Pribek. 

Dar ceilalţi nu voiau să-l nesocotească în felul 
acesta. 

Se luă hotărîrea ca ofiţerul să nu fie lăsat să vină 
la ei, ci chodenii să meargă în întâmpinarea lui. 
Toţi bine înarmaţi, însoţiţi de vreo douăzeci de 
„băieţi“, ieşiră din Hamr, şi după o bucată de drum 
ajunseră în'tr'o luncă, unde alături de străjerul 
chodean aştepta ofiţerul cu gornistul. 

Acesta le ceru în numele hatmanului de ţinut Hora 
ca mai întâi să dea drumul pârcălabului, iar apoi 
fiecare să meargă în satul său şi să se supună 
stăpânirii legiuite. 

Strigătul chodenilor nu-l lăsă să-şi sfârşească 
vorba. Cu greu putu să ia din nou cuvântul, ca să 
le arate cu ce se vor alege dacă se vor bate cu 
ostaşii, că va curge sânge fără folos şi că întregul 
lor avut este în primejdie. 

— Nu vă mai răciți gura cu vorbe de-astea, 
domnule ofițer ! strigă Pribek, roşu la față. Ştim 
prea bine cine v'a trimis. Noi suntem ai craiului 
nostru şi nu ai lui Lomikar, şi deaceea nu ne 
temem, chiar dacă îl ajutaţi pe acest asupritor şi 
vreţi să ne omoriţi în bătaie. Deaceea ne vom 
apăra ! 

Un strigăt de încuviinţare şi larma întregei cete 
înarmate arătară ofițerului că toţi gândeau la fel. 
El plecă fără să fi dobândit ceva. 

Grosul forţelor chodene rămase la Hamr, unde 
până în noapte se ridicară metereze. Ceilalţi 
oameni, mai ales cei tineri, se răspândiră în stră 
care noaptea erau sporite şi întărite. Curagioşii 

străjeri singuratici, care cunoşteau aici fiecare 
tufiş, se avântau până în faţă de tot, ca să poată 
urmări toate mişcările ostaşilor. 

Duşmanul care pătrunsese la Oujezd, nu se mai ur- 
nea de aici. Străjerii de pe înălţimi şi de pe Hradek 
vedeau caraulele scutelnicilor patrulând în timpul 
zilei atât acolo, cât şi pe şleaul din vale. Amurgul 
de vară învălui întregul ţinut şi se înnegura tot mai 
mult. Pe cerul de un albastru închis, începură să 
sclipească stele. Era călduţ şi domnea o linişte 
adâncă. În noaptea de vară se deosebea limpede şi 
desluşit fiecare sunet, până şi tropotul cailor 
scutelnicilor pe şleaul bătătorit, iar din pădure 
mugetul vitelor. Din când în când se auzeau 
strigătele catanelor şi ale străjerilor chodeni. 

În lagărul chodenilor, sgomolul era mai mare. 

La marginea pădurii Zelenov, îndărătul cătunului 
Hamr, printre bălării şi pe muşchi stăteau lungiţi 
cho- denii în dulămi albe, cu cekanul lângă ei şi cu 
puştile rezemate de trunchiuri. Bărbaţii alcătuiau 
un şir lung de străjeri, a căror sarcină de 
căpetenie era să păzească pădurea şi pe bejenarii 
din ea. Cu toate că din partea aceasta nu era de 
aşteptat niciun atac, dintre sirăjeri nu dormea 
nimeni. Tăcuţi, stăteau cu ochii aţintiţi asupra 
înălțimilor de la Oujezd din faţa lor sau adunaţi în 
cete vorbeau cu glasul scăzut. 

În schimb, în inima pădurii, se auzeau multe 
glasuri sgomotoase. De aici pătrundea, printre 
trunchiuri şi tufişuri, lumina roşie a focurilor, în 
jurul cărora fugarii făceau roată, ca în jurul vetrei 
de acasă, familii, neamuri, străini, cum se brodea. 
înghesuiala îi apropia pe (toii. După această zi de 
şedere silită în pădure, ei ridicaseră între copaci 
numeroase sălaşuri din vreascuri şi nuiele, 
adăposturi pentru bătrâni şi copii. Altminteri, 
culcuşurile făcute din paie, saci cu grăunţe .şi 
pene de puf aduse de acasă, erau răspândite 
printre arbori. Lângă ele stăteau lungiţi câinii, iar 
pe ele se sbenguiau copiii sau şedeau bătrânii şi 
bolnavii cu capetele plecate şi adânciţi în 
rugăciuni mute. Cea mai mare însufleţire era la 
vechiul turluc unde ardeau cele mai multe focuri şi 
unde se întâlneau cele mai multe femei. Ele găteau 
acolo cina sărăcăcioasă, alăptau sau adormeau 
copiii; băieţii mai mărişori, nedându-şi seama de 
grelele clipe prin care treceau, se ţineau de 

sburdăl- nicii. Bărbaţi erau aici mai puţini : cei mai 
mulţi se aflau la Hamr sau de strajă. Numai aceia 
care ieşeau din strajă, veneau să-şi vadă pe ai lor 
şi să îmbuce ceva. 

Lângă un fag uriaş şedea la un foc mic bătrânul şi 
căruntul Pribek, tatăl lui Matej. Capul îi era plecat 
pe piept. Părea că doarme. Dar îşi ridică fruntea 
când uscăturile de lângă el trosniră sub picioarele 
cuiva. Era feciorul său Matej, care adusese şi un 
oaspe, pe tânărul Serlovsky. LTnchiaşul îl 
recunoscu numaidecât şi întinse tânărului mâna sa 
veştedă. 

— Aşa dar aici ne fu dat să ne revedem, fătul 
meu ! zise el. Ei, spuneam eu că steaua aceea cu 
coadă... deie cel-de-sus să iasă bine! Acum poți să 
vezi cum era în timpurile de demult, când bunicii 
noştri trebuiau să cutreiere pădurile ziua şi 
noaptea. Dar pe atunci nu era numai aşa. 
Voiniceşte şi-au cucerit drepturile şi nu... 

— L^nde e Manka ? întrebă Matej, tăind vorba 
tatălui său. 

— S'a dus să vadă de vaci. 

În timpul acesta se apropiaseră câțiva bărbați, 
care veneau după Pribek. Ei se aşezară cu 
unchiaşul în jurul focului. Vorbiră despre duşman, 
dar mai ales că i-a lăsat în pace toată ziua şi n'au 
tăbărît asupra lor. 

— Au văzut că sunt mai puțini decât noi, lămuri 
Pribek. 

— Şicâți sunt? 

— Vreo două sute, nu mai mulți, după câte 
spun băieţii. Iar noi, împreună cu cei din 
Pocinovice, suntem încă odată pe atâţia. 

Toţi dădură crezare acestor cuvinte. Şi tot atât de 
încredinţaţi erau că oastea fusese trimisă 
împotriva lor la cererea lui Lamminger şi fără 
ştirea curţii, ca să-i pârjolească şi să-l răzbune pe 
boier, încât n'ar fi crezui 


Loc despădurit, unde se ardeau cărbunii ; veche 
cărbunărie. 


nici în ruptul capului dacă în clipa aceasta cineva 
le-ar fi spus că de la Praga s'a poruncit hatmanului 
de ţinut să se ferească pe cât cu putinţă de orice 
vărsare de sânge. 

Când Matej Pribek se ridică după câtva timp ca să 
treacă din nou prin pădure, printre străjeri, şi să 
se ducă la Hamr, tânărul Serlovsky nu mai era la 
foc. Se făcuse nevăzut ca s'o caute pe Manka. 

În inima pădurii, într'o vâlcea ierboasă, erau 
adunate toate vitele. Slujnicele şi argaţii le păşteau 
şi le îngrijeau. Manka tocmai pleca de aici spre 
turluc, ţinând în mână o oală cu lapte proaspăt 
muls ; în clipa aceasta o întâlni tânărul Serlovsky. 
Ea îl zărise adineaori de departe, în negura 
pădurii, la licărirea ceţoasă a focurilor. Puse acum 
repede oala pe pământ şi-l strigă cu bucurie. Ca un 
cerb, el făcu doar o singură săritură până la ea. 

— Aici erai? 

— Am venit mai demult şi te-am căutat peste 
tot. Nu zău, Manka, n'aş fi crezut c'o să te găsesc 
noaptea pe drumuri, glumi flăcăul. 

— Nici eu, doamne păzeşte. Şi ce-o să mai fie! 

— Ce să mai fie ? Ne vom apăra. 

— Ştiu că n'o să vă lăsați! rosti fata cu 
bărbăţie. Dar ce pagube peste tot. Şi tocmai acum, 
înaintea secerişului. 

— Şia cununiei noastre ! 

— Şi asta, fireşte. 

Fata oftă, însă întregi numaidecât: 

— Dar pentru asta nu e atâta grabă. Numai de- 
ar ieşi totul bine, ca să se mântuiască odată; cu 
Lomikar. Aş aştepta bucuroasă şi până la Sfântul 
Gheorghe, ba chiar şi un an de zile, numai ca 
acest... Chiar acum aş merge cu voi împotriva lor 
şi aş trage ! _ 

Pas cu pas se apropiau de turluc. În clipa aceasta 
se opriră amândoi. La o depărtare destul de mare 
de turluc, se auzi un strigăt şi svon de glasuri 
bărbăteşti, al căror răsunet puternic trezea 
pădurea adormită. 

— Sunt ai noştri ! Cei din Pocinovice şi Lhota ! 
exclamă Serlovsky. 

Nu se înşelase. Când ajunseră în lagăr, văzură o 
Ceată de bărbaţi în dulămi sau numai în sărdace 
scurte, cei mai mulţi înarmaţi cu sâneţe. Erau ca la 
vreo cincizeci, toţi voinici şi spătoşi. Tocmai acum 
veniseră pe căi ocolite prin pădure, ca să dea 
ajutor, şi se aşezară la foc, salutaţi de ceilalţi 
chodeni, care se găseau în clipa aceea acolo. 

— Am să mai viu la foc ! zise tânărul Serlovsky 
după ce se despărţi de Manka, şi se îndreptă spre 
oamenii din satul său. 

În timpul acesta, la marginea turlucului, sub brazii 
înalţi, tânăra Kozina o liniştea pe Hanalka, pe care 
strigătele chodenilor din Pocinovice şi Chodov o 
treziseră din somn. 

Pavlik, pe culcuşul său sărăcăcios de lângă ea, nu 
se mişca. Familia cimpoierului, care se odihnea 
alături, la o oarecare depărtare de un foc mic, 
dormea dea- semenea dusă. Numai Jiskra era 
undeva printre bărbaţi. 

Hanka, legănând fetica pe genunchi, îngâna încet 
uri cântec. Dar la cântecul acesta o podidiră 
lacrimile. îşi aducea aminte cum a fost altădată, 
cum bărbatul ei o ajuta să culce copiii, cum 
stăteau împreună la căpătâiul lor. Şi acum, ca 
ţiganii în singurătatea pădurii. Dar Bice-ar sinchisi- 
o asta. Dacă ar fi el aici ! Ce bucuroasă ar îndura 
toate ! Unde o fi acum, ce-o fi făcând ? Când seva 
întoarce oare? 

XXII 

Sub privegherea neobosită a străjerilor, se scurse 
întâia noapte în pădurea singuratică. Dar oastea 
nu făcu nicio mişcare şi rămase şi în ziua 
următoare, ca şi ieri, în bivuac. Cu atât mai 
neadormiţi şi mai încordaţi erau chodenii din 
strajă. Fugarii din pădure se simțeau mai uşuraţi. 
Spaima cea mare din zorii zilei de ieri se risipise ; 
temerile care-i apăsau pe toţi fuseseră 
neîntemeiate. Oujezd nu suferise încă niciun 
neajuns. Hrana, încă îndestulătoare. Merindele 
aduse puteau ajunge la nevoie pentru câteva zile. 
Prieteşugul dintre vecini îşi arăta roadele şi în 
aceste vremuri de restrişte. Bejenarii se ajutau 
unii pe alţii, iar la ei se gândeau toţi cei dindărătul 
pădurii, chodenii din Straz, din Tlu- macov şi din 
Chodov, care aduceau fugarilor tot felul de lucruri, 
azi foarte folositoare şi trebuincioase. 

Peste măsură se minunau bărbaţii că de atâtea 
ceasuri oastea îi lăsase în pace. Voiau cumva să-i 
silească prin lipsuri şi foamete să se împrăştie, iar 
pe cei din Oujezd să se întoarcă în sat şi să se 
milogească ? Dar asta nu era atât de uşor, şi nu 
numai unul dintre chodeni se scutura de râs la un 
asemenea gând şi putea să spună fără grijă că o 
bună bucată de vreme o să treacă până când vor fi 
mâncate toate vitele din pădure. 

Pribek îi îndemna doar să străjuiască cu grijă şi cu 
luare-aminte, deoarece se temea de un atac prin 
surprindere. Faţa i se întunecase din nou. îşi dădea 
seama că nu tuturora le va fi uşor să îndure viaţa 
din pădure şi că pe mulţi, mai ales pe aceia caire 
locuiau la mai mare depărtare, îi va cuprinde 

curând dorul de casă. Dar după amiază se risipi 
din nou norul negru de pe fruntea sa, când ofiţerul 
din bivuacul ostăşesc veni să le ceară iarăşi să se 
predea, iar chodenii în vârstă se împotriviră ca un 
singur om. 

Trecu a doua noapte şi începea a treia zi de şedere 
în pădure şi de pază înarmată în faţa oastei. După 
amiază, în bătătura din Hamr, la o mică depărtare 
de drapelul înfipt în pământ, se tinu sub bătrânul 
păr o adunare a şoltuzilor şi bătrânilor din toate 
satele cho- dene, înafară de aceia care se găseau 
la Praga în faţa Curţii de Apel, precum îşi 
închipuiau consângenii lor, cărora nici prin gând 
nu le trecea unde ajunsese deputăţia lor din 
bunăvoința judecătorilor. În toate colibele şi peste 
tot era o mare însufleţire ; unde te uitai, numai 
chodeni înarmaţi. Deasupra pădurii se deslănţui o 
vijelie; tot cerul era acoperit cu nori negri. Dar 
bătrânii şi şoltuzii nu luau în seamă freamătul 
puternic al bătrânului păr şi nici că drapelul lor alb 
se umfla şi fâl- fâia viforos ; vorbeau despre oaste. 
Matej Pribek, rezemat de trunchi, tresări când 
Konopik din Straz susţinu că cei de acolo — şi 
arată spre Oujezd — numai deaceea nu fac nicio 
mişcare, fiindcă aşteaptă întăriri. De aceeaşi 
părere era şi Pribek. 

—  Şite temi de ei ? îl întrebă el deodată pe 
Konopik. 

— Nu, nu mă tem, dar dacă am avea niscaiva 
cai... 

— Aha, acum ai început să pricepi că fuga e 
sănătoasă ! 

Pribek râse sgomotos. Konopik se făcu roşu, dar 
înainte de a putea răspunde, se auzi un strigăt. 
Toţi aler-. gară într'acolo ; chodenii care stătuseră 
lungiţi în iarbă, săriră ca arşi ; cei din colibe 
dădură fuga afară, îngrămădindu-se cu toţii în 
jurul unui nou-venit. Dar acesta nu era un străin, 
căci între dulămile chodeni]or nu se zărea niciun 
alt vestmânt. Bătrânii de lângă fântână se 
îndreptară spre poartă, unii se duseră până la zid 
ca să vadă ce este. În clipa aceasta toţi dădură un 
strigăt... Brychta ! Brychta din Postrekov! El intră 
repede în bătătură, urmat de mulţi consângeni. 

— Vasăzică ați pornit la război ? strigă el, rotin- 
du-şi cekanul. Foarte bine. Atunci o să ne batem, 
spuse el, dând mâna cu cei mai apropiați. 

— Unde sunt ceilalţi ? îl întrebă cineva. 
— Vin şiei. 
—  Iată-i! Pajdar ! Si Syka ! 

„Vechilul" ! 
— Din Praga! 
Trecu câtva timp până când sgomotul şi vulvoarea 
se ostoiră puțin. Cine ar fi crezut să-i vadă aici ! 
Toţi îi ştiau la Praga, iar ei, ca picați din cer! 
întrebările curgeau şuvoi. 
— Cum aţi ajuns la noi ? Aţi auzit ce este aici ? 
— Unde aţi aflat de întâmplarea aceasta ? 
Trimişii, dar mai ales Syka, povestiră că au venit 

căi ocolite, prin păduri, şi că au aflat la Praga de 
răscoala aceasta. 

— Şi unde e pârcălabul din Kouta ? urmă Syka. 
Mulţi râseră şi răspunseră că este îndărătul 
turlucu- 

lui, legat de un copac, şi că tremură de frică, dar 
că, altminteri îi merge bine. 

—  Nul-aţi omorît ? întrebă Syka mirat. 

— Şi nici măcar pe ceilalți nu i-ați stâlcit în 
bătaie ? întrebă Pajdar din Pocinovice. 

Acum începură să se mire cei de aici de vorbele ce 
umblau pe socoteala lor. Syka răsuflă uşurat când 
auzi că toată povestea era o minciună. 

— Şi unde sunt ceilalți ? Kozina, Hruby ? 
întrebară chodenii. 

Din depătare se auzi un tunet. Dar dacă din cer 
senin ar fi căzut un trăsnet în ograda aceasta, 
chodenii nu s'ar fi speriat mai tare ca acum, când 
Syka le povesti pe scurt ce s'a întâmplat cu ei şi cu 
ceilalţi la Curtea de Apel. Unii păreau înţepeniţi şi 
fără grai; simțeau că li s'a dus cea din urmă 
nădejde. Alţii scoaseră strigăte de parcă ar fi fost 
înjunghiaţi; până în adâncul sufletului îi răscoleau 
nelegiuirile săvârşite asupra lor şi asupra 
trimişilor, şi nu numai unul glăsui că nu se mai 
poate aştepta, ci că trebue să pornească, împotriva 
lor, a boierilor, ca să se răzbune pentru această 
samavolnicie. Matej Pribek îşi îndreptă privirea în- 
cruntată asupra lui Syka, pândind parcă vorbele ce 
le va spune. 

— Gândiţi-vă bine, oameni buni, ca să nu iasă 
mai rău ! strigă „vechilul" Syka. 

—  Şice gândeşti tu ? întrebară câţiva bătrâni, 
pe care vestea despre hrisoave, despre judecată şi 
despre temniţă îi speriase. 

— Ce gândesc eu ? Ce gândiţi şi voi I răspunse 
Syka. Ne-au luat şi ne-au nimicit hrisoavele fiindcă 
nu mai au nicio putere; pe ai noştri i-au aruncat în 
temniţă, iar aici, în faţa noastră, stau ostaşi cu 
arme bune, iar noi cu arme proaste, singuri, fără 
niciun sprijin. Să nu credeţi că mă tem, dar aş vrea 
să îndrept ce se mai poate, ca să nu iasă mai rău. 
Va curge sânge : astăzi nu mai putem împiedica 
aceasta, dar dacă... 

— Taci, vechil trădător ! Iuda ! tună Matej Pribek. 
Trupul său uriaş era la un pas de pletosul şi bine 
le- 

g'âtul „vechil". În strigătul de încuviinţare care 
izbucni după pătimaşele cuvinte ale lui Pribek, se 
auzi mai tare glasul lui Brychta din Postrekov. Dar 
nici Syka nu rămase de unul singur. îndeosebi 
oamenii cei mai vârstnici şi mai aşezaţi din Klenec, 
Chodov, Postrekov, Straz, Kycov, Tlumacov şi 
Mrakov fură de partea lui, înnăbuşind cu blândeţe, 
dar şi cu asprime, strigătele cetei războinice, din 
care făceau parte cei mai mulţi din Oujezd, 
Drazenov, precum şi cei din Lhota şi Poci- novice. 
—  Lăsaţi-l! strigă Syka. Cine a urzit toate 
acestea, dacă nu tu, Matej ! 

— Ai vrea să dea foc răzeşiei tale, să ne omoare 
femeile şi copiii ? exclamă Bursik din Klenec. 

—  N'<au decât să pârjolească, să ne omoare în 
pătăi ! strigă Pribek, ai cărui ochi aruncau scântei. 
Dar mai înainte ne vom împotrivi. Şi dacă ar fi să 
mă omoare în bătăi, tot mai bine decât să mă 
înjuge ca pe o vită. Lua-v'ar dracul de muieri 
fricoase ; voi nu sunteţi chodeni. 

Lângă Hamr era sgomot şi frământare. Chodenii 
nu se puteau înţelege dacă e mai bine să se plece 
şi să ceară iertare, sau să pornească la .luptă. 
Tabăra războinică era mai mică. În fruntea ei se 
afla Pribek ; alături de el, răstindu-se crunt la 
potrivnicii mai paşnici, sălbaticul Brychta din 
Postrekov şi tânărul Ser- lovsky. Toţi erau atât de 
împătimiţi, iar larma glasurilor nestăpânite atât de 
năpraznică, încât nu auziră strigătele străjerilor 
din primele rânduri, care arătau spre înălţimea de 
la Oujezd. Dar deodată glasurile sălbatice de lângă 
Hamr amuţiră. Se auzi o bubuitură ca de tunet, 
apoi încă una, apoi a treia. îndărătul pădurii 
bubuiau tunuri. Da, tunuri ! Trei tunuri sunt acolo. 
Dela Oujezd le-au suit pe muchea dealului şi trag 
de acolo înspre Hamr. Fumul alburiu al ghiulelelor 

slobozite se rostogolea şi se apleca peste coasta 
dealului. Şi în jurul tunurilor, o mulţime de ostaşi. 
O parte din ei se şi adunase în luncă şi pe şleau, 
iar acum li se alăturară şi călăreţi. Ce de ostaşi 
mişună acolo! Le-au venit întăriri. Şi în timp ce 
chodenii se uitau uimţi şi buimăciţi la duşman, se 
apropie în goană un flăcău care vesti cu sufletul la 
gură că Danielovo Bolf s'a întors din recunoaştere. 
Cele trei tunuri s'au aflat mai întâi la Oujezd în 
tufişurile de pe tăpşan, şi împreună cu ele a sosit şi 
o mulţime de ostaşi. Astfel raportă „băiatul" din 
strajă. Vestea sa nu mai era nouă în clipa aceasta, 
dar adevărată, precum se putuseră încredința cu 
toţii. 

— Şi mai vreţi să vă războiți ? strigă Syka, ară- 
tând cu mâna dreaptă oastea care se pregătea de 
atac în văzul tuturora. 

— Tu să taci, ţi-am mai spus ! răcni Pribek. Nu 
vă temeţi. Şi cine e chodean adevărat, după mine ! 
Mulţi îl părăsiră, împotrivindu-se avântului său şi 
al credincioşilor săi. 

— Lăsaţi-i să se ducă să se milogească ! strigă 
tânărul Serlovsky. Veniţi cu noi; acolo unde 
mergem, vom ţine piept mai bine decât cu ăştia. 
—  Veniţi la Pocinovice ! Veniţi ! 

Pribek se repezi la drapel şi-l scoase cu o singură 
smucitură din pământ. 

În acest timp, un flăcău gonea de la Hamr spre tur- 
lucul din pădure. Fugarii de acolo se uitau 
îngrijoraţi la cerul înnorat, care întunecase 
pădurea. Un vânt puternic îndoia crengile la 
pământ şi vestea furtuna. Toţi se pregăteau s'o 
înfrunte ; pentru altă furtună nu erau pregătiţi. 
Dar flăcăul, neţinând seama de nimic, strigă de 
îndată celor ce se adunară cei dintâi, că trimişii de 
la Praga s'au întors, şi anume Syka, Pajdar şi 
Brychta, dar că ceilalţi n'au venit fiindcă sunt 
închişi în temniţa din Praga. 

Un țipăt pătrunzător de durere străbătu 
singurătatea pădurii. 

Toţi îşi întoarseră capetele spre Hanka Kozina 
care, frângându-şi mâinile, pălise. Femeile o 
înconjurară, liniştind-o şi mângâind-o. 

— Unde sunt? întrebă bătrâna Kozina pe flăcău. 
Ea nu plângea, dar faţa i se îngălbenise parcă. Flă- 
căul arătă spre Hamr. Bătrâna fugi într'acolo. Dar 
la marginea pădurii se opri deodată. Dela Hamr 
venea spre ea o ceată de bărbaţi. În fruntea lor 

păşea Matej Pribek, lângă el Brychta din 
Postrekov, iar la dreapta tânărul Serlovsky cu 
drapelul chodean, care fâlfâia vijelios deasupra 
capetelor lor. Ceilalţi bărbaţi rămăseseră la Hamr ; 
alergau de colo până colo sau priveau în grupuri 
spre Oujezd, de unde se auzeau trâmbiţe şi da- 
rabane. În clipa aceasta, din ceata lui Pribek se 
desprinse Jiskra Rehurek şi în câteva sărituri fu 
lângă bătrâna ţărancă. 

— Stăm prost, oaste multă şi ai noştri vor să 
ceară iertare. 

Bătrâna scoase un strigăt de uimire. 

— Şi ce este cu Pribek? 

Cimpoierul o lămuri că se retrage cu credincioşii 
săi şi că se duce la Pocinovice. 

— Jan şi ceilalţi sunt închişi ? 

Cimpoierul dădu din cap. 

— Iar voi, muierilor, vreți să cereți îndurare ? 
strigă bătrâna Kozina. 

Şi cu pumnii strânşi amenință pe cei din Hamr, 
care pregăteau în clipa aceasta deputăția care să 
meargă la hatmanul ținutului, căruia tocmai îi 
sosiseră întăriri, trei tunuri, grenadiri şi pâlcuri 
dese de pedestraşi şi de călăreţi, conduse de 
contele Stampach şi de domnul Steinbach de 
Konigsfeld. 

Între timp ceata lui Pribek ajunse în pădure şi se 
apropie de turluc. O învălmăşeală îngrozitoare se 
iscă acolo când oamenii aflară ce s'a întâmplat. 
Teama de oaste îi făcu pe toţi să-şi piardă capul. 
Femeile se rugau plângând de bărbaţi; unele, să nu 
le părăsească şi să nu plece; altele, să nu le lase 
acolo. Hanka nu se sinchisea de toate astea. Şedea 
sub un copac, lângă foc, şi-şi strângea copiii la 
piept. Ce veşti! închis în temniţă ! Dece a plecat ? 
Bine a presimţit... O, Jan nu se mai întoarce, ştie 
bine asta. Copiii, sărmanii copii ! 

XXIII 

începu să plouă, tuna, şi văzduhul jilav şi tot mai 
întunecat era săgetat de luminile orbitoare ale 
fulgerelor. Din pădurile Sumavei se ridicau aburi şi 
nori de fum alb, ca din nenumărate focuri aprinse. 
Pe vremea aceasta neprielnică, ceata lui Pribek se 
retrăgea spre Pocinovice prin păduri şi pe 
drumurile desfundate. Ceata aceasta, cea mai 
bătăioasă din rândurile chodenilor nehotăriîţi, mai 
bine de o sută de oameni, era împărţită în două 
pâlcuri mai mici. Între ele înaintau câteva căruţe 

cu femei şi copii, pe care bărbaţii nu voiseră să le 
lase în pădure. Cei mai mulţi erau din Oujezd. 
Printre ei, bătrânul Pribek şi Manka. Când feciorul 
său Matej îi spuse lângă turluc să rămână în 
pădure cu Manka, deoarece la Pocinovice lupta o 
să fie desigur cruntă, bătrânul nu voise să audă de 
aşa ceva, iar nepoata sa se împotrivise cu hotărîre. 
— Ca până la urmă tot să mă târăsc pe genunchii 
mei* bătrâni ?! spusese moşneagul, căţărându-se 
în car. 

Vântul îi sbârlea acum părul lung şi alb ca zăpada 
şi-i biciuia ploaia peste faţa sbârcită ; dar bătrânul 
parcă nici nu le simţea. Şedea nemişcat, cu 
privirea încruntată aţintită drept înainte şi cu 
gândurile în altă parte. întrucât carul în care se 
aflau Manka şi bunicul ei, era mânat de tânărul 
Serlovsky, iar argaţii rămăseseră în pădure cu 
vitele, Matej Pribek purta din nou drapelul 
chodean. II ducea pe umăr, cu pânza grea şi udă 
de ploaie. La început, Matej văzu aceasta şi-şi 
aminti ce frumos fâlfâise dimineaţa. Şi dimineaţa 
fuseseră încă toţi plini de bărbăţie, şi se muiaseră 
înfricoşaţi numai când Syka îi moleşise cu veştile 
sale. Acum iată cu ce s'au ales... 

Se întunecase deabinelea când chodenii se 
apropiară cu căruțele de Pocinovice. Ploaia 
contenise, dar cerul nu se înseninase încă ; nori 
grei mai atârnau pe piscuri şi se întindeau spre 
apus şi miazăzi, peste Pocinovice. ca un meterez. 
Culmile munţilor Havronec, Plapolec, Hudic şi 
Holv nu se vedeau îndărătul norilor cenușii, în care 
se învăluia „Panino prsa" precum şi ceilalţi uriaşi 
ai Sumavei, care alcătuiau impunătorul fundal 
După încordarea din ultimele câteva zile, după 
drumul obositor pe vremea aceasta rea, odăile 
uscate, calde şi primitoare erau deosebit de 
binevenite bărbaţilor din Pocinovice şi tuturor 
fugarilor. Cei mai mulţi dintre ei, după ce 
îmbucară ceva, căzură istoviţi şi adormiră nu- 
maidecât. La primărie, la bătrânul Serlovsky, unde 
se adunaseră băştinaşii şi cei mai aşezaţi dintre 
sătenii veniţi din afară, lumina a ars înca multă 
vreme. 

Chiar şi câţiva oameni din Lhota, care înainte de 
venirea celor din Pocinovice se duseseră în nu prea 
de- 


i Un iezer de munte. 

părtatul lor sat, se aflau aici şi abia noaptea târziu 
se întoarseră acasă, ducând cu ei hotărîrea 
nestrămutată că nici Lamminger, nici oastea nu 
vor izbuti să-i îngenuncheze vreodată. 

Era trecut de miezul nopţii. Abia acum se ducea 
Ma- tej Pribek la culcare, după. ce cutreierase cu 
tânărul Serlovsky tot satul şi aşezase pretutindeni 
străjeri băştinaşi. Nu se luminase încă de ziuă, şi 
uriaşul chodean era iarăşi în picioare, sgâlţâind 
oamenii din somn, îngrădind cu scânduri şi cu 
palănci toate intrările satului : drumurile, ulițele 
dintre hambare care duceau pe tăpşan, precum şi 
toate imaşurile de vite. încă nu se trezise tot satul, 
încă nu se mântuiseră toate pregătirile, şi iată că 
se pomeniră pe neaşteptate cu oaspeţi şi cu 
ajutoare. Erau câţiva ţărani din Chodov şi Pos- 
trekov, uzi leoarcă şi năclăiţi de glod. Ciudate veşti 
aduceau. 

Ieri fuseseră .alături de aceia care spuneau că 
orice împotrivire este de prisos şi că nu le rămâne 
decât să se supună. Acum povesteau chodenilor 
care se îngrămădiseră în jurul lor, cum le-a plătit 
aceasta hatmanul ținutului. Când au venit la el să 
se milogească — povesteau fugarii — şi au 
făgăduit că se vor răspândi în linişte, numai oastea 
să se retragă şi să nu le pricinuiască pagube, el s'a 
răstit la ei şi a pus pe loc să fie legaţi şi ridicaţi de 
ostaşi. Dar nu numai pe aceia, ci din toate satele 
au luat ţărani, i-au legat şi i-au trimis. 

— Unde? întrebară chodenii care ascultau cu 
încordare. 

— La Plzen, Stribra, Tyna... 

— Şidece în atâtea locuri ? Nu sunt destule 
temniţi la Plzen? întrebă Serlovsky. 

— Auridicat peste şaptezeci de inşi! răspunse 
unul dintre fugari. 

— Când am văzut asta, ne-am luat tălpăşiţa. 
Mai bine să mă omoare decât să stau la gros, să 
mă răzbească în bătaie şi după aceea să mă şi 
spânzure, adăugă altul. Asta e îndurarea lor ! Asta, 
pentrucă s'au dus îndată să se predea ! 

— Ce n'ar da ei să fie acum aici! strigă unul 
dintre chodeni. 

— Da, şi am fi atunci peste patru sute, întregi 
Pri- bek. Dar oastea unde este acum ? 


132 


— În fiecare sat câțiva ostaşi, dar la Oujezd 
roiesc ca muştele. Şi de bună seamă că vor 
rămânea pesle tot, ca să fie linişte. 

— Darai noştri din pădure ? 

— Acolo femeile s'au văielat şi se văietă mereu. 
Este de mirare ? Le-au luat bărbații, iar în case 
s'au oploşit cătanele. Din pricina aceasta, mulți 
ţărani au apucat calea pădurilor. Fug din sate, 
poate în Bavaria. 

— Şi noi să stăm şi să ne dăm pe mâna lor ? 
strigă Pribek. 

În clipa aceasta erau încă toţi în sala primăriei. 
Când Pribek se ridică, pregătindu-se să iasă, iar 
ceilalţi după el, intră repede în încăpere unul din 
Poci- novice şi vesti că straja care veghează în 
partea dinspre Loucin, a văzut ostaşi pe şleau. Toţi 
îi aşteptau, toţi erau siguri că oastea nu-i va oooli, 
şi totuşi vestea aceasta îi buimăci pe cei mai mulţi 
şi toţi erau înfriguraţi. 

— Fie ! strigă bătrânul Serlovsky. 

— Veniţi, oameni buni, veniţi repede ! îi 
îndemnă Pribek şi ieşi. 

Toţi îl urmară. 

La ceasul acesta întregul sat era în picioare. 
Vestea despre oaste pătrunsese ca vântul în toate 
colţurile. De peste tot veneau în fugă bărbaţi, 
femei, bătrâni, flăcăi ; în piaţa satului era furnicar 
de oameni. Acolo Îi se alăturară şi bărbaţii de la 
primărie, înarmaţi cu puşti şi cekane. În fruntea 
lor, Pribek cu drapelul chodean. Acesta fâlfâia din 
nou voios în boarea dimineţii, căci peste noapte 
cerul se înseninase şi era o zi minunată. 

— Oastea a venit! strigă Pribek. Au şi început 
să prindă bărbaţi şi să bată femei. Dacă vreţi să vă 
supuneţi, eu şi toţi ceştia care suntem din Oujezd 
şi din Drazenov, nu ne dăm pe mâna lor! 

— Nici noi! Nici noi ! strigară toți, şi în vuietul 
acesta se auzeau şi multe glasuri de femei. 

— Atunci, cu ajutorul lui dumnezeu, fiecare la 
locul său ! porunci Pribek. 

— Femeile şi copiii să intre în case ! strigă Ser- 
lovsky. Fiți pregătiți, ca la nevoje, de-ar fi să iasă 
rău, să aveţi tot ce vă trebue pentru drum; imaşul 
din spate, care duce spre pădure, va fi liber! 

În clipa aceasta, toate glasurile din piaţa satului 
amuţiră şi toţi rămaseră locului ca împietriţi. 
Ropot de darabană pătrunse până la ei. iar goarna 

le sfâşie auzul. Cel dintâi care-şi veni în fire, fu 
Pribek. El strigă oamenilor să aştepte oleacă, că se 
duce să vadă ce este, şi dete fuga la ieşirea 
îngrădită. Cei doi Ser- lovsky şi mulţi oameni din 
Poci novice, după el. Între case şi printre copaci 
văzură sclipind arme şi foind soldaţi. Dintr'o ochire 
îşi dădură seama că sunt mulţi. Au împresurat 
satul dinspre răsărit şi au ocupat drumul. Călăreţi 
forfoteau de colo până colo, comenzi date cu glas 
tare sburau din ceată în ceată şi răsunau până în 
sat. 

Lanţul de ostaşi creştea şi împresura încetul cu în- 
cetul tot satul, care se afla în vâlcea. 

Pribek tresări. Câţiva călăreţi veniră în goană spre 
el ; în faţa ieşirii îngrădite a şleaului se opriră, şi 
unul dintre ei începu să vorbească. Cele spuse de 
el fuseseră aduse de mai înainte la cunoştinţa 
celor adunaţi în piaţa satului, de către Serlovsky şi 
Pribek, care tăi- nuise doar că şi cei din Lhota se 
predaseră cu ochii închişi. 

Dar acum ostaşul ie mai făcu cunoscut că satul tre- 
bue să se predea numaidecât şi toate îngrădirile să 
fie ridicate. Bărbaţii să aducă toate armele, cei 
străini din sat, mai ales Matej Pribek din Oujezd, 
să fie daţi pe mâna oastei, iar pentru siguranţă şi 
ca zălog, şoltuzul şi douăzeci de ţărani să vină 
neîntârziat în bivuac şi să ceară iertare. 

— Ca să ne arunce în temniţă ! strigă unul 
dintre ţărani. 

— Şi să ne spânzure ca răzvrătiți ! întări altul. 

— Eu nu mă duc! vesti şoltuzul Serlovsky cu 
glas tare. 

— Nici eu ! strigară unul după altul şi în vuietul 
acesta se amestecau glasurile ascuţite ale femeilor 
care-şi îndemnau bărbaţii să nu se ducă şi să nu se 
supună. 

— Suntem ca într'o capcană, oastea ne-a 
împresurat din toate părţile! 

— Vom răzbi printre ei ! 

— După mine ! strigă Pribek. 

O zarvă şi o învălmăşeală nemaipomenită se scară 
în piaţa satului. Multe femei începură să bocească, 
altele îşi îndemnau bărbaţii, cu toată stăruința, să 
nu se predea. Dar nici nu era nevoie. Vestea 
despre cele ce păţiseră aceia care se supuseseră 
mai jos de Oujezd, crunta poruncă, ameninţarea 
comandirului şi puterea sa năpraznică mâniară pe 
chodenii din Pocinovice şi-i oţeliră în desnădăjduita 

lor hotărîre. Mai bine moartea, decât să se predea 
astfel pentru suferinţe noi şi mai mari! 

Pribek, cuprinzând cu privirea oastea din faţa sa, 
îşi dădu seama că nu le va fi cu putinţă s'o 
dovedească sau chiar numai să i se împotrivească. 
Nu rămânea decât să răzbească printre oşteni. 
Deaceea duse pe cho- deni în acea parte a satului 
de unde, după cum vedea, se putea ajunge mai 
repede în pădure şi unde se aflau cei mai puţini 
ostaşi. Unii spuneau să aştepte până când se va 
întuneca. Dar propunerea .aceasta nu putu fi luată 
în seamă, deoarece comandirul dăduse doar o 
scurtă păsuială pentru răspuns, iar dacă acesta nu- 
i va fi pe plac, va porni desigur la asalt. Deaceea 
nu puteau zăbovi. 

— Cine poate, să încalece ! Vom străbate pe la 
spate! strigă Pribek arătând hambarele lângă care 
stătea. 

Dădu această poruncă fiindcă văzuse că grosul 
oas- tei se afla în faţa ieşirilor din sat, între case şi 
dincolo de imaşuri. O ieşire neaşteptată din 
hambare, pe aici, ar putea să-i surprindă. înainte 
de a intra în această başcă de scânduri şi paie, îşi 
luară rămas bun. Nu dură mult. Matej Pribek îşi 
căută fata. Venea în urma lui, galbenă, tremurând, 
lângă bătrânul ei bunic care nu voise să rămână în 
casă. 

— Tată, Manka, vă las cu dumnezeu ! Poate c'o să 
ne mai vedem. lar de nu, îngrijeşte-ţi bine bunicul, 
fată. Să vă ajute dumnezeu. 

Era palid când dete fetei şi bătrânului tată uriaşa 
sa mână dreaptă. 

Moşneagul întinse braţul şi-l binecuvântă cu 
semnul crucii. Pribek îşi mai întoarse odată capul 
şi dispăru apoi în ceaţă. Dar drapelul său alb se 
mai putea vedea deasupra capetelor, până când la 
intrarea în hambar îl înclină. 

Manka îl urmări necontenit cu privirea, şi ochii îi 
erau plini de lacrimi; în clipa aceasta se apropie de 
ea logodnicul care se dusese după cai. Manka 
lăcrima, dar abia acum o podidi plânsul adevărat. 
El o îmbrăţişă, o sărută pe gură, luă apoi dârlogul 
bălanului său şi-l duse până la hambar. Aci se mai 
aflau şi alţi cai, iar îndărătul lor pedeştrii în 
grupuri dese. În hambarul de alături era la fel. Toţi 
aşteptau doar semnalul oa porţile să se dea în 
lături, deschizându-le calea din arie împotriva 
oastei. 

Soarele răisărise şi lumina sa vie pătrundea prin 
crăpăturile late dintre grinzile hambarului, 
străfulgerând întunericul cu dungi aurii. Ele 
cădeau pe trupurile cailor, pe părul lor lins, pe 
şeile simple, ţărăneşti; ici aluneca pe dulămile albe 
ale chodenilor, colo pâlpâia pe chipurile lor. Cei 
mai mulţi dintre ei erau palizi, sugrumaţi de teama 
care cuprinde fără voie pe ori şi cine înaintea unei 
lupte sângeroase. Ochii tuturora ardeau ca în 
friguri, inimile ropoteau, dar fiecare se împăcase 
cu soarta şi strângea cu putere flinta sau tăiosul 
cekan ferecat. 

În apropierea porţii stătea Pribek aplecat şi urmă- 
rea prin crăpături mişcările oastei. Când se ridică, 
făcu semn călăreţilor să încalece. Apoi strânse 
mâna tânărului Serlovsky, îi şopti ceva şi se duse la 
ceata din fund, spunând încă odată fiecăruia ce are 
de făcut şi unde să ochiască. Apoi trecu în 
hambarul de alături, ca să ia conducerea celor de 
acolo. În hambarul celălalt, ceata avea să fie 
condusă de tânărul Serlovsky. Acesta era pe cal, 
strângea smăcinat în mână pistolul încărcat şi 
aştepta cu încordare semnalul stabilit, pe care 
urma să-l dea de alături tatăl Mankăi. 

Câtva timp domni în hambar linişte adâncă. Numai 
câte un ca.] necheza sau izbea cu copitele în arie. 
De departe se auzeau goarne şi darabane ; în clipa 
aceasta, unul dintre aceia care se aflau în faţa 
hambarelor, în partea dinspre sat, strigă că ostaşii 
se apropie de acolo. 

Nu se stinse bine acest strigăt, şi din hambarul de 
alături se auzi un şuierat răzbitor. Porţile celor 
două hambare se dădură deodată la o parte, ca de 
o bruscă răbufnire, şi un şuvoi de lumină orbitoare 
pătrunse înăuntru ; în' lumina aceasta ţâşniră 
afară câţiva călăreţi în frunte cu tânărul Serlovsky, 
iar în urma lor, ca un nor, ceilalţi chodeni. Şi odată 
cu acest nor alb, încă unul, în frunte cu Matej 
Pribek, care ţinea în mâna stângă, drapelul alb, 
fâlfâitor, iar în dreapta, deasupra capului, greul 
cekan de stejar ai neamului său. 

Flintele şi durdele chodenilor detunară, puştile os- 
tăşeşti le răspunseră, şi cele două tabere se 
aruncară una asupra celeilalte. O ciocnire 
înspăimântătoare. Des- nădejdea oţelea braţul 
chodenilor. Cu cekanul, cu stratul sâneţei, se 
băteau ca leii. În frunte tânărul Serlovsky, care se 

asvârlea ca o vijelie în talazurile bătăliei, lovind pe 
pedestraşi în dreapta şi în stânga. 

La gardurile de mărăcini, lângă ziduri şi în cele 
două hambare cu porţile vraişte, stăteau .sătenii, 
femei şi bătrâni, şi urmăreau lupta cu spaimă şi cu 
o groaznică înfrigurare. 

Bătrânul Pribek, sprijinit de nepoata sa, stătea la 
colţul hambarului, neluând în seamă pe aceia care 
îi spuneau să se ferească de plumbi. Manka 
urmărea palidă şi tremurând fiecare mişcare a 
acelora care se băteau, cu aceeaşi sălbatică 
opintire ca toţi ceilalţi săteni. Ea văzu cum cele 
două pâlcuri se ciocnesc şi cum chodenii îşi lovesc 
potrivnicii prin surprindere şi-i în- ghesue. În 
dârdora acestui vălmăşag, în care cu colbul şi 
fumul se amestecau dulămile albe şi dolmanele 
negre ale ostaşilor, precum şi scânteierea 
paloşelor şi altor arme, nu se putea deosebi nimic. 
Răcnetele îngrozitoare şi larma fără seamăn se 
răspândeau peste tot, şi strigătele oamenilor se 
împleteau eu vuietul detunăturilor şi al 
trâmbiţelor. 

Mank'a se străduia în zadar să urmărească cu 
privirea pe tatăl şi pe logodnicul ei. 

— Manka, vezi drapelul nostru ? întrebă 
bătrânul bunic. 

— II văd, colo, pata aceea albă... dar acum nu-l 
mai văd, nu mai este... Iată-l iarăşi! Şi iar a 
dispărut... Doamne, sfântă fecioară... nu mai văd 
nimic. II vedeți voi, oameni buni ? întrebă ea cu 
glasul tremurător, întorcând privirea speriată spre 
vecine. 

Ele se uitară, se uitară, cu ochii țintă, dar nu mai 
putură zări drapelul alb caire până atunci fusese 
încă în văzul tuturora. 

În clipa aceasta începu să sune o trâmbiţă din 
partea cealaltă, şi de acolo, unde cu câteva clipe 
înainte o mână de ostaşi îndepărtase palăncile, 
pătrunse în sat şi năvăli în goană mare o sotnie de 
scutelnici. Paloşele înălțate deasupra capetelor 
sclipeau în soare, pământul duduia. Bătrânul 
Pribek se prăbuşi frângân- au-şi mâinile, şi începu 
să se închine. 

Sătenii scoaseră un strigăt şi căzură în genunchi, 
întocmai ca bătrânul Pribek. 

Apoi nu mai ţinu mult. Sotnia se rări, se răsfiră, şi 
se putea vedea cum scutelnicii se îndreaptă către 

aceia care voiau să străpungă împresurarea şi s'o 
ia la sănătoasa. 

„Cine va izbuti să scape din mâna scutelnicilor ?" 
era întrebarea pe care şi-o puneau toţi în clipa 
aceasta, gândindu-se la ai lor de acolo. 

Mai înainte ca soarele să prindă a dogori, afiară 
răspunsul. Bătălia se sfârşise. Ostaşii încălcară 
satul şi îl jefuiră. Afară, pe câmpul de luptă, 
femeile şi mamele umblau de colo până colo, 
căutându-şi bărbaţii şi feciorii. Fericite acelea care 
nu găseau pe nimeni, căci puteau fi sigure că ai lor 
au ajuns în pădure. Dar în fiecare clipă se auzea 
câte un țipăt sfâşietor, atunci când vreuna dintre 
femei recunoştea printre răniţi sau morţi pe unul 
dintre cei căutaţi. Voinicii zăceau singuri, 
neacoperiţi sau sub cai, ori în pâlcuri întregi, astfel 
cum căzuseră. 

Căuta şi bătrâna Serlovsky, dar nu-şi găsi nici fe- 
ciorul, nici bărbatul. O minune că se încredea în 
norocul ei. Dar colo ! Logodnica. Bătrâna dete fuga 
la ea. 

Pe iarba strivită, unde zăceau mulţi ostaşi răniţi şi 
morţi, precum şi câţiva chodeni răniţi, Manka înge- 
nunchia plângând şi frângându-şi mâinile lângă 
trupul tatălui ei mort. Matej Pribek zăcea în 
dulama sa albă, pătată de sânge, cu prăjina 
drapelului chodean lipită strâns de trup ; mâna sa 
dreaptă, înţepenită, ţinea încă încleştat vechiul 
cekan de stejar. Pânza albă a drapelului, sfâşiată, 
călcată în picioare, stropită de sânge. Trupul uriaş 
al chodeanului era întins drept de tot; faţa sa era 
încruntată. Astfel se sfârşise cel din urmă stegar al 
chodenilor. Vitejia cu care se bătuse şi apărase 
steagul, o dovedeau numeroşii ostaşi răniţi şi morţi 
din jurul său. 

Bătrânul Pribek îngenunchie lângă feciorul său, 
aplecând peste el capul său alb. Lacrimi se 
rostogoleau din ochii moşneagului. El nu se văieta; 
gemea doar de durere şi ofta. Ostaşii care 
culegeau pe camarazii lor răniţi, se opreau în faţa 
acestui grup, auzind tânguirea chipeşei fete cu 
părul auriu. 

— Vai, vai, vai, bunul meu tată iubit! Fecioară 
Maria, ce o să ne facem acum fără tine ! Şi tu, 
bunicule amărit, priveşte, aici zace feciorul tău. 
Vai, vai, tată iubit! 

Dar Matej Pribek nu mai auzea jalea fiicei sale; şi 
era mai bine pentru el acum. Se dusese pe alte me- 

leaguri, unde nu era asuprire boierească şi unde 
nu trebuia să mai vadă cum se siilueşte şi se 
nimiceşte libertatea chodeană. 

XXIV 

De primăvara acestui an nici nu-şi mai aminteau 
oamenii din ţinutul chodenilor. Cu câtă tragere de 
inimă munciseră atunci pe ogoare, slobozi, fără 
clacă, fără teamă de stăpân Ì Şi toţi trăseseră 
nădejdea că la seceriş va fi şi mai bine, aşa cum 
trebuia să fie, că la timpul acela judecata îi va fi 
pus din nou în drepturile lor şi vor sorbi din plin şi 
fără teamă libertatea râvnită. Şi iată că înainte de 
seceriş !... Ce furtună năpraznică a sdrobit 
nădejdea, ba chiar siguranţa tuturor chodenilor în 
vremuri mai bune, de libertate! Vuietul a amuţit, şi 
ce este acum! 

La Poeinovice sângele a curs din belşug, şi totuşi 
în zadar. Mai bine de aceia care au rămas pe câmp, 
ca Matej Pribek, şi de aceia care au pierit de pe 
urma rănilor primite acolo. Nu numai unul din 
ceata hotă- rîtă a lui Pribek a izbutit să-şi taie 
drum printre ostaşi şi să scape. Dar aceştia duceau 
acum o viaţă grea în păduri şi în Bavaria megieşă. 
Care dintre aceşti fugari va îndura multă vreme 
viaţa de acolo ? Nu-i vor sili oare nevoile şi 
neliniştea, acest pârdalnic „dor de casă", să se 
întoarcă şi să se milogească, ca aceia de la Hamr ? 
Lor le-a prorocit bine soarta Matej Pribek ! 

Îi iertau, da, dar cum! Peste şaptezeci dintre ei au 
fost svârliţi în lanţuri în temniţele din Plzen, Tyna 
şi Stribra. Rău se purtau cu ei acolo şi-i băteau ca 
pe hoţi. 

În acest timp, bucatele se coceau pe câmp şi veni 
vremea culesului. Dar nu era culesul pe care-l 
aşteptaseră chodenii cu atâta bucurie. 

înainte de seceriş, țăranii fură chemaţi la 
cancelaria din Trhanov; nu toţi odată, ci sat după 
sat, şi acolo toţi, răzeşi sau ţărani nevoiaşi, 
trebuiră să jure pe sfânta evanghelie că atât ei cât 
şi urmaşii lor sunt şi vor fi iobagi supuşi ai 
înălţimei sale boierului Maxi- milian Lamminger de 
Albenreuth şi ai urmaşilor săi, şi că, cu credinţă şi 
smerenie, făigăduesc închinare, supunere şi 
ascultare înaltei lor stăpâniri. 

După ce rostiră jurământul, li se mai citi o teşche- 
rea, în care era scris că toţi chodenii recunosc că 
vechile lor drepturi şi urice nu mai au putere şi că 
niciodată, aşa precum zice şi porunceşte înaltul 

dires împărătesc, n'au să mai meargă la judecată 
împotriva stăpânirii lor, ci se vor supune acelui 
perpetuum silentium ce le-a fost poruncit. 

Tăcuţi, fără o şoaptă, intrau chodenii în cancelarie, 
şi muţi şi încruntaţi aşteptau afară până când erau 
chemaţi. Nu mai erau printre ei oameni ca sireapul 
Brychta, niciun Serlovsky, nici măcar un Matej Pri- 
bek. Mulţi se căiau în cugetul lor, iar aceia care nu 
se căiau, ştiau bine că tot nu le-ar fi de niciun 
folos. 

Rosteau jurământul cu glasul înnăbuşit; mulţi se 
poticneau câteodată şi tremurau când, eu mâinile 
greoaie şi bătătorite, iscăleau acele hârtii cu care 
ei înşişi îşi astupau gura, îşi legau braţele, îşi 
dădeau moartea 

Suspine adânci şi dureroase se desprindeau din 
piepturile bărbaţilor ehodeni, când ieşeau din 
cancelarie. Acum erau robi cu trupul şi cu sufletul, 
un bun al stăpânirii hulite. 

Gândul acesta îi apăsa, şi totuşi nu i-a răscolit atât 
de crunt ca atunci când au trebuit să şi făptuiaseă 
ceea ce au făgăduit la cancelarie. îndată ce veni 
timpul secerişului, stăpânirea se opinti în dreptul 
ei şi îi goni pe ehodeni la clacă. Şi mai înainte 
fuseseră siliţi să facă această muncă, ei şi părinţii 
lor. Dar ce deosebire între truda de-acum şi cea de 
atunci, în socotirea zilelor de clacă, în purtarea 
faţă de ei şi în corvezile ce trebuiau să le 
îndeplinească! 

Ţăranii de frunte şi cu greutate, care fuseseră la 
Hamr, erau puşi la muncile cele mai grele şi mai 
istovitoare. li aduceau din sate şi din temniţele 
unde mai zăceau încă, şi-i trimiteau în lanţuri la 
clacă. 

Era nemaipomenit. „Vechilul" Syka şi bătrânul 
Psutka din Postrecov, Pajdar din Pocinovice şi mulţi 
alţi vecini care albiseră in cinste, munceau la 
moşia boierului, cu lanţuri la picioare, ca potlogarii 
şi ucigaşii. Toţi aceia care fuseseră amestecați în 
răscoală, toţi care scoseseră un singur cuvânt, 
erau pedepsiţi. Nu l-au uitat nici pe vecinul din 
Domazlice, pe Just, şi l-au închis fiindcă i-a asmuţit 
şi i-a întărâtat pe ehodeni. Ba din Praga veni 
vestea că şi pe vechilul lor l-au asvârlit în temniţă, 
nefiindu-i de niciun folos că era de viţă boierească 
şi că avea neamuri în nobilime, care s'au rugat 
pentru el. 

Iar despre trimişii chodenilor, despre bătrânul 
Hruby, Kozina, Poznaşul, Nemec din Mrakov, Pec 
din Chodov şi cei doi tovarăşi ai săi de drum, nu se 
auzea decât că sunt încă la închisoare. 

Când cei mai destoinici, cei mai hotăriîţi ehodeni 
erau întemnițați „sau la clacă în cătuşe, se putea 
oare ca întregul ţinut al chodenilor să nu fie 
cufundat în tăcere şi jale ? Secerişul era în toi, dar 
tăcut, fără cântece, suferinţa trecea, dar truda 
rămânea. Toamna cerea noi munci, iar stăpânirea 
altă clacă. Chodenii o îndeplineau încruntaţi, muţi 
şi fără să crâcnească atunci când logofeţii şi 
slugile boiereşti se răsteau la ei, purtân- du-se mai 
aspru decât vreodată înainte. Cel mult dacă 
suduiau în sinea lor sau scrâşneau din dinţi; dar 
cei cu cugetul mai slab începură să învinovăţească 
pe aceia cărora mai înainte li se alăturaseră cu 
râvnă şi înflăcărare, pe răposatul Pribek, pe Syka, 
pe Hruby şi pe Kozina, pentrucă porniseră totul 
fără folos şi spre răul tuturora. 

Numai bătrânul Pribek, tatăl răposatului Matej, 
tăcea. 

Din ziua când încăierarea din Hamr şi Pocinovice 
s'.a' sfârşit atât de trist, când a pierit singurul său 
fecior, toate s'au schimbat. Cei optzeci de ani şi 
mai bine, pe care îi ducea în spinare, începură 
deodată să-l apese greu. 

Nimic nu mai părea să-l sinchisească ; nimic nu-l 
mai bucura. Ceasuri întregi stătea acasă, în odaie, 
lângă butucul de tei sau pe pat, ori în grădină când 
dogorea soarele, mereu singur şi numai singur, cu 
capul plecat, dus pe gânduri, cu privirea pironită 
în pământ. De câteva ori Manka îl crezu adormit, 
dar când se apropie tiptil de el, îl auzi vorbind 
încet cu el singur, cu gândul la răposatul ei tată. 
Iar odată, când se afla îndărătul lui, bunicul îşi 
ridică ochii, parcă ar fi avut pe cineva în faţa sa, şi 
zise: 

— Steaua cu coadă... aşa precum am spus ! 

Şi întorcând capul, îl cobori deodată şi adăugă 
încet: 

— Dreptate e asta ? Asta, dreptate ? 

Nepoata ştia la ce se gândea. Lucrurile acestea nu- 
i ieşeau moşneagului din minte, şi de altceva nu-i 
păsa. De câte ori nu-i ceruse sfatul când era 
nedumerită, dar el abia da>că-i răspundea, parcă 
n'ar fi auzit-o sau n'ar fi înţeles-o. Un gospodar 
cum fusese el ! Acum tânăra fată trebuia să vadă 

singură de toate, să-l îngrijească şi pe el, să-l 
dădăcească întocmai ca pe un copil. Şi-l îngrijea. 
Adânc i se săpaseră în minte cuvintele rostite de 
tatăl ei, când îşi luase rămas-bun înainte de 
bătălie. Şi întocmai îi îndeplinea vrerea; mai bine 
nu-l putea îngriji pe bunicul ei. îndată după 
înmormântarea tatălui, îl dusese pe moşneag 
acasă. Dar cum a fost întoarcerea aceea şi ce 
migală a fost să cârpească la loc gospodăria ! Ca 
toate gospodăriile din Oujezd, fusese pârjolită şi a 
lor. 

Dar Manka era fata lui Matej Pribek. Alta n'ar fi 
ştiut să se descurce. Manka trudea însă din zori şi 
până în noapte, în timp ce argaţii făceau clacă pe 
moşia boierului. Numai muncă grea şi câtă 
osteneală ! Dar nu-l putea uita pe tatăl ei, şi apoi 
grijile! Bătrânul Serlovsky izbutise atunci să-şi taie 
drum, cu feciorul său, printre rândurile ostaşilor; 
totuşi, cam prin toamnă s'a întors acasă şi a 
muncit şi el în lanţuri pe moşia boierului. Dar 
feciorul său a rămas în ţara nemţească, căci i se 
dase de veste că stăpânirea îl caută cu tot 
dinadinsul şi că desigur i-a hărăzit o pedeapsă 
deosebit de grea. Ce-o să mai fie ? Când se va 
întoarce ? Dar o să mai poată oare să se întoarcă 
vreodată ? 

Asta o mâhnea mai mult pe fata lui Pribek. 
Cimpoiul lui Jiskra Rehurek şi scripca tatălui său 
orb atârnau nemişcate în par şi nu mai răsunau 
niciodată. Nici ucenici nu mai veneau. Cine se mai 
gândea la muzică pe timpurile acestea ? 
Cimpoierul făcea pe vătaful la răzeşia lui Kozina. 
Se simţea mare nevoe de el acolo şi era bine că 
Jiskra se gândise la prietenul său şi la familia 
cumătrului. E drept că bătrâna Kozina şi Hanka 
munceau din puteri şi răsputeri, dar numai cu 
braţele lor nu le puteau da la toate de căpătâi. Din 
ziua când Jiskra le ajutase la fugă, el nu le mai 
părăsise. Din pădurea Zelenov le adusese acasă şi 
stătea acum aproape toată ziua cu ele. Numai de 
câteva ori a fost împiedicat şi asta mai ales când a 
trebuit să se ducă la castel, unde muşchetarul l-a 
şfi- chiuit din nou sdravăn cu nuiaua, şi apoi când 
era nevoit să meargă la clacă. 

De câte ori venea la răzeşie, tânăra Kozina se sim- 
tea mai voioasă, cimpoierul Jiskra îi era drag, 
fiindcă era cel mai bun prieten al bărbatului ei, 
fiindcă putea vorbi cu el în voie despre Jan, astfel 

mai uşurându-şi oleacă inima. De mama lui Jan nu 
era prea apropiată. Bătrâna din casa rămasă 
părinţilor se ferea de ea, simțind că tânăra o 
învinovăţeşte în sinea ei pentrucă a pricinuit toate 
acestea. Dacă nu l-ar fi îndemnat ea pe Jan, dacă 
n'ar fi dosit acele hrisoave nefericite, desigur că 
Jan n'ar fi pornit pricina cu boierul, şi oricum nu în 
felul acesta. 

Jiskra izbutea uneori s'o înveselească pe întristata 
Hanka şi să-i însenineze faţa mohorită ; dar după 
puţin ea cădea din nou în hăul grelelor ei gânduri. 
Trudea, se îngrijea de toate, peste tot era cea 
dintâi, dar câteodată se făcea nevăzută, chiar şi 
delă cea mai grea muncă, şi câtva timp stătea 
ascunsă. Argaţii n'o mai căutau, căci ştiau bine că 
răzeşiţa, neputându-se stăpâni, se dusese să 
plângă în odaie sau în căsuţa fântânii. 

Chiar în timpul judecății delà Curtea de Apel s'a 
cerut deputăţiei chodenilor să recunoască întru 
totul că vechile lor urice nu mai au nicio putere şi 
să jure supunere şi iobăgie domnului Lamminger. 
Dar atunci, cu bărbăţie şi într'un singur glas, 
chodenii s'au îndărătnicit, iar când au fost duşi la 
închisoarea din primăria Oraşului-Nou, au urmat 
să se împotrivească. Dar acolo n'au fost lăsaţi 
multă vreme împreună. Pe bătrânul Hrubv şi pe 
Kozina i-au despărţit de ceilalţi, deoarece la 
judecată se simţise că ei sunt capii şi cei dintâi 
urzitori ai răzmeriţei ; şi fiecare fu întemnițat 
singur. 

Oamenii din deputăţie se mai văzură apoi încă 
odată, în ziua când li se citi hotărîrea. Bătrânul 
Hruby şi Kozina, priviţi drept cei mai vinovaţi, fură 
osândiţi la un an închisoare. Ceilalţi fură vestiți că 
vor fi lăsaţi să plece îndată ce vor iscăli 
teşchereaua că recunosc starea lor de iobăgie. 
Unul din domnii consilieri le mai aduse la 
cunoştinţă nefericitul sfârşit al răscoalei din 
ţinutul lor, întregind că toate satele s'au predat, iar 
oamenii au adeverit prin semnătură: supunerea lor 
de iobagi. 

Vestea aceasta fu hotăritoare pentru chodenii 
şovăel- nici, cărora temniţa le răpise toată inimoşia 
şi pe care îi ardea dorul de casă şi de ai lor. La ce 
bun să se mai împotrivească ? 

Nemec din Mrakov iscăli cel dintâi, după el Pec şi 
apoi unul după altul, până la Ecl Poznaşul, care la 
alaiul de lăsata secului ţinuse o cuvântare atât de 

frumoasă despre moartea harapnicului boieresc ; 
el îşi puse cel din urmă semnătura sub a 
celorlalţi... şi astfel se sfârşi şi asta ! Li se dete 
drumul, erau slobozi ca pasărea, şi totuşi niciunul 
nu se bucura. Cu paşi rari. ca din faţa unui 
mormânt, se depărtară de masa pe care iscăliseră 
supunerea. 

Unul dintre domnii consilieri ai Curţii de Apel ceru 
apoi încă odată lui Hruby şi lui Kozina să 
iscălească şi ei. Şoltuzul cu păr alb din Drazenov 
întoarse capul, iar nepotul său, privind drept în 
ochii boierilor, cuvântă 
— Lomikar ne poate sili să facem clacă; dar cine 
spune că drepturile noastre nu sunt bune? De ce- 
am făcut toate astea, dece ne-am judecat, dece la 
Viena am ajuns până la curte, dece aici am zăcut în 
temniţă, dece a curs sânge! Şi acum să spun: 
„Totul a fost fără noimă, totul a fost o nerozie ?" La 
urma urmei, înainte de a începe, am judecat şi am 
cumpănit totul temeinic. Drepturile noastre sunt 
bune. Dumnezeu să hotărască... 

Chodenii care iscăliseră, îşi lăsară în jos privirea 
auzind vorbele astea, iar când ieşiră şi trecură în 
urma aprodului pe lângă Hruby şi Kozina, deabia 
cutezară sâ-şi ridice ochii. Ei plecară, dar şoltuzul 
din Drazenov şi nepotul său fură duşi din nou la 
închisoare, din care nu ieşeau decât când erau 
trimişi la corvezile întemniţaţilor. 

Lumea se închise pentru Kozina. Era iarăşi singur 
cu nădejdea sa spulberată, cu grijile şi teama de 
soarta alor săi. Mare îi era şi mâhnirea că fusese 
despărţit de unchiul Hruby. Toţi au fost atât de 
slabi, numai el, bătrânul şoltuz bolnav, a rămas 
dârz ! Dacă încaltea ar putea îi lângă el, să-l 
îngrijească ! Kozina rugă să i se îngădue aceasta, 
dar îără folos. 

Astfel se scurse zi după zi, una mai nesfârşită 
decât alta şi fiecare mai trudnică şi mai 
apăsătoare. Când consângenii săi fuseseră 
sloboziţi din închisoare, ceva svâcnise în pieptul 
său. Se gândea şi acum de multe ori la ei şi-i vedea 
lângă neveste şi copii. La aceştia zăbovea în 
cugetul său timpul cel mai îndelungat. îşi a- mintea 
de nevastă-sa şi o vedea nemângâiată şi chinuită, o 
vedea şi pe bătrâna sa mamă, aşa cum o cunoştea, 
posacă, dar fără a se jelui, şi totuşi suferind îndoit. 
Hanka plângea numai după el, însă bătrâna mamă 
era amărită şi din pricina acestei lupte nefericite, 

văzând toate nădejdile zădărnicite. Ea nu mai 
aşteaptă, vai, libertatea de aur, de dragul căreia a 
ascuns şi a păzit ca o comoară vechile uriee şi 
pentru care feciorul ei a fost silnicit şi a îndurat 
atâtea. Dar Pavlik şi Harialka ! Inima i se 
cutremura când se gândea ce singuri şi nefericiţi 
sunt, sau când îşi amăgea sufletul cu icoane din 
trecut, când îşi amintea de voioşia copiilor săi, de 
râsul şi de gingăşia lor, când i se părea că le aude 
glasurile şi paşii mărunți de câte ori veneau în 
fugă la el. 

Se gândea cu câtă grabă se va duce Hanka la Kle- 
nec, când va afla că Poznaşul s'a înapoiat, şi cum îl 
va întreba de bărbatul ei, şi ce tristă se va întoarce 
acasă când va afla că el nu va veni atât de curând ! 
Cum s'or fi descurcând la răzeşie fără el, câte griji 
şi neajunsuri o fi având Hanka ! Iar el ! Nu vede pe 
nimeni, e ca îngropat de viu ! Dacă încaltea l-ar 
ajunge o veste, cum mai merge pe acasă şi în 
ţinutul chode- nilor. 

Cum merge acolo! Kozina îşi încruntă sprâncenele 
şi fără voie strânse pumnii când îşi aminti de 
ticăloşiile săvârşite asupra chodenilor şi asupra lui. 
Strigătoare la cer erau toate, şi nicăieri un sprijin, 
nicăieri dreptate. Şi ce va fi când se va întoarce 
acasă, când se va duce la clacă şi va trebui să 
înghită toate ocările şi batjocurile stăpânirii! O, 
dacă s'ar deştepta din morţi răposatul tată şi 
strămoşii, ce s'ar mai tângui! 

În cugetul lui nădăjduia că va veni cineva la el, la 
Praga ; şi mai ales pe Hanka o aştepta. Trecea însă 
zi după zi, se scurse o săptămână, iarna bătea la 
uşă, şi nimeni nu veni. Kozina efa dezamăgit şi 
suferea. Cum, s'ar putea oare să nu fie lăsat 
nimeni să vie la el ? Nu se înşela. Măcar dacă ar fi 
aflat că Hanka, neputând veni ea însăşi din pricina 
muncilor şi grijilor, l-a trimis totuşi pe credinciosul 
său prieten Jiskra Rehurek, cimpoierul, şi cât s'a 
străduit acesta să-l poată vedea pe consăteanul 
său, cum a alergat de la Ana la Caiafa, cum s'a 
rugat, cum s'a milogit, câte zile a umblat în jurul 
temniţei, rugându-se mereu şi tot mai stăruitor, şi 
cum în cele din urmă a fost alungat cu de-a sila ! 
Dar nici măcar asta n'a aflat Kozina. 

Se aşternu o iarnă fără sfârşit. 

Tânărul întemnițat nu înceta să întrebe de 
pătrânul său unchi şi să roage să fie dus la el. Că 
pătrânul şoltuz este bolnav şi că-i merge mai mult 

rău decât bine, asta i se spuse lui Kozina; dar 
altminteri îi nesocotiră cererea. Tânărul răzeş îşi 
dădea seama că e urgisit ca un tâlhar de rând, cu 
toată asprimea, şi că adevărații răufăcători, n'o 
duc mai rău. Gândurile sale învrăjbite căutau 
pricina năpastei care se abătuse asupra lui şi 
asupra chodenilor... şi n'o găseau decât în 
Lamminger. Cugetul său se îndârjea şi mai mult 
când îşi închipuia că boierul din Trhanov ar putea 
să intre deodată la el şi să-i făgăduiască libertatea, 
dacă se leapădă de totul şi recunoaşte că a greşit 
când a spus că vechile lor hrisoave mai au putere; 
şi ştia că într'o asemenea clipă s'ar uita drept în 
ochii lui Lamminger şi ar svârli un „nu" hotărît în 
faţa acestui împilător, înfruntându-i privirea 
tăioasă şi amenințătoare, ca atunci când a venit la 
Oujezd să ceară vechile lor pitace. 

XXV 

într'o dupâ-amiază senină şi călduţă de Mărţişor, 
temnicerul îl scoase pe Krystof Hruby din chilioara 
sa în curtea temniţei. Bătrânul unchi al lui Kozina 
era foarte slăbit şi nu putu face nici măcar 
îngăduita plimbare, ci se aşeză îndată pe banca 
butucoasă care se afla în partea dinspre soare a 
clădirii. Şoltuzul din Dra- zenov era tare prăpădit. 
Dela judecata din faţa Curţii de Apel, unde 
rămăsese neclintit în credinţa sa, nu se bucurase 
de nicio înlesnire. întemnițarea nu-i ajutase la 
nimic, iar veştile din ţinutul chodenilor, precum şi 
grija de cele ce se întâmplă acasă, de unde nu mai 
primise nicio ştire, îl dărâmaseră de tot. Acum îşi 
întinse bine picioarele în soare, puse mâinile pe 
genunchi şi se uită la cerul senin şi strălucitor, pe 
care de multă vreme nu mai avusese parte să-l 
vadă. După câtva timp cobori obosit privirea 
slăbită şi-şi plecă capul cărunt. Şedea neclintit, 
cufundat în gânduri, şi nu se mişcă decât în clipa 
când îl scutură tuşea. Atunci îşi înălţă capul 
îmbătrânit. Văzu pe pământ, în faţa sa, o umbră 
care se oprise lângă el. 

— Cum merge, moşule? întrebă pe Hruby un 
boier aşezat, îmbrăcat cu un surtuc de culoarea 
garoafei, poturi negri, colţuni negri, şi ţinând în 
mână un baston drept eu plăci de argint. 

— Destul de rău, boierule, răspunse bătrânul 
cho- dean, întorcând capul către medicul care se 
afla lângă el. Abia pot să-mi mai urnesc picioarele. 
Puterile mi se duc ca apa. Pe vremuri mai puteam 

măcar să dorm, dar „acum nici asta... Şi jungheturi 
în mădulare; de aia mă topesc aşa. 

— Lasă, moşule, că am să-ţi dau nişte prafuri. 

— Ehei, boierule, mie nu-mi mai ajută nicio 
spițerie. Primăvara asta dau ortul popii, şi e mai 
bine aşa... 

— Ei, moşule, dece să mori ? De viață nu se 
satură nimeni. 

— Dreaptă vorbă, boierule, când omului îi 
merge bine, dar alde noi... 

— Nute teme, o să-ţi treacă. 

— Nu cred, boierule, şi la ce mi-ar folosi ? Mai 
bine s'ar sfârşi odată cu mine, aşa cum doresc şi 
dumnealor, numai drepturile noastre să ni le dea. 
Dar pe acelea nu ni le dau, şi tocmai asta-i... 
Moşneagul îşi scutură fără vlagă mâna. În clipa 
aceasta începu să-l înnece tuşea. Doctorul îl privi 
nu fără milă. După ce i se mai domoli tuşea, Hruby 
îşi îndreptă privirea spre medic şi zise: 

— Şi dacă eşti bun, boierule, poți să-mi spui ce 
face tânărul nostru Kozina ? 

— Kozina? E zdravăn. Se vede că aveți acelaş 
sânge. Nerozilor, ce e în capul vostru? Dece nu vă 
supuneţi ? 

Hruby întoarse capul său alb. 

— Nu, nu, domnule doftor, e păcat să vorbim 
de asta. Dar lui, îi merge bine, n'are niciun 
beteşug? 

— Kozina ? N'are nimic, răspunse tăios 
medicul, scos din fire de dârzenia chodeanului, şi 
se pregăti să plece. 

— V'aş mai întreba ceva, boierule! îl opri 
Hruby. În ce parte se află târgul nostru Domazlice? 
Doctorul se uită mirat la bătrân. 

— Dece întrebi asta ? 

— Iacă aşa. Ca să văd cerul care se bolteşte în 
partea aceea peste locurile noastre. 

Medicul îşi îndreptă ochii spre soare, făcu apoi o 
mişcare cu mâna şi zise: 

— Aici, în partea aceasta este Domazlice şi 
ţinutul vostru nenorocit, încăpăţânatule. 

Dar glasul său nu mai suna atât de aspru, iar când 
plecă, se mai uită odată în urmă la bătrânul 
chodean. Acesta îşi purtă ochii spre partea de cer 
sub care se înălţau munţii Sumavei şi unde se afla 
nefericitul său loc de baştină, pentru care suferea 
şi la care se gândea fără preget. 


147 


În clipa când doctorul ieşea din primăria Oraşului- 
Nou, îl întâmpină consilierul Paroubek de la 
Curtea de Apel, şi acesta îl opri, întrebându-l unde 
se duce. 

Medicul îi răspunse la întrebare şi-i spuse apoi că 
a stat de vorbă cu bătrânul chodean. 

Consilierul Paroubek clipi din ochii săi puţini saşii 
şi zise: 

— Ştii ce-a spus consilierul Knecht despre el şi 
despre nepotul său ? „Echter böhmischer 
Dickschädel 

a spus şi s'a uitat la mine. 

Şi Paroubek făcu o strâmbătură care-i adună toate 
sbârciturile sub ochiul stâng, cu care se uita 
chiorîş. 

* În original, în limba germană „Un adevărat căpățânos 
bosm" (n. tr.) 

-— Dar aşa sunt oamenii aceştia, adăugă el; şi 
decât să se lepede de credinţa ce o au în drepturile 
lor, mai bine s'ar lăsa legaţi de cai şi sfârtecaţi. 
Kozina a întrebat la ultima înfăţişare dece-l silim, 
dacă suntem atât de siguri că drepturile lor nu mai 
sunt bune. Că el vorbeşte cum îi porunceşte 
cugetul şi că nu poate altfel. 

— Şi totuşi ați fost destul de îngăduitori cu ei, 
spuse doctorul. 

— Haha, te-ai aşteptat la spânzurătoare şi la 
roată ! Dar nu uita că nenorociţii aceştia au fost 
înşelaţi. Nobilul lor avocat e un nobil coţcar, un 
şarlatan. Ce mai bănet a stors de la ei, pentru cai, 
pentru caleaşcă, pentru mai ştiu eu ce ! Şi ne mai 
mirăm că nu pot uita ce-a fost odată, ce drepturi 
au avut. Ceilalţi s'au liniştit acum. Toţi au jurat că 
vor sluji cu credinţă... înafară de aceştia doi. 

— Şi peste un an se va muia şi Kozina. Bătrânul 
nu cred s'o mai ducă mult. 

— Hm, nu ştiu, dar chiar dacă ar duce-o... 

— Cum adică? 

— Am să-ți spun. Hotărîrea noastră nu l-a prea 
mulțumit pe Lamminger. După cât am auzit umblă 
s'o dărâme. Vrea să treacă pricina de la Curtea de 
Apel la Curtea Penală. 

— Şicrezi că va izbuti ? 

— Hm, nu uita că e Lamminger. Chodenilor le-a 
mers la Viena destul de bine la început, şi avocatul 
Straus le-a îndrumat procesul pe o cale foarte 
bună. Dar Lamminger a dat totul peste cap. Are 
mulţi prieteni şi înafară de asta ştie că pricinile 

ţăranilor şi răscoalele nu sunt bine văzute de către 
cei de sus. 

— Şi dacă prigonirea trece la penal? îl 
întrerupse doctorul. 

— Atunci mişcarea chodenilor va fi privită 
drept răscoală şi... 

— Şi atunci se găseşte paragraf după paragraf, 
până când se ajunge la spânzurătoare, întregi 
medicul. 

— Da, da, întocmai cum se dă licoare după 
licoare, până când bolnavul e lecuit pe lumea 
cealaltă. Mare ştiinţă, medicina asta, nu ? 

Manka Pribek gospodărea tot singură. Drept răzeş 
trecea, ce e drept, bătrânul Pribek, bunicul ei, dar 
el nici nu se sinchisea de gospodărie. Pentru o 
femeie, şi încă pentru una atât de tânără, grijile 
acestea erau grele, prea grele. Dar nici altminteri 
chipeşa fată nu se simţea mai în voie. Logodnicul 
se afla încă în surghiun în Bavaria. 

Tânărului începuse să-i fie dor de acasă şi din când 
în când trimitea câte un sol la părinţi, ca să-i 
întrebe dacă se poate întoarce. Dar bătrânul său 
tată îi dădea de fiecare dată sfatul să mai stea, că 
nu se poate merge încă la sigur şi că boierii tot îl 
mai caută. Astfel, tânărul chodean petrecu fără 
voie zile amărite, muncind la singuratica răzeşie 
nemţească din pădure, nu departe de hotar. 

În timpul acesta — anul se apropia încetişor de 
sfârşit —p tânărul Serlovski făcu de două ori 
logodnicei sale şi sieşi o mare bucurie. Într'ascuns, 
prin păduri, el veni în Boemia, şi în puterea nopţii 
se strecură până la Oujezd, şi tot în taină, pe 
întuneric, se făcu nevăzut. Ultima oară — era 
înainte de Paşti — el se jură că nu mai poate răbda 
în ţara nemţească şi că mai bine stă un an la 
gherlă şi la nevoie merge în lanţuri la clacă, decât 
să mai rămână acolo printre străini. 

Manka îl îmbună, îl molcomi şi-l rugă să mai aibă 
răbdare, până când tânărul făgădui în sfârşit că va 
mai răbda câtva timp. Totuşi fata nu era 
mulţumită, temându-se că flăcăul iubit nu va putea 
să birue dorul de ţară. Cât s'ar fi bucurat să-l aibă 
acasă, să-i fie nevastă, şi totuşi nu ascultă povaţa 
vecinilor mai în vârstă care o învățau să se ducă la 
boier, când acesta se va întoarce la Trhanov, şi să 
se roage pentru logodnicul ei. 

— Ar veni tata după mine; nu, asta n'am s'o fac 
niciodată. 

În schimb Hanka întreba zi de zi dacă boierii s'au 
întors. La începutul primăverii, tânăra răzeşiţă 
plecă la Praga ca să meargă la închisoare şi să-l 
vadă pe Jan şi pe bătrânul unchi. Se grăbea să 
ajungă acolo şi n'avea astâmpăr, se bucura şi se 
îngrozea de clipa când îl va avea în faţă pe 
bărbatul ei. îşi amintea totuşi că astă toamnă 
Jiskra nu fusese lăsat să-l vadă pe Jan. 

Dar cimpoierul era un străin, pe când ea este 
nevasta şi mama copiilor celui întemnițat, şi poate 
că n'o să fie nimeni atât de îndărătnic şi de 
neomenos ca s'o alunge de la poartă ! Şi totuşi aşa 
s'a întâmplat. Hanka n'a avut mai mult noroc decât 
Jiskra Rehurek. Zadarnic s'a rugat, zadarnic a 
plâns şi a vrut să dea temnicerilor toţi banii ce-i 
avea la ea. Ei n'au lăsat-o să intre ; Hanka a izbutit 
doar să-i înduplece să-i spună lui Jan că nevasta sa 
a fost acolo. 

Kozina, deajuns de deprins cu asprimea la care era 
supus în închisoare, nu voi totuşi să creadă că nui 
se îngăduise să stea câteva clipe de vorbă cu 
nevasta sa. Atât de aproape fusese de el! Inima i se 
strânse, dar îndată începu să fiarbă de mânie; 
urmări în gând pe nefericita Hanka, o vedea 
plecând de la închisoare, întorcându-se acasă. Nu 
ştia cât de abătută era şi că aproape tot drumul a 
plâns, şi că în lacrimi a izbucnit şi acasă, când au 
întâmpinat-o bunica şi copiii, ca să-i ureze bun 
sosit şi s'o întrebe ce vorbă le-a trimis tatăl lor. 
Acum că venise luna lui Florar şi totul înverzea şi 
înflorea minunat în lunci şi pe pripoare, Hanka 
începu să întrebe dacă au sosit boierii. În alţi ani 
pe vremea asta, stăpânii erau totdeauna la castelul 
Trhanov; anul acesta, însă, întârziaseră. Poate că 
Lomikar n'are încă încredere în ţăranii 
îngenunchiaţi, poate că se teme de izbucnirea altei 
zavere când va veni pe acolo, gândeau oamenii din 
părţile acelea. Dar nimănuia nu-i părea rău că nu 
se arată. Numai Hanka ar fi fost bucuroasă să afle 
că boierii s'au întors. În sinea ei, fără a mai spune 
şi altora, se hotăriîse şă se ducă la castel, la 
boiereasă, şi să se roage de ea ca Jan să fie 
slobozit din temniţă. Hanka avea încredere în 
nobila doamnă, căci auzise că nu e atât de nemilo- 
asă ca boierul ; şi apoi îşi punea toată nădejdea şi 

se bizuia pe inima ei. Căci boiereasă era doară şi 
ea nevastă şi mamă. Şi dacă nu-l va putea ajuta pe 
Jan să scape din închisoare înainte de ziua 
hotărîtă, Hanka nădăjduia că încaltea îi va înlesni 
ei putinţa de a pătrunde până la el. Era hotărită să 
ia din nou drumul spre Praga şi, pentru a-l bucura 
pe Jan, să-l ducă şi pe Pavlik acolo. 

Dar primăvara trecu, veni vremea secerişului, şi 
boierii tot nu sosiseră la castelul Trhanov. Hanka 
începu acum să nu se mai bizue pe ei, căci peste 
puţin va fi trecut anul la care fusese osândit Jan, şi 
el se va întoarce acasă. Strângerea de inimă se 
domoli, faţa tinerei răzeşiţe se mai lumină puţin, 
iar cu Jiskra şi cu Dorla nu mai vorbea decât de 
venirea lui Jan. Şi când aceştia plecau, vorbea cu 
Pavlik şi cu Hanalka despre tatăl lor şi le spunea 
că se va întoarce în curând de la Praga; le 
povestea despre el în toate duminicile când era 
singură cu ei, şi în orice clipă de răgaz, mai ales 
când îi culca şi-i învăţa să se roage pentru el. 

Apoi veni timpul mult dorit. Hanka îl aştepta pe 
Jan în fiecare zi, în fiecare ceas, cu încredere, 
nerăbdătoare, ba uneori se ducea chiar să-l 
întâmpine, cu copiii. Dar se făcuse toamnă şi acum 
era peste un an de când Jan plecase de acasă şi 
mai mult de un an de când fusese osândit. 
încrederea ei liniştită şi bucuroasă începu să se 
destrame, şi în Hanka se cuibăriră din nou teama 
şi strângerea de inimă dinainte, iar nădejdea nu 
mai prinse aripi. 

Într'o seară mohorîtă de toamnă, se întorcea în 
satul ei de baştină, unde se dusese pentru 
treburile gospodăriei şi unde nădăjduise tainic să-l 
întâlnească pe Jan. 

În clipa aceasta, când se întorcea singură, iar 
tristeţea i se aşeza pe suflet, întocmai cum 
amurgul trist al acestei înserări tomnatice se 
aşternea peste întregul ţinut, văzu deodată la 
capătul satului o mulţime de oameni care ascultau 
o veste oarecare. 

— Lomikar nu se mulţumeşte numai cu atât, închi- 
soarea nu-i ajunge, se auzi un glas din gloată. 
începe o nouă judecată ! Aţi auzit ? La Klenee au 
venit oameni de la castel şi l-au ridicat pe Poznaş 
şi pe Syka. Îi duc la Plzen. 

Hanka păli, dar în aceeaşi clipă îi veni inima la loc. 
De bărbatul ei nu spuneau nimic, şi totuşi vestea o 
înmărmuri. 

A doua zi, când se ştiu mai amănunţit că oamenii 
veniseră pe neaşteptate nu numai după Svka şi 
după Poznaş, dar şi după Pajdar din Pocinovice, 
după bătrânul Serlovsky, după Pec din Chodov, 
după Nemec din Mrakov şi după toţi aceia care 
merseseră în deputăţie la Viena şi la Praga, şi că 
au fost duşi în lanţuri la Plzen. Hanka îşi dădu 
seama, frângându-şi mâinile, dece n'a venit încă 
bărbatul ei, cu toate că anul de închisoare la care 
fusese osândit trecuse demult. Iar când Jiskra 
Rehurek intră în odaie, răscolit de teamă, ea strigă 
cu toată desnădejdea : — Jiskra, Jan nu se mai 
întoarce 1 

XXVI 

Pe la mijlocul lui Făurar 1695, temnicerul şi un 
ostaş duseră într'o după-amiază pe Jan Kozina din 
celula sa într'alta. Afară era vijelie şi geamătul ei 
pătrundea până în sala pustie a temniţei. Intrând 
în celulă, Kozina rămase o clipă în prag, se uită 
împrejur şi se repezi apoi atât de năvalnic, încât îi 
zăngăniră lanţurile de la picioare. Se opri în faţa 
unui pat tare, acoperit numai cu paie, pe care 
zăcea Krystof Hruby din Draze- nov. Primăvara 
trecută, când moşneagul vorbise cu medicul în 
curte, el fusese sigur că i se apropie moartea. Dar 
ea nu venise, şi unchiaşul lâncezea a doua iarnă la 
închisoare. Pa faţa sa galbenă şi scofâlcită şi în 
ochii stinşi se putea citi că în acest timp nu adu- 
nase puteri noi. Slăbise atât de mult, încât nepotul 
său mai să nu-l recunoască la prima vedere. 

Unde era şoltuzul din Drazenov, bătrân ce-i drept, 
dar cu faţa netedă, cu ochii limpezi şi scânteietori, 
moşneagul acela impunător, cu înfăţişarea unui 
boier de la ţară ? Acum zăcea moleşit şi fără vlagă. 
Părul său lung, care şi înainte fusese colilie, se 
făcuse în închisoare alb ca zăpada. 

Când Kozina se apropie de el, bătrânul îl măsură o 
clipă cu privirea. Apoi faţa sa slăbită se însenină şi 
un zâmbet obosit îi înflori pe buze. Hruby nu-şi mai 
văzuse nepotul din ziua când la Curtea de Apel li 
se citise hotărîrea, iar consângenii lor iscăliseră 
nefericitul act de supunere şi plecaseră apoi acasă, 
în ţinutul înge- nunchiat al chodenilor. 

— Şi tu te-ai schimbat, dar nu ca mine, îi spuse 
el nepotului, ne mai ridicându-şi ochii de pe faţa 
lui trasă şi palidă. 

II bucura venirea sa, pe care în timpul întemniţării 
o ceruse de atâtea ori, dar fără folos. Însă mai mult 

se bucură când temnicerul îl vesti că tânărul va 
rămânea cu el. Paznicii plecară, uşa se închise, 
cheia scârţâi în broască şi chodenii rămaseră 
singuri. Kozina se aşeză pe patul unchiului său. O 
slabă lumină de iarnă cădea pe dulama albă, acum 
învechită şi roasă, a tânărului chodean. Dar ea nu 
era lipsită de orice podoabă. La pieptul lui Jan, din 
cheotoarea dulămii, atârnau încă cordeluţele roşii, 
darul Hankăi, o amintire de la vesela şi fericita lor 
cununie. 

Nepotul întrebă pe unchiul său de sănătate şi când 
acesta îşi descărcă sufletul, Kozina îl întrebă pe 
bolnav, privindu-l iscoditor şi cu milă : 
— A trecut un an şi noi tot aici suntem. Ştii şi 
dece, unchiule ? 

Moşneagul care adineaori se ridicase cu chiu, cu 
vai, în coate, se aşeză acum mai omeneşte şi dădu 
din cap. Ştia că Lamminger răsturnase hotărîrea 
Curţii de Apel şi că pricina trecuse la Curtea 
Penală. 

— Aşa dar, a izbutit să-şi facă mendrele. Eu am 
şi fost la judecată. Dar în altă parte. Şi acolo iarăşi 
m'au descusut şi iarăşi mi-au spus că tot ce se 
întâmplă, e din pricina vorbirilor mele. 

Kozina tăcu. 

— Au fost şi la mine, aici în temniţă. Că eu nu 
mai pot umbla pe picioare. 

— Mi-am închipuit, răspunse nepotul. Apoi îşi 
întregi spusele cu vestea că Poznaşul, Serlovsky şi 
Paj- dar, precum şi toţi oamenii din deputăţiile de 
la Viena şi de la Praga au fost închişi din nou şi 
duşi la Curtea Penală. 

Bătrânul dădu din cap, îşi trecu mâna peste tâmplă 
şi spuse: 

— Ştiu, ştiu. Am crezut că se ţin scai numai de 
mine sau de noi doi, dar văd că nici pe ceilalţi nu-i 
lasă în pace. Da, iscaroteanul acela din Trhanov ar 
vrea să bea sânge, să-i omoare pe toţi chodenii. 
Fecioară Ma- ria ! Straşnică judecată ! 

— Aşadar ştiai? ! 

— Mai întrebi? Ştiu. Boierii de la Curtea Penală 
au fost la mine. Desigur că ţi-au citit şi ţie 
hotărîrea. 

Bătrânul tăcu şi-şi îndreptă privirea turbure 
asupra nepotului, care şedea tăcut, nemişcat, cu 
capul palid în piept. El nu şi-l ridică nici când 
bătrânul îi spuse cuprinsul verdictului care i se 
citise azi şi care hotăra ca Poznaşul, el, Krystof 

Hruby şi Kozina, cei dintâi şi cei mai de seamă 
turburători ai rânduelii, să fie spânzurați, iar Syka 
şi Bryohta să fie ţintuiţi câte două ceasuri pe zi la 
stâlpul ruşinei şi apoi izgoniți din ţară. Pedepsele 
celorlalţi — şi erau mulţi la număr — bătrânul nu 
le ţinea minte; ştia doar că unii fuseseră osândiţi la 
doi ani, alţii la'un an şi alţii la trei luni de temniţă 
grea. 

Când Hruby tăcu, Kozina îşi înălţă capul şi zise, 
trezindu-se din gândurile sale : 

-— Ei, atunci ne-au citit-o amândurora. 

— Cu asta ne-am ales aşa dar, fătul meu, din 
drepturile noastre. Hrisoavele ni le-au luat şi în 
locul lor ne-au dat spânzurătoarea. Dar asta este 
deocamdată numai ce-ar vrea Lomikar. La Viena 
n'au să lase lucrurile aşa. N'au să poată ! Ce-am 
făcut la urma urmei? 

Kozina întoarse capul, îngândurat. 

— Nu ştiu, unchiule. 

— Dar este strigător la cer ! Să semneze 
împăratul una ca asta... nu şi nu. Şi dacă lupul 
acela din Trhanov are nevoie de viaţa unui om, s'o 
ia pe a mea, că eu tot sunt bătrân şi bolnav; cu 
mine nu se mai poate face nimic, şi aş fi scutit dea 
mai vedea vremurile astea afurisite, spuse 
pătrânul cu glasul slab. 

În aceeaşi clipă tuşea îi tăie vorba. 

Kozina măsură celula în sus şi în jos, apoi zise: 

— II cunosc, nu se va lăsa; iar noi nu ne vom 
mai întoarce acasă. 

— Eu nu, fătul meu, dar tu... nu te teme. E cu 
neputinţă, ai nevastă, copii... 

Tânărul răzeş se opri din mers. Vorbele bătrânului 
nimeriseră tocmai în gândurile sale dinainte şi de 
acum. Pieptul său puternic nu putu să nu sloboadă 
un amarnic suspin. 

—  Unchiule, asta este mai rău decât orice. 
Hanka şi copiii, copiii mei, mereu mă gândesc la 
dânşii. Dacă n'ar fi ei! Să mă spânzure; nu m'aş 
teme, nu m'aş ruga. 

— Ai fi în stare să te rogi de Lomikar ? 

— Niciodată ! Nici chiar în clipa când m'aş afla 
sub spânzurătoare. 

Amândoi tăcură; când începură apoi să vorbească 
din nou, nu mai pomeniră nimic de sângeroasa şi 
neîndurătoarea hotărîre. Vorbiră de casa lor, de 
neasemuitul ţinut ai chodenilor, de familiile lor. O 
singură dată se mai tângui Hruby de asprimea 

boierească, când auzi că cimpoierul Jiskra şi apoi 
Hanka nu fuseseră lăsaţi să-l vadă pe nepotul său. 
Revederea celor doi era tristă ; îi bucura totuşi pe 
amândoi. Multă vreme şi-o doriseră şi râvniseră la 
ea. De singurătatea şi izolarea chinuitoare, pline 
de gânduri amare şi dureroase, scăpaseră cel puţin 
în parte. Kozina îl îngrijea pe bătrânul unchi, cât îi 
era cu putinţă „la închisoare, lui ca întemnițat. 
Singura plăcere a moşneagului era să vorbească 
de ţinutul său, dar şi nepotul era bucuros să-şi 
abată gândurile într'acolo. De crunta hotărîre nu 
mai pomeniră nimic, măcar că de multe ori pe zi, 
când tăceau sau curmau o convorbire, şi nopţile, 
îşi aminteau de ea şi se întrebau dacă va fi 
încuviinţată de curte. 

Bătrânul şoltuz nu se temea de moarte. De câte ori 
nu vorbise de ea şi o aşteptase să vie. Simţea că 
puterile îl părăsesc. A treia zi după venirea lui 
Kozina în celula sa, rugă să fie chemat preotul. 
Când acesta veni şi-l pregăti pentru drumul 
veşniciei, bătrânul îl rugă să-i scrie un răvaş către 
cei de acasă. Când preotul primi încuviințarea de 
a-i îndeplini rugămintea, se bucură şi Kozina; se 
gândea că vestea va ajunge şi la ai săi şi că li se 
vor putea spune şi lor câteva cuvinte. Chiar numai 
gândul acesta îi făcea fericit pe acest tată care-i 
dorea atât de mult pe ai săi 
Preolul aduse la ştiinţa familiei din Drazenov a lui 
Hruby cum să rostuiască răzeşia şi vesti ultima 
voinţă a bătrânului, de-ar fi să nu se mai întoarcă 
acasă. Spunea tuturor mâhnirea sa că nu va mai 
vedea pe nimeni şi-i binecuvânta pe toţi. La urmă 
mai arăta că lângă el este acum Kozina, care 
trimite sute de salutări la Drazenov şi acasă la 
Oujezd, tuturora, soţiei, copiilor şi mamei sale, cu 
rugămintea ca acestea să fie aduse negreşit la 
cunoştinţa celor din Oujezd. Mai mult nu avea voie 
să scrie. 

Bătrânul şi prietenosul preot îl linişti pe Hruby îna- 
inte de a ieşi din celulă, spunându-i că nu trebue 
să se teamă de moarte, de vreme ce poate tot seva 
însănătoşi. 

Dar Hruby nu-l lăsă nici măcar să-şi sfârşească 
vorba. 

— Boierii ştiu prea bine că mi se apropie 
sfârşitul şi deaceea l-au lăsat pe nepotul meu să 
vină la mine. 

După plecarea preotului, îşi întoarse obosit ochii 
spre nepotul său şi zise : 

— De te-ar ajuta dumnezeu, fătul meu, şi aş şti 
că scapi! Ca o piatră îmi stă asta pe inimă. Cu totul 
altfel aş muri atunci. 

Tăcu, se uită în gol şi se întoarse apoi din nou 
către nepotul său, care şedea la picioarele sale. 
Dar dacă o să fie voia lui dumnezeu ca totuşi 
să fii osândit, Jan, să nu te rogi de ei ! 

— N'am s'o fac, unchiule, ţi-am mai spus. 

— Nu ne-am ales cu nimic, dar în zadar tot nu 
murim... 

Şi o lumină apăru în privirea moşneagului. 

— Chiar dacă cei de acasă iscălesc şi se 
leapădă de vechile drepturi, câtă vreme noi doi n'o 
facem, drepturile nu se sting. Aceia care vor veni 
după noi, le vor putea cere din nou, atunci când cu 
ajutorul lui dumnezeu vor veni vremuri mai bune. 
Tăcu istovit şi-şi Împreună mâinile ca pentru o 
rugăciune. După amiază dormi puţin, apoi se 
închină din nou câtva timp. Se ridică, vorbi cu 
Kozina; dar vorbitul începea să-l obosească şi, din 
când în când, trebuia să tacă. Era iarăşi în ţinutul 
chodenilor, îşi amintea de ai săi şi cumplit! îl 
chinuia gândul că nu se va putea cdihni în 
pământul strămoşesc. Apoi luă mâna lui Ko- zina. 
— Jan, în faţa lui dumnezeu te rog odată, de 
două, de trei ori, să mă ierţi; n'ai fi poate aici dacă 
eu... lartă-mă! 

Glasul îi tremura. 

Tânărul chodean strânse mâna rece a bătrânului. 
— Tot aici, tot aici aş fi fost, unchiule. Tu nu mi- 
ai făcut niciun rău, niciunul. 

Când primele umbre ale amurgului coborîră în 
temniță, se auzi din nou glasul bătrânului şoltuz 
din Dra- zenov: 

— Mereu mă închin şi mă rog la dumnezeu să 
se îndure de ai noştri de acasă şi mai ales de tine, 
Jan, şi să nu îngădue să fii spânzurat fără vină. Şi 
cred în dreptatea lui dumnezeu. 

Când temnicerul aduse apoi bolnavului strachina 
de ciorbă, el nici nu se atinse de ea. Kozina rugă să 
i se lase lumina şi temnicerul îi împlini dorinţa. 
Tânărul iăzeş nu închise ochii toată noaptea, căci 
vedea acum şi el că unchiul său nu se înşelase 
Bătrânul chodean îşi păstră până în cea din urmă 
clipă mintea ageră. Către dimineaţă, când lampa 
sta să se stingă, Hruby rugă pe nepotul său să se 

roage cu glas tare. Kozina îngenunchie lângă pat şi 
rosti rugă după rugă, neluân- du-şi ochii de la 
unchiul său. Deodată conteni. Unchiul îşi întinse 
mâna cu toată puterea, clătină capul şi peste 
chipul său se revărsă deodată paloarea morţii. 
Licărirea plumburie a zilei cădea în trista celulă de 
unde se auzea plânsul înnăbuşit al unui bărbat. 
Când mai târziu temnicerul intră cu mâncarea 
pentru întemnițați, îl găsi pe Kozina lângă unchiul 
său mort. Tânărul chodean nu mai plângea. Stătea 
palid şi neclintit ca un stâlp, cu mâinile 
împreunate, închinându-se pentru moşneag. 

Când îl scoaseră pe bătrânul Hruby, Kozina rugă să 
fie lăsat să-l însoţească până la groapă. Dar 
aceasta nu i se îngădui, şi la întrebarea sa i se 
răspunse doar că va fi înmormântat a doua zi după 
amiază. Îi împliniră în schimb altă dorinţă : nu-l 
mai duseră în celula dinainte, ci-l lăsară în aceea 
în care murise unchiul. Toată ziua aceea, şi în cea 
următoare, mintea lui Ko- zina era numai la 
răposat. Se gândea în ce loc îi fusese Bursit celui 
mai vrednic dintre şoltuzii chodeni să-şi lase viaţa 
şi se întreba unde îi vor duce oare leşul. Pe nici- 
unul dintre ai săi nu avea sărmanul aici, ca să 
verse o lacrimă peste trupul său neînsufleţit, ba ei 
nici nu ştiau că bătrânul răzeş se dusese pentru 
totdeauna. Ce-ar boci la răzeşia din Drazenov 
feciorii şi argaţii, dar nu numai în ceasul morţii, ci 
trei zile în şir ! În tot acest timp s'ar auzi la răzeşie 
necontenit tânguirile lor şi pomelnicul faptelor 
bune ale răposatului, cum şi-a iubit familia şi 
argaţii, ce înţelept a fost, ce darnic şi ce săritor 
faţă'de toţi. Iar în sala morţilor unde a fost dus 
acum, nu-l ţin nici măcar până a treia zi. Chiar 
mâine îl îngroapă, şi la prohodul lui nu vor fi cei 
trei bătrâni cântăreţi ai'satului să depene în faţa 
sicriului deschis jelania despre sufletul care s'a 
dus, şi nici vecinii nu vor veni să însoţească 
mortul. Nimeni nu va merge cu el, şi poate că nici 
clopote nu se vor trage: îi vor duce la cimitir şi-l 
vor cobori în mormânt. Dacă măcar lui i s'ar fi 
îngăduit să vadă lăcaşul nefericit al odihnei sale de 
veci, ca să-l ţină minte. Să-l ţină minte ? El? Dar se 
va întoarce oare acasă, ca să le poată spune ? 
Kozina se cutremură. 

În tot cursul după amiezei, în care ştia că va fi 
îngropat bătrânul său unchi, tânărul răzeş se rugă. 
Dar în timpul rugilor îl năpădeau gânduri 


157 


turburătoare, şi deaceea încetă după un timp să se 
mai închine. 

Se gândea la el, la nevastă şi la copii. Ce se va în- 
tâmpla cu dânsul ? Poate că-l aşteaptă ceva mai 
rău. Dacă cei de la Viena încuviinţează hotărîrea ? 
Gândul acesta îl buimăci de tot; simţea că inima i 
se opreşte în loc şi începu să rostească repede 
rugăciuni fierbinţi, ca să alunge gândul acesta 
înfiorător. 

Veniră iarăşi zile de singurătate şi de izolare 
chinuitoare, pline de gânduri amare şi dureroase. 
Vremea trecea încet, târîndu-se cu năduh. 

Într'o dimineaţă, după ce-i aduse mâncarea, temni- 
cerul se opri în uşă înainte de a trece pragul, îşi în- 
dreptă ochii asupra întemniţatului şi ca un om care 
cumpăneşte, îi zise: 

— Ascultă, răzeşule, am să-ți dau o veste. Dar 
să nu se afle cumva că ţi-am spus-o eu. Ştiu că te 
temi că cei de la Viena au să încuviinţeze 
hotărîrea, şi dea- ceea vreau să-ţi uşurez sufletul. 
Kozina îşi ridică repede capul şi ascultă cu toată 
luarea aminte. 

— Ieri a venit hârtia de la Viena, mi-am aruncat 
şi eu ochii pe ea, înţelegi, dar tu să taci, zise 
temnicerul, împăratul n'a iscălit totul. 

Răzeşul tresări şi simţi că i se suie sângele în 
obraz. 

. Ochii săi se pironiră pe buzele temnicerului. 

— împăratul a încuviinţat ca numai unul dintre 
voi, ştii, să fie spânzurat. 

— Care? îl întrerupse nesăţios Kozina. 

— Asta nu ştiu. Asta trebue s'o hotărască cei 
de colo. 

Şi temnicerul arătă cu degetul deasupra sa, închi- 
puind prin aceasta pe consilierii Curţii Penale. 

— Bătrânul a scăpat. Ați rămas numai doi; pe 
care dintre voi îl vor .alege, acela... Asta hotărăsc 
ei. Dar pasă-mi-te, tu stai mai bine. Pe Poznaş, cei 
de la Viena l-au pus în frunte, fiindcă a rostit o 
cuvântare atât de baţjocoritoare; răposatul era al 
doilea şi tu al treilea. Aşa că s'ar putea să scapi. 

— Şi dacă nu mă vor spânzura ? 

Temnicerul înţelese. 

— Acasă tot nu vei merge. Acela care scapă, 
este trimis pentru zece ani în Ungaria, la Komarno. 
Aşa a venit ieri porunca. Zece ani de temniţă în 
fortăreață nu e puţin lucru, dar trec. Dela Komarno 
te mai poţi întoarce acasă, dar de acolo... 


158 


Temnicerul tăcu. 

— Să-ţi ajute dumnezeu ! mulțumi Kozina cu 
glasul înnăbuşit. 

— Dar să-ți ţii gura ! Ţi-o doresc din toată 
inima, că doar ai nevastă şi copii. 

Temnicerul ieşi. Vestea adusă de el era o speranţă 
înşelătoare care trecu ca o nălucă pe dinaintea 
întemniţatului. Un lucru era sigur : toţi, sau acum 
numai doi, el şi Poznaşul, nu vor muri de ruşinoasa 
moarte. Unul va rămânea în viaţă. Dar care ? Raza 
sclipea : câteodată mai slab şi mai învăluit, apoi 
iarăşi însufleţită de nădejde, în toată strălucirea, 
bucurându-l pe întemnițat pentru o clipă. Era 
tânăr, avea o nevastă dragă, copii; greu i-ar veni să 
moară. Şi nu ştia nici măcar pentruce; era 
încredinţat de nevinovăția sa. Voia numai dreptate, 
iar când ceilalţi pregăteau vreuna boacănă lui 
Lomikar şi slujbaşilor săi, el îi prevenea, îi oprea. 
Se bizuia numai pe adevăr, pe temeiurile sale şi pe 
dreptate. Acum îl pândea spânzurătoarea, pe el 
sau pe Poznaş. Acesta ţinuse la Klenec cuvântarea 
a- ceea despre harapnicul boieresc şi-l înnecase în 
iaz. II înnecase pe Lomikar. Şi Lomikar nu-i poate 
ierta asta. Iar el, Kozina, a căutat să-l oprească pe 
Poznaş şi l-a rugat în numele lui dumnezeu să nu 
meargă la castel. Şi acum e tot atât de vinovat ca 
el şi-l osândesc ! Nici Poznaşul n'a meritat această 
pedeapsă, nimeni, niciunul dintre chodeni, numai 
el, Lomikar care i-a aţâţat şi i-a asmuţit înadins pe 
toţi. Pe cine l-ar alege el ? Pe Poznaş sau pe el, 
Kozina, care de atâtea ori a înfruntat cu 
îndrăzneală privirea sa şi totdeauna a răspuns 
bărbăteşte în numele tuturora ? Şi într'în- sul 
răsuna mereu : „Pe tine, pe tine !" 

Dar nu Lomikar va hotărî, ci judecătorii. întemniţa- 
tul răsuflă uşurat; însă ca un nor greu îl întunecă 
deodată gândul: „Dar ce nu poate el ? A înlăturat 
hotărî- rea Curţii de Apel, i-a înrâurit şi pe 
judecători să hotărască împotriva lui." 

Să hotărască! Dar să nu se aştepte cumva că el, 
Kozina, se va supune, că se va lepăda de totul şi va 
spune : „Greşit a fost ce-am apărat, minciună tot 
ce-am susţinut." Ca apoi, după toate nelegiuirile 
sale, Lomikar să-l poată arăta cu degetul şi să 
spună: „Priviţi cum l-am domesticit, cum se supune 
!" Nu, după atâtea suferinţe să mai îndure ruşinea 
şi ocara asta ?! 

O, răposatul său tată n'a bănuit, atunci când a pro- 
rocit că va mai curge sânge pentru libertatea 
chode- nilor, că însuşi feciorul său... Ba chiar el 
însuşi s'a înşelat, atunci când logofătul din 
Trhanov şi oamenii săi l-au rănit sângeros sub 
bătrânul tei. Facă-se voia lui dumnezeu ! De va fi 
să moară, va muri pentru o cauză dreaptă. 

Erau însă clipe când dârza hotărîre îl părăsea, şi 
asta totdeauna când îşi amintea de nevastă şi de 
copilaşi. Nu odată i se îmbrobonea fruntea de 
sudoare, când se gândea la toate acestea şi la 
ultima clipă şi la despărţirea pentru totdeauna. 
îndoiala, lupta necurmată dintre nădejde şi teamă, 
îl chinuiau mai năpraznic, şi nu odată îl întrebă pe 
temnicer dacă s'a dat în sfârşit hotărîrea. Acesta îi 
răspunse la început că nu s'a dat încă, iar apoi că 
poate să se fi dat, dar că nu ştie sigur, şi că dacă 
s'a dat, judecătorii trebue s'o trimită din nou la 
curte, pentru a fi încuviinţată, şi că asta va face să 
treacă alte câteva săptămâni. 

Ce oameni înspăimântători! Dece amânarea 
aceasta, dece atâtea chinuri ? Dar nimeni nu-i 
răspundea lui Ko- zina, nimeni nu se sinchisea de 
el. 

Odată, într'o noapte nedormită, şedea pe pat şi se 
gândea iarăşi dacă el sau Poznaşul va fi osândit la 
moarte. Când va afla asta ? Cine i-ar putea spune ? 
Şi deodată îi trecu prin minte : „întreabă ! Un 
semn ! Numerele cu soţi sau fără. Numărul fără 
soţ înseamnă moartea ta." Se ridică şi se duse 
până la perete. Se opri o clipă şi porni apoi spre 
uşă, numărând încet paşii. În întuneric se auzea 
zăngănitul lanțurilor de la picioare. Deodată se 
făcu tăcere. Kozina ajunsese la uşă, numărându-şi 
paşii până acolo. Şapte ! Semn rău ! Şi totuşi mai 
făcu o încercare. Se duse la pat, vâri mâna în paie 
şi scoase un snop. Apoi începu să numere firele. 
Unul după >altul, cădeau la pământ. Patrus- 
prezece... Mai avea încă două în mână... 
cincisprezece, şasesprezece; şi deodată se mai ivi 
unul între degete, cel din urmă, şaptesprezece ! 

XXVII 


În noaptea aceea n'a putut să adoarmă ; dara treia 
oară n'a mai încercat. Totul înflorise din nou de 
minune, şi pe ogoare bucatele se coceau în valuri 
dese. În zilele acestea, boierii se întoarseră la 
castelul Trhanov, pentru întâia oară după 
nefericitele întâmplări de atunci. Baroana Lam- 
minger de Albenreuth nu venea nici acum cu 
plăcere. Soţul ei voise şi anul trecut să se 
înapoieze, dar ea izbutise atunci să-i schimbe 
hotărîrea. Anul acesta, însă, nu mai putu să-l 
înduplece. 

— Nu te teme, draga mea, zise el liniştit şi rece. 
Nu mai sunt chodenii dinainte. Ai să vezi cum i-am 
domesticit. Sunt ca mieluşeii. 

Baroana îl crezu pe cuvânt, dar tocmai asta îi 
apăsa sufletul. O speria tragica linişte de mormânt 
din ţinutul acesta atât de frumos al Şumavei, dar 
mai ales că soţul ei întinsese peste măsură coarda 
răbdării acestor oameni. Deaceea, după ce se 
înapoie în castelul alb din Trhanov, care acum 
deabia se mai zărea din desişul copacilor, ea ieşea 
rar de tot şi-şi petrecea aproape tot timpul în 
grădina umbroasă. Dar nu trecură nici câteva zile, 
şi începu să nu se simtă bine. Pe vremuri, când 
avusese fetele lângă ea, era mai multă viaţă aici. 
Acum se măritase şi a doua, cea mai mică, şi anul 
acesta, la începutul primăverii, plecase la moşia 
soţului ei, contele de Vrtba şi Freudenthal. 
Baroana era bucuroasă că o ştia la rostul ei. Nu 
odată îşi aducea aminte ce rău se simţise sglobia 
fată în castelul acesta singuratic. Dar cum ar mai 
dori azi să scape de aici! 

Într'o duminică după amiază doamna de 
Albenreuth citea în parcul castelului, sub bolta 
deasă a curpenilor tunşi, o scrisoare a fiicei ei. 
Sosise dimineaţa; de-atunci o frunzărise de câteva 
ori. Acum urmărea cu luare- iaminte fiecare rând, 
căci dacă de nerăbdare, azi dimineaţa aruncase 
doar o ochire repede asupra ei, acum pureca fiece 
cuvânt, cântărindu-i tâlcul. Cât citi scrisoarea, pe 
faţa îngândurată „a nobilei doamne se revărsă o 
lumină de caldă bucurie. Dar când fu aproape de 
sfârşit, se opri deodată, cu scrisoarea în mâna 
dreaptă, şi se întoarse în partea din care se auzeau 
apropiindu-se paşi. 

Baroana işi aştepta soţul; in Iocu! lui se ivi pe 
cărarea din desişul tuns, bătrânul Petr, cameristul 
boierului. 

— Tu erai, Petr ! zise doamna prietenos. Ce 
face boierul ? 

— Lucrează încă. 

— S'a întâmplat ceva ? 

— Nimic, înălțimea voastră. Poarta este 
încuiată, şi totuşi, de necrezut, o țărancă a izbutit 
să intre. A pândit pe semne momentul când a 
descuiat-o cineva. 

— Şi ce doreşte? 

— A întrebat de domnia-voastră, prea cinstită 
doamnă. A fost alungată. Mă duc acum să văd dacă 
şi portița grădinii... 

Petr tresări şi nu-şi sfârşi vorba. I-o curmaseră 
nişte paşi care se auzeau pe aleea cu prundiş de 
sub arcade. Doamna Lamminger îşi întoarse capul 
într'acolo. Desigur, ţăranca aceea. În port de doliu, 
cu o pestelcă albă, ea se apropia sfioasă; un 
testemel eu alesături albe ca varul îi împrejmuia 
frumos capul. Şi împreună cu ea, doi copii, un 
băiețel şi o fetiţă, amândoi gătiţi ca de sărbătoare, 
cu părul bine pieptănat. 

Nobila doamnă se uită curioasă la tânăra şi fru- 
moasa ţărancă. Şi văzu îndată că era palidă şi 
istovită. Venindu-şi în fire, Petr voi să se ducă la ea 
şi s'o îndepărteze, dar la un semn al stăpânei, nu 
mai făcu nicio mişcare. Zărind-o pe frumoasa şi 
scump învestmântata doamnă, ţăranca se opri. Dar 
în aceeaşi clipă se aplecă la copii şi le şopti ceva ; 
băieţelul se repezi, şi înainte de a se' putea bănui 
ce vrea să facă, sărută mâna nobilei doamne. 
Surioara sa însă, o fetiţă de vreo patru anişori, cu 
un păr frumos de culoarea aurului, se roşi ca 
macul sălbatic, şi după ce făcu câţiva paşi către 
stăpâna castelului, rămase locului. Bătrânul Petr 
se uita şi el, nu fără plăcere, la îndrăzneţul 
prichindel şi la ruşinoasa şi frumuşica sa surioară, 
care păreau că plac şi nobilei doamne. 

— Cine eşti şi de unde vii ? întrebă ea. 

— Sunt Kozinova din Oujezd. 

O umbră trecu peste fruntea albă a nobilei 
doamne. Bătrânul Petr tresări. 

— Şi ce doreşti? 

Ochii tinerei răzeşiţe se umplură de lacrimi; ea nu 
putu să vorbească şi căzu în genunchi. 

— Indurare, prea cinstită doamnă ! îngăimă 
apoi. Indurare ! 

—  Ridică-te şi spune ce doreşti. 

— Ştiţi prea bine, cinstită doamnă. A trecut un 
an, şi bărbatul meu tot în temniţă zace. El e cel 
mai năpăstuit şi vina lui e cea mai mică. Totdeauna 
a molcomit oamenii, i-a strunit şi i-a rugat să nu 
mai facă tărăboi. Şi nici la răscoală n'a fost, că 
doar era închis pe vremea aceea. Prea cinstită 
doamnă, vorbiţi cu stăpânul să-l slobozească. 
Suntem de atâta amar de vreme singuri, o să 
sărăcim, iar el, sărmanul ! Şi copiii ăştia, prea 
cinstită doamnă 1 Ştiţi doară şi dumneavoastră ce 
înseamnă să ai copii. Şi chiar dacă răzeşul a făcut 
ce nu se cădea, păcate avem cu toţii, iar el a 
îndurat destulă pedeapsă. Pe viul dumnezeu, prea 
cinstită doamnă ! 

Baroana nu întrerupse vorbirea sărmanei răzeşiţe. 
Cuvintele şi lacrimile ei o mişcară ; dar mai mult i 
se strânse inima când îşi aminti ce-i spusese 
aseară soţul ei, vorbindu-i de judecată : că tânărul 
Kozina din Oujezd va fi negreşit osândit la moarte. 
Mare mirare că privirea nu i se turbură când 
alunecă acum pe faţa bucălată a chipeşului 
flăcăiandru, pe chipul surioarei sale cu părul bălai, 
pe chipurile acestor doi copii nevinovaţi care, 
neînţelegând nenorocirea lor şi a părinţilor, îşi 
plimbau ochii cu uimire şi cu teamă de la mama lor 
înlăcrimată la nobila şi frumos îmbrăcata doamnă. 
— Nu plânge, nefericito ! zise baroana 
răzeşiței. îmi pare rău, aş vrea să te ajut şi ți-aş 
dori ţie şi copiilor să nu mai rămâneţi fără tată, dar 
nu pot face nimic. 

— Boierul ar putea. 

— Greşeşti. Nu el îl judecă pe bărbatul tău, ci 
Curtea de la Praga ; de ea atârnă totul. Voi vedea 
ce se poate face. 

Tresări şi nu sfârşi de vorbit, căci se auzeau apro- 
piindu-se paşi. Petr se sperie deasemenea şi se 
afundă fără voie în tufiş. Chiar atunci apăru 
Lamminger. Cu privirea sa tăioasă şi 
pătrunzătoare, el învălui într'o ochire repede 
neaşteptatul grup. Hanka, cu urechea aţintită 
numai la cuvintele boieroaicei, nu-l zări decât în 
clipa când îi auzi glasul. 

— Cine a lăsat-o să intre? întrebă el, fără a se 
uita la țărancă, liniştit, rece şi totodată mustrător. 
Hanka simţi ca un bold în inimă când îl văzu şi-l 
auzi. În boieroaică avea încredere, nu se temea de 
ea, dar de ăsta ! Era el, Lomikar ! Parcă s'ar fi 
arătat o gaie. I se strânse gâtlejul şi fără să vrea, o 
trase pe Hanalka lângă ea şi o lipi ca pe un pui 
sperios de cutele catrinței. 

— înălțimea voastră ! rosti ea cu glasul tremurat. 
— Ce vrei? întrebă Lamminger. 

— Este Kozinova, zise soţia sa, uitându-se cu 
teamă la amândoi. 

— Aşa? Şi ce vrea ? întrebă el cu nepăsare. 
Hanka răspunse în locul baroanei. 

— Indurare, înălțimea voastră ! Jan al meu e de 
atâta amar de vreme în temniță... 

— El te-a trimis să te rogi ? 

— Vai, n'am putut să vorbesc cu el, înălțimea 
voastră. Am fost la el, dar nu m'au lăsat să-l văd. 
— Şi chiar dacă te-ar fi lăsat,-sunt sigur că nu 
ti-ar fi spus să vii aici. În tot cazul puteai să rămâi 
acasă ! Nu eu îl judec, ci Curtea de la Praga. 

— Dar dacă ați vrea, stăpâne, dumneavoastră 
puteți totul. La cuvântul dumneavoastră a ajuns 
unde-i acum, la un cuvânt al dumneavoastră îl vor 
slobozi. Pentru numele lui dumnezeu, stăpâne, şi 
pentru aceşti Wcopii! 

— La ei ar fi trebuit să se gândească înainte de 
a începe sfada cu stăpânul său, răspunse 
Lamminger rece şi aspru. 

O clipă se aşternu o linişte chinuitoare. Cuvintele 
acestea crude o amuţiră pe Hanka ; doamna 
Lamminger tremura. 

— Şi când înălțimea voastră, o să-i dea drumul 
lui Jan ? întrebă Hanka cu glasul scăzut şi 
îndurerat, necutezând să mai ceară îndurare. 

Un zâmbet ciudat apăru pe buzele lui Lamminger. 
Dar mai înainte ca el să poată răspunde la 
întrebare, soţia îi şopti cu glasul tremurător, pe 
franţuzeşte: 

— Pentru numele lui dumnezeu, nu-i spune 
nimic, n'aş putea îndura asta, cruță-mă. 

Şi foarte turburată se uită la buzele soţului ei, ca 
să vadă ce vor rosti. 

— Eu nu sunt judecător şi nu ştiu nimic; doar 
atât că peste puțin, zilele acestea chiar, se va vesti 
hotărî- rea. Dar ea .să nu te amăgeşti, pot să-ți 
spun că va fi destul de aspră. Nu e joacă să te 
ridici Împotriva stăpânirii. E nevoie de o pildă, ca 
în vecii vecilor să nu-i mai treacă nimănuia prin 
minte să intre în vrajbă cu stăpânirea. Şi mai ales 
la bărbatul tău e nevoie de asprime. El i-a asmuţit 
pe toţi. Dacă i s'ar da drumul azi, mâine i-ar aţâţa 
din nou. Acolo am ajunge din pricina cuvântărilor 
sale. Deaceea este primejdios şi trebue să 
ispăşească. Du-te cu dumnezeu ! 

Cuvintele acestea cumplite, nepăsătoare, rostite cu 
asprime, o sdrobiră pe tânăra răzeşiţă. Ea nu 
îndrăzni să mai crâcnească ; fără a se uita la el, se 
ridică şi luă de mână copiii speriaţi. întorcând 
capul, privirea i se încrucişa cu ochii plini de 
compătimire ai baroanei. 

Hanka făcu doar un pas şi izbucni într'un hohot 
amarnic de plâns. 

Astfel plecă. Fără a-şi întoarce capul după ea, Lam- 
minger îşi îndreptă privirea rece asupra soţiei sale 
şi zise : 

— Altădată te rog să mă scuteşti de asemenea 
mo- safiri! 

Se îndepărtă pe altă alee şi dispăru peste puţin 
după copaci şi tufişuri. Soţia sa, încă foarte 
turburată, nu putu scoate niciun cuvânt, îl urmări 
cu ochii care scân- teiau de emoție, şi din sufletul 
ei revoltat se desprinse un strigăt: 

—  Asupritor ! 

Tot cerul era acoperit de nori. Umbra lor învăluia 
ţinutul muntos care, amuţit, aştepta stropii de 
ploaie. Era duminică după amiază, o săptămână de 
când Han- ka fusese la castelul boieresc ca să 
ceară îndurare. La Oujezd era linişte adâncă. 
Parcă nici nu s'ar fi apropiat furtuna. Toţi tăceau, 
năuciţi. Toţi cei de aici, ca şi din întregul ţinut al 
chodenilor, aşteptau cu inima strânsă şi cu 
nerăbdare ce se va hotărî cu chodenii închişi de 
curând şi cu aceia care zăceau demult în temniţă, 
cu Kozina şi cu Poznaşul. Soarta care-i pândea pe 
aceştia doi, n'o ştia nimeni, nici n'o bănuia măcar 
Cine putea să-şi închipuie o pedeapsă atât de 
năpraz- nică ? 

Numai despre bătrânul Hruby se răspândise peste 
toi. vestea că trimisese răvaş a lor săi de acasă, 
precum că e bolnav pe moarte, şi că puţin după 
aceea îşi dăduse obştescul sfârşit. Tocmai despre 
el se vorbea acum şi la răzeşia din Kozina. 

Sub teiul din ogradă şedeau Hanka, soacra ei, 
Jiskra Rehurek şi un oaspe, feciorul cel mare a] 
răposatului Hruby, care venise să-şi vadă 
neamurile şi să le aducă la ştiinţă că pleacă la 
Praga ca să afle cum s'a prăpădit răposatul său 
tată şi să se străduiască să-l vadă pe Jan, pe 
Kozina. Pe Hanka, vestea aceasta o însufleţi. De 
când se întorsese de la Trhanov, nu-şi mai venise în 
fire. Gândul că bărbatul ei ar putea fi osândit 
pentru mai mult timp şi că va trebui să stea poate 
câţiva ani în temniţă, o desnădăjduia cumplit, şi 
nimeni nu-i putea aduce vreo alinare, nici chiar 
Jiskra, care stăruia că Lomikar ameninţă numai, ca 
să se răzbune şi pe nevasta lui Jan. Cimpoierul 
odinioară atât de vesel şi acum atât de aşezat se 
întemeia în părerea sa pe faptul că nici nu s'ar 
putea una ca asta, de vreme ce toţi ştiu că Jan n'a 

fost niciodată văzut cu un cekan sau cu o armă în 
mână. 

Ce mult îi bucuraseră atunci pe Hanka şi pe toţi 
ceilalţi bineţele trimise de Jan în răvaşul 
răposatului Hruby ! Acum Hanka se bucura în 
sinea ei că tânărul Hruby va aduce poate şi el 
niscai noutăţi; iar dacă-l vor lăsa să pătrundă în 
închisoare şi să-l vadă pe Jan, atunci va pleca şi ea 
la Praga; asta îi umbla acum prin gând. 

Se auzi o răpăială înnăbuşită şi roţi crezură că a 
fost un tunet. Dar nu era ropot de furtună, ci de 
darabană. 

Jiskra se ridică repede şi voi să alerge la poartă ; îl 
întâmpină însă micul Pavlik, care sbură ca săgeata 
până la tei, spunând în goană că în piaţa satului se 
bate darabana şi au venit oameni călări. 

Toţi se repeziră afară. Primul lor gând era că veni- 
seră ostaşi. Tot astfel presupuneau şi ceilalţi care 
din case, din grădini, de sub copaci sau de pe iarba 
pe care se tolăniseră, alergau acum spre piaţa 
satului. 

Dar nu ostaşi văzură acolo, ci numai doi călăreţi, şi 
încă feţe cunoscute. Diacul de la castelul Trhanov 
şi un muşchetar care bătea neîncetat darabana, 
parcă ar fi voit să adune toată omenirea. După 
câtva timp, cei doi călăreţi erau învăluiţi de 
oameni, tineri şi bătrâni. Fiecare era dornic să afle 
ce aveau să vestească în chip atât de neobişnuit 
aceşti trimişi ai boierului. 

Darabana amuţi şi muşchetarul puse beţele la o 
parte. Diacul scoase din surtuc o hârtie, o 
despături şi începu să citească : 

— „Din porunca măriei sale împăratul, cârmuirea 
crăiască a ținutului Plzen hotărăşte şi ordonă ca 
atât în cetatea de scaun Praga, în cetatea de ţinut 
Plzen, cât şi în toate cetăţile de plăşi ale legatului 
Boemiei să se aducă la ştiinţă tuturora hotărîrea 
înaltei Curți Criminale, aşa precum a binevoit s'o 
încuviinţeze măria sa împăratul, iar zisa hotărîre, 
cu privire la nesupunerea şi răscoala chodenilor, 
să fie vestită şi citită înaintea tuturora, îndeosebi 
în toate satele chodene de sub oblăduirea înălţimii 
sale baronul Maximilian Lam- minger de 
Albenreuth, aşa precum urmează." 

Vuietul de glasuri care mai dăinuise când diacul în- 
cepuse să citească se ogoi în clipa când acesta 
arătă ce are să vestească; nici măcar un strigăt de 
uimire sau de nedumerire nu se auzi, şi îndată se 
aşternu o linişte adâncă. Fiecare îşi îndrepta 
nerăbdător privirea spre buzele crainicului. 
Bătrânul Pribek, eu părul alb, făcându-şi loc până 
aproape de caii lor, asculta cu capul plecat. 
Manka, ceva mai la o parte, tremura de frică şi 
ardea de nelinişte să afle ce se hotăriîse cu privire 
la logodnicul ei. 

La .marginea mulţimii stătea Jiskra Rehurek, iar 
lângă el Hanka ; ea pălise şi tremura. Uitase totul 
din jurul ei, copiii, oaspele, şi aştepta în chinuri 
hotăritoarea veste. Bătrâna Kozina stătea ceva mai 
departe, ţinân- du-l pe Pavlik de mână. Fata ei 
sbârcită, îngălbenită în ultima vreme, se făcu 
plumburie în clipa aceasta ; ochii bătrânei ardeau 
neliniştit. 

Cu glas mai ridicat, diacul citi amănunţita hotărîre, 
în care pe-alocurea se înşiruiau pricinile şi se arăta 
vinovăția dovedită. Ea vestea că judecata Curţii 
Criminale a stabilit în număr de trei pe cei mai de 
seamă şi cei mai primejdioşi capi ai uneltitorilor şi 
răzvrătiţilor şi anume : Poznaşul din Klenee, Hruby 
din Drazenov şi Jan Sladky din Oujezd, pentru a 
plăti cu viaţa vina lor; dar că măria sa împăratul cu 
bunătate şi îndurare, a încuviinţat ca numai unul 
dintre ei să fie pedepsit cu moartea, şi întrucât 
zisul Krystof Hruby a murit între timp de moarte 
firească, Curtea de judecată a hotărit ca Jan 
Sladky din Oujezd, zis şi Kozina, să fie spânzurat, 
iar înalta Curte Criminală a luat această hotărîre 
pe temeiul că numitul Sladky, zis şi Kozina, e un 
ţăran bun de gură şi deaceea primejdios şi dintre 
toţi cel mai neînduplecat, nevoind să ceară iertare. 
Din înspăimântătoarea arătare a pricinilor Hanka 
nu mai auzi nimic. În clipa când îi ajunse la urechi 
pedeapsa cu moartea, începu să tremure ca varga, 
parcă apucată de friguri, şi mai înainte ca 
vestitorul să fi citit totul despre bărbatul ei, scoase 
un țipăt, şi, ca tăiată de la rădăcină se nărui la 
pământ. 

întâmplarea aceasta curmă o clipă citirea hotăririi. 
Toţi se îmbulziră în jurul nefericitei Kozinova. 
Femeile începură să jelească şi să se vaiete, şi cu 
aceste bocete se amestecau ţipetele scoase de 
Pavlik şi de Ha- nalka, care se îmbulzeau ca să 
ajungă la mama lor căzută în nesimţire. Jiskra 
Rehurek o luă pe Hanka sub braţe, o vecină îi 
ajută, şi o duseră pe biata femeie în casa cea mai 
apropiată, ca s'o desmeticească. îndărătul lor 
păşea fără vlagă, cu paşi şovăelnici, bătrâna Ko- 
zina. Avea ochii împăienjeniţi, pieptul şi gâtul îi 
erau ca sugrumate şi bătrâna nu se putea uşura 
nici cu un strigăt sau cu o tânguire ; era ameţită ca 
de o lovitură cumplită, neaşteptată. 

Crainicul citi mai departe infiorătorul său 
pomelnic, începând cu Poznaşul din Kjenec care, 
scăpat astfel de moarte, era osândit la zece ani în 
fortăreaţa Ko- marno ; Brychta, care nu era de 
faţă, la doi ani muncă silnică la Rab ; Syka şi 
tânărul Serlovsky la un an de temniţă grea ; de 
soarta celorlalţi, pe care Curtea Penală îi osândise 
la câteva luni de inchisoare grea, şi numărul lor 
era destul de mare, urma să hotărască îndurarea 
împăratului. 

Lamminger era atât de sigur că chodenii sunt în- 
spăimântaţi şi domesticiţi, încât trimise 

cu .această groaznică hotărîre pe slujbaşul său 
fără altă însoţire decât aceea a unui singur 
muşchetar. Şi iată că nu se ridică nici măcar un 
deget din mulţimea care asculta hotărîrea, şi 
crainicii boierului plecară tot atât de nestânjeniţi 
cum veniseră, fără nicio împiedicare şi fără nicio 
împotrivire. Unii se uitară înmărmuriţi după ei, 
îără a scoate o vorbă ; alţii însă îşi regăsiră abia 
acum glasul, şi strigăte descătuşară simţurile 
buimăcite. Cei mai mulţi însă alergau în casa unde 
fusese dusă tânăra Kozina. 

Toate femeile plângeau lângă ea, şi chiar bărbaţii, 
înduioşaţi, se uitau cu milă la tânăra femeie, care 
se trezea din amorţire la groaznica realitate. Alţii 
nu ajunseră până acolo, nici măcar în casă, ci 
rămaseră în tindă, unde pe trepte şedea prăbuşită 
bătrâna Kozina, cu ochii pironiţi în pământ, 
nevăzând nimic, neauzind nimic din cele ce se 
petreceau în jurul ei. înlăcrimată se întoarse 
Manka Pribek din casă, uitându-se la tristul convoi. 
Două ţărănci duceau pe tânăra Kozina şi pe mama 
lui Jan la răzeşia lor; lângă ele, Jiskra Rehu- rek cu 
Hanalka în braţe mergea de mână cu Pavlik care 
plângea. 

O, ce cântărea anul l.a care fusese osândit logodni- 
cul ei, faţă de pedeapsa lui Kozina ! 

În clipa aceasta începu să cadă o ploaie măruntă, 
în grădini vântul sgâlţâia copacii, iar tunetele care 
la început se auziseră din depărtare, bubuiau acum 
deasupra satului. Intrând în odaie, Ma.nka îl căută 
numaidecât pe bunicul ei. Nu era acolo, nici în 
ogradă, nici la vecin. Când întrebă de el la portiţă, 
îi spuse cineva că a ieşit pe acolo şi arătă cu mâna 
spre Trhanov. S 

Unde s'o fi dus ? ! În ultima vreme nu se mai 
clintise aproape deloc din casă ; nici măcar până la 
cel mai apropiat vecin. Iar acum la Trhanov ? La 
cine ? Manka se luă repede după bunicul ei. Dar 
nu trebui să umble mult. Pe un dâmb de unde se 
putea vedea Trhanov, bătrânul Pribek stătea în 
dulama lui albă, puţin gârbovit şi rezemat în 
cekan. Vântul scutura tufişul de lângă el şi răvăşea 
părul lung şi alb al unchiaşului. Dar el nu se 
sinchisea şi părea că nu simte nici picăturile de 
ploaie, că nu aude nici tunetele. 

Numai când un fulger roşu spinteca norii şi arunca 
lumina sa gălbuie în negura furtunii, bătrânul se 
mişca, urmărindu-i parcă drumul. 

—H Ce faci aici ? strigă Manka. 

Moşneagul se uită La ea, apoi arătă cu mâna sa 
veştedă şi vânjoasă spre Trhanov. 

—- Aştept să-l trăsnească solul lui dumnezeu. Acolo 
trebue să cadă trăsnetul, în nelegiuitul acela din 
Trhanov. 

— Dar bine, bunicule! 

— Poate că tot mai este un dumnezeu, fata mea 
; poate că dreptatea se află în ceruri, dacă nu pe 
pământ ! 

Manka se sperie doar la întâile lui cuvinte. Acum îl 
înțelese; ştia ce-l scurmă la inimă, ce-l mâhneşte şi 
ce răscoleşte totul în el. Dar asta să nu-i 
rătăcească cumva minţile! Manka rămase lângă 
moşneag. Furtuna gonea deasupra lor, fulger după 
fulger brăzda cerul întunecat, dar niciunui nu 
trăsni castelul alb din vale, la picioarele pădurilor 
chodene, odinioară slobode. 

XXVIII 

Veni toamna şi boierii din Trhanov erau încă la cas- 
tel. În alţi ani, pe vremea aceasta, se adunau 
oaspeţi pentru vânătoare şi în castel era sbucium 
şi veselie. Anul acesta, însă, nu se plănuise încă 
nicio vânătoare. Era ciudat dece boierul îşi 
prelungea şederea în cona- cui său singuratic, care 
era acum ca o mănăstire sau ca o închisoare. 
Linişte în toate încăperile, şi în camerele boierilor, 
şi jos, şi în curte ; totul zăvorit ca în faţa unui duş- 
man. Paznicul nu se mai mişca ziua întreagă de la 
locul său, iar noaptea privegheau acum mai mulţi 
paznici. Doamna de Albenreuth nu mai .ieşise de 
multă Vreme din castel, stătea tot timpul în 
încăperile ei sau în paraclisul castelului. Boierul 
pleca mai des călare, de cele mai multe ori la 
Kouta, dar acum niciodată singur sau numai cu un 
argat ca odinioară, ci totdeauna cu un pâlc de 
călăreţi. D.ar teamă nu se citea pe faţa sa. Ea era 
neclintită şi rece ca totdeauna, şi când sta la 
castel, şi când ieşea călare. Ba părea chiar mai 
voioasă, şi un fel de mulţumire strălucea 
dintr'însul. 

Şi dece nu ? Al doilea seceriş se sfârşise cu bine; 
chodenii erau în al doilea an de clacă nouă şi mai 
grea ; şi linişte peste tot. Oamenii se deprindeau. 
În anul acesta nu se mai ivise nicăieri, în niciun 
sat, vreo împotrivire dârză sau vreo nesupunere, 
ca în anul trecut. Răscoala i-a prins bine lui 
Lamminger, şi gloaba da roade bune. Trufaş este 
acest neam de oameni domesticiţi, dar peste un 
timp va fi şi aici ca peste tot, la toate moşiile. 
Neclintiţi au ascultat hotărîrea Curţii Penale, şi nu 
după mult timp au venii nesiliţi de nimeni şi aceia 
care fugiseră în Bavaria şi fuseseră osândiţi în 
lipsă. Veni şi Brychta, se înfăţişă şi tânărul Ser- 
lovsky, cei doi îndărătnici. Acum ispăşesc; acum 
ştie Brychta ce înseamnă să arunci harapnicul din 
pridvor, după cum ştie şi sfruntatul de Poznaş, care 
şi-a bătut joc de el chiar aici, sub ferestrele 
castelului. Şi poate că acolo la Rab şi la Komarno, 
cu lanţuri la picioare, îşi amintesc de năzdrăvănia 
aceea fără seamăn întâmplată la lăsata secului. 
Dar Kozina ! Bine au hotărit cei de la Praga; bine; 
mai ales, lor toate mulţumirile. Ţărănoiul acesta a 
fost cel mai primejdios şi cel mai semeţ dintre toţi. 
Acesta să fi avut pregătire de avocat! Şi cum îl 
îndrăgeau toţi! Din toate satele veneau bătrânii la 
castelul Trha- nov să se roage pentru el, ca să fie 
iertat. Cum se mai milogeau, cum se smereau ! 
Lamminger îi lăsa să intre în castel, dar când 
prindeau a se ruga, îi dojenea cum de mai pot fi 
atât de orbiţi, încât să ia partea acestui cap al 
tuturor relelor, care i-a adus acolo unde sunt. 

Dar înainte de venirea acestora la castel, se dusese 
acolo bătrâna Kozina. Aşteptă şi ea la poartă şi voi 
să se roage pentru feciorul ei. Dar la porunca 
stăpânului, paznicul n'o lăsă să intre. Bătrâna 
Kozina aşteptă neclintită ca o stană, de dimineaţă 
până seara, tânguin- du-se sau întinzând mâinile ei 
veştede spre ferestrele boierului. Aşteptă toată 
dimineaţa, aşteptă după amiază în faţa porţii, şi 
apoi veni şi nora ei, până la Kozina, care nu ştiuse 
că bătrâna e aici. 

Sfâşietoare era priveliştea ceicr două jeluitoare. 
Nici chiar paznicul, oțărît de asprimea stăpânului 
său, nu se mai putea uita afară, cu toate că era 
deprins cu asemenea lucruri ; şi totuşi trebui să se 
ducă la ele, ca să îndeplinească porunca boierului 
şi să le alunge. Dar el le vorbi cu binişorul şi le 
rugă să plece, deoarece în van mai aşteaptă. 

În clipa aceasta, sus, în camera ei, baroana plân- 
gea, iar soţul ei umbla supărat prin odaie. II 
scoseseră din fire cele două ţărănci şi-l sâcâia soţia 
sa care îndrăznise să pună o vorbă pentru ele, 
fiindcă nu mai putea îndura priveliştea acestor 
bocitoare. 

Apoi nu mai veni nimeni la castelul Trhanov. Liniş- 
te ca mai înainte, nicio schimbare. Numai că 
boierul era mai grijuliu şi urmărea ca paznicii de 
noapte să străjuiască cu mai multă luare-aminte. 
Din clipa când se rândui ziua executării lui Kozina, 
domnul de Alben- reuth nu se mai încredea în 
chodeni. Se temea ca din pricina lui Kozina să nu 
se răzbune pe el. 

Semnele pe care Kozina le simţise de două ori în 
noaptea aceea, nu minţiseră. îndoiala tânărului 
cho- dean pierise. Curtea Criminală îi dăduse 
osânda pe care întemniţatul o bănuise de multe 
ori, înainte de a fi pierdut orice nădejde, atunci 
când în sufletul său speranţa se mai lupta cu 
teama. Hotărîrea îi răscoli toată: firea. Dar nu 
pentru multă vreme; o linişte vecină cu nepăsarea 
puse stăpânire pe el. Se simţi mai uşurat; scăpase 
de chinuitoarea îndoială care-l obosea şi care to- 
tuşi îl împungea şi-l sfredelea, nedându-i pace nici 
ziua şi nici noaptea. 

Când apoi, nu după mult timp, temnicerul veni să-i 
aducă vestirea că va fi dus la temniţa din Plzen, 
Ko- zina se bucură, eu toate că-şi dădea seama 
dece-l trimit în cetatea ținutului său : ca pedeapsa 
lui să fie o pildă pentru chodeni, asupra cărora 
spânzurarea lui la Plzen va avea o înrâurire mai 
mare decât la Praga. Dar şi aceasta îl umplea de 
voie-bună. Cei de acasă şi din alte părţi vor vedea 
astfel cum s'a purtat şi se poartă Lomikar cu ei ; 
căci toţi ştiu că Kozina din Oujezd nu este un 
nemernic sau un ucigaş, fiecare ştie dece a fost 
osândit la aceasta moarte ruşinoasă. Ea nu va fi o 
ocară pentru el sau pentru ai lui, şi chodenii n'o 
vor uita. Şi Kozina se bucura că-şi va revedea fe- 
meia, copiii şi mama. 

Câte zile l-au dus delă Praga la Plzen ! A fost un 
drum dureros, chinuitor, î.n lanţuri, într'o căruţă 
păcătoasă, în zilele acestea înnorate, cu ploaie şi 
vânt, delă începutul lui Brumar. Dar după o 
săptămână de şedere în temniţa delà primăria din 
Plzen, i s'a împlinit pe neaşteptate dorinţa cea mai 
arzătoare. După amiază, la o oră neobişnuită, uşa 
celulei se deschise şi către el se îndreptară — 
sfântă fecioară ! — Hanka cu Hanalka şi mama sa 
cu Pavlik. 

Sub bolta posomorită răsunară strigătele de 
durere şi de bucurie, plânsete, vorbe fără şir, fraze 
trunchiate, simţăminte ce nu puteau fi rostite şi 

care se incrucişau in sufletele răscolite ale 
tuturora. Mama şi nevasta se agăţară de gâtul 
arătosului chodean şi plângeau. El le îmbrăţişă, le 
strânse la piept şi se aplecă apoi la copiii care nu-l 
mai recunoşteau. Uimiţi, speriaţi, se uitau la omul 
acesta palid cu dulama terfelită, căruia lanţurile îi 
zăngăneau la picioare şi care-i înspăimânta. Mama 
îi luă pe rând, îi ridică până la tatăl lor şi cu glasul 
tremurător şi înnecat de lacrimi, îi lămurii, le 
aminti că acesta este tata, tatăl lor. Iar el îi luă în 
braţe şi-i sărută. 

Din fundul întunecos se desprinse apoi cineva, pe 
care-l uitaseră toţi şi pe care Kozina, în năvala bu- 
curiei, nici nu-l luase în seamă: Jiskra Rehurek. El 
se apropie şi strânse mişcat mâna întemniţatului. 
Iar acestuia, când îl văzu pe vechiul şi credinciosul 
său prieten, i se umplură din nou ochii de lacrimi. 
Se aşeză pe patul său sărăcăcios, cu cei doi copii 
pe genunchi. Ei s'au obişnuit acum cu el, nu se mai 
tem, şi lui Pavlik i se pare că-şi aduce aminte de 
tatăl său. Kozina îi mângâie, le pune întrebări, se 
întoarce din nou spre Hanka şi spre mama sa. 
Pentru o clipă, tânăra răzeşită se linişti. Lanţul nu 
zăngănea când bărbatul ei şedea, şi văzându-l cum 
strânge copiii la piept, uită temniţa, uită totul. Dar 
peste puţin simţi din nou împunsătura ; ca o 
durere amorţită se trezi din nou în inima ei 
înfiorătorul gând. Hanka păli, şi cu plânsul ei se 
amestecară tânguirile bătrânei mame. 

Temnicerul, care sta la o parte într'un colţ, aminti 
că s'a împlinit timpul, că ceasul îngăduit a trecut. 
Toţi se înspăimântară. Abia se văzuseră, abia 
vorbiseră câteva cuvinte, şi trebuiau să se 
despartă ! Şi cât de multe avuseseră să-şi 
povestească ! Femeile abia i-au putut spune în 
pripă cum este acasă, ce mâhniţi sunt toţi din 
pricina lui, cum s'au rugat în zadar de Lomi- kar 
pentru el; el însuşi abia le-a putut arăta în câteva 
cuvinte cum a dus-o, cum a murit bătrânul unchi; 
iar Jiskra, întrebai de prietenul său, abia i-a putut 
vorbi pe scurt despre nefericitul sfârşit al răscoalei 
şi al lui Matej Pribek, şi iată că trebuiau să se şi 
despartă. O singură mângâiere aveau, că mâine li 
se va îngădui din nou să se vadă. 

întemniţatul era iarăşi singur. Şi acum, când sufle- 
tele acestea dragi nu mai erau lângă el, când nu 
mai ţinea pe genunchi şi în braţe copilaşii săi, când 
bezna singuratică a tristei celule îl împresură din 
nou şi spaima puse stăpânire pe el, abia acum se 
cutremură de grozăvia ce-l aştepta. 

A doua zi Kozina văzu din nou pe cei dragi, şi ia- 
răşi timpul îngăduit li se scurse pe negândite. Apoi 
îşi luară rămas bun, căci trebuiau să se întoarcă 
acasă, aceasta fiind porunca boierilor. Aveau 
nădejdea că se vor mai vedea odată. Dar aceasta 
când... 

Astfel se scurse în nelinişte zi după zi, şi cu paşi 
repezi se apropia înfiorătorul douăzeci şi opt 
Brumar. 

Lui Kozina, aceasta i-o aminti mai viu venirea preo- 
tului în celula sa. 

El îl ascultă cu luare aminte şi-i făcu totul pe plac, 
dar când preotul pomeni de boier, Kozina clătina 
fără voie din cap şi faţa i se întunecă. 

— Cine, preasfințite părinte, este mai vinovat : 
acela care îşi apără drepturile, sau acela care 
jefueşte sute de oameni, îi asupreşte şi-i face robi, 
iar femeilor le ucide bărbaţii şi copiilor părinţii ? 
Când preotul îşi dădu seama de credinţa nestrămu- 
tată a întemniţatului, nu mai stărui, ci adăugă nu- 
mai: 
— Spune toate acestea, fătul meu, în fata lui 
dumnezeu ; el este cel mai bun şi cel mai drept 
judecător. 

— Da, dumnezeu să hotărască ! răspunse cu 
tărie întunecatul chodean. 

XXIX 

O, Plzen, piața ta cea mare Ne'nghiață sângele în vine. 
Iar el păşea, şi toba ropotea Sub negrul văl, cu sunet 
înfundat. Semeţ şi drept păşea, şi'n noi fierbea Veninul 


chinului nemăsurat. 
Vrchlicky 


„Din Lhota, Kycov, Tlumacov şi Straz câte patru; 
din Pocinovice, Mrakov, Chodov şi Postrekov câte 
şase; din Klenec opt şi câte zece din Drazenov şi 
Ou- jezd vor merge la Plzen pentru a vedea cum va 
fi pedepsit răzvrătitul Kozina. Şi fiecare să-şi ia 
copiii, flăcăii şi fetele, pentru ca aceştia până la 
moarte să-şi aducă aminte de cele ce la Plzen vor 
vedea." 

Astfel suna porunca domnului de Albenreuth, care 
cerea cu străşnicie tuturor şoltuzilor să 
îndeplinească aidoma, în satele lor, această 
hotărîre, ca toţi chodenii şi copiii lor să-şi 
amintească din spiţă în spiţă cum a fost pedepsită 
împotrivirea şi răscoala împotriva stăpânului din 
Trhanov. 

Lamminger cumpănise bine înainte de a da 
această cruntă poruncă. Acum, când şirul de 
căruţe chodene intra prin poarta neagră în Plzen, 
fiecare îşi putea da seama că a fost învăţat minte 
să se supună cum tre- bue. Aşa precum poruncise 

el, toţi se adunaseră la Do- tnazlice, de unde, 
însoţiţi de slujbaşi din Koula şi din Trhanov, 
porniră puţin după miezul nopţii la durerosul 
drum. 

Era o dimineaţă mohorită şi geroasă când ajunseră 
în cetatea de ţinut; din toate casele, oamenii 
ieşeau curioşi pe uliţă, ca să-i vadă pe aceşti 
oaspeţi aduşi pe sus, a căror sosire se vestise din 
gură în gură. Cu uimire, şi pe-alocurea cu milă, se 
uitau la spătoşii cho- deni îmbrăcaţi cu şube, cu 
dulămi şi căciuli, care şedeau tăcuţi în. căruţe, cu 
copiii, flăcăi şi fete, lângă ei. Copiii aceştia, din 
sate îndepărtate de munte, se minunau şi nu se 
mai săturau să privească lucrurile neobişnuite din 
jurul lor, casele ca'n basme şi norodul adunat care- 
i arăta cu degetele. 

Boierul din Trhanov putea fi mulţumit. Dar dacă ar 
fi auzit ce se vorbise în toate gospodăriile şi casele 
chodene după vestirea poruncii sale, dacă i-ar fi 
ajuns la ureche blestemele şi sudălmile lor ! Şi 
dacă ar fi putut vedea ce era în inima acestor 
oameni din căruţe, ce gândeau despre el şi dece se 
siupuseseră ! Ei plecaseră, dar sufletul lor nu ştia 
de porunca lui Lamminger. Plecaseră ca să mai 
poată vedea odată pe acest neînfricat apărător al 
drepturilor lor, ca să-şi ia rămas bun de la acest 
mucenic. Şi dacă Lamminger ar fi putut să audă că 
pe drum ei n'au vorbit decât de Kozina, jelindu-l, 
preamărindu-l! Logofătul Kos din Kouta şi 
pârcălabul pe care-l ţinuseră odată ca zălog, îşi 
dădeau seama de aceasta, dar când se apropiau cu 
caii de căruţe, vorba contenea, chodenii îşi 
pironeau ochii în pământ, muţi ca totdeauna, şi 
nici măcar cu o privire Wnu-i învredniceau pe 
slujbaşi. 

În ultima căruţă, unde şedeau bătrânul Serlovsky 
şi Pajdar, se vorbea de Svka, de tânărul Serlovsky, 
de aprigul Brychta şi de veselul Poznaş, care erau 
acum în lanţuri, dar o duceau desigur mai bine 
decât toţi ceilalţi. Asta o spuse Paj'dar, şi bătrânul 
Serlovsky întregi că cel mai de pismuit era Matej 
Pribek. 

La Plzen era o forfotă neobişnuită. Din toate 
părţile pleca şi venea omenire multă, ca să fie de 
faţă la spânzurarea răzeşului chodean, vestită 
pretutindeni, la Praga şi în toate cetăţile din ţinut. 
Uliţele foiau de oameni, în mijlocul lor sclipeau 
armele şi dolmanele albe ale ostaşilor care se 
plimbau prin cetate. 

Slujbaşii lui Lamminger duseră pe chodeni în ha- 
nurile reţinute pentru ei. Bătrânul Serlovsky, după 
ce îmbucă în pripă ceva, voi să meargă în târg, dar 
se întoarse numaidecât şi vesti îndârjit că nu li se 
în- gădue să iasă şi că sunt păziţi de ostaşi. 

Când mai târziu, împreună cu Paj dar şi câţiva bă- 
trâni, ceru logofătului Ros să fie lăsaţi să plece, ca 
să capete învoirea de a intra în temniţă şi a-şi lua 
rămas- bun delă Kozina, logofătul se răsti la ei: 

— O să-l vedeţi mâine. Acum n'aveţi ce să 
căutați la el. Ştiu că v'ar plăcea. Ca să vă împuie 
iarăşi capuk şi să vă amețească cu vorbele sale, 
cum a mai făcut.. Nu v'a ajuns, ați vrea s'o luați din 
nou delà capăt şi să vă faceți rău ? N'aveţi voie să 
plecați de aici, asta e porunca. 

În sinea lor, oamenii erau încrâncenaţi. Se simțeau 
ca într'o cuşcă, îmblânziţi cu toroipanul ! Tăceau 
încruntaţi, dar apoi vorbiră iarăşi de Kozina, de 
femeiar şi de mama lui, ca încaltea nenorocitele 
acestea săi fie lăsate să meargă la el. 

Dar ele se gătiseră cu trei zile înainte pentru dru- 
mul acesta cumplit. Jiskra Rehurek înhămă doi 
murgi frumoşi, crescuţi de Kozina, şi în căruţă sui 
nefericita familie a răzeşului şi pe Dorla. Bătrânul 
câine- lup alerga în urma lor. La rugămintea lui 
Pavlik, îl luară însă apoi şi pe credinciosul păzitor 
în căruţă. 

— I-a fost drag lui Jan, zise Jiskra făcând un loc- 
şor lățosului dobitoc, care se trăgea din vechea 
pră- silă chodeană de câini de pază. 

îndărătul căruței familiei Kozina venea din Oujezd 
încă una, în care se aflau câteva vecine mai 
vârstnice, în port de doliu ca şi Hanka şi bătrâna 
Kozina şi cu testemeluri albe de doliu. 

Le însoțeau, ca femeile de la răzeşia Kozina să nu 
fie atât de singure şi de părăsite în clipele acestea 
atât Wde groaznice. În căruţa lor se afla şi 
bătrânul Pribek, tatăl răposatului Matej, pe care 
Manka se străduise zadarnic să-l oprească acasă. 
În timp ce Serlovsky şi Paj dar vorbeau despre ei la 
Plzen, Jiskra Rehurek se ivi pe neaşteptate în 
mijlocul lor. Se bucurară când îl văzură şi se 
apropiară numaidecât de el. Uitându-se cu grijă 
împrejur, Jiskra povesti că abia-abia a izbutit să 
ajungă până la ei şi că pe ostaşii de afară i-a 
înşelat numai cu portul său chodean. Le mai aduse 
la ştiinţă că Hanka se docea cu copiii şi cu mama 
lui J,an de două ori pe zi la închisoare şi că şi ela 
fost odată acolo cu ele. Apoi spuse că tânărul 
Kozina e liniştit, ba că mai găseşte şi cuvinte de 
îmbărbătare pentru nevasta şi mama lui. 

-— Şi ce mult îşi iubeşte copiii! Te podideşte plân- 
sul când vezi cum vorbeşte cu ei, cum îi desmiardă 

şi-i sărută, şi cum o roagă pe Hanka să-i crească 
cum tre- bue, să le amintească de el, ca să nu-l uite 
pe tatăl lor, iar Pavlik să devină un adevărat 
chodean. 

Toţi erau sguduiţi, şi cimpoierul urmă după o 
scurtă tăcere: 

— A vorbit şi de voi şi vă roagă să-l iertaţi, dacă a 
fost vreodată nedrept cu cineva, şi să vă aduceţi 
aminte de vechile drepturi chodene. A întrebat 
dacă Lo- mikar este aici în cetate, şi când i-am 
răspuns că a sosit alaltăieri, ca şi noi, a spus: „A 
venit să mă vadă pe mine. Doamne dumnezeule, 
oţeleşte-mă mâine, ca să nu-şi bată joc de mine în 
ultima clipă!" 

Şi cimpoierul îşi aminti cu acest prilej de o întâm- 
plare la care fusese de faţă alaltăieri, când intrau 
în Plzen. El povesti că la aceeaşi poartă se 
întâlniseră cu Lamminger, care tocmai sosise şi el, 
şi că bătrânul Pribek, auzind cine este în 
apropierea lor, s'a ridicat deodată ca un flăcău, şi, 
din căruţă, l-a ameninţat cu pumnul pe 
Lamminger, suduindu-l; că Manka şi femeile 
celelalte au avut de furcă până când au dovedit să- 
l oprească şi să-l potolească pe inimosul bătrân, şi 
că a fost un mare noroc că impilătorul din Trhanov 
n'a văzut nimic din toate acestea. 

Turburatul cimpoier îşi mai aminti că bătrânul 
câine- lup îl recunoscuse pe Kozina de îndată ce 
intrase în celula sa. 

— Trebuia să-l auziţi cum scheuna de bucurie, 
cum sărea şi îl lingea pe Kozina ; şi când am 
plecat, n'a fost chip să scoatem dulăul din celulă. 
S'a întins pe jos şi n'a vrut, şi n'a vrut să plece, şi a 
trebuit să rămână acolo. 

— Te mai duci la închisoare ? întrebă Serlovsky. 
Jiskra răspunse că odată va mai pătrunde cu sigu- 
ranţă acolo şi atunci toţi se grăbiră să-l roage să 
dea bineţe din partea fiecăruia şi să-i spună ce 
mâhniţi sunt că nu-şi pot lua rămas bun delà el. 
Amurgul unei seri de Brumar îmbrobodea cetatea 
crăiască Plzen. Se lăsase ger şi vântul şuiera 
încetişor. În piaţa cea mare, nici ţipenie de om; 
totul tăcut şi pustiu. Afară, nicio luminiţă; casele, 
înalta şi întunecata primărie, peste drum măreaţa 
catedrală aşezată în mijlocul pieţii, totul năpădit 
de umbre adânci. Jalnic pătrundea prin ferestrele 
gotice ale catedralei lumina pâlpâitoare a 
candelelor veşnic aprinse. În faţa primăriei, 
caraula înfofolită în manta păşea în sus şi în jos. 
Ceva mai încolo stăteau câteva femei cu şube 
chodene, castanii. Ele tăceau şi, aproape 
nemişcate, îşi îndreptau privirile spre biserică, 
deasupra căreia turnul negru se pierdea în bezna 
grea. Deodată, ca la un semn, se întoarseră la 
dreapta spre primărie, unde se auzea scârţâitul 
porţii. De acolo ieşiră două femei, fiecare cu câte 
un copil. Chodenele, printre care era şi Manka 
Pribek, se duseră deadreptul la ele, la Hanka şi la 
bătrâna Kozina. Amândouă veneau de la 
închisoare, unde petrecuseră astăzi cea din urmă 
seară cu bărbatul şi feciorul. Cea din urmă seară ! 
Şi niciodată alta ! Niciodată nu se vor mai întoarce 
serile când stăteau cu toţii în casă, când Hanka 
şedea lângă leagăn şi cânta, când Jan se sbenguia 
cu Pavlik, când erau atât de mulţumiţi şi de 
fericiţi! 

Hanka aruncă o privire rătăcită asupra femeilor. 
N'ar fi de mirare, îşi zise bătrâna Bursikova, dacă 
acestor douăi răzeşiţe li s'ar turbura minţile! 
Chodenele le înconjurară, ca să le petreacă până la 
han, şi le ajutară să poarte copiii care adormiseră 
în braţe. Hanka nu voia să meargă la han, simţea 
că nu va putea sta în strâmtoarea de acolo, că totul 
îi va cădea în cap. Celelalte o îndemnară cât 
putură, şi în cele din urmă o luară fără multă vorbă 
de braţe. Când trecură prin faţa bisericii, bătrâna 
Kozina se smulse din mâinile lor, şi îngenunchind 
în faţa uşii, începu să plângă şi să se închine. 
Hanka îngenunehie lângă ea. 

În timpul acesta era linişte în celula din temniţă, 
pe care o luminau două lumânări de ceară ce 
ardeau lângă crucea de pe masa acoperită. Pe 
pereţii celulei juca umbra lui Jan Kozina, care 
umbla în sus şi în jos, îngândurat. Era palid, dar 
liniştit. Auzise de pregătirile făcute şi de mâhnirea 
chodenilor, pe care i-o vestise Jiskra prin mama sa. 
Şi aceasta era o mângâiere. 

Şi ce va fi" de-acum 'înainte în ţinutul chodenilor? 
Ce se va întâmpla cu familia sa ? 

Două gânduri apăsătoare, cărora nu le găsea răs- 
puns. Se aşeză pe pat. Dar peste puţin îl copleşi 
oboseala. Istovit de gânduri, de alean, de adâncă 
turbu- rare, îşi puse capul jos și adormi 
numaidecât. Dormi bine până în zori, şi se trezi în 
clipa când auzi cheia scârţâind în broască. 

1 se aduse mâncarea de dimineaţă, mai bună ca 
oricând. Dar el abia de luă un dumicat şi bău o 
înghiţitură de vin. 

Apoi veniră... mama şi nevasta cu copiii şi cu 
Jiskra. Simţi o împunsătură când îi văzu. Pentru 
cea din urmă oară ! În ultimele zile, când plecau 
din temniţă, se mai putuse bucura : vin şi după 

amiază, vin şi mâine, şi mâine incă odată. Acum nu 
mai era niciun mâine. Dar când văzu chipurile 
palide şi înspăimântate ale mamei şi femeii sale, se 
oţeli. 

— Deie domnul să nu mor degeaba. Lomikar a câş- 
tigat la judecata pământească, dar colo sus, în faţa 
lui dumnezeu, voi câştiga eu, deoarece cauza 
noastră a fost dreaptă şi eu mor fără vină. 

Bătrâna mamă îşi frângea mâinile. 

— Şi toate astea eu le-am pricinuit! Are 
dreptate Hanka ; de vină sunt numai eu. Dacă nu 
doseam hrisoavele acelea... O, feciorul meu, iartă- 
mă, şi tu dease- menea, fata mea ! 

Oricine ar fi cunoscut-o pe dârza bătrână ar fi fost 
sguduit de strigătul acesta de durere 
desnădăjduită. Feciorul ei se duse repede la ea, o 
linişti şi apoi, în- torcându-se spre nevastă, îi zise 
cu glasul mişcat : 

— Hanka, dacă într'adevăr aceasta ţi-e 
părerea, te rog să nu mai gândeşti astfe! şi să nu-i 
dai mainei nicio vină. Ea nu e vinovată. Ceeace am 
făcut, aş fi făcut şi fără ea, şi ştii prea bine că 
demult m'am purtat cu acest gând. 

Se aplecă din nou la copii, vorbi cu ei şi-i 
desmierdă. Apoi, parcă aducându-şi aminte de 
ceva, se întoarse către mama sa şi o rugă, ca şi pe 
Hanka, să-l ierte pentru marea suferinţă ce le-o 
pricinuia. 

— Dumnezeu vă va răsplăti pe toți pentru 
dragostea voastră, iar tu, Hanka, ia... 

Şi scoase cordeluţele roşii de la dulama sa de mire, 
acum atât de roasă. 

— Le-am păzit şi le-am păstrat cu grijă ; erau 
singura amintire de acasă, de la voi. Bărbații le iau 
cu ei în mormânt, dar acestea nu trebuie să ajungă 
la... 

Nu mai spuse că nu vrea să ducă la spânzurătoare 
această amintire scumpă şi acest dar iubit. 

Uşa se deschise, temnicerul intră, şi în urma lui 
doi oşteni înarmaţi până în dinţi. Când îi văzură, 
femeile începură să plângă şi să se vaite, iar 
Hanka căzu în nesimţire. Kozina o prinse, o 
îrnbrăţişă apoi pe mama sa şi pe copii ; pe aceştia 
mai îndelung. Îi sărută şi îi binecuvântă cu cuvinte 
puţine şi mişcate. 

În piaţa cea mare oamenii se adunau în cete dese; 
o mare de capete; nu se putea face nicio mişcare, 
astfel că Fiecare părea țintuit pe locul unde se afla 
şi deabia putea să răsufle. La ferestre, în firidele 
de sub acoperişuri, numai capete; chiar şi pe 
acoperişuri se suiseră curioşi. Cea mai mare 
îmbulzeală era în faţa primăriei, unde ostaşii 
înarmaţi abia puteau stăvili norodul care se 
înghesuia şi se împingea spre poartă, ca să-l vadă 
pe osândit. În apropierea porţii, în faţa ostaşilor, 
erau îngrămădiţi chodenii. Şasezeci şi opt, cei mai 
mulţi dintre ei bărbaţi înalţi, bine legaţi, vârstnici 
şi tineri, stăteau aici fără cekane, posaci, 
încruntaţi. Privirile tuturora se îndreptau asupra 
lor, asupra copiilor pe care îi ţineau de mână sau 
asupra celor mai măricei, precum şi asupra 
chodenilor posomoriţi cu şube lungi. Oamenii şi-i 
arătau, vorbeau despre ei; chodenii nu se uitau 
însă decât la poarta primăriei. 

Şi deodată tresăriră. Din primărie se auzea un 
vuiet surd şi vaiete înfundate. Câţiva oşteni ieşiră 
cu paşi măsuraţi şi îndărătul lor... era el 1 Kozina 1 
Toţi se înfiorară. Acesta este chipeşul bărbat, care 
a fost cândva numai lapte şi sânge ? Ce lâncezit, ce 
alb la faţă! Dar ce hotărît păşeşte, ce sus îşi ţine 
fruntea ! Toţi avură acelaş gând, toţi chodenii 
făcură un pas ca să-l salute, ca să-i strângă mâna 
pentru cea din urmă oară. Dar ostaşii îi opriră, nu 
le îngăduiră să facă nicio mişcare. Putură să vadă 
doar că Kozina îi zărise şi le zâmbea. Rândul de 
oşteni se opri în faţa primăriei. Osânditul se uită la 
cerul pe care nu-l mai văzuse de atâta vreme. Era 
senin şi albastru. Şi deodată temnicerul îndemnă 
pe Hanka şi pe bătrâna Kozina să se liniştească 
deoarece se va citi hotărîrea. 

Privirile tuturora din piaţă se îndreptară spre bal- 
conul primăriei, unde apăruseră câţiva slujbaşi; şi 
unul dintre ei începu să citească din nou hotărîrea 
Curţii Criminale ca toţi cei de faţă să afle de ce 
anume fapte se făcuse vinovat osânditul. 

Când sfârşi de citit, făcu un semn, şi tristul convoi 
se puse în mişcare. În clipa aceasta, unul dintre 
cho- deni, bătrânul Pribek, îşi scoase căciula şi 
întinse mâna dreaptă spre Kozina : 

— Cu dumnezeu, mucenicul nostru ! 

Vorbele sale se pierdură însă în vuietul şi sgomo- 
tele prohodului, şi numai oamenii din apropierea 
moşneagului îi auziră glasul. Ba şi Kozina, căci se 
întoarse către el şi salută încă odată pe chodeni, 
pentru cea din urmă oară. Apoi păşi înainte; lângă 
el era preotul, iar în apropiere bătrâna sa mamă şi 
nevasta Wcu Pavel şi Hanalka de mână. îndărătul 
lor mergeau chodenii şi chodenele; în urma 
bătrânei Kozina, Jiskra Rehurek. La dreapta şi la 
stânga, ostaşi care stăvileau gloata. Aceia din 
mulţime care putură să-l vadă pe osândit, pe mama 

şi pe nevasta lui in durerea lor şi pe copilaşii 
aceştia nefericiţi, nu-şi putură opri lacrimile. 
Convoiul înainta încet. În frunte, o sotnie de ostaşi 
care deschidea drumul şi de aici răsuna ropotul 
înnă- buşit şi greu al tobei învăluite. Dela primărie 
o luară pe uliţa Praga. Din turn cobora dangătul 
jalnic al clopotului de îngropăciune. Când bătrâna 
Kozina şi Hanka îi auziră cele dintâi sunete, 
începură să-şi frângă mâinile. Nu vedeau nimic din 
cele ce se petreceau împrejur. 

Dinaintea sărmanei Hanka totul se învăluia în ne- 
gură. Şi în această negură se topeau toate, iar 
Hanka auzea doar un vuiet învălmăşit şi un ropot 
înnăbuşit, din care numai dangătul clopotului de 
îngropăciune o urmărea stăruitor. 1 se sfâşia inima, 
un junghi îi încuia pieptul; nu mai putea să plângă. 
Apoi începură să-i tremure picioarele, i se muiară 
genunchii şi un leşin greu îi amorţea cu încetul 
toate simţurile. Vecinele cho- dene băgară de 
seamă că începe să se clatine. 

Kozina se opri, şi împreună cu el întregul pohod. 
Se aflau în uliţa Praga. Toţi .se uitau să vadă ce s'a 
întâmplat ; dealungul convoiului se şoptea că 
răzeşiţa a căzut în nesimţire. Toţi o căinau, atât cei 
din convoi, cât şi târgoveţii de la ferestre. În clipa 
aceasta sclipi în aer un ban de argint, după el al 
doilea, al treilea ; apoi scânteie un galben şi căzu 
după ceilalţi în poala Han- kăi, care fusese aşezată 
pe o bancă mică de piatră din faţa unei case. Voiau 
oare, în chipul acesta, să-şi arate mila sau credeau 
că-i pot înlocui astfel pierderea ? Hanka luă toţi 
banii odată, îi svârli cât colo, de parcă ar fi fost 
cărbuni aprinşi sau gângănii scârboase, şi strigă : 
— Daţi-mi-l pe bărbatul meu ! 

1 se spuse să rămână acolo, să nu meargă mai de- 
parte. Dar ca şi când ar fi prins puteri noi, Hanka 
se ridică şi păşi înainte pe tristul ei drum. Trecură 
prin poarta Praga şi intrară în mahalaua de azi, pe 
atunci numai grădini. Era o zi senină şi friguroasă. 
Uriaşul convoi ide oameni avu mai mult loc, se 
revărsă în lături şi mulţi o luară înainte spre 
dâmbul pe care se afla spânzurătoarea. În jurul ei 
se înşiruiră ostaşii în careu. În acest pătrat, drept 
în faţa. spânzurătorii, în fruntea unui pâlc de 
ostaşi, erau pârgarii, slujbaşii, iar pe cai ofiţerii şi 
în mijlocul lor hatmanul de ţinut Hora ; lângă el, 
baronul Lamminger de Albenreuth. Boierul, îmbră- 
cat cu o manta cenuşie, vorbea cu hatmanul. Faţa 
pistruiată a stăpânului din Trhanov era, ca 
totdeauna, puţin palidă, neclintită. Doar genele 
sale bălane clipiră când osânditul intră în careu. 
Lamminger îl străpunse cu privirea şi nu-l lăsă din 
ochi. Kozina păşea hotărît, nu părea sdrobit... un 
cap de oţel! Ascultă liniştit noua citire a hotăririi. 
Apoi veni clipa despărțirii. Kozina îşi îmbrăţişă 
nevasta, mama, copiii, îi sărută... Nicio trăsătură 
de pe chipul lui Lamminger nu se clinti în faţa 
acestei scene sfâşietoare, în faţa durerii acestor 
femei chodene, când plânsul celor doi copilaşi 
răzbi până la el. 

El se uita numai la Kozina, şi privirea sa sfredeli- 
toare îi urmărea fiecare mişcare când se smulse de 
lângă ai săi şi păşi spre spânzurătoare. Mersul său 
nu şovăie, nu se încetineşte ; el calcă voiniceşte, 
cu capul sus, şi acum suie cu paşi siguri treptele, 
acolo unde îl aşteaptă gâdele şi moartea. În jur e 
linişte adâncă, de mormânt. Mii de oameni îşi 
pironesc privirile într'acolo, abia răsuflând. Bătea 
un vânt rece. Penele de la pălăriile boierilor 
fluturau, ţipete sfâşietoare ajungeau de la locul 
unde două chodene stăteau cu mama şi nevasta lui 
Kozina. Bătrâna chodeană era aproape în 
"nesimţire. Dar deodată, ca reînsufleţită, îşi 
învârtoşă trupul şi privi drept înainte. 

Osânditul, ajuns sub spânzurătoare, îşi purtă ochii 
spre cetatea de sub el şi cuprinse cu privirea 
întregul ţinut; apoi cu un svâcnet se opri la 
omenirea care înconjura ea o mare de capete 
ridicătura de pământ. Kozina văzu pe mâhniţii săi 
cosângeni în mijlocul ostaşilor ; cei mai mulţi îşi 
strângeau pumnii şi aveau ochii plini de lacrimi, 
alţii plângeau cu hohote, ca Jiskra. Kozina îi văzu, 
văzu şi pe mama şi pe femeia sa, dar acum îşi 
îndreptă ochii spre boier. II recunoscu pe acela de 
pe calul negru, îl recunoscu pe Lamminger care 
nu-şi lua ochii de la trepte. Kozina îşi înălţă capul 
şi-l privi drept în faţă, ca în ziua aceea la primăria 
lui Syka. Toţi tresăriră, boierii, călăul, ca 
buimăciţi. 

— Lomikar ! strigă Kozina cu glasul său 
puternic care tremura de o ultimă adâncă 
turbur,are şi care în clipa aceasta suna înfiorător. 
Pentru cea din urmă oară se revărsă un val de 
roşeaţă pe faţa sa palidă ; pentru cea din urmă 
oară îi fulgerară ochii. 

— Lomikar! Peste un an vom sta împreună în 
faţa judecății lui dumnezeu, şi acolo se va vedea 
cine dintre noi... 

În clipa aceasta se desmetici ofiţerul care comanda 
ostaşii. Paloşul său scânteie în văzduh, călăul trase 
scara, şi glasul osânditului amuţi. Jian Sladky, zis 
Kozina, nu mai era în viaţă. 


171 


Hatmanul de ţinut, mâniat de cele intâmplate, 
spuse câteva cuvinte lui Lamminger. Acesta, 
plumburiu ca moartea, îl asculta, dar nu lua în 
seamă spusele hatmanului. Pe buzele sa,le flutura 
un zâmbet nelămurit. Abia în clipa când hatmanul 
îi atrase luarea aminte că toată lumea se uită la el, 
Lamminger îşi veni în fire. 

Ochii săi se îndreptară spre stâlpul morţii. 

—  Spânzurat! zise el, răsuflând uşurat. 

Apoi îşi întoarse calul de jur împrejur, mii de 
oameni îngenunchiau şi se rugau pentru răposat. 
Dar nu numai în careul în care se aflau cosângenii 
spânzuratului, ci peste tot se auzeau bocete şi sus- 
pine. Iar când boierii se întoarseră cu convoiul în 
cetate, Lamminger auzi lucruri ciudate. Vedea oa- 
menii arătând spre el şi auzea strigăte din gloată : 
— Acesta este! Acesta e gâdele! Acesta l-a 
trimis la spânzurătoare! 

— Cum o să se descurce acolo unde l-a chemat 
Kozina! 

— Peste un an ! Aţi auzit ? Peste un an, boierule! 

XXVII 
Fără voie, boierii dădură pinteni cailor.Alergând din prag 
în prag. Vestea peste tot s'a dus Că Jan Kozina cel drag 
De călău a fost răpus. Dar dreptate peste-un an Îi va face 
cel-de-sus. 
Vrchlicky 
„Până în amurg au lăsat să spânzure trupul neîn- 
sufleţit al lui Kozina. La ceasul acesta, cosângenii 
săi nu mai erau în cetate. Hatmanul le poruncise 
să ia numaidecât drumul spre casă, urmând ca o 
bucată de drum să fie însoţiţi de ostaşi. îndârjiţi, se 
suiră în căruţe. Dar mânia lor nu era împotriva 
hatmanului, ci a lui Lamminger. Se întoarseră în 
ţinutul lor copleşiţi de tristeţea toamnei, ei înşişi 
abătuţi şi mâhniţi. Dacă Lomikar a urmărit ca şi ei 
să-şi amintească ziua aceasta, apoi şi-a atins ţinta. 
Care cho- dean va putea să uite această a douăzeci 
şi opta zi din Brumărel ? O vor ţine minte până la 
moarte, şi-o vor aminti din spiţă în spiţă. 
Ţinutul chodenilor tremura. Din nou se 
împăienjenea privirea şi se înneca glasul bărbaţilor 
care fuseseră la Plzen, când povesteau acum acasă 
ce au văzut acolo; iar aceia care îi ascultau, 
plângeau. În satele chodene s'a părut zile 
dearândul că pregătesc prohodul. Nieiun chodean 
nu se ducea la clacă, iar de la curtea boierului nu 
îndrăznea nimeni să-i mâne sau să-i silească, cum 
ar fi făcut-o altădată. În momentul acela nu cute- 
zau, şi nu făcură nicio greutate chodenilor când 
aceştia se întâlniră la Domazlice şi când bărbaţi, 
moşnegi, femei în doliu şi copii se duseră afară din 
târg la biserica chodeană, unde se sluji liturghia 
pentru răposatul Kozina. În străvechea biserică 
gotică, ai cărei pereţi erau împodobiţi cu icoane de 
demult şi printre ale cărei lespezi se găseau multe 
morminte cu inscripţii şi steme mâncate de vreme, 
se întruni o mare mulţime de oameni, dar nu 
numai chodeni, ci şi târgoveţi, pentru a cinsti 
memoria spânzuratului. În băncile din faţă 
îngenunchiau mama, nevasta şi copiii lui Kozina ; 
ei se rugau acolo pentru iubitul lor, dacă nu puteau 
să îngenunchieze la mormântul său. Într'un colţ al 
bisericii, sub strană, stătea în genunchi un vecin. 
Era Just, strungarul, care-şi ispăşise pedeapsa 
pentru răzvrătire, precum glăsuia hotărîrea, şi se 
întorsese de curând din temniţă. 
În momentul acesta Lamminger nu era la Trhanov. 
Dela Plzen nu se mai întorsese acasă, ci trimisese 

o ştafetă grabnică soţiei sale, ca să se pregătească 
de drum şi să se întâlnească cu el la Plzen. 

— Teama şi cugetul încărcat îl gonesc de aici, îşi 
spuneau toţi, în sate şi în târg. 

Apoi căzu zăpadă multă. larna trecu, mai tristă ca 
niciodată, mai ales la Oujezd. Bătrânul Pribek era 
din nou ca mai înainte, ba se adâncea şi mai mult 
în toropeala gândurilor, şi nu se învioră nici în 
înmugurirea primăverii, nici când după seceriş 
tânărul Serlovsky, ispăşindu-şi pedeapsa din 
închisoare, veni la Oujezd şi-i vorbi de Manka. 
Moşneagul se învoi, şi fiindcă era nevoie de un 
răzeş, nunta fu rânduită degrabă, pentru la 
toamnă. Apoi unchiaşul Pribek se înzdrăveni oare- 
cum şi începu să iasă mai mult din casă ; şi adesea 
se suia pe dâmbul de pe care se putea vedea până 
la Trhanov. Asta era la începutul toamnei, când 
Lamminger venise pe neaşteptate la castel. 
Moşneagul se uita dacă pedeapsa lui dumnezeu 
nu-l loveşte pe boierul acesta neomenos, se uita de 
pe ridicătura de pământ, şi mai adesea pe furtună, 
de parcă ar fi fost sigur că trăsnetul va lovi cândva 
castelul. Şi când furtuna se deslănţuia, iar el era 
acasă şi Manka nu-l lăsa să plece, moşneagul se 
uita pe uşă, parcă ar fi aşteptat vestea că trăsnetul 
l-a nimerit în sfârşit pe roşcovanul de-a- colo. Dar 
când se aşeză vremea mai rece a toamnei târzii, 
bătrânul Pribek amorţi din nou, şi ca un păianjen 
se împânzi în gândurile sale. 

Baronul de Albenreuth venise târziu anul acesta la 
Trhanov. Deobicei era aici pe la sfârşitul 
primăverii; anul acesta însă, mult după seceriş. Se 
spunea că a venit pentru vânătoare. Dar de câte 
săptămâni e la castel, şi doar o singură dată a fost 
în pădure. Parcă nu-i mai făcea atâta plăcere. 
Nimic nu se schimbase, nimic; era rece şi aspru ca 
totdeauna, ba poate chiar ceva mai aspru, doar 
parcă ceva mai temător. Neînsoţit nu mergea 
călare nicăieri, şi bătrânul camerist Petr băgă de 
seamă că adesea, când era singur, boierul 
străbătea camera în Jiung şi în lat, frământat de 
gânduri. Nici cu sănătatea n'o ducea cum trebue. 
Cameristul Petr văzuse de câteva ori că boierul, 
când ieşea din odaie, se rezema fără noimă de o 
masă sau de un jilţ, şi când după o clipă îşi venea 
în fire, se clătina ea ameţit. Iar soţiei sale, care era 
mai abătută decât anul trecut, i se plângea uneori 
de lumina ochilor, spunându-i că în unele clipe 
lucrurile îi apar în toate culorile curcubeului, iar 
noaptea, când se trezeşte din somn, îi joacă 
scântei şi fulgere în faţa vederii. Se plângea de 
acestea, dar nu văietându-se, ci scurt, încruntat; 
ceeace nu spunea însă, era că începuse să aibă 
visuri înspăimântătoare. 

Însă bătrânul Petr care dormea în odaia de lângă 
iatac, îl auzea pe boier gemând şi strigând din 
somn, şi în câteva rânduri, dând perdeaua „la o 
parte, l-a văzut la lumina opaiţului, în pat, trezit de 
visuri îngrozitoare, rotindu-şi ochii holbaţi în jurul 
său. Odată, într'o noapte de la sfârşitul lui 
Septembrie, când afară răpăia ploaia şi şuiera 
vântul, bătrânul Petr fu trezit din somn de 
gemetele boierului. De data aceasta îl chemă. 
Când Petr intră în iatac, boierul leoarcă de 
sudoare, îi ceru cu glasul slab : 

— Dă-mi calendarul. 

— Calendarul, înălțimea voastră? Acum?! 

— Da, acum, vreau să văd în câte avem azi, răs- 
punse boierul care nu-şi putea aminti ziua. 

— Mâine suntem în douăzeci şi opt, ştiu pe 
dinafară, înălţimea voastră. 

Boierul tresări, dar întrebă repede : 

—- Ce lună ? 

— Septembrie, înălţimea voastră. 

— Aha, bine. Visul acesta m'a zăpăcit. Sunt 
leoarcă de sudoare. Dă-mi o cămaşă. 

Bătrânul camerist se întoarse speriat la culcuşul 
său.. Ce l-o fi zăpăcit aşa pe boier ? Ziua de 
douăzeci şi Wopt! Şi Petr rămase cu gura căscată. 
Desigur, acolo la Plzen, acel... „Mi se pare că asta 
nu-i mai iese din cap", îşi zise bătrânul. 

Toate svârcolirile acestea bolnăvicioase erau 
totdeauna scurte. Domnul de Albenreuth le biruia 
repede; dar cu vremea ele se repetau tot .mai des, 
şi boierul deveni ursuz, vorbea puţin, închizându- 
se tot mai mult în el însuşi. În zadar îl întreba soţia 
ce are; în zadar îl sfătuia să cheme un doctor. 
Baroana ducea acum o viaţă searbădă. Oaspeți nu 
pofteau deloc, iar cu soţul ei posac şi tăcut nu 
putea schimba aproape nieio vorbă. Pe neaşteptate 
sosi o scrisoare de la fiica mai mică, anunțând că 
peste puţin va veni cu soţul ei la Trhanov. Plină de 
bucurie, îl întâmpină cu vestea aceasta pe 
Lamminger, către tocmai se întorcea de la Kouta. 
El o ascultă liniştit, dar deodată izbucni într'un râs 
ciudat şi zise: 

— Dacă voi mai avea parte de ea... 

— Cum asta ? întrebă mirată doamna Lamminger. 
— Ai uitat că răzeşul acela, Kozina, m'a chemat 
la judecata lui dumnezeu ? 

Şi el râse, dar pe baroană o trecu un fior când îi 
auzi hohotul. 

Apoi vremea deveni umedă, rece şi ceţoasă, şi 
ploua aproape fără întrerupere. În timpul acesta, 
domnul de Albenreuth începu iarăşi să boleaiscă; 
avea ţiuituri în urechi şi adesea i se năzărea că 
aude sunete subţiri, „ca ale clopotului de 
îngropăciune", cum îi spunea baţjocoritor soţiei 
sale. Se părea că se gândeşte adesea la moarte, 
dar că se împotriveşte acestor gânduri, că-şi bate 
joc de moarte şi că totuşi se teme de ea. Fiica sa 
mai mică, Mărie, acum contesă de Vrtba, se 
văietase adesea de nesfârşitele şi anostele seri de 
la castelul Trhanov în tovărăşia ursuzului şi 
asprului ei lată. Dar ce ar mai spune dacă l-ar 
vedea acum singur cu mama ei, mai ciudat şi mai 
arţăgos ca niciodată ? 

Într'o asemenea seară lungă şi plicticoasă, pe la 
mijlocul lui Brumar, doamna de Albenreuth şedea 
cu soţul ei în sufragerie. îşi trecea timpul cu un 
lucru de mână, iar soţul ei citea. Deodată, baroana 
îşi înălţă capul, deoarece i se păruse că soţul ei 
făcuse o mişcare violentă în jilţ. Ce palid era ! 
Svârlise cartea pe masă şi se uita drept înainte, cu 
ochii holbaţi, ca neînsufleţit. 

Urmă o linişte chinuitoare, şi abia după câtva timp, 
cu spaimă, baroana cuteză să-l întrebe ce s'a 
întâmplat. Glasul ei îl trezi. Lamminger tresări, 
apoi luă cartea deschisă pe care o citise înainte şi 
care se afla răsfoită pe masă şi zise cu jumătate 
gură : 

— Citeşte te rog asta... 

Doamna citi rândurile pe care i le arătă în cartea 
franceză : 

„Atunci Jakub Molay, marele magistru al templie- 
rilor, de pe rugul pe care gealatul tocmai se gătea 
să-l aprindă, strigă cu glas tare pe papa Kliment şi 
pe? craiul Filip, şi-i chemă peste un an la judecata 
lui dumnezeu, ca urzitori ai morţii sale fără vină, 
ca şi a atâtor sute de fraţi din tagma sa. Şi 
minunăţie! înainte de a fi trecut leatul, porniră 
amândoi pe drumul veşniciei, atât papa cât şi 
craiul, care s'au săvârşit din viaţă în leatul 1314, în 
ziua de 29 Brumar". 

Baroana citise rândurile, dar parcă nu-şi mai putea 
deslipi ochii din carte. Se temea să se uite la soţul 
ei. Şi totuşi trebuia. El îşi îndrepta ochii reci şi 
parcă împăienjeniţi asupra ei. 

— Ai citit ? Ce spui ? întrebă el, încercând să 
aştearnă un zâmbet pe buzele sale. Poţi să-ţi 
pregăteşti vestmintele de văduvie, întregi apoi, dar 
amuţi îndată şi se apucă de frunte. 

În zadair încercă ea să-l mângâie şi să-l liniştească. 
— Poate că vrei să le faci vreun bine, îi scăpă 
în clipa aceasta, fără voie, baroanei. 

Era una din dorinţele ei cele mai înfocate, la care 
se gândea adesea, dar pe care nu îndrăznea 
niciodată s'o rostească. 

— Cui ? Lor, chodenilor ? strigă el ca 
înjunghiat, îndată ce auzi cuvintele. Lor, acestor 
răzvrătiți ? Te înțeleg. Totdeauna ai fost de partea 
lor. 

— Nu, nu, nu lor, tăgădui baroana speriată. 

— Dar, cui ? Cui, te întreb! stărui Lamminger, 
în- fierbântându-se tot mai mult. 

— Poate... numai văduvei. 

— Destul! Neamurile lui Kozina ? ! Pentru toate 
cele ce mi-a făcut bărbatul ei ? Sau crezi şi tu, ca 
norodul, tâmpit, că a fost nevinovat ? Toate astea 
m'au ajuns din pricina lui, din pricina cuvântărilor 
sale besmetice! se destăinui el deodată. 

În noaptea aceea nu putu .să doarmă nicio clipă, 
iar în zilele următoare se simţi din nou mai rău. 
Lui Petr i se plângea de cap şi că necontenit are 
mâinile şi picioarele reci. Dar apoi, când cerul se 
însenină şi urmară câteva zile limpezi şi însorite de 
toamnă târzie, se însdrăveni din nou. Atunci sosi şi 
fiica sa cea mică, contesa de Vrtba. Castelul 
Trhanov se învioră. încăperile sale tăcute erau 
însufleţite de oaspeţii sosiți cu însoțitorii lor, 
precum şi de .aceia care fuseseră poftiţi la 
vânătoare. Doamna Lameunger era în al şaptelea 
cer, fiindcă venise fiica ei cea mai dragă, şi nici 
Lam- minger „nu mai umbla atât de posomorit. Era 
mai vorbăreţ şi lua parte cu însufleţire la 
vânătoare. -În cursul unei convorbiri cu ginerele 
său, se lăudă că se simte mai uşurat şi că doarme 
mai bine. Dar fiica sa, care nu-l văzuse mai demult, 
observă că se schimbase ca totul şi că era tare 
prăpădit. Îi spuse aceasta şi mamei ei. Doamna de 
Albenreuth oftă. 

— Ah, draga mea, acum e mai bine, l-ați mai 
înviorat voi. Dar cum a fost înainte ! Toate astea 
sunt pricinuite de singurătate, fiindcă se fereşte de 
oameni, şi de lâncezeala care-i strecoară gânduri 
atât de ciudate. 

— Da, şi vorbe ciudate, întregi fiica ei. Ieri dimi- 
neață, când se pregăteau să plece în pădure, a 
spue contelui: „Azi este întâi Brumar. L-am mai 
apucat deci. Şi dacă am apucat şi ziua asta.., Mi se 
pare că acel,..' Mai mult n'a spus, ci a râs doar. 
Toţi s'au uitat la el, nu l-au înţeles, iar el a început 
numaidecât să vorbească de altele. 

Doamna de Albenreuth se posomori. Ea ştia ce vo- 
ise să spună soţul ei şi că-i venise din nou în minte 
sorocul dat .de ţăranul acela nenorocit. Ah, de-ar 
trece odată şi luna asta ! Atunci va fi trecut 
sorocul, şi el se va însănătoşi cu siguranţă. 

Tânăra contesă o linişti pe mama ei, arătându-i că 
tatăl se simte acum mai bine şi că este mai vesel, 
şi nu-şi dădu seama că veselia aceasta ciudată nu-i 
plăcea deloc mamei ei. începuse să aibă deodată 
temeri şi i se păru că nu e bine să le dea în vileag. 
Spre seară, boierii se întoarseră de la vânătoare, 
cu vânatul doboriît. Mulţi cerbi aduseră în curtea 
castelului, ba chiar şi un urs ! Peste tot larmă şi 
veselie, atât jos cât şi sus în încăperile boierilor. 
întregul castel era luminat şi ferestrele revărsau o 
lumină vie în întunericul timpuriu al serii de 
Brumar. După obositoarea vânătoare, după o zi 
întreagă de hăituială în codrii adânci, sofrageria 
boierească era deosebit de găzduitoare şi de 
plăcută. În căminul cel mare pâlpâia focul, dar 
pârâitul său era acoperit de convorbirile 
sgomotoase ale oaspeţilor, mai mult nobilii din 
împrejurimi. Boierii şedeau la masa îmbelşugată ; 
în capul ei, stăpâna casei, iar lângă ea soţul, cu 
fata spre fereastra care dădea în grădină şi de- 
acolo până la pădurea Krizinovice şi până la munţii 
Oujezd şi Hradek, ale căror coaste acopereau 
sărmanul Oujezd. 

Mirosul aţâţător al bucatelor umplea sofrageria şi 
clinchetul cupelor răsuna plăcut într'însul. Şi 
clinchetul se auzi multă vreme şi după ce slujitorii 
strânseră depe masă tăvile şi tacâmurile. Vin auriu 
şi roşu spumega în cupele de cleştar ; straşnicii 
vânători chefuiau în lege. 

Convorbirile, la început mai domoale, se însufleţiră 
treptat, se întinseră peste toată masa, şi în 
amestecul de glasuri răsunau adesea hohote de 
râs. Domnul de Albenreuth vorbea mai mult ca 
totdeauna, ba şi râdea chiar, dar şi bea mai vârtos 
ca oricând, după cum băgă de seamă soţia sa. Asta 
se întâmplase de mai multe ori în ultima vreme. 
Vorbeau mai ales despre vânătoare, despre 
întâmplările felurite şi necunoscute. 

— Chipeşi hăitaşi aveţi pe aici, îi spuse lui 
Lammin- ger unul dintre oaspeţi, un nobil străin 
care venise cu contele de Vrtba. 

Lamminger care tocmai golea o cupă cu vin roşu, 
scânteietor, râse şi răspunse : 

— Chipeşi, da, dar dârzi. A trebuit să mi-i 
domesticesc. Şi am avut de furcă până când 
atotputernicii domni chodeni s'au deprins. 

— Cum, erau chodeni ? Acei... întrebă contele. 

— Da, răzvrătiții. Domnul hatman al ținutului 
v'ar putea spune, domnule conte, câte sotnii au 
trebuit să «pornească împotriva lor. 

Doamnei Lamminger nu-i plăcea această 
convorbire, deoarece vedea că soţul ei, 
înfierbântat de băutură, se făcea stacojiu. 

— Şi deocamdată nu ştiu cum voi ieşi din toate 
astea, adăugă el deodată batjocoritor, într'un hohot 
de râs. Vă miraţi desigur, domnule conte. Mi-a 
rânduit un soroc... de un an. Conducătorul lor. Ah, 
dârzenia asta trufaşă a ţăranilor ! Stătea pe scară, 
sub spânzurătoare... 

Soţia sa, văzând vinele umflate ale baronului, îi 
atinse uşor mâna şi-l rugă să se liniştească. Dar el, 
neluând-o în seamă, urmă nestăpânit şi cu o 
nelinişte ciescândă : 

— ...cu ştreangul de gât, şi mai cutează să mă 
cheme la judecata lui dumnezeu. O. Kozina, proroc 
mincinos ! Anul a trecut, tu acolo şi eu aici. 
Deodată amuţi şi căzu pe spata jilţului. încăperea 
răsună de strigătele doamnelor şi domnilor ; 
câteva jilţuri se răsturnară când mosafirii 
buimăciţi se ridicară într'un suflet ca să se repeadă 
la gazdă. Lamminger, pe jumătate aşezat, pe 
jumătate culcat în jilţul său roşu, era în nesimţire. 
Ochii îi avea deschişi; pupilele i se măriseră, dar 
nu se mai mişcau ; lumina din ele se stinsese. 
Lamminger mai răsuflă de câteva ori, îndelung, 
adânc ; din gâtlej sui un horcăit scurt. Mai înainte 
ca oaspeţii speriaţi şi zăpăciţi să se fi adunat în 
jurul său, Lam minger nu mai răsufla. 

Contele de Vrtba puse mâna pe fruntea lui. 

Simţi o sudoare lipicioasă, iar când duse mâna la 
inimă, inima nu mai bătea. Zadarnic încercară să-l 
readucă la viaţă pe domnul de Albenreuth, 
zadarnic se.jeluiau doamnele, zadarnic trimiseră în 
târg după doctor. Boierul din Trhanov plecase 
acolo unde-l chemase Kozina. 

Şi tocmai asta umplu de groază pe toţi cei de faţă. 
Medicul aşteptat de toţi întări la venirea sa ceeace 
oaspeţii îşi spuseseră în şoaptă. 

— Nimic de făcut. Apoplexie. 

Da, apoplexie, şi totuşi cei de faţă se gândeau la 
spusele răposatului, şi uluiţi, speriaţi şi îngroziţi, 
se retraseră în încăperile lor. 

În castelul Trhanov s'a sfârşit ospăţul, a amuţit 
veselia. Lumina din ferestre s'a stins şi nu mai lică- 
reşte decât la două dintre ele, unde ard lumânările 
de la căpătâiul baronului de Albenreuth. În odaia 

de' alături şade bătrânul Petr, işi frânge turburat 
mâinile şi bodogăneşte: 

Judecata lui dumnezeu! Judecata lui dumnezeu 
1 
Dimineaţa, când bătrânul şi căruntul Pribek ieşea 
din. ogradă, sprijinindu-se de cekan, îl opri încă de 
departe un strigăt puternic al lui Jiskra Rehurek. 
Şi când acesta se apropie în fugă, abia trăgându-şi 
sufletul, ţâşni din el: 
—  Lomikar a murit! 
Iar apoi când povesti pe scurt şi trunchiat cum mu- 
rise sfidându-l pe Kozina, unchiaşul î îşi împreună 
* mâinile şi neputând scoate nicio vorbă, îşi 
îndreptă ochii spre cer; abia după aceea izbucniră 
din el cuvintele : 
— Este o dreptate pe lume, este un dumnezeu. 
Acum pot să mor. 
Când vestea ajunse la răzeşia lui Kozina, Hanka şi 
bătrâna mamă începură să plângă amarnic. 
Şi mai departe sbură vestea, pe tot întinsul ţinu- 
tului chodenilor, şi toţi preamăriră dreapta 
judecată a lui dumnezeu şi toţi îl pomeniră pe 
Kozina. Şi toi Wmai mult se Îngroşa svonul despre 
felul cum hulise Lamminger la castelul Trhanov şi 
cum din senin izbucnise o furtună, cum deodată se 
deschiseseră uşile şi ferestrele, despicându-se şi 
făcându-se ţăndări, şi cum prin mijlocul oaspeţilor 
înspăimântați ieşise din sofra- gerie o arătare 
albă.Colo, în bisericuţa din Klenec, l-au aşezat în 
criptă pe domnul de Albenreuth, însoţit de 
blestemele chodenilor. Când sunară clopotele de 
înmormântare, bătrânul Serlovsky se afla la 
feciorul său, care intrase prin căsătorie în răzeşia 
lui Pribek, întru a lui şi a Mankăi fericire. Fostul 
şoltuz din Pocinovice, Serlov- sky, căruia după 
răscoală i se luase mărirea, stătea pe dâmbul pe 
care stătuseră pe vremuri şi stăteau şi acum 
bătrânul Pribek împreună cu mulţi megieşi, şi 
arăta spre Klenec, spunând: 

— Kozina a biruit, şi noi împreună cu 
el. Cu ce s'a ales lighioana de colo ? 

îndată după înmormântare, boieroaica 
plecă împreună cu familia ei şi nu se mai întoarse 
niciodată la Trhanov. După un an vându moşia, iar 
mai târziu Kouta şi Ryzemberk. 

Dar jalea nu s'a mai dus de la răzeşia lui 
Kozina. Doar atunci se mai domoli când Pavlik şi 
Hanalka crescură mari şi Pavlik luă gospodăria în 
grija sa. 

Însă vreo încercare de a învia vechiie 
drepturi nu mai făcură nici el şi nici alţii. Acum e 
au într'adevăr în perpetuum silentium. Jalnic se 
scurgea viaţa în ţinutul chodenilor, şi totuşi mai 
uşoară de când nu mai stăpânea Lamminger. 

Din vechea slavă chodeană n'a mai rămas 
decât văpaia amintirii, dar ea oţelea neamul vânjos 
al chodenilor, oriunde norodul gemea în lanţurile 
robiei şi în neagră umilinţă. Şi nici pe Jan Sladky 
Kozina nu l-au uitat. 

Din generaţie în generaţie s'a dus vestea 
despre el, şi ea va rămâne nestinsă, câtă vreme în 
frumosul ţinut al Sumavei, câtă vreme pe pământul 
din jurul târgului Domazlice, stropit din belşug de 
sânge cho- dean şi pururea viu în amintirea 
noastră, neamul bula- kilor, urmaşi ai „capetelor 
de câini", va pâslra cu sfinţenie graiul, datinile şi 
portul strămoşilor lor. 

Trecând prin acest ţinut, m'am oprit la 
Oujezd şi în faţa răzeşiei lui Kozina. Am găsit acolo 
o băbuţă, prăpădită şi copilăroasă, şi în cursul 
convorbirii am întrebat-o de Jan Sladky. Ea îşi 
aţinti ochii asupra mea şi poate că nu avea 
încredere în mine când îmi răspunse : 


Eu nu ştiu nimic, dar 
se găseşte scris în 
condică la vlădică. 
Ştiu numai atât că 
Kozina a fost osândit 
pe nedrept şi că e 
sfânt.. 

